
9 /= A A Prečnik Alefa iznosi oko dva-tri santimetra, 


ali kosmički prostor bio je tamo u nesma- 
njenoj veličini. 

i Kada će se „Alef” normalizovati u svom izlaženju niko sa sigurnošću Š 
Š ne može da kaže. Ukoliko se dvobroj 12-13 pojavi do kraja avgusta, z 
S postoje realne šanse da se septembarski broj pojavi tokom septembra. Ali z 
3 sve to zavisi od mnogih stvari u okviru samog „Dnevnika” i štamparije. Š 
S Leto je, godišnji odmori, svaki čas neko iz redakcije, štamparije ili kruga Š 
S saradnika napušta ove užarene gradove u potrazi za osveženjem, a sve to Š 
i se odražava na „Alef”. Na prvi pogled je paradoksalno da sva druga Š 
Š »Dnevnikova“" roto izdanja stižu koliko-toliko na vreme, a „Alef nikako da Š 
3 stane na noge. Razlog je taj što je , Alef" kompleksno izdanje u čijem z 
3 stvaranju učestvuje deseta ljudi, a sama sinhronizacija svega toga nije š 
Z uvek bila na najvišem nivou. Vi, čitaoci, treba da budete strpljivi koliko Š 
Š bude bilo potrebno, jer šanse da ,Alef" krene redovnim ritmom postoje, a i 
S da li će to biti od četrnaestog ili osamnaestog broja ipak nije najvažnije. Š 
% U ovom broju imate, pre svega, Varlijevu novelu ,,U dvorani z 
S marsijanskih kraljeva". Varli je bio velika nada američkog SF-a, bljesnuo je z 
;: u drugoj polovni sedamdesetih, ali do danas nije uspeo da nadmaši svoje z 
Š prve redove. Reja Bredberija upoznajete na način na koji je retko Š 
Š predstavljan u Jugoslaviji: kao pisac horora. A Bredberi je neke od svojih Š 
Š najboljih priča ostvario upravo u okviru horor žanra, međutim, Breberijev i 
Š horor je osoben onoliko i onako kako je osoben i njegov SF: poetski horor. i 
3 Zvuči nespojivo, ali uverite se... i 
Š I pored toga što je poslednjih godina konačno razbijena zabluda da je z 
Š Artur Klark najbolji SF pisac svih vremena i svih prostora, vaše traženje i 
S Klarka još nije potpuno minulo. Međutim, pošto je u Jugoslaviji objavljeno z 
S skoro celokupno njegovo delo, i ono što vredi i ono bezvredno, dela i za z 
S hvalu i za sramotu, sada je izuzetno teško pronaći nešto dosad z 
Š neobjavljeno a koliko-toliko čitljivo interesantno. ,,Smrt i senator" je 2 
$ najbolje što smo pronašli. Ukoliko vam se ta priča ne dopadne, bolje vam z 
Š ne možemo ponuditi i onda je ovo rastanak ,Alefa" i Klarka. No, o tom Š 


Š potom, treba sačekati kraj godine i našu novu anketu. : 
Š U ovom broju imate i odlomak iz Kardovog romana ,Govornik za " 
S mrtve", a sve zainteresovane obaveštavamo da će pretplata na ovu knjigu Š 
Š biti raspisana u sledećem broju ,,Alefa". Š 
Š Na kraju, jedna mala najava. Od četrnaestog broja, koji će nadamo se 


& izaći u septembru, započinjemo novi roman u četiri nastavka: ,Knjiga z 
3 Reke” Jana Votsona, koji je originalno serijalizovan u časopisu „Fantasy # 
3 and Science Fiction Magazine” krajem 1983. i početkom 1984. godine. U z 
3 pitanju je sveža i dobra stvar, najbolji roman Jana Votsona. z 
Š Boban KNEŽEVIĆ; 


PISMA 


Poštovana redakcijo, 

Nekada je jako teško preneti misli i 
osećanja na papir. Jedino što mogu da 
kažem je da činite drugu najdivniju stvar 
na svetu; prvu čine sami pisci, a drugu 
činite Vi time što nama, koji ne možemo 
da čitamo priče u originalu, omogućavate 
da dođemo do blaga koje one pred- 
stavljaju. 

Do sada sam u Alefu pročitao svega 2-3 
priče koje mi se nisu makar malo dopale. 

Ne znam da li je u pitanju moj lični ukus 
ili nešto drugo, ali mogu Vam reći da Alef 
mnogo radije čitam i da ga jednostavno 
progutam, za razliku od Siriusa u kom mi 
uvek nešto smeta. 

Savetujem Vam da se ne menjate jer je 
Alef u ovom trenutku, po mom mišljenju, 
savršen. 

Još nešto: molim Vas da mi pošaljete 
brojeve 2 i 3 koji mi nedostaju. 


S poštovanjem 
Marko Jobst 
11000 BEOGRAD 


P.S. Priče U.LeGvin, N.S.Greja i Tolki- 
nova priča koja izlazi u 10. broju su sa- 
vršene i mislim da bi trebalo u svakom ili 
barem svakom drugom broju da se pojavi 
ovakva priča epske fantastike. 


Nastavlja se bitka između SF-a i 
fantastike među vašim pismima. Kako 
vidimo, slične dileme stižu i na adresu 
,Siriusa". Sto se orijentacije , Alefa" tiče 
ona će i dalje biti na čistom SF-u u 
povremenim uplivima fantazije. Ali, fan- 
tastika je neminovno stigla u našu stvar- 
nost. Ove godine će u Jugoslaviji biti ob- 
javljeno namanje osam fansaty romana: 
dve triologije, Tolkinov „Gospodar prs- 
tenova“, Ursulino ,Zemljomorje“, Zelez- 
nijev prvi roman u ,Amber" seriji, a 
najavljeni su još , Svet ćilim“ Kliva Barkera 
i ,Jahačica zmajeva“ Makafrijeve. Mi u 


»Dnevniku" ozbiljno razmišljamo o tome 
da tokom naredne godine pustimo jedan 
fantasy roman u nastavcima kroz , Alef", 
a i da ubacimo jedan u naredno kolo 
,Supernove". No, o tom potom. 


Dragi druže uredniče, 

ne znam čije je maslo ovo kašnjenje 
Alefa ali je stvarno već prevršilo svaku 
meru. Ako ovo nastavite, brojevi za 1989. 
godinu će izaliti 1990. Zar ne mislite da bi 
trebalo nešto da učinite da nadoknadite 
zakašnjenje i da Alef konačno počne da 
izlazi na vreme?! Usput, primetila sam da 
su najveća kašnjenja baš kada treba da 
počne novi roman u nastavcima - 
slučajnost ili... 

Kad smo već kod romana, interesuje me 
da li su to neke skraćene verzije ili 
kompletni prevodi. 

Što se sadržaja Alefa tiče, nemam nekih 
većih zamerki osim možda toga što mi se 
čini da preovladavaju sumorne priče. 
Unesite malo vedrine! 

Uz želju da Alef od januara 1989. imam 
u rukama 1.1.1989. drugarski pozdrav, 

Tatjana Delić 
Veliki Morki Lug 


Teško je objasniti zašto ,Alef" kasni. 
Razloga ima nekoliko, a mi se sa svim 
silama trudimo da ih eliminišemo i 
konačno uhvatimo ujednačen ritam. Da li 
če se to desiti i kada, ne može vam niko 
reći. U ovom trenutku najvažnije je da 
»Alef' uopšte izlazi... Romane ne 
skraćujemo, otkud vam takva ideja? 
Početak novog romana nije uzrok 
zakašnjenja „Alefa”. Mi u ovom trenutku 
imamo dva naredna romana kompletno 
prevedena, a dok se oni potroše, stići će 
novi prevodi... Otkrićemo vam koji je novi 
roman u nastavcima. Sledeći broj je 

dvobroj i donisi kompletan kratki roman 
odjednom, a od broja 14 kreće „Knjiga 
reke" Jana Votsona u četiri nastavka... 
Imate primedbu i na sumorne priče u 
»Alefu". Na vašu žalost, u naučnoj 
fantastici preovlađuju sumorne, teške i 
opominjuće priče, jer je prilično 
prihvaćeno da SF treba da opiminje, 
upozorava, do kraja degradira pojave u 
društvu, prirodi i nauci. 


Poštovani druže uredniče, 

Kada sam se prvi put, pre gotovo dve 
godine, obratio novosadskoj redakciji bilo 
je to sa nekoliko ozbiljnih zamerki, koje 
su bile vezane za ediciju , SUPERNOVA". U 
međuvremenu pokrenut je mesečnik 
,Alef", stigli ste (smo) do drugog kola 
„SUPERNOVE”, pokretaćete novu SF 
ediciju „Dnevnikovih” romana, prome- 
njeno je i uredništvo, te sam poželeo da 
Vam iznesem nekoliko svojih stavova i 
postavim par pitanja. Ovo pišem nakon 
pročitanih prvih devet brojeva „Alefa”. 

Najpre o magazinu: 

Po mom mišljenju naslovne novele su 
veoma dobre isključujući ,Komarskog 
lava” i „Prodavnicu oružja”. 

Strane priče su zadovoljavajućeg kva- 
liteta, naravno ima i onih slabih i onih 
izvrsnih. 

Domaće priče su nešto slabije, pa čak i 
one napisane od strane pisaca koji su nas 
navikli na mnogo kvalitetnija ostvarenja. 
Smatram da nije neophodno objaviti 
domaću priču po svaku cenu. 

Magazinski deo je potreban i opravdan. 

Teorijski rad može nekoga da ne za- 
nima, ali neka ga jednostavno preskoči. 
Za mene je recimo, najbolji deo „Alefa” 
broj 7 članak Ursule Legvin „Staljin u 
duši”. 

Bobove ilustracije su u svom domenu 
najkvalitetnije, a što se tiče njegovog 
obrta na filmove meni njegovo mišljenje 
na ovom planu ne znači ništa, ali svakako 


se ne treba mešati u način na koji to radi. 

Nije bitno da li naslovna strana liči na 
deo stripa ukoliko je kvalitetna. 

Što se romana tiče rekao bih da je 
njegovo objavljivanje u najviše četiri 
nastavka zanimljiv eksperiment (kod nas). 
Roman je sastavni deo „Alefa”, pa ga kao 
takvog valja i prihvatiti. Kada je u pitanju 
Hajnlajn ja sam lično prema njemu i 
mnogim utvrđenim veličinama slab, te ga 
rado viđam na stranicama ,Alefa" bez 
obzira na hiljadu nedostataka koji mu se 
sa pravom ili ne pripisuju. Međutim, 
Farmerov roman me je doveo u veliku 
nedoumicu: Farmera cenim na osnovu tri 
pročitana romana, nekoliko sjanih novela 
i desetak ili više priča. Da li je Farmerov 
roman „idite svojim rasutim telima” 
zbrkan i besmislen, da li ja ovaj roman 
nisam čitao i shvatio na pravi način, ili ste 
ga možda Vi objavili nepotpunog, 
izbacivši pojedine rečenice i delove 
romana kao što ste učinili sa vrlo lošim 
romanom braća Strugacki „Stažeri” 
(„ Tahmasib” u izdanju „Kentaura”), koji 
jeobjavljen u ediciji X-100? Kada sam već 
pomenuo Vaše roto izdanje X-100 da 
kažem i to da mislim da sve što se dobro 
prodaje treba da postoji. Uostalom niko 
ne tera ni mene niti bilo kog drugog da 
kupuje ove sveske. Ja to i ne činim. 

Dobro je što je biblioteka 
,SUPERNOVA" i dalje sa nama, naslovi 
koje ste najavili su zanimljivi. 

Za svaku pohvalu je u ovim poslovično 
„lošim SF vremenima” pokretanje nove 
edicije SF romana koju otvarate na pravi 
način „Enderovom igrom”. 

A sada bih rekao nešto što je i jedini 
deo mog pisma za koji mi je stalo da ga 
objavite. Ovo što sledi je samo na neki 
način vezano za „Alef i ,Dnevnik", a 
mnogo više za sam SF u Jugoslaviji. Ne bih 
želeo da se ovo shvati kao reklama čiji je 
cilj da Boban Knežević proda svoje SF 
knjige, već kao reklama za zaista dobar 
SF. Naime, smatram da je nešto 
najvrednije što se ikada pojavilo na „nebu 
jugoslovenskog SF izdavalaštva”, almanah 

»Monolit" sa svoja do sada 4 objavljena 
broja. ,Monolit" je knjiga koja može od 
nekoga ko nije nikad čitao SF da načini 
novog pobornika žanra, da ljude koji SF-u 
prilaze sa skepsom ili uopšte ne prilaze, 
razuveri i prikaže im svu lepotu ove vrste 
književnosti. A svaki novi čitalac SF-a 
znači nešto i ,Dnevniku“ i ,Prosveti“ i 
» Vjesniku“ i ostalim izdavačkim kućama, 
kao i ,Polarisu", ,,Zoroasteru“, „Znaku 
Sagite“ i svakom pravom ljubitelju žanra. 
A SF publike ima. Izneću da primera ma 
koliko to odvelo ovo pismo van 
konvencijalnih voda: 

Pre otprilike godinu i po dana kada je 
TV emitovala film ,Čovek koji je pao na 
zemlju" moj mali košarkaški klub 
,Pobeda" trebalo je da od 22 časa igra 
prijateljsku utakmicu. U zakazano vreme 
protivnika nigde, teren zauzet igračima 
malog fudbala. Seli smo na tribine da 
sačekamo ne bi li se nešto izmenilo i 
utakmica bila odigrana. Tom prilikom 
neko je izrazio žaljenje usled bezrazložno 
osujećene mogućnosti da gleda film. Koji 
minut kasnije ispostavilo se da od nas 12 i 
trenera čak šestorica čitamo SF, da smo 
nas šestorica pročitali svako ponaosob 
kompetnu biblioteku „Kentaur”, da 
redovno kupujemo i čitamo „Sirius” i tako 
dalje. Do tog trenutka mi smo se 
poznavali i gotovo svakodnevno viđali pet 
godina (neki i duže), a da SF nijedom 
nismo spomenuli. 

Ili, na kursu engleskog jezika profesorka 
je pitala čoveka kojeg srećem na 
časovima dva puta nedeljno već 
mesecima koji je njegov omiljeni čisac, a 
on je odgovorio „Asimov”. Tu je 
profesorka ostala bez daljih pitanja, ali to 
i nije bitno. Potrudimo se da u svojoj 
okolini razbijemo SF fabule. Ne kažem da 
ikog treba prisiljavati da radi ono što ne 
želi, ali barem mi kojima SF nešto znači 
moramo o njemu da govorimo otvoreno. 
Jasno je da većina ljudi i ne zna šta je SF. 

Rekao bih još samo ovo: Kada je u 


pitanju prevod „science fiction” - „naučna 
fantastika” tu su po meni preinačenja 
besmislena - sretno ili nesretno izabran 
naziv „naučna fantastika” izborio je svoje 
„pravo građanstva”. On kao takav ima 
svoje značenje i svojim pominjanjem 
proizvodi određene uvrežene asocijacije, 
te je nakon toliko vremena iluzorno 
isterivati veštice i stvarati nove kovanice. 
Vaš Ing. Inf. Predrag Stojanović 

Beograd 


Farmerov roman je objavljen u celosti, 
bez ikakvih skraćivanja. No, to je roman 
koji zahteva ipak mnogo više koncen- 
tracije nego „space-opere”. Ako je među 
tri pročitana romana na osnovu kojih 
cenite Farmera i „Dveri vremena” u 
izdanju „Kentaura”, onda je to vrlo 
neobično s obzirom da je taj roman 
objavljen skraćen i to tako znalački da se 
potpuno izbaci religijsko-fašistička nota 
koja je neophodna za elementarno 
poimanje same svrhe romana. Sto se 
„Tahmasiba” tiče i njegovog skraćenog 
objavljivanja u edciji X-100, to je učinjeno 
u odobrenju braće Strugacki. Druga je 
stvar da li je uopšte trebalo po treći put 
objavljivati jedan roman, kada postoji 
toliko neobjavljenih stvari, čak i od same 
braće Strugacki. Podsetimo se, „Stažeri” 
(originalni naslov) prvi put su kod nas 
štampani 1965. godine u „Politikinom 
podlisku” pod naslovom „Plavi horizont”, 
dve godine kasnije u prvom kolu edicije 
„Kentaur” kao „Tahmasib” i dvadeset dve 
godine kasnije u X-100. Često smo svedoci 
sličnih dupliranja ili tripliranja priča i 
romana. Postoje dva osnovna razloga za 
to: neupućenost urednika i linija manjeg 
otpora. Jednog dana, kada se izradi 
kompletna profesionalna bibliografija SF 
priča i romana objavljenih u Jugoslaviji, 
lako će se napraviti analiza „parazitskih” 
izdavača, kojih u SF-u ima mnogo više 
nego što običan čitalac može i 
pretpostaviti. 

D- bi posmatrao izlazak sunca u kanjonu Tarzis, čovek je morao da bude izdržljiv, 
oprezan i spreman da prekrši pravila. Metju Kroford je zadrhtao u mraku. Grejači u 
njegovoj odeći se automatski uključiše, a pogled mu skrenu prema istoku. Znao je da 
mora biti budan. Juče ga je potpuno promašio, izgubivši ga usred jednog dugog, 
neizbežnog zeva. Sada je stegao čeljusne mišiće i široko otvorio oči. 

I, eto ga. Izgledao je kao svetio u pozorištu posle završene predstave: samo kratki 
blesak, pljusak usmerenog plavičastog purpura iznad ruba kanjona. Metju se odjednom 
našao okružen svetlom kao na pozornici. Osvanuo je dan, skraćeni marsovski dan koji 
neće stići da rasvetli tamni svod iznad njegove glave. 

Ovog dana, kao i devet prethodnih, Tarzis je bio tako bogato osvetljen kako nije 
posjednjih deset hiljada prospavanih godina. Erozije stena prouzrokovane vetrovima 
stvorile su najčudnije oblike, ali nigde nijednu pravu liniju ili savršeni luk. Ljudska 
naseobina u dolini ispod njega prekinula je testerastu liniju stena sa nekoliko pravih 
uglova i krivulja. 

Za logor bi se sve pre moglo reći nego da je bio uređen. Nikako se nije dobijao 
utisak da je iko vodio računa o tome gde će se smestiti kupola, stajni trap, poletna 
rampa i razna oprema. Narastao je kao što izgleda da rastu sve ljudske naseobine, bez 
nekog plana. Sve ga je pomalo podsećalo na raspored u bazi Trankviliti, ali u znatno 
većim razmerama. 

Baza Tarzis je ležala na jednom širokom grebenu, otprilike na polovini visine od 
neravnog dna tarzisovskog rukavca Velike raskolne doline. Ta lokacija je izabrana jer je 
to bila retka čistina koja je omogućavala lak pristup uz blage padine do čiste ravnice na 
tarziskoj visoravni, a uz to je bila svega kilometar udaljena od najnižeg dela doline. Nije 
bilo saglasnosti o tome šta je za istraživanje zanimljivije: ravnica ili kanjon, pa je tako 
ova lokacija odabrana kao kompromisno rešenje. To je značilo da istraživačke grupe 
moraju ili da se penju ili da silaze, jer oko logora nije bilo ničega vrednog proučavanja. 
Čak ni ogolela ležišta sa svojim arheološkom vrednostima nisu se mogla videti bez 
vožnje od nekih pola kilometra pužnim vozilom, do mesta do koga se Kroford uspentrao 
da posmatra izlazak sunca. 

Posmatrao je kupolu dok se vraćao u logor. Kroz plastiku se nazirala neka figura. Sa 
ove razdaljine je ne bi mogao prepoznati ni po čemu osim po crnom licu. Video je kako 
prilazi zidu kupole i briše staklo da bi mogla gledati kroz njega. Uočio je njeno 
svetlocrveno odelo; pokazivala je na njega. Na sebi je imala sve sem kacige u kojoj je 
bio ugrađen radio. Znao je da je u neprilici. Video je kako se okreće i podiže kacigu sa 
poda da bi mu mogla saopštiti šta misli o ljudima koji ne poštuju njena naređenja. Ali u 
tom trenutku se kupola zatrese kao meduza. 

Neki alarm se pojavio u njegovoj kacigi, jednolično i nekako prigušeno dopirući iz 
zvučnika. Zastao je za časak, kad se kolut dima i prašine uzdigao oko ruba kupole, a 
onda potrčao. 

Posmatrao je katastrofu koja se događala pred njegovim očima, nemo. Čulo se 
jedino ritmično udaranje alarmnog zvona u njegovim ušima. Kupola je poigravala i 
naprezala se ne bi li poletela. U središtu se odjednom pod izdiže i baci tamnoputu ženu 
na kolena. Već sledećeg trenutka, unutrašnjost je ličila na kovitlac u mećavi. Kroford se 
okliznuo u pesak i pao na prsa, ali se podigao na vreme da vidi kako se užad od 
staklenog vlakna sa strane najbliže njemu otkidaju od gvozdenih kuka pomoću kojih je 
kupola bila pričvršćena za stenu. 

Kupola je sada izgledala kao neka fantastična božićna jelka, iskićena pahuljicama i 

sjajnim crvenim i plavim alarmnim sijalicama. Vrh kupole uzleteo je visoko iznad nje, a i 
sam pod je odleteo visoko u vazduh, ali su ga neoštećene kotve na strani najudaljenijoj 
od njega povukle nazad. Prštali su sneg i prašina, dok se pod polako spuštao na tlo. 
Posle toga ništa se više nije micalo, izuzev što se lagano klatio labavi krov koji se slegao 
na unutrašnjost kupole. 

Vozilo se klizeći zaustavilo pored spljoštene kupole, zamalo se prevrnuvši. Dve 
osobe u astronautskim odelima se pojaviše. Krenuše oklevajući ka kupoli. Jedna uhvati 
drugu za ruku i pokaza prema lestvama. Zatim promeniše pravac i uzveraše se uz lestve 
od konopca koje su visile sa strane. 

Kroford je jedini mogao videti kako je komora počela da se okreće. Dvoje ljudi se 
gotovo preturiše jedno preko drugog, izlazeći iz komore. Hteli su da preduzmu nešto i 
to brzo, ali nisu znali šta. Na kraju su samo stajali nemo, čvrsto se držeći za ruke i 
gledajući u pod. Jedno od njih skinu kacigu. Bila je to krupna žena tridesetih godina, 
riđe kose, ostrižene skoro do kože. 

»Met, stigle smo ovde kada...« Zastade, shvatajući kako je izlišno to što je htela 
reći. »Kako je Lu?« 

»Lu neće preživeti.« On pokaza na uzak ležaj na kom je ležao zdepast čovek dišući 
ispod prozirne plastične maske. Bio je priključen na čisti kiseonik, a krv je curila iz ušiju i 
nosa. 

»Povreda mozga?« 

Kroford klimnu. Pogledao je na ostale u komori. Bila je tu Meri Leng, rukovodilac 
spoljnih istraživanja, ona crna žena koju je video unutar kupole upravo pre eksplozije. 
Sedela je na ivici ležaja Lu Pragera, sa glavom zagnjurenom medu ruke. Izgledala je 
strašnije od Lua. Niko ko ju je poznavao ne bi ni pomislio da ona može biti dovedena u 
stanje ovakve apatije. Već čitav sat se nije ni pomakla. 

Na podu, šćućuren na ćebetu, sedeo je hemičar Martin Ralston. Njegova košulja 
bila je krvava, a po celom licu i rukama bilo je zgrušane krvi od krvarenja iz nosa koje je 
jedva zaustavio, ali su mu oči bile budne. Drhtao je skrećući pogled sa Lengove, svog 
zvaničnog šefa, na Kroforda, jedinog koji je izgledao dovoljno staložen da bi nešto 
mogao preduzeti. Bio je odan izvršilac, pouzdan ali i nepreduzimljiv. 

Kroford se osvrnu na pridošlice. To su bile ridokosa Lusi Stoun Mek Kilijen, ekolog, 
i Song Su Li, biolog. Još uvek su stajale ukočeno pored komore za dekompresiju, 
nesposobne da se suoče sa činjenicom da tamo pod kupolom leži petnaest mrtvih žena 
i muškaraca. 

»Šta kažu oni na Barou?« upita Mekkilijenova, bacivši kacigu na pod i čučnuvši 
umorno pored zida. Stajni trap nije bio baš najudobnije mesto za održavanje sastanka, 
svi ležajevi su bili postavljeni horizontalno, pošto je njihova svrha bila da ublaže 
ubrzanje kod sletanja i poletanja. A kod svemirskog broda oslonjenog na rep, devedeset 
procenata prostora u stajnom trapu bilo je neupotrebljivo. Svi su se okupili oko kružne 
pregrade, iza bezbednosnog sistema, baš ispred rezervoara za gorivo. 

»Očekujem odgovor«, reče Kroford. »Ali mogu pretpostaviti da će reći da stvari ne 
stoje dobro, izuzev ako jedna od vas dve ima iskustva u rukovanju marsovskim 
modulom, a da to od nas krije.« 

Nijednoj nije bilo do toga da nešto kaže. Radio u prednjem delu poče pucketati, a 
onda ih pozva na pažnju. Kroford pogleda preko u Lengovu, koja ne dade nikakvog 
znaka da je čula poziv. On ustade i pope se uz lestve da bi seo na mesto kopilota. Zatim 
uključi prijemnik. 


»Komandant Leng?« 

»Ne, ovo je opet Kroford, Komandant Leng... ne može da se javi. Zauzeta je oko 
Lua, pokušava da nešto uradi.« 

»To nema svrhe. Doktor kaže da je čudo što još diše. A i ako dođe svesti, on neće 
biti ni nalik onom kakvim ga poznajete. Telemetrija ne pokazuje ništa slično normalnim 
moždanim talasima. Sada moram da razgovaram sa komandantom Leng. Morate je 
dovesti gore.« Glas komandanta misije Vajnstajna bio je kao i uvek, naredbodavan i 
bezbojan, kao u izveštaju o vremenu. 

»Upitaću je, gospodine, ali mislim da neće doći. Ovo je još uvek poduhvat kao što 
znate.« Nije dao vremena Vajnstajnu da odgovori. Vajnstajnu je palo u dužnost zbog 
godina službe da komanduje Edgar Rajs Baroom, orbitalnim svemirskim brodom, koji ih 
je doveo do Marsa i kojim je trebalo da se vrate. Komanda nad Podkejnom, odvojivim 
modulom, kom će pripasti najveći deo publiciteta, poverena je Lengovoj. Između njih 
dvoje nije bilo nekog prijateljstva, pogotovo kada je Vajnstajn počeo da razmišlja o 
sasvim opipljivoj finansijskoj dobiti Lengove koju će požnjeti kao prva žena na Marsu, i 
to pre poniženog komandanta misije. Zamišljao je sebe kao drugog Majkla Kolinsa. 

Kroford viknu dole prema Lengovoj, koja je glavu digla samo toliko da bi nešto 
promrmljala. 

»Šta je rekla?« 

»Kazala je da ti primiš poruku.« Rekla je to Mekkilijenova, penjući se uz lestve. 
Kada je stigla do njega, reče tiše: »Met, ona je prilično odsutna. Biće najbolje da ti 
preuzmeš komandu, za sada.« 

»U pravu si, vidim to i sam.« On se okrenu prema radiju, a MekkKilijenova je preko 
njegovog ramena mogla da sluša kako ih Vajnstajn obaveštava o situaciji kako je on vidi. 
To se uglavnom podudaralo sa Krofordovim mišljenjem, osim u jednoj kritičnoj tački. 
Kada je završio i prekinuo vezu, oni se pridružiše ostalim preživelima. 

Kroford pogleda u lica ostalih i vide da nije vreme da govori o mogućnostima 
spašavanja. Nije uživao u ulozi vode. Nadao se da će se Lengova ubrzo oporaviti i skinuti 
sa njega teret. U međuvremenu je morao da ih pokrene da urade nešto. On blago 
dotaknu Mekkilijenovu po ramenu i povede je do komore. 

»Hajde da ih sahranimo.« Ona čvrsto stisnu oči, izazivajući tako suze, a onda 
klimnu. 

To nije bio prijatan zadatak, a u pola posla Songova se spusti niz lestve sa telom 
Lua Pragera. 


» Hajde da pređemo sve što smo saznali do sada. Kao prvo, sada kada je Lu mrtav, 
postoje veoma male šanse da ćemo ikada poleteti odavde. Tako stvari stoje, za sada, 
sem ako Meri misli da može ovladati svim što je neophodno za upravljanje Podkejnom, 
na osnovu instrukcija koje će joj Vajnstajn preneti. Meri, šta misliš o tome?« 

Meri Leng je ležala postrance na improvizovanom ležaju na kojem je doskora bio 
pilot Podkejna, Lu Prager. Klimala je ravnodušno glavom koja je dodirivala aluminijsku 
ploču trupa broda iza nje. Obesila je glavu do grudi, a oči su joj bile poluotvorene. 

Songova joj je dala sedativ iz zaliha pokojnog doktora, po savetu lekara sa ERB-a. 
To joj je pomoglo da savlada strašnu paniku koja ju je bila obuzela. Ali to nije bilo 
rešenje i sada je postala ravnodušna na sve oko sebe i nije htela da učini išta. 


Kada sa eksplozija dogodila, ona je brzo nataknula kacigu. Onda se borila protiv 

mećave i ispupčenog dna kupole, uputivši se prema gornjem delu konstrukcije sa koje 
je odleteo krov i gde su spavali drugi članovi ekspedicije. Eksplozija je prošla za deset 
sekundi, a ona je tada imala poteškoća da izađe nakraj sa krovom, koji je padao i ubrzo 
ih pokrio u naborima providne plastike. To je bilo i suviše slično onim noćnim morama 
kada je trčala zaglibljena do kolena u živom pesku. 

Uspela je tek da vidi svoje članove posade, sa kojima je drugovala poslednjih šest 
meseci kako se guše bez glasa i kako krv šiklja preko njihovih lica dok pokušavaju da 
obuku astronautska odela. Možda je to bio beznadežan pokušaj: koje dvoje ili troje da 
spase u tom trenutku. Mogla je to i bolje uraditi, da nije bilo tih otežanih napora da 
stigne do njih, bila je u šoku i napola je verovala da je sve to noćna mora. Tako je 
zgrabila najbližeg: to je bio doktor Ralston. On se sam bio gotovo obukao, a ona mu je 
nabacila kacigu i krenula do sledećeg. Bio je to Luter Nakamura i on se nije pokretao. 
Što je još gore, bio je samo napola obučen. Pametnije bi bilo da ga je ostavila i nastavila 
da spašava one za koje je još bilo nade. Sada je bila toga svesna, ali joj se to nije sviđalo 
nimalo više nego u tom trenutku. 

Dok je navlačila odelo Nakamuri, stigao je i Kroford. Išao je preko zgužvane 
plastike dok nije stigao do spavaonice, a onda je plastiku rasekao laserom koji se 
normalno upotrebljava za odvajanje uzoraka kamena. 

I on je bio suočen sa izborom koga da spase. Pošao je pravo prema Lu Prageru i 
dokraja ga obukao. Sada nije bio siguran da bi ishod bio drugačiji da je Meri Leng prvo 
pokušala da njega spasi. 

Sada je ležala na uzanom ležaju, sa nogama nemarno opruženim. Polako i 
rezignirano je klimnula glavom. 

»Jesi li sigurna?« Kroford je upita, nadajući se da će je prodrmati, izazvati neku 
promenu raspoloženja, bilo šta. 

»Sigurna sam«, promrmlja ona. »Svi znate koliko dugo je Lu vežbao da upravlja 
ovim modulom. | da ga je jednom gotovo razbio ovako kakav je sad. A, ja... koješta. To 
nije moguće.« 

»Odbijam da to prihvatim kao konačan odgovor«, reče on. »Ali u međuvremenu bi 
trebalo da sagledamo šta nam preostaje u slučaju da je to što Meri kaže istina.« 

Ralston se nasmeja. Nije to bio ogorčen smeh, zvučalo je kao da ga sve zabavlja. 
Kroford produži. 

»To je i sve što znamo zasigurno. Barou je nedostižan za nas. O da, oni će nam 
pomoći mnogim savetima, možda i više nego što mi to želimo, ali bilo kakvo izbavljenje 
ne dolazi u obzir.« 

»Znamo to«, reče MekkKilijenova. Bila je umorna i bolesna od gledanja lica 
poginulih. »Čemu sva ta priča?« 

»Sačekaj trenutak«, reče Songova. »Zašto oni ne bi mogli... Mislim, imaju mnogo 
vremena na raspolaganju, zar ne? Moraju se vratiti za šest meseci kao što sam 
razumela, zbog orbitalnih elemenata, ali za to vreme...« 

»Zar ne znaš baš ništa o svemirskim brodovima?« uzviknu tad Mek Kilijenova. No 
Songova produži ne davši se zbuniti. 

»Znam dovoljno da bi mi bilo jasno da Edgar nije opremljen za ulazak u atmosferu. 
No, nisam mislila da se celi brod spusti, nego samo ono što nam je potrebno sa broda. A 
to je pilot. Da li je to moguće?« 

Kroford provuče prste kroz kosu razmišljajući šta da kaže. O toj mogućnosti se 
diskutovalo i proučavala se. Ali morala se smatrati vrlo nevero vatnom. 

»U pravu si«, reče on. »Ono što nam treba jeste pilot, a taj pilot je komandant 
Vajnstajn. No to stvara probleme, bar zakonski, ako nikako drukčije. On je kapetan 
jednog broda i ne sme ga napustiti. To ga je, kao prvo, zadržalo na Edgaru. Ali je mnogo 
trenirao na simulatoru modula kada je verovao da će ga odrediti za vodu ekipe koja će 
se iskrcati. Vi znate Vinija, sa njegovom stalnom opsednutošću da izvodi solo predstave. 
Zato, kad bi on mislio da može uspeti, bio bi ovde za minut, pomogao nam da se 
izvučemo i ugrabio publicitet za sebe. Koliko sam shvatio, oni pokušavaju da iskoriste 
sistem nezapaljivih padobrana sa jedne od kapsula koje su predviđene za doturanje 
namirnica do nas u toku našeg boravka ovde. Ali to je veoma riskantno. Nije lako 
prepraviti aerodinamička rešenja, pogotovo predviđena za sudar sa atmosferom od 
deset hiljada i nešto kilometara. Zato mislim da to možemo isključiti. Nastaviće da rade 
na tome, ali kada sve bude gotovo Vini se neće upustiti u tu đavolsku avanturu. On želi 
da bude heroj, ali živi heroj da bi uživao u svemu.« 

Nakratko se popravilo raspoloženje Songovoj, MekkKilijenovoj i Ralstonu pri pomisli 
na moguće spasenje. No, što su više o tome razmišljali, izgledali su manje srećni. Činilo 
se da se svi slažu sa Krofordovom procenom. 

»Zato ćemo to odložiti u zbirku priča o dobroj vili i zaboraviti. A ako se ipak ostvari, 
tim lepše. No bolje da pretpostavimo da neće. Kao što možda znate, ERB i Podkejn su 
jedini postojeći brodovi koji mogu stići do Marsa i spustiti se na njega. Kongres upravo 
razmatra izgradnju jednog drugog para. Vini je razgovarao sa zemljom i smatra da će se 
ubrzati administrativna procedura. Tako će realizacija projekta početi za godinu dana. 
Lansiranje je bilo planirano za pet godina, ali će se rok skratiti za godinu dana. 
Jednostavnije rečeno, to je sada spasilačka misija, koju je lakše progurati. Ali 
konstrukcija će zahtevati preuređenje, makar to bilo samo uključivanje pet novih 
sedišta koja treba da nas vrate. Možete se kladiti da će biti i drugih prepravki kada 
pošaljemo izveštaj o eksploziji. Zato je bolje da računamo da će se ostvarenje plana 
produžiti za još šest meseci.« 

MekkKilijenovoj je sad bilo dosta. »Met, zaboga, o čemu ti pričaš? Spasilačka 
misija? Đavolski dobro znaš, kao i ja, da ćemo već odavno biti mrtvi kad, i ako, nas 
nađu. Bićemo mrtvi možda već godinu dana.« 

»E, tu grešiš. Mi ćemo preživeti.« 

»Ali kako ?« 

»Nemam pojma.« Pogledao joj je pravo u oči. Gotovo da nije htela da je odgovor 
uznemiri, ali radoznalost u njoj pobedi. 

»Da li je ovo samo skup za podizanje morala? Hvala ti, ali meni to ne treba. Radije 
ću se suočiti sa situacijom kakva jeste. Ili zaista nešto planiraš?« 

»l jedno i drugo. Ne planiram ništa konkretno osim da kažem da ćemo preživeti 
isto kao što su ljudi oduvek opstajali. Štiteći se od hladnoće, jedući, pijući. Tome 
moramo još dodati i dišući. To je teško, ali se ne razlikujemo od bilo koje druge grupe 
preživelih u teškoj situaciji. Ne znam šta tačno moramo da radimo, ali znam da ćemo 
naći rešenje.« 

»lli ćemo umreti tražeći ga.« 

»Ili umreti tražeći ga.« On joj se blago isceri. Ona je bar shvatila suštinu situacije. 
Nezavisno od toga da li je moguće preživeti ili ne, bilo je potrebno zadržati veru da 
jeste. Ili bi odmah mogli sebi da prerežu grkljan. Onda se nije trebalo čak ni roditi, jer 
život je neminovna borba za opstanak. 

»Ali šta ćemo za vazduh?« upita Mekkilijenova, još uvek neubedena. 

»Ne znam«, odgovori joj veselo. »To je težak problem, zaista.« 

»A šta ćemo za vodu?« 

»Pa u dolini su naslage večitog leda na dubini od nekih dvadeset metara.« 

Ona se nasmeja: »Predivno. Ti, znači, želiš da radimo. Da kopamo tamo dole i 
topimo led našim malim ružičastim rukama? Odmah vam kažem da neće ići.« 

Kroford sačeka da mu nabroji sve razloge što su osuđeni na propast. Većina njih 
bila je na mestu. Kada je završila, on progovori. 

»Lusi, poslušaj samu sebe.« 

»Ja samo —« 

»Ti samo govoriš u prilog smrti. Da li želiš da umreš? Da li si tako čvrsto odlučila da 
nećeš slušati nekoga ko kaže da možeš preživeti?« 

Ćutala je neko vreme, a onda poče nespretno šarati stopalima. Zatim pogleda 
njega, pa Songovu i Ralstona. Čekali su, a ona se morala zacrveneti i blago im se 
nasmešiti. 

»U pravu si. Šta ćemo uraditi kao prvo?« 

»Upravo ono što radimo. Najpre ćemo proceniti svoju situaciju. Moramo napraviti 
listu onoga što nam je na raspolaganju. Napisaćemo to na listu papira, ali vam ja mogu 
dati opšti pregled.« Nabrojao je na prste. 

»Prvo, imamo hrane za dvadeset ljudi za tri meseca. To je oko godinu dana za nas 
petoro. Uz štednju, možda i godinu i po. To podrazumeva da će sve kapsule sa zalihama 
stići do nas čitave. Pored toga, Edgar će isprazniti ostavu i poslati nam sve što se može 
odvojiti u tri rezervne kapsule. To može biti za dve ili čak tri godine.« 

»Drugo, imamo dovoljno vode zauvek, ako aparat za recikliranje bude radio. To će 
biti prvi problem, jer naš će reaktor potrošiti energiju za dve godine. Treba nam drugi 
izvor energije. A možda i drugi izvor vode.« 

»Problem sa kiseonikom je gotovo isti, dve godine najviše. Moraćemo pronaći 
način kako da ga čuvamo mnogo bolje nego što to činimo. Iskreno rečeno, ne znam 
kako. Da li imaš neku ideju, Songova?« 

Izgledala je zamišljeno. Između njenih kosih očiju pojavile su se dve vertikalne 
bore koje su bile nalik na znakove interpunkcije. 

»Možda gajenjem biljaka sa Edgara. Kada bismo mogli pronaći neki način da 
gajimo biljke na marsovskom sunčevom svetlu a da ne uginu od ultravioletnih...« 

MekKilijenova se na to zgrozi, kao što bi svaki dobar ekolog učinio. 

»A zagađenje?« upita ona. »Šta mislite čemu je služila sterilizacija pre nego što 
smo sleteli? Da li želite da upropastite celu ekološku ravnotežu na Marsu? Niko više ne 
bi bio siguran da li su primerci u budućnosti prave marsovske biljke ili ukrštene sa 
onima sa Zemlje.« 

»Kakva ekološka ravnoteža?« uzvrati Songova. »Znaš dobro kao i ja da je ovde 
biološki sve gotovo ravno nuli. Nekoliko bakterija koje mogu da žive bez vazduha, krpica 
lišaja, koji se jedva mogu razlikovati od oblika na Zemlji.« 

»To je upravo ono što mislim. Ako sada uvezemo oblike sa Zemlje, nikada nećemo 
utvrditi razliku«. 

»Ali to se može srediti, jer odgovarajućom zaštitom biljke ne bi bile uništene pre 
nego što izniknu, a mi bismo mogli ostvariti hidroponično uzgajanje.« 

»0, da, to bi se moglo izvesti. Mogu već sada da vidim tri ili četiri falsifikata. Ali vi 
ne govorite o osnovnom problemu, a to je —« 

»Stani«, reče Kroford. »Hteo sam samo da saznam da li imaš nekih ideja«. Bio je 

zadovoljan ovom raspravom, to ih je pokrenulo da razmišljaju o pravim stvarima i da se 
otrgnu od mrtve apatije kojoj se nisu smeli predavati. 

»Mislim da je rasprava postigla svrhu, a svrha je bila da ubedimo svakog da je 
opstanak ovde moguć.« Nesigurno je pogledao u Lengovu, koja je i dalje klimala 
glavom, staklastih očiju koje su još gledale kako joj članovi ekipe umiru pred očima. 

»Želim samo da istaknem da smo sada kolonija umesto ekspedicije. Ne u 
uobičajenom smislu da ostanemo zauvek ovde, ali u svim našim razmišljanjima moramo 
to da imamo u vidu. Ono sa čim smo suočeni nije prosto stvar rastezanja zaliha dok ne 
stigne pomoć. Privremene mere neće nam činiti mnogo dobra. Mere koje će nas spasti 
su one dugotrajne, one koje bi tražila prava kolonija. Posle dve godine živećemo u 
takvim okolnostima pod kojima bismo mogli opstati i ubuduće. Moraćemo se prilagoditi 
ovoj sredini tamo gde možemo i prilagoditi sredinu nama kako možemo. Što se tiče 
toga, u boljem smo položaju nego većina kolonista u prošlosti, bar u prvo vreme. 
Imamo dosta zaliha svega što je koloniji potrebno: hrane, vode, oruđa, sirovina, 
energije, mozgova i žena. Bez ovih stvari nijedna kolonija nema neke šanse. Jedino što 
nam nedostaje je ponovno snabdevanje iz domovine, ali zaista dobra grupa kolonista 
može i bez toga izaći na kraj. Šta vi kažete na to?« 

Nešto je pokrenulo Meri Leng da podigne pogled. Bio je to za sada refleks, refleks 
opstanka pojačan njenim dotadašnjim životnim probijanjem do vrha. To se ponovo u 
njoj pokrenulo, ponukalo je da se ispravi na ležaju, a onda da ustane. Borila se protiv 
uticaja sedativa i stajala je, očiju mutnih ali svesnih. 

»Šta vas navodi na pomisao da su žene prirodno bogatstvo, Kroforde?« reče sporo 
ali odlučno. 

»Pa, ono što sam mislio jeste da će bez moralne podrške suprotnog pola kolonija 
ostati bez podstreka za opstanak.« 

»A na to si mislio, u redu. A mislio si na žene koje su na raspolaganju pravim 
kolonistima kao razlog da žive. To sam čula već ranije. To je način na koji muškarci 
gledaju na stvari, Kroforde.« Počeo je da joj se vraća ugled dok su je posmatrali, koji je 
rastao sve dok nije ovladao grupom onom neopipljivom moći koja karakteriše vodu. 
Udahnu duboko i sasvim se osvesti, prvi put tog dana. 

»Prestaćemo s tim načinom razmišljanja od sada. Ja sam komandant misije. Cenim 
tvoje preuzimanje vodstva dok sam bila... kako si ono rekao? Indisponirana. Ali trebalo 
bi više pažnje da posvetiš socijalnim aspektima naše situacije. Ako je iko ovde roba, 
onda ste to ti i Ralston, zbog toga što vas nema dovoljno. Biće tu nekih osetljivih pitanja 
koja ćemo morati rešavati, ali u međuvremenu ćemo funkcionisati kao jedinica, pod 
mojom komandom. Učinićemo sve da smanjimo nadmetanje medu ženama za 
muškarce. Tako mora biti. Je li jasno?« 

Odgovorili su joj tihim pristankom i klimanjem glave. Nije to uočila nego je 
produžila dalje. 

»Od samog početka sam razmišljala zašto ti ideš, Kroforde.« Hodala je polako 
gore—dole, po pretrpanoj prostoriji. Ostali su joj se sklanjali s puta bez razmišljanja, 
sem Ralstona, koji je još sedeo šćućuren pod ćebetom. »lIstoričar? Sigurno, to je lepa 
ideja, ali prilično nepraktična. Moram priznati da sam o tebi razmišljala neko vreme kao 
o luksuzu, potrebnom gotovo koliko i bradavica na muškim prsima. Ali sam pogrešila. 
Svi ljudi u NASI su grešili. Astronautsko odeljenje se borilo kao ludo da te izostave sa 
ovog putovanja. Ima dovoljno vremena za to i na budućim letovima. Bili smo zaslepljeni 
svojom privrženošću filozofiji primarnog uspeha svemirskog leta. Želeli smo što je 

moguće manje naučnika, a što je moguće više astronauta. Ne volimo da razmišljamo o 
sebi samo kao o pilotima trajektnih brodova. Mislim da smo pokazali što se tiče Apola 
da možemo da završimo naučne poslove dobro kao i bilo ko drugi. Smatrali smo vas 
nekom vrstom uvrede, šamarom od strane naučnika u Hjustonu, da nam pokažu kako 
su nisko pale naše akcije.« 

»Ako bih mogao —« 

»Ućuti. Ali smo pogrešili. Vidim iz tvog zaključka da si dobro upućen u pitanje kako 
opstati. Kako glasi tvoja iskrena procena naših šansi?« 

Kroford slegnu ramenima, osećajući se neugodno posle ovog pitanja. Nije znao da 
li je pravo vreme čak i da samo nagovesti da možda neće uspeti. 

»Reci mi istinu!« 

»Dosta su male. Uglavnom se radi o problemu vazduha. Ljudi o kojima sam čitao 
nikada nisu pali tako nisko da su morali da se brinu kako da dišu.« 

»Da li si ikada čuo za Apolo 13? Kroford se nasmeja. »Posebne okolnosti. Problem 
kratke mogućnosti opstanka.« 

»Ti si, naravno, u pravu. A i u druga dva prava svemirska problema posle tog 
događaja pomoći nije bilo.« Ona se okrenu i pogleda naizmenično sve po redu. 

»Ali mi nećemo izgubiti!« Izazivala je sve da joj protivreče, ali nikome nije.bilo do 
toga. Ona se opusti i produži šetnju po prostoriji. Opet se okrenu prema Krofordu. 

»Vidim da ću se morati osloniti na tvoje znanje u godinama koje dolaze. Šta 
smatraš našom sledećom dužnošću ?« 

Kroford se opusti. Strašno breme odgovornosti, koju nije nikada želeo, nestalo je. 
Bio je zadovoljan da je sledi kao vodu. 

»Iskreno rečeno, pitao sam se šta sledeće da kažem. Moramo da obavimo 
temeljan inventar. Mislim da od toga treba da počnemo.« 

»To je lepo, ali tu je i jedna mnogo važnija dužnost. Moramo otići do kupole i 
ustanoviti šta je, do vraga, dovelo do eksplozije. Prokleta stvar nije smela da eksplodira, 
to se prvi put dešava sa ovim tipom. I to sa dna. Ali je ipak eksplodirala i trebalo bi da 
znamo zašto. U suprotnom, možda bismo ignorisali činjenicu u vezi s Marsom koja nas 
još uvek može stajati života. Prvo da učinimo to. Možeš li hodati, Ralstone?« 

Kada je klimnuo glavom, ona stavi kacigu i pođe prema komori. Zatim se okrenu i 
pogleda pronicljivo u Kroforda. 

»Kunem ti se, čoveče, da sam doživela strujni udar ne bi me više uzdrmao nego 
kada si rekao ono malopre. Smem li nešto da te pitam?« 

Krofordu nije bilo do odgovora. Sa savršeno iskrenim izrazom na licu reče: »Mene? 
Možda bi trebalo da pretpostaviš da sam šovinista.« 

»To ćemo videti, zar ne?« 

»Kakva je to tvar?« 

Song Su Li je klečala ispitujući jedan od stotinu kratkih, krutih klipova koji su štrcali 
iz zemlje. Uzaludno je pokušavala da zagrebe njegovu glavu, jer je opna bila tvrda kao 
kamen. 

»Izgleda kao da je od plastike. Uverena sam ipak da su to žive tvari na višem 
stupnju razvitka, koje smo Lusi i ja tražile juče.« 

Ti tvrdiš da su ti mali klipovi prouzrokovali ona udubljenja na dnu kupole? Ne bih 
to mogao prihvatiti.« 

Song se uspravi, s mukom pomerajući udove. Svi su radili da uklone porušenu 
kupolu i gomilu krša koji je pokrivao dno koje su želeli da oslobode. Song je bila 

umorna, te zaboravivši se za trenutak, obrecnu se na Meri Leng. 

»Ja ti to nisam rekla. Rekla sam da smo ugledali te klipove kad smo pomakli 
kupolu. Ti si sama iz toga zaključila da su oni prouzrokovali ulegnuća na dnu.« 

»Izvini«, rekla je tiho Leng. »Nastavi sa onim što si govorila.« 

»Pa«, priznala je Song, »zaključak u vezi s tim i nije tako loš. Ali rupe koje sam ja 
videla nisu bile probušene. Bile su izjedene. Čekala je da se Lang tome usprotivi, rekavši 
da je dno kupole gotovo isto tako hemijski postojano kao i bilo koja, dosad proizvedena 
plastika. Ali Lang je već nešto naučila i znala je da se suoči sa činjenicama. 

»l to znači onda da tu ima neki đavo, a uz to izgleda da je načinjen od plastike. Ima 
li ko neku ideju o tome zbog čega raste baš ovde, a ne negde drugde?« 

»Mislim da znam zašto,« rekla je Mekkilijenova. Htela sam da malo istražim oko 
kupole da vidim da li povećanje vlage koje smo ovde prouzrokovali ima nekog uticaja na 
spore u tlu. Razmislite, ovde već devet dana izbacujemo u atmosferu vodenu paru, 
ugljen dioksid i priličnu količinu kiseonika. Nije to mnogo, ali je možda i više nego što 
izgleda, kad se uzmu u obzir niske koncentracije koje u ovoj prirodi postoje. Izmenili 
smo biološke uslove. Da li iko zna gde je bio ispust za istrošeni vazduh? 

Lang je podigla vede. »Bio je ispod kupole. Vazduh koji izdišemo je topao, pa se 
logično mislilo da bi se još mogao iskoristiti pre nego što ode u atmosferu, da greje dno 
kupole i time smanji potrošnju toplotne energije. 

»A vodena para se kondenzovala ispod kupole u dodiru s hladnim vazduhom. 
Tačno. Da li sad shvatate? 

»Mislim da shvatam«, rekla je Leng. »A ipak bilo je tako malo vode. Znate da smo 
je štedeli. Izvlačili smo je iz vazduha sve dok ovaj ne bi postao posve suv i onda ga 
ispuštali.« 

»Za Zemlju je možda bio suv. Ovde je to bila bujna kiša. Dospela je do semenki ili 
spora u zemlji i podstakla ih da počnu rasti. Moraćemo da pazimo kad upotrebljavamo 
bilo šta što je od plastike. 

»A šta sve spada u to? 

Leng je teško uzdahnula. »Na prvom mestu sve ono što se hermetički zatvara.« 

Svi su iskrivili lica pri pomisli na to. »A zatim, to se odnosi dobrim delom i na naša 
odela. Song, pazi, nemoj da staneš na to. 

Ne znamo kakvu moć ima i da li će izjesti plastiku na tvojim čizmama, ali je bolje da 
s njim pažljivo postupamo. Šta misliš o tome, Ralstone?« 

»Zamisli da otkriješ da je ta stvar opasna?« 

»Misliš da ustanovimo kakav rastvarač te stvari koriste?« 

»Po svoj prilici, ako možemo da nađemo neki prostor za rad i ako mogu da dođem 
do svoje opreme.« 

»Meri«, rekla je MekkKilijenova, »palo mi je na pamet da bi bilo bolje da počnem 
tražiti spore koje se prenose vazduhom. Ako one postoje, to bi moglo značiti da su i 
hermetičke komore na Podkejnu izložene opasnosti čak i trideset metara iznad tla.« 

»Tako je. Pokušajmo da nešto preduzmemo. Pošto ćemo spavati unutra sve dok 
ne ustanovimo šta možemo raditi na tlu, biće najbolje da se uverimo da je mesto 
bezbedno. U međuvremenu, svi ćemo spavati u odelima.« Nakon ovih reči čuli su se 
samo bespomoćni uzdasi, ali niko se nije bunio. 

MekKilijenova i Ralston se uputiše prema gomili sačuvane opreme, nadajući se da 
je ostalo netaknuto ono najbitnije za nastavak istraživanja. Song je ponovo kleknula i 
počela čeprkati oko jedne izrasline ne veće od deset centimetara. 

Kroford je sledio Leng nazad do Podkejna. 

»Meri, hteo sam... mogu li vas zvati Meri?« 

»Mislim da možeš. Komandant Leng ionako ne bi moglo da traje pet godina. Ali, 
bolje bi bilo da misliš o meni kao o komandantu.« 

Shvatio je. »U redu, komandante Meri.« 

Nestašno ga je lupila šakom. Jedva ga je poznavala pre ove nesreće. Bio je samo 
ime na spisku ljudstva, neuralgična tačka u procenama astronautskog osoblja. Ali ona 
osobno nije mu nanela nikakvo zlo, a sad joj se čak počinjao i dopadati. 

»O čemu razmišljaš?« 

»O više stvari. Ali nije moje da sad govorim o njima. Prvo što želim da kažem jeste, 
ovaj... ako si zabrinuta ili ako sumnjaš u moju podršku ili privrženost zato što sam danas 
za izvesno vreme preuzeo komandu, pa...« 

»Pa, šta?« 

»Želeo sam samo da ti kažem da nemam ambicija u tom pogledu«, završio je 
zbunjeno. 

Potapšala ga je po leđima. »Znam to. Zaboravljaš da sam pročitala tvoj dosje. U 
njemu pominje nekoliko zanimljivih zgoda iz vremena kad si radio kao plaćenik. Želela 
bih da mi o tome pričaš jednog dana.« 

»Do đavola, te priče su u celosti prenaduvane. Sasvim slučajno sam upao u neke 
neprilike i uspeo da se iz njih izvučem.« 

»Ipak, to je doprinelo da te izaberu za ovu misiju medu hiljadu drugih kandidata. 
Smatralo se da si čovek od akcije sa dokazanom sposobnošću za opstanak. Možda se 
tako i pokazalo. Drugo čega se sećam iz tvog dosjea je da ti nisi za vođu, već da radiš po 
svom, a s grupom samo saraduješ; disciplina ti ne predstavlja poteškoću, ali se bolje 
snalaziš sam. Želiš da sam sebi budeš komandant?« 

Nasmešio joj se. »Ne, hvala. Ali ono što si rekla, tačno je. Ne čeznem za tim da 
rukovodim bilo čim, ali zaista posedujem neka znanja koja bi se mogla pokazati 
korisnim.« 

»I mi ćemo ih iskoristiti. Samo govori. Slušaću te.« 

Htela je da kaže nešto, a onda se predomislila. 

»Reci, šta misliš o tome što žena komanduje ovim projektom? Morala sam se 
boriti s tim još od vremena kad sam radila u vazduhoplovstvu. Pa, ako imaš neku 
primedbu, mogao bi da mi je odmah kažeš.« 

Bio je iskreno iznenađen. »Nadam se da nisi ozbiljno primila onu primedbu. 
Mogao bih, uostalom, i priznati. Bila je hotimična kao i ono tvoje podbadanje. Izgledala 
si kao da je trebalo da te neko raspali po stražnjici.« 

»Hvala ti. Ali nisi odgovorio na moje pitanje.« 

»Oni koji su na čelu, zapovedaju«, rekao je jednostavno. »Postupiću po tvojim 
naredbama sve dok budeš vođa.« 

»Sve dotle dok ti to vođenje odgovara?« Nasmejala se i munula ga u rebra. 
»Zamišljam te kao svog velikog vezira, čoveka koji poseduje tajno znanje i daje savete 
vladarima. Mislim da ću morati da pripazim na tebe. Znam i ja nešto istorije.« 

Kroford nije mogao proceniti koliko ozbiljno ona govori. Ali to i nije bilo važno. 
»Ono što sam ti zbilja hteo reći je ovo: »Rekla si da ne možeš upravljati brodom. »Ali ti 
nisi bila kao obično, bila si potištena i osećala si se beznadno.« 

»Da li je to još uvek tako?« 

»Da. Dođi gore i pokazaću ti zašto.« 

U pilotskoj kabini, Kroford je bio spreman da joj poveruje. Poput svih letilica, još 
od vremena jedrilica i otvorenih pilotskih kabina, i u ovom brodu je bila užasna zbrka od 
instrumenata, prekidača, kontrolnih sijalica, napravljenih tako da uliju strahopoštovanje 
onima koji se u njih ne razumeju. Seo je na sedište kopilota i slušao: 

»Imali smo jednog izvrsnog pilota, naravno. Možda ćeš biti iznenađen kad saznaš 
da to nisam bila ja. Bila je to Doroti Kantrel, a ona je sad mrtva. Sad znam kako 
funkcioniše svaki delić na ovoj tabli i mogu izići na kraj sa većinom njih. A ono što ne 
znam, mogla bih naučiti. Nekim od sistema upravlja kompjuter; ako načiniš dobar 
program, brod će sam leteti u svemir.« 

Pogledala je čežnjivo kontrolne uređaje i Kroford shvati da, kao i Vajnstajn, nije 
prežalila što je napustila letenje da bi zapovedala grupom istraživača. Nekoć je radila 
kao probni pilot i volela letenje iznad svega. Pomilovala je rukom niz ručnih komandi sa 
svoje desne strane; mnogo više takvih bilo je na levoj strani. 

»Ovo je ono što će nam doći glave, Kroford. Kako ti je ime?« 

»Met.« 

»Met, ova stvarčica je letilica za prvih četrdeset hiljada metara. Ona nema goriva 
da obiđe planetu na mlazni pogon. Krila su sad sklopljena, pa ih verovatno nisi video 
kad si ulazio, ali video si trup: Ove letilice su lagane, izuzetno osetljive i izrađene za 
ovakvu sredinu. Lu je govorio da su kao kade, ali kade koje lete. A leteti u njima je prava 
veština, gotovo umetnost. Lu je vežbao gotovo tri godine na najboljim simulatorima 
koje smo mogli napraviti, a ipak je morao da se oslanja i na ono što nije mogao naučiti 
na njima. | konačno, jedva je uspeo da nas spusti neozledene. Nismo dizali prašinu oko 
toga, ali bili smo vraški blizu propasti. Lu je bio mlad, a isto tako i Kantrelova. Oboje su 
bili novajlije. Vežbali su svakog dana. Imali su žicu za letenje. Bili su vrhunski u tome.« 

Zavalila se opet u stolicu. »Već osam godina nisam upravljala nijednom letilicom 
sem onima za obučavanje.« 

Kroford pomisli da je sad trenutak. 

»Ali ti si bila jedna od najboljih, svako to zna. Ne misliš valjda da više ne možeš 
izvesti tako nešto?« 

Odmahnula je rukom. »Kako da te uverim? Ovaj brod nije ni nalik bilo čemu čime 
sam dosad letela. Ti bi mogao isto tako...« Tražila je neko poređenje, pokušavajući da 
ga dočara pokretom ruku. »Slušaj. Da li činjenica da neko zna leteti na dvokrilcu, čak 
ako je i najbolji pilot dvokrilaca koji je ikad postojao, znači da je sposoban da leti u 
helikopteru?« 

»Ne znam.« 

»Ne znači. Veruj mi.« 

»U redu.« »Ali stoji da si ti još uvek najpodesnija osoba na Marsu koja bi mogla biti 
pilot Podkejna, Mislim da bi trebalo da razmisliš o tome kad budeš odlučivala šta ćemo 
preduzeti.« Zaćutao je, bojeći se da njegove reči ne zazvuče kao da je tera na to. 

Stisnula je malo trepavice gledajući nekuda neodređeno. 

»Razmišljala sam ja o tome.« Zadugo poćuta pre nego nastavi. 

»Mislim da su nam šanse hiljadu prema jedan ako pokušam da letim. Ali učiniću to 
ako dođemo u takvu situaciju. A tvoj je zadatak da mi pokažeš neko veće čudo. Ako ne 
možeš, obavesti me.« 


Tri nedelje docnije, kanjon Tarzis se pretvorio u vrt dečijih igračaka. Kroford nije 
smislio prikladnije reči da to opiše. Svaki plastični klip rascvetao se u neobičnu 

vetrenjaču, od kojih ni dve nisu bile nalik jedna na drugu. Bilo ih je sasvim sićušnih sa 
krilima paralelnim sa tlom i ne većim od deset centimetara. Bili su tu i tornjevi sa 
potpornjima obavijenim paučinom koji ne bi izgledali manje čudno ni na nekoj 
kanzaškoj farmi. Neki od njih su bili i po pet metara visoki. Bilo ih je u svim bojama i 
oblicima, svi su imali krila kao vetrenjače prevučena nekom vrstom providnog vela nalik 
na celofan, koja su se obrtala na jakom marsovskom povetarcu, stvarajući živopisan 
koloristički efekat. Kroford je imao utisak kao da su patuljci izgradili neki industrijski 
pogon. Gotovo da ih je mogao videti kako s mukom pokreću točkove preslica. 

Song je odvojila jednu od njih što je bolje mogla. 

Još uvek je odmahivala glavom u neverici. Nije uspela da iskopa dugi zavučeni 
glavni koren, ali mogla je pretpostaviti koliko je bio duboko. Protezao se sve do naslaga 
permafrosta, nekih dvadeset metara u dubinu. 

Zemlja između vetrenjača bila je pokrivena svetlucavom plastikom. Ovo je bilo 
sledeće mudro rešenje biljaka u njihovom dovijanju za opstanak na Marsu. Vetrenjače 
su koristile energiju vetra, a plastični prekrivač na tlu zapravo su bile dve tanke folije 
između kojih je kružila voda. Sunce je zagrevalo vodu, a zatim se ona spuštala do 
permafrosta svaki put ga pomalo topeći. 

»Postoji još uvek nešto što nedostaje našem objašnjenju«, rekla im je Song kad je 
prethodne večeri predavala svoj izveštaj o onome što je pronašla. 

»Marti nije mogao da otkrije mehanizam koji je ovim biljkama omogućavao da 
rastu uzimajući za hranu pesak i kamenje, a pretvarajući ih u tvar nalik na plastiku. 
Stoga mi pretpostavljamo da negde dole postoji rezervoar nečeg što je slično sirovoj 
nafti, možda zamrznuto zajedno sa vodom.« 

»Na koji način bi do tog dolazilo«? upitala je Leng. 

»Čuli ste za teoriju o dugim periodima marsovskih godišnjih doba. Pa, deo te 
teorije je više nego teorija. Spoj polarne nagnutosti na Marsu sa kretanjem 
ravnodnevničnih tačaka iz orbite dovodi do toga da godišnja do ba traju nekih dvanaest 
hiljada godina. Mi smo sad usred zime, mada smo zvanično stigli u leto. Ako postoji 
ikakav život na Marsu, u nauci se odavno smatra da se on morao prilagoditi ovim dugim 
ciklusima. On se povlači u spore za vreme hladnog ciklusa kada se voda i ugljen dioksid 
zalede na polovima, a zatim se pojavljuju kad se otopi dovoljno leda da bi se omogućilo 
odvijanje bioloških procesa. 

Izgleda da smo obmanuli ove biljke; mislile su da je leto kad se sadržina vodenih 
isparenja podigla iznad logora.« 

»A šta je sa naftom?« pitao je Ralston. On nije u potpunosti verovao tom delu 
teorije koju su postavili. Bio je laboratorijski hemičar, stručnjak za neorganska 
jedinjenja. Način na koji su ove biljke proizvodile plastiku bez visoke temperature, 
putem katalitičkih interakcija zbunjivao ga je i izazivao kod njega izvesnu sumnju. 
Najviše bi voleo da te lude vetrenjače nestanu. 

»Mislim da mogu odgovoriti na to« rekla je MekKilijenova. »Ovi organizmi jedva 
da se nečim hrane. Kad su jednom nastali, oni ništa ne odbacuju. Izvesno je da bi se 
neki prastari sloj sirove nafte iscrpeo za samo nekoliko onih ciklusa. Stoga mora da je 
nešto drugo u pitanju, a ne sirova nafta, kao što smo mislili. To mora da su ostaci 
poslednje generacije.« 

»Ali, kako su ostaci dospeli tako duboko pod zemlju?« pitao je Ralston. »Očekivalo 
bi se da su ostaci visoko gore. Vetrovi ih nisu mogli pokopati tako duboko za samo 
dvanaest hiljada godina.« 

»U pravu ste«, rekla je MekKilijenova. »Ja zbilja ne znam, ali možda je ova teorija 
prihvatljiva. Budući da ove biljke ništa ne odbacuju, ne bismo li mogli smatrati i da one 
konzerviraju svoja stabla kad uginu? One niču iz tla i zar ne bio bilo moguće da se 
umrtve kad za njih uslovi postanu nepovoljni. One bi ostavljale spore kad bi se povukle i 
širile ih kroz tlo. Na taj način, ako se gornje spore raznesu ili budu uništene 
ultravioletnim zracima, spore koje su neposredno ispod njih ipak bi se razvijale, dok 
ponovo ne bi nastupili odgovarajući uslovi: Kad bi one dospele do permafrosta, razložile 
bi se u organski mulj kao što smo pretpostavili i... pa ima nekog smisla, zar ne?« 

»Meni to zvuči sasvim prihvatljivo« uveravala ju je Leng. »Sasvim je dobro kao 
radna teorija.« A šta je sa sporama koje se prenose vazduhom?« 

Pokazalo se da su one zaštićene od potencijalne opasnosti. U vazduhu se i sad 
nalaze spore, ali one nisu opasne po nas ljude. Biljke napadaju samo izvesne vrste 
plastike, a i tad samo u određenoj fazi svog razvoja. Pošto se još uvek menjaju, 
zabavljene su same sobom, te su komore i odela bezbedna. Posada je uživala što je 
mogla priuštiti sebi pogodnost da spava bez odela. 

A bilo je i dosta toga da se obavi. Fizički deo posla pao je u udeo Krofordu, a 
jednim delom i Lengovoj i to ih je dosta zbližilo. Ostala tri člana posade morala su se 
osloboditi fizičkog rada da bi se mogla nastaviti istraživanja, pošto su došli do zaključka 
da imaju izgleda da opstanu samo ako upoznaju svoju okolinu. 

Njih dvoje uspelo je da osposobi veći deo kupole. Radeći alatom za krpljenje i 
laserima kojima su sekli čvrste materijale, sagradili su jednu mnogo manju kupolu. 
Postavili su je na ravnom delu jedne stene, premestili ispust da bi sprečili dalje 
kondenzovanje na donjoj strani kupole i dodali još neke sigurnosne detalje. Sad su 
spavali u postoriji sa prilagođenim pritiskom unutar kupole, a jedan od njih je sve 
vreme dežurao. Bili su obučeni da iz dubokog sna za trideset sekundi dođu u stanje 
potpune gotovosti. Nisu smeli dopustiti da ih opet nešto iznenadi. 

Kroford je odvratio pogled sa krila na farmi vetrenjača, koja su se vrtoglavo 
okretala. Sedeo je u kupoli sa preostalim članovima posade, bez kacige. T.o je bilo 
najviše što bi Leng mogla dopustiti bilo kome, sem kad su se nalazili u bezbednim 
komorama za spavanje. Song Su Li je preko radija davala izveštaj Edgar Rajs Barou. U 
ruci je držala jedan od uzoraka pumpe koji je izdvojila iz jedne biljke. Pumpa se sastojala 
od osam lopatica dugih pola metra, koje su se slobodno okretale na teflonskom ležaju. 
Ispod tog nalazili su se različiti sićušni zupčanici i sama pumpa. Nemarno ju je okretala, 
dok je govorila. 

»Ja to zbilja ne shvatam« priznao je Kroford, tiho govoreći Lusi Mekkilijen. 

»Šta je to toliko neobično u jednoj maloj vetrenjači?« 

»To je jedna potpuno nova oblast...« šaputala je Lusi. »Razmisli o tome. Na Zemlji 
se priroda nikad nije potrudila da izume točak. Ponekad sam se pitala zašto nije. 
Postoje ograničenja, naravno, ali to je tako dobra zamisao. Pogledaj samo šta smo time 
dobili. Svako kretanje u prirodi ipak je ograničeno na gore — dole, nazad — napred, 
unutra — van ili stezanje — opuštanje, ali na Zemlji nema ničega što se stalno okreće, 
izuzev onog što smo mi izmislili.« 

I kad je o tome razmislio, Kroford poče da uviđa neobičnost svega toga. Pokušavao 
je da predoči sebi neki mehanizam kod životinja ili biljaka zemaljskog porekla koji bi se 
okretao i produžavao to kretanje zauvek, ali uzalud. Nije išlo. 

Song je završila svoj izveštaj i zatim ustupila mikrofon Lengovoj. Pre nego što je 
Leng mogla da nešto kaže, Vajnstajn se začuo na liniji. 

»Ovde smo promenili plan« rekao je bez uvoda. »Nadam se da vas to neće 
zaprepastiti. Ako dobro razmislite, uvidećete da je to razumno. Vraćamo se na Zemlju 
za sedam dana.« 

To ih nije mnogo iznenadilo. Baro im je dao gotovo sve što je mogao u pogledu 
podataka i namirnica. Trebalo je da im isporuči još jednu pošiljku i nakon toga, njegovo 
prisustvo bilo bi samo smetnja obema grupama. 

Bilo je dosta ironije u tome da dva moćna broda stoje tako blizu jedan drugom, a 
da su tako bespomoćni da učine išta konkretno. To je samo iznurivalo posadu Baroa. 

»Proračune smo napravili na temelju smanjenja mase; vas dvadeset, i šest tona 
uzoraka koje je trebalo da ponesemo. Koristeći gorivo koje bismo vam inače dali za 
uzletanje, ući ćemo u orbitu prema Veneri. Datum polaska je za sedam dana od danas. 
U toj orbiti naići ćemo na kružeću kapsulu bez posade, punu namirnica na koje nismo 
računali.« 

A uz to, pomislila je Leng to i te kako dramatično putovanje u pravcu Sunca, na 
riskantnoj putanji kometa, bez ikakvih zaliha, računajući samo na taj sastanak od kog će 
zavisiti njihova sudbina...« 

»Želeo bih čuti tvoje mišljenje« nastavio je. »Ovo još nije u potpunosti konačna 
odluka.« 

Svi su pogledali u Leng. Bili su uvereni da će je videti mirnu i nepokolebanu. 

»Mislim da je to najbolje. Samo još nešto. Odustali ste od svake pomisli da ja 
pilotiram Podkejnom?« 

»Nismo nameravali da te povredimo, Meri«, rekao je Vajnstajn nežno. Ali odustali 
smo. Mišljenje ljudi na Zemlji je da ti to ne možeš izvesti. Pokušali su neke 
eksperimente, obučavajući veoma dobre pilote vežbanjem na simulatorima, ali oni to 
ne mogu izvesti, a mišljenja smo da ni ti to ne bi mogla.« 

»Nema potrebe da budeš tako obziran. Ja to znam kao i svi drugi. Ali čak i kad su 
šanse jedan prema milion miliona, bolje je pokušati nego sedeti skrštenih ruku. 
Prihvatiću se toga, ako na Zemlji smatraju da je Kroford u pravu i da je opstanak bar 
teoretski moguć.« 

Sledilo je dugo oklevanje. »Pretpostavljam da je to u redu. Meri, biću jasan. 
Nadam se da nisam u pravu, ali ja ne očekujem...« 

»Hvala ti Vini za ohrabrujuće reči. Ti si oduvek znao šta znači ohrabriti nekog. 
Uzgred rečeno, ta druga misija kojom nameravaš da oboriš meteor da bi spasao naše 
stražnjice, to si takode uvežbao?« 

Okupljena posada se smešila, a Song mu poželi srećan put promenjenim glasom. 
Vajnstajn nije baš bio najomiljeniji čovek na Marsu. 

»Meri, već sam ti govorio o tome«, požalio se. Bio je to blagi ukor, a što je još 
značajnije nije joj zamerio što ga je nazvala nadimkom. Bio je fin prema osuđenima. 

»Pretresali smo to čitav dan. Čak sam uspeo da dobijem dozvolu da privremeno 
predam komandu. Ali makete koje su napravili na Zemlji nisu izdržale povratak u 
atmosferu. To je najviše što smo mogli učiniti. Ne bih mogao dovoditi u opasnost celu 
misiju preduzimajući ono što oni na Zemlji ne bi odobrili.« 

»Znam. Zvaću te sutra.« Isključila je prijemnik i sela podvivši kolena. Zaklela bih se 
da testove na Zemlji nisu obavili ni na rolni toaletnog papira... jer on ne bi... Zadržala je 
dah rukom. Šta ja to govorim? To je nisko. Ne volim ga, ali on je u pravu.« 

Ustala je, naduvavši obraze da bi izdahnula zadržan vazduh. 

»Dođite, posado, imamo mnogo posla.« 

Zbog vetrenjača su svoju koloniju nazvali Novi Amsterdam. Za marsovske biljke 
ostao je naziv vrtuljak, mada ih je Kroford još dugo zvao čigrom. 

Radili su celi bogovetni dan trudeći se usput da se ne osvrću na Baro iznad sebe. 

Poruke koje su slali i primali bile su kratke i jezgrovite. Bili su bespomoćni, jer će 
odlaskom matičnog broda nestati i redovne opskrbe vazduhom, bez kog neće izdržati. 

lako je dan rastanka bio neumitna činjenica, prema njoj su se nonšalantno 
odnosili. 

Priredili su pravu predstavu odlazeći na spavanje satima pre predviđenog razlaza. 

Kad je bio siguran da su drugi zaspali, Kroford je otvorio oči i osmotrio zamračenu 
prostoriju. Nije baš ličila na dom. Bili su zbijeni jedni uz druge na improvizovanim 
ležajima napravljenim od izolacionog materijala. Prostor za toalet bio je iza tanke 
pregrade uz jedan zid i zaudarao je. Ali niko od njih ne bi poželeo da spava izvan kupole, 
čak i kad bi Leng to dozvolila. 

Jedino svetio dopiralo je sa osvetljenih brojčanika koje je požarni trebalo da 
nadgleda celu noć. Niko nije sedeo ispred njih, pa je Kroford pretpostavio da dežurni 
spava. U drugoj prilici bi se uznemirio, ali za to sad nije bilo vremena. Morao je da se 
odene i iskoristi priliku da se iskrade. Počeo je krišom da oblači svoje astronautsko 
odelo. Kao istoričar nije mogao propustiti da mu tako značajan trenutak promakne 
neprimećen. Glupo je, ali tako je bilo. Morao je da bude vani i posmatra odlazak Baroa 
sopstvenim očima. Nije bilo važno ako nikad ne bude imao priliku da govori o tome, ali 
morao je to zabeležiti. Neko se uspravio pokraj njega. Sledio se, ali bilo je prekasno. 
Song je protrljala oči i zagledala se u tamu. 

»Met?...« zevnula je. »Šta, šta se dešava? Je li nešto...?« 

»Ššš... Idem van. Nastavi da spavaš, Song.« 

»Mmm... mm...« Protegnula se, snažno protrljala oči i sklonila kosu sa lica. Bila je 
obučena u komotni uložak vasionske odeće, jedan sivi komad prljave tkanine, koja je 
vapila za pranjem, kao uostalom i sva njihova odeća. Za trenutak, dok je posmatrao 
kako se njena senka ispruža i uspravlja, zaboravio je na Baro. 

Trudio se da ne misli na nju. 

»Idem s tobom« prošaputala je. 

»U redu. Nemoj probuditi ostale.« 

Ali upravo iza vazdušne komore stajala je Meri Leng. Okrenula se kad su se pojavili 
i nije izgledala iznenađena. 

»Jesi li ti bila dežurna?« upitao ju je Kroford. 

»Da... a... Prekršila sam sopstveno naređenje. Ali i vas dvoje ste. Razmislite kako 
ćete izići na raport«. Nasmejala se i domahnula im da joj priđu. Uhvatili su se za ruke i 
stajali zureći u nebo. 

»Koliko još?« upitala je Song nakon nekog vremena. 

»Za nekoliko minuta. Držite se čvrsto.« 

Kroford je pogledao u Leng i učinilo mu se da je video suze u njenim očima, ali nije 
mogao biti siguran u tami. 

Na nebu se pojavila jedna majušna, nova zvezda, svetlija od svih ostalih, svetlija od 
Febusa. Smetalo im je očima dok su gledali u nju, ali niko nije skretao pogled. 

Bila je to bezmalo sumanuta vožnja Edgar Rajs Baroa u pravcu Sunca, što dalje od 
duge zime na Marsu. Video se još nekoliko trenutaka, a onda je nestao, ostavljajući 
pršteći trag za sobom. 

Mada je u kupoli bilo toplo, Kroford je drhtao. Stajali su tako još desetak minuta 

pre nego što je iko od njih osetio potrebu da se vrati u spavaonicu. Zbili su se u 
vazdušnoj komori, trudeći se da ne gledaju jedni drugima u lice, dok su čekali da se 
automatski uređaj isključi. 

Unutrašnja vrata su se otvorila i Leng se progurala napred i potom zauzela mesto 
sasvim nazad. Kroford je pogledao u Ralstona, pa u Lusi Mekkilijen; u to je Meri zalupila 
vratima. 

»Neki ljudi nemaju osećaja za poeziju«, rekla je Meri. 

»Ili ga imaju previše«, zakikotala se Song. 

»Želite li da obiđete kupolu sa mnom? Možda bismo mogli da porazgovaramo o 
tome kako da ljudima omogućimo malo intimnosti.« 

Unutrašnja vrata komore naglo se otvoriše i na njima se pojavi Mekkilijenova. 
Žmirkala je gledajući u sijalicu koja je osvetljavala komoru, dok je jednom rukom držala 
košulju ispred sebe. 

»Hajde, ulazite« rekla je koraknuvši unazad. 

s Mogli bismo stvarno porazgovarati o tome«. Ušli su, a Mekkilijenova upali svetio 
i sede na svoj madrac. Ralston je podrhtavao, nervozno se ušuškavajući u svoje ćebe. 
Od onog dana kad se dogodila eksplozija, njemu je, izgleda, uvek bilo hladno. 


Pošto je predložila temu za razgovor MekkKilijenova je ućutala. Songova i Kroford su 
sedeli na svojim ležajevima, i kada je na kraju tišine postala napeta, svi su uprli poglede 
u Lengovu. 

Ona je počela da svlači svoje odelo. »Pa, mislim da tako treba. Biće mi drago da 
čujem sve vaše komentare. Lusi, ako očekuješ neki prekor, zaboravi to. Prvo što ćemo 
uraditi ujutro biće da preduzmemo korake za obezbeđivanje neke vrste privatnosti, ali 
bez obzira na to mi ćemo se prilično zbližiti narednih godina. Mislim da bi trebalo da se 
svi opustimo. Ima li primedaba?« Bila je napola svukla svoje odelo kada je zastala da bi 
im pogledom dala do znanja da očekuje njihove komentare. Nije ih bilo. Skinula se 
potpuno i posegnula za svetlom. 

»Moglo bi se reći da je već vreme«, rekla je i bacila odeću u ugao. »Jedino što 
možemo uraditi sa ovom odećom jeste da je spalimo. Onda ćemo se svi mirnije osećati. 
Songova, ti si dežurna.« Ugasila je svetio i tromo se spustila na svoj dušek. 

Nekoliko sledećih minuta čulo se šuškanje i komešanje dok su skidali odeću. 
Songova i Kroford su se okrznuli u mraku i promrmljali izvinjenja. A onda su svi polegali 
na svoje ležajeve. Prošlo je nekoliko napetih, neprijatnih časova pre nego što je iko 
zaspao. 


Sedmica koja je usledila nakon odlaska Baroa bila je prepuna burnih reakcija žitelja 
Novog Amsterdama. Atmosfera je bila usiljena i izveštačena. Sve što su radili bilo je 
prožeto stavom: »Jedi, pij i budi raspoložen.« 

Napravili su posebno sklonište u kupoli, a da se nisu u stvari ni izjašnjavali glasno 
čemu će ono služiti. Ali neiskorišćeno nije bilo. Produktivni rad je zbog toga trpeo jer su 
njih petoro nekontrolisano prolazili kroz sve varijacije koje su moguće u grupi od tri 
žene i dva muškarca. Razvijala su se neprijateljstva, produbljivala nekoliko časova, i 
topila se u pomirenjima sa suzama. Troje su se udruživali protiv dvoje, dvoje protiv 
jednoga, jedan je proglašavao rat protiv ostalih četvoro. Ralston i Songova su objavili 
veridbu koja je trajala deset časova. Kroford se gotovo potukao sa Lengovom koju je 
podržavala MekKilijenova. MekKilijenova se odrekla muškaraca zauvek, a onda je imala 

kratku, burnu avanturu sa Songovom. Potom je Songova zatekla Mekkilijenovu sa 
Ralstonom, a Kroford je nju osvojio na brzinu, da bi ga ona zatim ostavila zbog Ralstona. 

Meri Leng je puštala da se stvari same razrešavaju i mešala se samo kada je 
postajalo krajnje napeto. To ludilo nije ni nju zaobilazilo, ali je uspevala da ostane 
najvećim delom postrani. Ona je odlazila u sklonište sa bilo kime ko bi je pozvao, 
pokušavajući da nikoga posebno ne izdvaja, i nenametljivo je pokušavala da ih 
podstakne da se vrate na posao. Kao što je rekla Mekkilijenovoj pri kraju prve sedmice; 
»Bar smo počeli da upoznajemo jedni druge.« 

Stvari se i jesu sredile, onako kao što je Lengova i očekivala. I kada je počela druga 
sedmica, sve je bilo praktično isto kao i na početku: nijedan romantični zaplet nije 
prerastao u nešto trajnije. Ali su se mnogo bolje poznavali; opuštali su se u prisnom 
kontaktu, a nove mogućnosti za sklapanje prijateljstava su im ulivale optimizam. 
Izgledalo je da se bliže tome da postanu zajednica. Rivalstva, istina, nikada nisu sasvim 
nestala, ali ona nisu više dominirala kolonijom. Lengova ih je terala da rade više nego 
ranije, da bi nadoknadila izgubljeno vreme. 

Kroford nije učestvovao u najvećem delu zanimljivog posla, pošto je on bio 
podesan za polukvalifikovani manuelni rad kome izgleda nikad nije bilo kraja. Tako su 
oni i Lengova uglavnom saznavali za nova otkrića na noćnim informativnim sastancima 
u skloništu. On se nije sećao da je išta rečeno o otkriću ikakvih životinjskih bića, i tako, 
kada je video kako nešto gamiže kroz vrt sa vrtuljcima, ostavio je sve i pošao tamo. 

Na ivici vrta je zastao, setivši se uputstva Lengove da tamo ne zalazi osim ako ne 
sakuplja primerke. Posmatrao je životinju — stenicu? kornjaču? Za trenutak, i pošto je 
umirio sebe da neće odmaći daleko tim milećim kretanjem, odjurio je da pronađe 
Songovu. 

»Moraš da joj daš ime po meni«, rekao je dok su žurili natrag prema bašti. »To je 
moje pravo, zar ne, kao otkrivača?«. 

»Naravno«, reče Songova, zureći u pravcu njegovog ispruženog prsta. »Samo mi 
pokaži prokletu životinju i učiniću te besmrtnim.« 

Životinja je bila dugačka dvanaest centimetara, gotovo okrugla, kao kupola i 
pokrivena tvrdim oklopom. 

»Baš i ne znam šta da radim s njom?« priznala je Songova. 

»Ako je to jedina, ne usuđujem se da je seciram, a možda čak ne bi trebala ni da je 
diram.« 

»Ne brini, eno druge tamo iza tebe.« Kada su se malo potrudili, brzo su ugledali još 
nekoliko takvih stvorenja. Songova je izvadila vrećicu za uzorke iz torbe i držala je 
otvorenu ispred jedne životinje. Ova je napola već upuzala u vrećicu, a onda, kao da je 
pomislila da nešto nije u redu, zastala. Songova ju je ugurala i podigla. Zurila je u 
životinju sa donje strane i u čudu se smejala. 

»Točkići«, reče. »Životinja se kreće na točkićima.« 

»Ne znam odakle se stvorila«, reče Songova grupi te večeri. »Čak i ne verujem da 
je to životinja. Međutim, bila bi to fina poučna igračka za dete. Rastavila sam je na 
dvadesetak, tridesetak delova, i ponovo je sastavila, a ona se i dalje kreće. Ima 
neprobojni polistirenski oklop, presvučen izvana nekom neotrovhom bojom.« 

»Nije baš polistiren«, upade Ralston. 

»...i pretpostavljam da bi se kretala unedogled kad bismo stalno menjali baterije. | 
gotovo da je polistiren, tako si rekao.« 

»Jesi li mislio ozbiljno ono o baterijama?«, upitala je Lengova. 

»Nisam sigurna. Marti misli da postoji hemijski metabolizam u gornjem delu 
oklopa, koji još nisam istražila. Ali zaista ne mogu reći da je živa u našem smislu. Hoću 
da kažem, kreće se na točkićima. Ima tri točkića prilagođena kretanju po pesku, i nešto 
što spaja pogonski gumeni remen i spiralnu oprugu. Energija je pohranjena u nekoj vrsti 
spiralnog mišića koji se polako otpušta. Mislim da ne bi mogla preći više od stotinu 
metara. Osim ako nema sposobnost da ponovo navije mišiće, a ne znam kako bi to bilo 
izvodljivo. 

»To je, izgleda, nešto veoma posebno«, reče MekkKilijenova zamišljeno. »Možda bi 
trebalo da potražimo kuću u kojoj živi. Onako kako je ti opisuješ, ne bi mogla 
funkcionisati ako ne živi u simbiozi. Možda oplođuje biljke, kao pčele, a biljke joj 
zauzvrat daju energiju, ili im ona nju uzima, da bi se navila opruga. Jesi li pokušala da 
pronađeš neki mehanizam pomoću koga bi životinjica uzimala energiju iz obrtnih 
zupčanika u vrtuljcima?« 

»To ću da uradim ujutro«, reče Songova. »Osim ako nam Meri ne dozvoli da noćas 
pogledamo?« Rekla je to sa nadom, ali uistinu ne očekujući potvrdan odgovor. Meri 
Lengova odlučno odmahnu glavom. 

»Može da pričeka. Hladno je napolju, dušo.« 

Pri ponovnom pretraživanju bašte sa vrtuljcima sledećeg dana, otkriveno je 
nekoliko novih vrsta uključujući i nešto što bi moglo biti živi stvor. Stvorenje je moglo 
leteti, bilo je veličine voćne mušice, i uspevalo je da preleće sa biljke na biljku, kada nije 
bilo vetra, pomoću lopatica koje su se slobodno okretale, kao kod autožiroskopa. 

Kroford i Lengova su se muvali okolo dok su naučnici pregledavali stvorenje. Nisu 
žurili da se vrate na posao kojim su se bavili poslednje dve sedmice: a to je bilo da 
dovedu Podkejn u vodoravan položaj a da ga ne oštete. Već ranije, odmah nakon 
spuštanja, brod je bio ukotvljen konopcima a bilo je predviđeno i da se položi na bok, u 
slučaju neke zaista velike oluje. Ali planovi su predviđali i radnu snagu od dvadeset ljudi 
koji bi radili po čitav dan pomoću pužnih dizalica i kolotura. Bio je to spor posao koji se 
nije mogao ubrzati. Jer, ako bi se brod prevrnuo i izgubio pritisak, ne bi mu više bilo 
pomoći. 

Tako su oni rado iskoristili priliku da obiđu zemlju iz bajke. Mesto je bilo još bujnije 
nego kada ga je Kraford poslednji put razgledao. Bilo je tu i nekih debelih žila za koje ga 
je Songova uveravala da njima teče voda, i topla i hladna, i razne druge tečnosti. Bilo je 
više vrsta visokih crpki, pa je čitavo mesto izgledalo kao sivo naftno polje. 

Nije im puno trebalo da otkriju odakle su se »metjui« stvorili. Pronašli su na 
desetine gromuljica veličine dvadeset centimetara na stubovima velikih crpki. 
Očigledno su izrastali iz njih kao tumori, i otpadali kad bi sazreli. 

A koja im je bila svrha, to je bilo drugo pitanje. Koliko su oni mogli da otkriju, 
»metjui« su jednostavno pravolinijski puzali dok ne bi potrošili energiju. Ako bi bili 
ponovo navijeni, i dalje bi puzili. Bilo ih je na desetine koji su ležali nepokretni u pesku u 
krugu od nekih stotinu metara. 

Za dve sedmice istraživanja, nisu saznali ništa više. Morali su ostaviti »metjue« za 
neko vreme, pošto je iskrsla druga zagonetka koja je zahtevala njihovu pažnju. 

Ovoga puta Kroford je bio poslednji koji je saznao za to. Pozvali su ga preko radija i 
zatekao je grupu kako čuči u krugu oko rastinja na groblju. 

Na groblju, na kome su sahranili petnaest poginulih drugova iz posade na dan 
nesreće, izbili su izdanci u toku sedmice nakon odlaska Baroa. Groblje je bilo odvojeno 
od prvobitnog položaja kupole sa tri stotine metara vetrom nanetog peska. Zato je 

MekKilijenova pretpostavljala da je ovo cvetanje izazvala voda iz tela sahranjenih. Ali 
ono što nikako nisu mogli objasniti bilo je zašto se ovo zemljište toliko razlikuje od 
prvobitnog. 

I na ovom zemljištu bilo je vrtuljaka, ali oni nisu bili tako raznoliki i raznovrsni kao i 
oni na prvobitnom terenu. Bili su gotovo iste veličine, visoki oko četrdeset centimetara, 
i svi iste boje, tamno purpurne. Crpli su vodu dve sedmice, a onda su stali. Kada ih je 
Songova pregledala, ustanovila je da su se ležajevi zamrzli, presušili. Izgledalo je da su 
izgubili sposobnost stvaranja plastike, koja je omogućavala kretanje i život čitavih 
struktura. Voda u cevima se zaledila. Mada nije htela da se izjašnjava o toj stvari, 
Songova je verovala da su vrtuljci bili mrtvi. Umesto njih bila je druga mreža cevi koje su 
se ovijale oko crpki i na kojima su bili prozirni listovi od neke materije, okrenuti prema 
suncu, pomoću kojih se zagrejavala voda što je prolazila kroz cevi. Voda je kuvala, ali ne 
pomoću sada već poznatog sistema vetrenjača. Duž svake cevi bile su crpke koje su 
radile na principu širenja i skupljanja i koje su imale zaliske veoma nalik na one u 
ljudskom srcu. 

Novo čudo je izgleda bila obična stvar usred tog živog petrohemijskog kompleksa. 
Bila je to niska biljka koja je izbila uvis pola metra, a onda su iz nje izrasle dve stabljike 
paralelne sa tlom. Na vrhu svake stabljike bilo je savršena kugla, jedna siva, jedna plava. 
Plava je bila mnogo veća od sive. 

Kroford je brzo pogledao, a onda čučnuo pored ostalih, pitajući se čemu tolika 
pometnja. Svi su izgledali vrlo ozbiljni, gotovo preplašeni. 

»l zvali ste me da vidim ovo?« 

Lengova ga je pogledala, i nešto u njenom izrazu ga uznemiri. 

»Pogledaj je, Met. Ali zaista je pogledaj.« On to i učini, osećajući se blesavo, 
pitajući se ne prave li oni neku šalu. Primetio je belu pegu pri vrhu veće lopte. Bila je 
išarana, kao stakleni mermer, brazdama od neprozirnog materijala. Sve mu je to 
izgledalo veoma obično, zaključio je, a onda kosa na potiljku poče da mu se diže. 

»Okreće se«, Lengova reče tiho. »Zato ju je Songova i primetila. Došla je ovde 
jednog dana i našla je u drugačijem položaju nego što je bila ranije.« 

»Dozvolite mi da pogađam«, reče mnogo spokojnije nego što se osećao. »Mala 
lopta kruži oko velike, je li tako?« 

»Tako je. I mala drži jednu stranu okrenutu prema velikoj. Velika rotira jednom u 
dvadeset četiri sata. Ima osni nagib od dvadeset stepeni.« 

»To je... kako ono beše? Oreri. To je oreri.« Kroford je morao da ustane i prodrma 
glavom da bi je izbistrio. 

»Smešno je« reče Lengova tiho. »Stalno sam mislila da će to biti nešto opipljivo, ili 
bar očito. Nepoznati arheološki predmet napravljen od neke mešavine sa kostima 
pećinskih ljudi, ili svemirski brod koji ulazi u planetarni sistem. Očigledno su moja 
razmišljanja bila na liniji grnčarskih iskopina i atomskih bombi«. 

»Pa sve to meni zvuči prilično nezanimljivo naspram ovoga«, reče Songova, »Da 
li... da li vi znate... o čemu mi ovde pričamo. O evoluciji, ili... ili o inženjerstvu. Da li to 
biljke čine same od sebe, ili ih nešto što ih je napravilo tera da tako rade. Shvatate li o 
čemu govorim? Dugo sam imala čudan osećaj u vezi sa ovim točkićima. Nikako ne mogu 
poverovati da bi se oni mogli prirodno razviti«. 

»Kako misliš?« 

»Mislim tako što smatram da su biljke koje viđamo planski napravljene onakvim 
kakve su. Previše su genijalne, da bi bilo moguće da su prosto izrasle pod uticajem 

prirodnih faktora«. Činilo se da joj oči lutaju, a onda je ustala i zagledala se tupo niz 
dolinu koja se pružala pred njima. Dolina je bila nešto najogoljenije što se moglo 
zamisliti: crveni, žuti i smeđi slojevi stena i raštrkani veliki obluci, a u prednjem planu 
šarenilo vetrenjača. 

»Ali zašto baš ovo?« upita Kroford pokazujući na neverovatnu arheološku biljku. 
»Zašto model Zemlje i Meseca? I zašto baš ovde, na groblju?« 

»Zato što su nas očekivali«, reče Songova još uvek ne gledajući u njih. »Mora da su 
promatrali Zemlju za vreme prošlog toplog doba. Ne znam, možda su išli tamo. Da jesu, 
našli bi muškarce i žene poput nas, koji žive i love u pećinama, koji prave ognjišta, 
upotrebljavaju tojage i oštre vrhove strela. Ti znaš o tome više nego ja, Met«. 

»Ko su oni?« upita Ralston. »Mislite da ćemo videti neke Marsovce? Ljude? Ne 
znam na koji način. Ne verujem u to«. 

»Bojim se da i ja ne verujem u to«, reče Lengova. »Mora da postoji neki drugi 
način da se to objasni«. 

»Ne, ne postoji drugi način. O, ne ljude nalik na nas, možda. Možda ih upravo sada 
vidim, kako se okreću kao ljudi«. Svi su nelagodno pogledali u vetrenjače. »Ali mislim da 
još uvek nisu ovde. Mislim da ćemo tokom narednih godina videti da ove biljke i 
životinje postaju složenije dok se razvijaju ovde i pripremaju za svoje tvorce. Razmislite 
o tome. Kada postane toplo, uslovi će se jako promeniti. Atmosfera će biti gotovo gusta 
kao naša, sa delimično gotovo istim pritiskom. Do tada, za nekih hiljadu godina, ovi rani 
oblici će nestati. Ova bića su prilagođena niskom pritisku, odsustvu kiseonika i vrlo 
maloj količini vode. Kasniji oblici će biti prilagođeni prirodnim uslovima sličnim našima. 
A onda ćemo videti stvoritelje kada nastupi pravo vreme«. Ličila je gotovo na nekog 
vernika dok je to govorila. 

Lengova ustade i prodrma Songovu za rame. Songova se polako vrati njima i sede, 
još uvek zaslepljena vlastitom vizijom. I samom Krofordu se ukaza delić te vizije, i on se 
uplaši od toga. A i delić nečega drugoga, nečega što bi moglo biti važno, ali što mu je 
stalno izmicalo. 

»Zar ne shvatate?« nastavila je, sada pribranije. »Previše je sve podešeno, previše 
da bi bilo slučajno. Ova biljka je kao... nadgrobna ploča, spomenik. Raste upravo ovde 
na groblju, iz tela naših prijatelja. Možete li verovati da je to samo slučajnost?« 

Očito nisu mogli. Ali isto tako, Kraford nije mogao shvatiti zašto bi se to tako 
dogodilo. 

Ali, bilo je teško ostaviti razrešenje zagonetke za kasnije, a opet, ništa se u vezi s 
time nije sada moglo učiniti. Nisu se mogli odlučiti da iščupaju biljku, čak ni kada je još 
pet takvih izraslo na groblju. Saglasili su se da ne diraju više biljke i životinje Marsovaca. 
Kao netrpeljivi ateisti, većina njih nije verovala u teorije Songove, ali su imali neprijatan 
osećaj da hodaju kao uljezi po tuđem zemljištu kada su prolazili kroz bašte. Podsvesno 
su osećali da bi bilo bolje da ih izbegavaju u slučaju da se pokaže da su one privatno 
vlasništvo. 

I tokom šest meseci ništa se zaista novo nije pojavilo kod vrtuljaka. Songova nije 
bila iznenađena. Rekla je da to potvrđuje njenu teoriju da su ove biljke samo čuvari koji 
treba da pripreme zemljište za vrste koje dolaze kasnije i koje su manje otporne i zavise 
od vazduha. One će zagrejati zemlju i dovesti vodu bliže površini, a onda nestati kada 
njihova uloga bude završena. 

Tri naučnika su zanemarila svoje studije pošto je postalo važnije da se pobrinu za 
tekuće potrebe. Materijal kupole je gubio otpornost jer su privremene popravke 

oslabile, tako da im je hitno bio potreban novi dom. 

Svaki dan su imali posla sa malim pukotinama, od kojih se svaka mogla pretvoriti u 
pravu razvalinu. 

Podkejn su spustili na zemlju i tužna srca ga rasturili. Bio je to težak dan za Meri 
Lengovu, najteži od dana nesreće. Znala je da je to neophodno, ali joj se činilo 
nepriličnim da se tako postupi prema jednoj ponosnoj letilici. Razmišljala je o njoj i bila 
prgava i odbojna čitavu sedmicu. A onda je pozvala Kroforda da joj se pridruži u 
privatnom skloništu. To je bilo prvi put da to zatraži od bilo koga od njih četvoro. Ležali 
su zagrljeni sat vremena i Lengova je jecala na njegovim grudima. Kroford je bio 
ponosan što je izabrala njega da joj pravi društvo kada više nije mogla da izdrži da igra 
ulogu jake i čvrste žene. Bio je i to znak čvrstine otkriti svoju slabost baš onoj osobi koja 
je jedina medu njima mogla ugroziti njeno vodstvo. On nije izneverio njeno poverenje. 
Na kraju, ona je tešila njega. 

Sutradan, Lengova je bila nemilosrdna u rasturanju starog Podkejna. Nadgledala je 
vađenje motora što je trebalo da obezbedi više životnog prostora, i samo je Kroford 
znao koliko ju je to pogađalo. Ispraznili su rezervoare i presuli gorivo u sve moguće 
posude koje su imali jer će im biti potrebno za loženje i za punjenje baterija. Uspeli su 
da od plastičnih kutija za pakovanje naprave kontejnere tako što su ih obložili listovima 
od dvostruke folije koja je kod vrtuljaka služila za zagrevanje vode. Ovaj vandalizam je 
unosio nemir u njih, ali nisu imali drugoga izbora. Sve vreme su nervozno gledali na 
groblje dok su skidali sa njega četvrtaste listove. 

Na kraju su imali dugi valjkasti dom, koji je bio podeljen na dve spavaće sobe, 
zajedničku sobu i laboratoriju-skladište-radionicu u starom rezervoaru. Kroford i 
Lengova su proveli prvu noć zajedno u »potkrovlju«, ranije pilotskoj kabini, jedinoj sobi 
sa prozorima. 

Dok je ležao sasvim budan, na tvrdom dušeku, u toplom, pored Meri Lengove, čija 
se tamna noga kao senka u vidu krive linije pružala preko njegovog tela, dok je gledao 
kroz otvor na blistave, netreperave zvezde — i pored pomisli na to da ništa nije 
učinjeno da se reše problemi sa kiseonikom, hranom i vodom za naredne godine i da 
nije siguran ni da će preživeti na planeti koja je resila da ga uništi — Kroford je shvatio 
da nikada u životu nije bio srećniji. 

Onoga dana kada se napunilo tačno osam meseci od nesreće, došlo je do dva 
otkrića. Jedno je bilo u bašti sa vrtuljcima i odnosilo se na neku novu biljku na kojoj je 
visilo nešto nalik na voćku. To su bili grozdovi belih loptica veličine bobica od grožđa, 
vrlo tvrdih i prilično teških. Drugo otkriće bilo je delo Lusi Mekkilijen i odnosilo se na 
izostanak događaja koji je do toga vremena bio redovan kao pun mesec. 

»Trudna sam«, objavila im je te večeri, što je nagnalo Songovu da odloži ispitivanje 
belog voća. 

To nije bilo nenadano, Lengova je očekivala da se to desi od one noći kada je 
otišao Baro. Ali nije se bavila time. Sada je morala odlučiti šta da čini. 

»Bojao sam se da bi se to moglo desiti«, reče Kroford. »Šta ćemo sada, Meri?« 

»Zašto mi ne kažeš svoje mišljenje? Ti si stručnjak za opstanak. Da li su bebe plus ili 
minus u našoj situaciji?« 

»Bojim se da moram reći da su teret. Lusi će biti potrebna dodatna hrana za vreme 
trudnoće, a kasnije ćemo hraniti još jedna usta. Ne možemo sebi dozvoliti da zato 
smanjujemo naše zalihe«. Lengova ne reče ništa, čekala je da čuje MekkKilijenovu. 

»A čekaj malo. A šta je sa onim rečima o kolonistima kojima si nam punio uši 

otkako smo se ovde nasukali?« Ko je još čuo za koloniju u kojoj nema beba? Ako se ne 
razmnožavamo, ostajemo na mrtvoj tački, nije li tako? Mi moramo rađati decu«. 
Gledala je čas u Lengovu čas u Kroforda, dok su joj se na licu odražavale neodređene 
sumnje. 

»Mi smo u posebnim okolnostima, Lusi«, objašnjavao je Kroford. »Naravno da bih 
se ja sasvim složio s tim da smo u boljim prilikama. Ali ne možemo čak biti sigurni da 
ćemo imati dovoljno za sebe, a kamoli za dete. Kažem vam da ne možemo sebi dozvoliti 
da imamo decu dok ne sredimo prilike«. 

»Da li želiš dete, Lusi?« tiho je upitala Lengova. Činilo se da Mekkilijenova nije 
znala šta želi. »Ne, ovaj,... ja, u stvari mislim da želim«. Pogledom ih je molila da je 
razumeju. 

»Eto, nikada nisam imala dete, niti sam ikada planirala da ga imam. Napunila sam 
trideset četiri godine i nikada, nikada nisam osećala da mi nedostaje. Oduvek sam 
želela da putujem, a to ne možeš sa bebom. Ali isto tako, nikada nisam planirala ni da 
postanem kolonista na Marsu. Ja... dosta se toga promenilo, zar ne? Bila sam 
potištena«. Pogledala je oko sebe, i Songova i Ralston su saosećajno klimnuli glavom. 
Odahnuvši kada je videla da nije jedina koja trpi, nastavila je odlučnije. »Mislim da ću, 
ako nastavim još jedan dan kao juče i prekjuče, i danas, na kraju početi da vrištim. To 
izgleda bez ikakve svrhe, prikupljati sve te informacije, čemu to?« 

»Slažem se sa Lusi«, reče Ralston na iznenađenje ostalih. Kroford je mislio da će on 
biti jedini koji će ostati imun na neizbežni očaj brodolomnika. Ralston je u svojoj 
laboratoriji bio slika bezbrižne ravnodušnosti, kao da postoji samo zato da bi 
posmatrao. 

»l ja«, reče Lengova privodeći diskusiju kraju. Ali ona im je objasnila svoje razloge. 

»Gledaj na to ovako, Met. Bez obzira na to koliko čuvamo naše zalihe, neće nam 
trajati sledeće četiri godine. Ili ćemo, pronaći načina da podmirujemo svoje potrebe od 
onoga što nas okružuje, ili ćemo svi umreti. A ako pronađemo način, zar je onda uopšte 
važno koliko nas je. U najgorem slučaju, to će smanjiti za nekoliko sedmica ili za mesec 
dana rok za koji bismo morali postati sposobni da se održimo.« 

»Nisam razmišljao o tome na taj način«, priznade Kroford. 

»Ali to nije važno. Važno je ono što si rekao, i iznenađena sam da to nisi iz početka 
shvatio. Ako smo kolonija, mi treba da se širimo. Kako si rekao? Istoričaru, šta se desilo 
sa kolonijama koje se nisu proširile?« 

»Nemoj više to da podvlačiš.« 

»Izumrle su. Toliko znam. Ljudi, mi nismo više neustrašivi istraživači kosmosa. Mi 
nismo muškarci i žene od karijere kao što smo hteli da budemo kada smo pošli. Sviđalo 
se to nama ili ne, a predlažem da se potrudimo da nam se sviđa, mi smo pioniri koji 
pokušavaju da žive u neprijateljskoj sredini. Okolnosti nam ne idu naruku, i mi nećemo 
da ostanemo ovde zauvek, ali kao što reče Met, bolje nam je da planiramo kao da ćemo 
ostati. Ima li komentara?« 

Nije ih bilo dok Songova nije progovorila zamišljeno. 

»Mislim da bi jedna beba ovde bila osveženje. Mislim da ću se ja dati na posao. 
Dođi Marti.« 

»Čekaj, dušo«, reče Lengova suvo. »Ako sada začneš, biću primorana da ti naredim 
da abortiraš. Znaš da imamo hemikalije za tu svrhu.« 

»To je diskriminacija.« 

»Možda i jeste. Ali samo zato što smo kolonisti ne znači da treba da se ponašamo 

kao zečevi. Noseća žena će se morati odvojiti od ostale radne snage pri kraju trudnoće, 
a možemo to dozvoliti samo jednoj u određenom periodu. Nakon što Lusi rodi njeno, 
dođi da me ponovo pitaš. Ali posmatraj Lusi pažljivo, draga moja. Jesi li stvarno 
razmišljala šta to sve podrazumeva. Jesi li pokušala da je zamisliš kako oblači svoje 
kosmičko odijelo u šestom ili sedmom mesecu?« 

Nije bilo teško zaključiti iz izraza njihovih lica, da ni Songova ni MekKilijenova nisu 
razmišljale o tome. 

»Dobro«, Lengova je nastavila. »Ona će doslovno biti zarobljena u Podiju. Osim 
ako ne bismo mogli improvizovati nešto za nju, u šta čisto sumnjam. Da li još uvek želiš 
da čuvaš trudnoću, Lusi?« 

»Mogu li dobiti malo vremena da razmislim ?« 

»Naravno. Imaš oko dva meseca. Nakon toga hemikalije nisu bezopasne.« 

»Savetovao bih ti da to učiniš«, reče Kroford. »Znam da moje mišljenje ne znači 
ništa nakon što sam svašta brbljao. Znam da je meni lako pričati; ja neću biti zatvoren 
ovde. Ali koloniji treba beba. Svi smo to osetili: da nam nedostaje nešto što bi nas 
motivisalo, ili što bi nam davalo snage da ne posustanemo. Mislim da bismo to dobili 
kada bi ti sačuvala trudnoću.« 

MekkKilijenova je zamišljeno dodirivala zube vrhom prsta. 

»U pravu si«, reče. »Tvoje mišljenje zaista ništa ne znači.« Oduševljeno ga je 
plesnula po kolenu kada je videla da je porumeneo. »Uzgred, mislim da je tvoje. | 
mislim da ću sačuvati trudnoću i roditi ga.« 

Činilo se da je soba u potkrovlju pripala Lengovoj i Krofordu kao neka netražena 
povlastica. To je jednostavno postala navika, pošto se između njih dvoje izgleda razvila 
veza, a niko od ostalo troje se nije bunio. Nijedna od ostale dve žene nije izgledala kao 
da pati zbog toga. Lengova je pustila da tako i bude. Šta se dešavalo između njih troje 
nije je zanimalo sve dok su svi bili zadovoljni. 

Lengova je ležala u Krofordovom zagrljaju, pokušavajući da odluči da li želi ponovo 
da vodi ljubav, kada je odjeknuo pucanj u Podkejnu. 


Mnogo je razmišljala o minuloj opasnosti, koju je još uvek bar delom smatrala 
posledicom svoje zakasnele reakcije. Ovog puta prošla je kroz vrata gotovo pre nego što 
je zamro signal za uzbunu, ostavljajući Kroforda da se drži za nogu koju mu je nagazila u 
žurbi. 

Ugledala je Mekkilijenovu i Ralstona kako žure prema laboratoriji u zadnjem delu 
broda. Sijalo je crveno svetio, ali ona brzo shvati da to nije najgore što može da se desi; 
svetio za pritisak još uvek je bilo zeleno. Radilo se o detektoru dima. Dim je dolazio iz 
laboratorije. 

Duboko je udahnula vazduh i zaronila unutra, sudarivši se sa Ralstonom, koji je 
odatle izvlačio Song. Sem male ošamućenosti i koje posekotine, činilo se da je sa Song 
sve u redu. Kroford i MekKilijenova pridružiše im se kad su je spustili na krevet. 

»Bio je to jedan od plodova«, reče ona, tražeći vazduh i kašljući. »Zagrevala sam ga 
u posudi i kad sam se za trenutak udaljila, on je eksplodirao. Izgleda da me je to malo 
ošamutilo, jer se posle toga sećam samo da me je Marti vukao ovamo. Zaboga, moram 
se vratiti tamo! Ima još jedan... moglo bi biti opasno, i štete takođe; moram da 
proverim...« Pokušala je da ustane, ali je Lengova zadrža. 

»Polako. Šta je s tim drugim?« 

»Bio je pričvršćen, a bušilica... da li sam je uključila ili ne? Ne mogu da se setim. 

Tražila sam jezgro uzorka. Bolje pogledaj. Ako bušilica pogodi ono zbog čega je prvi 
eksplodirao, mogao bi i ovaj da odleti u vazduh.« 

»Izvideću stvari«, reče Mekkilijenova polazeći ka laboratoriji. 

»Ostaješ ovde!« uzviknu Lengova. »Znamo da nemaju dovoljno energije da oštete 
brod, ali mogu ubiti čoveka ako ga direktno pogode. Ostajemo ovde dok ne eksplodira. 
Do vraga i sa štetom. I zatvorite ta vrata, brzo!« 

Pre nego što su ih mogli zatvoriti, začuli su neko zviždanje nalik na zvuk čajnika 
kada voda provri, a potom zveketanje. Bela loptica prokotrlja se kroz vrata i odbi od 
zida. Kretala se gotovo brže nego što su je mogli pratiti. Ona udari Kroforda u ruku i 
pade na zemlju, gde se polako zaustavi. Šištanje zamre, i Kroford je podiže. Sada je bila 
lakša. Sa strane se nalazila rupica kao od igle. Bila je hladna kad ju je dotakao prstima. 
Iznenađen, misleći da se opekao, on gurne prst u usta i potom ga poče odsutno sisati, 
još dugo pošto je shvatio o čemu se radi. 

»Ovi 'plodovi' su puni sabijenog gasa«, reče im. »Treba da otvorimo još jedan, ali 
ovaj put oprezno. Plašim se da kažem koji je gas u pitanju, ali imam utisak da su naši 
problemi rešeni«. 


Dok nije stigla spasilička ekspedicija, niko to nije nazivao tim imenom. Vodio se 
bezrazložan, dug i svirep rat sa Palestinskom imperijom, a sve je više raslo i ubeđenje 
da preživeli iz prve ekspedicije nisu imali nikakve šanse. Nije bilo vreme za luksuz kao 
što je putovanje dalje od Meseca, i da se u to ulažu milijarde dolara, kada se o svetskoj 
energetskoj politici raspravljalo u Arabijskoj pustinji sa taktičkim nuklearnim 
naoružanjem. 

Kad se brod konačno pojavio, nije više pripadao NASI. Bio je u vlasništvu mladog 
Međunarodnog svemirskog društva. Posadu su sačinjavali ljudi iz svih delova Zemlje. 
Imao je i novi pogon, mnogo bolji od prethodnog. Kao i obično, rat je ubrzao naučna 
istraživanja. Njihov zadatak bio je da nastave istraživanje Marsa koje je započela prva 
ekspedicija i da, uzgred, pri povratku na Zemlju pronađu posmrtne ostatke dvadesetoro 
Amerikanaca. 

Brod se spustio sa impresivnom količinom plamena i talasanjem peska tri 
kilometra od baze Tarzis. 

Kapetan, jedan Indijac po imenu Sing, naloži posadi da podigne postojana skloništa 
i tada se, sa još tri oficira, pope u transportno vozilo sa gusenicama i krenu u Tarzis. Bilo 
je prošlo gotovo tačno dvanaest zemaljskih godina od odlaska Edgar Rajs Baroa. 

Podkejn je bio jedva uočljiv iz mreže raznobojnih strukova nekih povijuša. One su 
bile tako žilave da su osujetile njihove napore da se probiju i uđu u stari brod. Oboje 
hermetičkih vrata bila su otvorena i pesak se u namreškanim talasima nagomilao 
unutra. Krma broda bila je gotovo sasvim zatrpana. 

Sing reče svojim ljudima da stanu, a on se malo povuče, diveći se složenosti života 
na ovako oskudnom mestu. Oko njega su bili raštrkani vrtuljci visoki dvadeset metara sa 
lopaticama širokim poput krila teretnog aviona. 

»Moraćemo na brod po alat za rezanje«, reče pratiocima. »Verovatno su unutra. 
Kakvo mesto! Vidim da ćemo imati dosta posla«. Hodao je duž ivice zbijenog rastinja, 
koje je pokrivalo nekoliko jutara. Došao je do dela na kom je dominirala purpurna boja. 
On se čudno razlikovao od ostalog dela bašte. Tu su se nalazili i veliki tornjevi vrtuljaka 
koji su bili zamrznuti, nepokretni. Prekrivala ih je poluprovidna mreža od plastičnih 
traka širine deset centimetara, dovoljno debela da posluži kao neprobojna prepreka. 

Bila je nalik na paučinu od glatkog, tankog materijala, umesto od vlaknaste paukove 
svile, i ispupčena u predelu poprečnih spona na vrtuljcima. 

»Halo, da li me sada čujete«? 

Sing poskoči, okrenu se i pogleda u tri oficira. | oni su bili iznenađeni koliko i on. 

»Halo, halo, halo? Nema koristi od ovog kanala, Meri. Hoćeš da probam neki 
drugi«? 

»Sačekajte malo. Čujem vas. Gde ste«? 

»Hej, čuje me! 0, tj. ovde Song Su Li, i nalazim se tačno ispred vas. Ako se dobro 
zagledate kroz ovu mrežu, razabraćete moje konture. Mahaću rukama. Vidite li«? 

Singu se činilo da vidi neko micanje kad je prislonio lice na poluprovidnu mrežu. 
Ona se opirala njegovim rukama i potiskivala natrag kao naduvani balon. 

»Mislim da vas vidim«. Pogađala ga je grozota prizora. Uspeo je da još vlada 
svojim glasom i da ne muca kad su do njega dojurili njegovi oficiri. »Da li ste dobro? 
Možemo li nešto učiniti?« 

Nastade stanka. »Pa, sad kad već to pominjete — mogli ste doći na vreme. Ali 
pretpostavljam da je to voda u cevima. Bilo bi lepo ako imate neke igračke ili slično. 
Kakve sam priče pričala malom Biliju o svim onim lepim stvarima koje ćete doneti! 
Teško će sad biti s njim, ja vam kažem«. 

Kapetan Sing to više nije mogao pratiti. 

»Gospodo Song, kako možemo doći do vas«? 

»Oprostite. Idite desno, otprilike deset metara, tamo gde vidite onu paru kako 
izlazi kroz mrežu. Tamo, vidite li?« Videli su, a za to vreme deo mreža se otvori i prodor 
toplog vazduha gotovo ih oduva. Kondenzovana vodena para zamagli im vizire na 
kacigama, tako da više nisu mogli dobro videti. 

»Požurite, požurite unutra! Ne možemo dugo držati otvoreno«. 

Pipajući tražili su put i pri tom rukama strugali nahvatani led. Mreža se za njima 
zatvori, i sada su stajali u sredini vrlo komplikovane mreže načinjene od pojedinačnih 
niti plastičnog materijala. Singov merač pritiska pokazivao je trideset milibara. 

Otvori se još jedan odeljak i oni uđoše. Nakon što su prošli kroz još troja vrata, 
temperatura i pritisak bili su približni onim na Zemlji. Stajali su pored niske žene 
istočnjačkog izgleda, sa gotovo crnom kožom. Bila je bez odeće, ali činilo se da je sasvim 
dovoljan i sjajan osmeh, koji joj otkri borice oko očiju i usta. Kosa joj je bila prošarana 
sedim vlasima. Mogla bi imati — Sing zastade da razmisli — oko četrdeset jednu 
godinu. 

»Ovuda«, reče ona, pokazujući na tunel od plastičnih traka. Krivudali su kroz 
nasumice građen lavirint, prolazeći kroz nova vrata koja su se otvarala čim bi se 
približili, a kad se prolaz sužavao, išli su na kolenima. Začuli su dečje glasove. 

Dospeli su do onog što bi se moglo nazvati centrom lavirinta, i pronašli ljude od 
kojih su svi digli ruke. Njih osamnaestoro. Deca su se utišala i počela zuriti u pridošlice 
sa nekim svečanim izrazom lica, dok je četvoro odraslih stajalo unaokolo svaki za sebe, 
a mali helikopteri su obletali oko njih umotavajući ih od glave do pete plastičnim 
trakama, tako da su ličili na okićeni badnjak. 

»Svakako, ne znamo da li bismo uspeli bez pomoći Marsovaca«, reče Meri Leng 
sedeći na nečem narandžastom, nalik na gljivu zlataču. »Kad smo shvatili šta se dešava 
ovde na groblju, nije više bilo potrebe da istražujemo moguće načine dobijanja hrane, 
vode i kiseonika. Potreba za tim nije se pojavila. Bili smo zbrinuti«. 

Pomerila je noge, tako da su tri nezgrapne žene sa broda mogle da prođu. Puštali 

su ih unutra u grupama po petoro svakih sat vremena. Nisu se usuđivali da otvaraju 
vrata češće od toga, a Lengova se pitala nije li i to suviše često. Bila je gužva, a deca 
nervozna. Ali bolje da posada zadovolji svoju radoznalost ovde, nego da napolju »pravi 
džumbus«. 

Unutrašnjost gnezda bila je »živa forma«. Novoamsterdamci su je ostavili takvom 
kako su je helikopteri uobličili, ukloniviši tek ovde-onde pokoju prepreku, kako bi se 
ljudi mogli kretati. Bio je to lavirint sa zidovima od fine gaze i plastičnih stubova, sa 
providnim cevima koje se pružaju unaokolo prenoseći tečnosti bledoplave, ružičaste, 
zlatne i ljubičaste boje. Na nekim cevima bile su metalne slavine sa Podkejna. 
MekKilijenova je bila zauzeta punjenjem čaša za goste koji su želeli da probaju sredstvo 
protiv smrzavanja, a što je bio pedesetprocentni etanol. Dobra stvar, razmišljao je 
kapetan Sing nakon što je iskapio treću čašu, ali još uvek nije mogao da razume u čemu 
je stvar. 

Nije uspevao da uobliči pitanje koje je želeo da postavi, te na kraju zaključi da je 
previše popio. Duh slavlja, radost što je našao ove ljude ovde mimo svakog očekivanja... 
teško da bi čovek mogao ostati prema tome ravnodušan. Ali ipak je sa žaljenjem odbio 
četvrtu čašu. 

»Što se tiče pića, razumem«, reče on pažljivo. »Etanol je prosto jedinjenje i ide sa 
mnogim hemikalijama. Ali teško je poverovati da ste preživeli jedući hranu koju su vam 
ove biljke proizvele«. 

»Da, dok ne shvatite šta je ovo groblje i zašto je postalo to što jeste«, reče Song. 
Sedela je prekrštenih nogu i dojila svoje najmlađe dete, Etana. 

»Prvo morate shvatiti da je sve što vidite«, mahnula je rukom prema brojnim 
lelujavim skulpturama, usled čega Etan zamalo nije ispustio bradavicu iz usta, 
»oblikovano za bića koja nisu više prilagođena ovom Marsu nego mi. Treba im toplota, 
kiseonik pod vrlo visokim pritiskom i slobodna voda. Sad je nema, ali može se dobiti 
putem pravilno projektovanih biljaka. Programirali su ih da se aktiviraju na prve znake 
slobodne vode i počnu im praviti prebivalište dok oni čekaju da dođe pravo leto. Kad 
dođe, cela planeta će procvetati. Tada ćemo moći izaći napolje bez odela ili vazdušnih 
loptastih plodova«. 

»Da, shvatam«, reče Sing. »Sve je to tako lepo, gotovo da čovek ne poveruje«. Za 
trenutak mu odluta pažnja dok je gledao u tavanicu sa koje su vazdušne lopte — bele 
lopte otprilike veličine kugle za kuglanje visile u grozdovima sa cevi koje su ih 
snabdevale kiseonikom pod visokim pritiskom. 

»Voleo bih da vidim taj postupak od početka«, reče on. »Mislim — kako se 
opremate za izlazak napolje«. 

»Baš smo se spremali kad ste vi stigli. Za to je potrebno oko pola sata, tako da 
nismo stigli na vreme da vas dočekamo«. 

»Kolika je trajnost tih odela«? 

»Otprilike jedan dan«, reče Kroford. »Morate ih uništiti da biste ih skinuli. 
Plastične trake se ne seku lako, ali postoje posebne životinje koje jedu tu vrstu plastike. 
No, to se ponovo može iskoristiti. Ako hoćete da se obučete, samo dohvatite helikopter 
i držeći ga za rep, hitnete ga u vazduh. Kako leti, on oko vas plete niti, čiji je krajnji 
proizvod ova odeća. Potrebno je malo vežbe, ali funkcioniše. Materijal se sam lepi, ali 
se ne lepi za nas. Tako opletete nekoliko slojeva, puštajući svaki da se osuši, zatim 
prikačite vazdušnu loptu i tada ste naduvani i izolovani«. 

»Sjajno«, reče Sing, istinski zadivljen. On je već video malene helikoptere kako 

prave ta odela, i druge, nalik na male puževe golaće, kako ih jedu kad doseljenicima 
nisu potrebna. »Ali bez neke vrste izduvavanja ne biste dugo izdržali. Kako se to 
postiže«? 

»Koristimo ispusne ventile sa naših starih odela«, reče Mekkilijen. »lli se biljke na 
kojima to uzgajaju još nisu pojavile, ili mi nismo bili dovoljno mudri da ih prepoznamo. 
A izolacija nije baš savršena. Izlazimo jedino u najtoplije doba dana, a ruke i noge nam 
se hlade. Ali snalazimo se nekako«. 

Sing shvati da se udaljio od svog prvog pitanja. 

s Ali šta je s hranom? Sigurno je preterano očekivati da ovi Marsovci jedu isto što i 
mi. Zar niste i vi to pomislili« ? 

»Jesmo, ali srećom s nama je bio Marti Ralston. Govorio nam je koji su plodovi na 
groblju jestivi za ljude. Masti, skrob, proteini — sve je identično sa onima koje smo mi 
doneli. Ključ je, naravno, u ovom satnom mehanizmu planetarnog sistema«. 

Lengova pokaza na dva jednaka globusa na sredini prostorije, koji su još uvek 
pokazivali savršeno tačno zemaljsko vreme. 

»To je bio znak. Shvatili smo to kad smo videli da rastu samo na groblju. Ali šta 
nam je to govorilo? Osećali smo da to znači da su nas očekivali. Song je imala taj osećaj 
od početka, a i mi smo došli do istog zaključka. Ali nismo shvatili koliko su se pripremali 
za naš dolazak, sve dok Marti nije počeo analizirati plodove i hranljive sastojke«. 

»Slušajte, ovi Marsovci — iako vidim po vama da još uvek ne verujete, ali ćete 
početi ako dovoljno dugo ovde ostanete — razumeju se u genetiku. Uistinu. Imamo 
hiljade teorija o njihovom izgledu, s čime vam sada neću dosađivati, ali ovo zaista 
znamo. Oni mogu napraviti sve što im treba, načiniti spojeve DNK, ugraditi je u spore i 
pohraniti, tačno znajući šta će iz toga nastati kroz četrdeset hiljada godina. Kada ovde 
nastupe hladniji dani, oni znaju da se ciklus bliži kraju, te zaseju zemlju sporama i... s 
njima se nešto desi. Možda umiru, ili imaju neki drugi način da provedu vreme. Ali znaju 
da će se vratiti«. 

»Ne možemo tačno reći koliko su se dugo pripremali za naš dolazak. Možda samo 
ovaj ciklus, možda dvadeset. U svakom slučaju, u poslednjem su zakopali neke spore 
koje će proizvesti ova mala čuda«. Ona nogom počeša plavu loptu koja je predstavljala 
Zemlju. 

»Programirane su tako da se aktiviraju samo kad naiđu na neke drugačije uslove. 
Možda one tačno znaju koje, a možda samo raspolažu verovatnim setom mogućnosti. 
Song misli da su nas oni već posetili u kamenom dobu. Lakše je verovati u to, nego u 
suprotno. Tako znaju našu genetičku strukturu i hranu koju jedemo, te su mogli sve 
pripremiti«. 

»Jer da nas nisu posetili, morali bi pripremiti drugačije spore. One koje bi stvarale i 
razmnožavale nove proteine. Dalje, neke bi biljke bile u stanju da kopiraju izvestan 
genetički materijal ako na njega naiđu. Pogledajte tu cev iza sebe«. Sing se okrenu i 
ugleda cev debelu otprilike kao njegova ruka. Bila je savitljiva i u sebi je imala neko 
ispupčenje koje je neprestano pulsiralo, šireći se i skupljajući. 

»Izvadite to ispupčenje i bićete zapanjeni njegovom sličnošću sa ljudskim srcem. 
To je još jedna značajna činjenica; ovo mesto je počelo sa vrtuljcima, ali kasnije se 
izmenilo da bi koristilo pumpe nalik na ljudsko srce, putem genetske informacije uzete 
iz tela mrtvih muškaraca i žena koje smo sahranili«. Zastala je, da bi to što je rekla 
doprlo dublje u svest prisutnih, a zatim nastavila, sa pomalo zbunjenim smeškom. 

»Isto je i sa hranom i pićem. Na primer, ta tečnost koju ste pili. To je pola alkohol, 

a to bi verovatno i ostalo da nije leševa. Ali ostatak je vrlo sličan hemoglobinu. Neka 
vrsta fermentirane krvi. Ljudske krvi«. 

Singu je sada bilo drago što je odbio četvrtu čašu. Jedan od članova posade tiho 
spusti svoju čašu. 

»Nikad nisam jela ljudsko meso«, nastavi Lengova, »ali mislim da znam kakav mu 
je ukus. Ova vinova loza vama zdesna; skinemo spoljašnji omotač i jedemo meso 
iznutra. Ima dobar ukus. Volela bih da ga možemo kuvati, ali nemamo ništa kao gorivo; 
no, ionako ne bismo mogli reskirati sa kiseonikom pod visokim pritiskom«. 

Sing i svi ostali su neko vreme ćutali. On nade da je stvarno počeo verovati u 
Marsovce. Činilo sa da ova teorija objašnjava mnoge inače neobjašnjive činjenice. 

Meri Leng uzdahnu, pljesnu se po butinama i stade. Kao i svi ostali, bila je gola, i 
činilo se da se tako oseća kao kod svoje kuće. Niko od njih već osam godina nije nosio 
ništa drugo sem marsovskog odela pod pritiskom. 

Ona s nežnošću pomilova zid od gaze, zid koji je tako dugo štitio nju, njene 
prijatelje doseljenike i njihovu decu od hladnoće i razredenog vazduha. Duboko ga se 
dojmila njena bliskost sa nečim što je za njega predstavljalo samo neobičnu okolinu. 
Ostavljala je utisak kao da je kod svoje kuće. I nije je mogao zamisliti nigde drugde. 

On pogleda decu. Jedna osmogodišnja devojčica krupnih očiju klečala je kod 
njegovih nogu. Kad se njegov pogled spusti na nju, ona se neodređeno nasmeši i uze 
njegovu ruku. 

»Da li ste doneli koju žvaku?« upita ga. 

On se nasmeši. »Nismo, dušo; ali možda će se neka naći na brodu«. Izgledala je 
zadovoljna. Čekaće ona da iskusi čuda zemaljske nauke. 

»Bili smo zabrinuti«, reče Meri Leng tiho. »Znali su da dolazimo i izmenili su svoje 
biljke tako da nama odgovaraju«. Ona pogleda u Singa. »To bi se dogodilo i da nije bilo 
eksplozije i sahrane. Isto se dešavalo i oko Pod-kejna zbog naših otpadaka — urina, 
izmeta i slično. Ne znam da li bi bilo prijatnog ukusa kao hrana, ali bi održalo život«. 

Sing ustane. Bio je dirnut, ali nije verovao da će to moći na pravi način da iskaže. 
Stoga je njegov glas zazvučao zvanično, ali ipak učtivo. 

»Pretpostavljam da ste željni da se vratite na brod«, reče. »Bićete od ogromne 
pomoći. Znate tako mnogo o onome zbog čega smo mi poslati ovamo. A bićete i veoma 
čuveni kad se vratite na Zemlju. Vaše zaostale plate iznosiće sada priličnu sumu«. 

Nastade tišina, koju potom prekide gromoglasni smeh Lengove. | ostali joj se 
pridružiše, kao i deca, koja nisu ni znala čemu se oni smeju, ali su uživala u prekinutoj 
napetosti. 

»Oprostite, kapetane. To je bilo neuljudno. Ali mi se ne vraćamo«. 

Sing pogleda u svakog od odraslih i uveri se da nema ni traga sumnji. | bio je blago 
iznenađen da ga ta izjava nije naročito uzbudila. 

»Neću to smatrati vašom konačnom odlukom«, reče. »Kao što znate, ostaćemo 
ovde šest meseci. Ako pri isteku tog vremena neko bude želeo da pode — još uvek ste 
građani Zemlje«. 

»Jesmo? Moraćete da nas informišete o tamošnjoj političkoj situaciji. Bili smo 
građani Sjedinjenih Država do odlaska. Ali to nije važno. Nećete imati putnika, iako 
cenimo to što ste došli. Lepo je znati da nismo zaboravljeni«. Bila je potpuno uverena u 
svoje reči, a ostali su klimali glavom. Sing je bio neugodno svestan činjenice da se ideja 
o spasilačkoj misiji ugasila samo nekoliko godina posle tragedije. On i njegov brod bili su 
ovde samo da istražuju. 

Lengova sede ponovo i potapše tlo oko sebe, tlo koje je bilo prekriveno 
višestrukim naslagama nepropustljive marsovske mreže, koju su mogli načiniti samo 
toplokrvna bića, koja udišu kiseonik, koriste vodu i čijim telima treba zaštita dok ne 
nastupi letnji procvat. 

»Dopada nam se ovde. Mesto je pogodno za podizanje porodice, ne kao Zemlja 
kad sam poslednji put bila tamo. A ni sada ne može biti mnogo bolje, posle još jednog 
rata. No, čak i da hoćemo, ne možemo sada otići«. Ona mu uputi sjajan osmeh i ponovo 
potapša tlo. 

»Marsovci bi trebalo svakog časa da se pojave. A mi nameravamo da im 
zahvalimo«. 

Znao je da je opet jesen, jer je Tori 
dojurio u kuću donoseći vetroviti krti 
hladni miris jeseni sa sobom. U svakoj 
crnoj kovrdži svog psećeg krzna nosio je 
jesen. Mrvice lišća bile su upletene u 
njegove tamne uši i njušku, ispadale su iz 
belog krzna na njegovim prsima, padale 
sa njegovog četkastog repa. Taj pas je 
mirisao baš kao jesen. 

Martin Kristi se uspravio u sedeći po- 
ložaj u postelji i posegao nadole bledom 
malom šakom. Tori je lanuo i izdašno 
pokazao svoj dugi, ružičasti, talasavi jezik, 
kojim poče da liže Martinovu nadlanicu. 
Tori ju je lizao kao lilihip. »Zbog soli«, 
izjavi Martin dok je Tori skakao na krevet. 

»Silazi«, upozori ga Martin. »Mama ne 
voli da budeš tu gore.« Tori priljubi uši uz 
glavu. »Pa...« poče Martin da popušta. 
»Onda, samo na kratko.« 

Tori je grejao Martinovo izmršavelo telo 
svojom psećom toplinom. Martinu je 
prijao čisti pseći miris i obilje opalog lišća 
na jorganu. Najzad, Tori je novorođen. 
Baš iz samog stomaka jeseni došao je 
Tori,  preporođen u čvrstoj oštroj 
hladnoći. 

»Kako je napolju, Tori? Reci mi.« 

Ležeći tu, Tori će mu reći. Ležeći tu, 
Martin će znati kakva je jesen: kao u 
starim danima pre nego što ga je bolest 
bacila u postelju. Njegov jedini kontakt sa 
jeseni sada je ova kratkotrajna hladnoća, 
ovo krzno zasuto pahuljicama lišća; ova 
kompaktna pseća prezentacija o otišlom 
letu — ova jesen preko posrednika. 

Kuda si išao, danas, Tori?« 

Ali nije bilo potrebno da mu Tori to 
kaže. On je već znao. Preko brega na 
kome je tovar jeseni, ostavljajući tragove 
šapa u brilijantno nagomilanom lišću, pa 
dole do mesta gde klinci jure dernjajući 
se na biciklima i rolšuama i kolicima u 
parku Barstou, eto gde je Tori jurcao, 
izlajavajući svoje kučeće oduševljenje. Pa 
dole u grad gde je kiša padala tamno, 


ranije: gde su ispod automobilskih toč- 
kova brazde blata, dole između stopala 
ljudi koji su pošli da nakupuju robu za 
preko vikenda. Eto gde je Tori bio. 

A kud god da pode Tori, može i Martin: 
jer će mu Tori uvek saopštiti dodirom, 
osećajem, zbijenošću, vlagom, suvoćom, 
ili krtošću svog krzna. Pa će Martin, ležeći 
tako i držeći Torija, poslati svoj um da 
ponovi svaki korak Torijevog puta kroz 
polja, preko plitkog svetlucanja potoka u 
jaruzi, hitrim trkom preko mermerne 
raširenosti groblja, pa u šumu, i preko 
livada; tamo gde se sve divlje, nasmejane 
jesenje zabave odvijaju, tamo sada može i 
Martin da ide, preko svog emisara. 

Dole se začu majčin glas, ljutiti. 

Njeno kratko ljutito hodanje pode uz 
stepenice hola. 

Martin gurnu. »Dole, Tori!« 

Tori nestade ispod kreveta neposredno 
pre nego što su se vrata spavaće sobe 
otvorila i majka pogledala unutra, krešući 
svojim plavim očima. Nosila je, čvrsto, 
poslužavnik sa salatom i voćnim 
sokovima. 

»Je li Tori ovde?« upita ona. 

Tori se odade tupkajući nekoliko puta 
repom po podu. 

Mama nestrpljivo spusti poslužavnik. 
»Taj pas pravi gomilu problema. Uvek 
nešto pomera i kopa. Jutros je bio u bašti 
gospođice Tarkins i iskopao veliku rupu. 
Gospođica Tarkins je silno ljuta.« 

»O.« Martin zadrža dah. Ispod kreveta 
je vladala tišina. Tori je znao kad treba 
ćutati. 

»I to nije prvi puta, reče mama. »To je 
treća rupa koju je kopao ove nedelje!« 

»Možda je nešto tražio.« 

»Nešto, ma hajde! On je samo jedno 
dosadno radoznalo stvorenje. Ne može 
on taj svoj crni nos da drži podalje ni od 
čega. Uvek radoznao!« 

Dlakavi  picikato repa  zalupa pod 
krevetom. Mama nije mogla da se ne 
osmehne. 


38 


»E pa lepo«, završi ona, »ako ne 
prestane da kopa po dvorištima, moraću 
da ga ostavljam unutra i da mu ne 
dopuštam da trči.« 

Martin široko otvori usta. »0, ne, 
mama! Ne čini to! Onda ja ne bih znao — 
ništa. On mi priča.« 

Mamin glas se ublaži. »Priča ti, sine?« 

»Sigurno. Ide naokolo pa se vrati i kaže 
šta se događa, sve kaže« 

Mamina ruka bila je upredeno staklo 
dok je dodirivala njegovu glavu. »Drago 
mi je što ti priča. Drago mi je što ga 
imaš.« 

Oboje su jedan tren sedeli razmišljajući 
kako bi bezvredna prošla godina bila bez 
Torija. Po doktorovim recima, samo još 
dva meseca u postelji, pomisli Martin, a 
onda ustajem i izlazim. 

»Ovamo, Tori!« 

Uz limeno zveckanje, Martin zakači 
specijalni dodatak na kaiš oko Torijevog 
vrata. Bila je to beleška namazana bojom 
na limenom kvadratu: 

»ZOVEM SE TORI. HOĆETE DA POSETITE 
MOG GOSPODARA KOJI JE BOLESTAN? 
PRATITE ME!« 

Uspevalo je. Tori je to iznosio u svet 
svakog dana. 

»Da li ćeš ga pustiti napolje, mama?« 

»Da, ako bude dobar i prestane da 
kopa!« 

»Prestaće; je I' tako da ćeš prestati, 
Tori?« 

Pas lanu. 


Mogi ste čuti tog psa kako potcikuje 


daleko niz ulicu i još dalje, odlazeći da 
dovede posetioce. Martin je bio u 
groznici i iskolačenih očiju dok je sedeo, 
oslonjen na jastuke, slušajući, šaljući 
svoje misli da jurcaju naporedo sa tim 
psom, brže, još brže. Juče je Tori doveo 
gospodu Holovej iz Avenije brestova, sa 
knjigom priča kao poklonom; prekjuče je 
seo na zadnje noge i šenio pred 


gospodinom Džejkobsom, juvelirom. Gos- 
podin Džejkobs se sagnuo i kratkovido 
dešifrovao poruku na privesku, i, 
naravno, došao vukući stopala i gegajući 
se da ljubazno proćaska sa Martinom. 

Sad Martin začu kako se pas vraća kroz 
dimno poslepodne, lajući, trčeći, opet 
lajući. 

Laki koraci stizali su za psom. Neko je 
pritisnuo zvono u prizemlju, ovlašno. 
Mama otvori vrata. Glasovi počeše da 
razgovaraju. 

Tori je pojurio uz stepenice, skočio na 
krevet. Martin se uzbuđeno nagnuo 
napred, lica ozarenog, da vidi ko je ovog 
puta došao na sprat. Možda gospođica 
Palmborg ili gospodin Elis ili gospođica 
Džendris ili. 

Posetilac je hodao uz stepenice, 
razgovarajući sa mamom. Bio je to glas 
mlade žene, glas sa smehom u sebi. 

Vrata se otvoriše. 

Martinu je stiglo društvo. 


Prošla su još četiri dana u kojima je Tori 


činio svoje, javljao o jutarnjim, 
popodnevnim i večernjim 
temperaturama, konzistencijama tla, 


bojama lišća, nivoima napadale kiše, i, 
najvažnije, dovodio posetioce. 

Gospođica Hajt, ponovo, u subotu. To je 
ona mlada, nasmejana, zgodna žena sa 
svetlucavom smeđom kosom i blagim 
načinom govora. Stanovala je u velikoj 
kući u Ulici parka. Ovo je bila njena treća 
poseta za mesec dana. 

U nedelju je bio velečasni Volmar, u 
ponedeljak gospođica Klark i gospodin 
Henriks. 

I svakome od njih Martin je opisivao 
svog psa. Kako u proleće sav miriše na 
divlje cveće i svežu zemlju; kako je u leto 
pečen, topao, krt od sunca; a sad, u 
jesen, ima na svom krznu bogatstvo 
zlatnog lišća da ga Martin iznalazi. Tori je 
demonstrirao ovaj proces posetiocima, 

ležući na leda i čekajući da bude istražen. 

Onda je jednog jutra mama rekla 
Martinu o gospođici Hajt, onoj koja je bila 
tako zgodna i mlada i nasmejana. 

Bila je mrtva. 

Poginula u saobraćajnoj nesreći u Glen 
Folsu. 

Martin je držao svog psa uz sebe, 
sećajući se gospođice Hajt, razmišljajući o 
načinu kako se osmehivala, o njenim 
sjajnim očima, kratko  podšišanoj 
kestenjastoj kosi, vitkom telu, hitrom 
hodu, o njenim lepim pričama o 
godišnjim dobima i ljudima. 

Znači sad je mrtva. Više se neće smejati 
niti pričati priče. I to je sve. Mrtva je. 

»Šta rade oni u groblju, mama, ispod 
zemlje?« 

»Ništa.« 

»Misliš, prosto su legnuti tamo?« 

»Leže tamo«, ispravi ga mama. 

“Leže tamo...?« 

»Da«, reče mama, »ništa drugo ne 
rade.« 

»Ne zvuči mnogo zanimljivo.« 

»Pa i ne treba da bude.« 

»Zašto ponekad ne ustanu da se 
prošetaju kad im dodija ležanje?« 

»Mislim da si sad dosta rekao«, reče 
mama. 

»Samo sam hteo da znam.« 

»E pa sad znaš.« 

»Ponekad pomišljam da je bog prilično 
smešan.« 

»Martine!« 

Martin se namršti. »Čovek bi pomislio 
da će On bolje postupati sa ljudima, a ne 
da im baci zemlju na lice i kaže da ostanu 
da zauvek leže mirno. Čovek bi pomislio 
da će On naći nešto bolje. Šta ako ja 
kažem Toriju da glumi mrtvog psa? On to 
neko vreme čini, ali onda mu dosadi, pa 
počne da maše repom ili žmirka ili dahće, 
ili skoči sa kreveta i šeta se. Kladim se da i 
taj narod sa groblja radi tako, a, Tori?« 

Tori lanu. 

»Sad je dosta! reče mama, čvrsto. »Ne 


volim takve razgovore!« 


Jesen se nastavila. Tori je jurcao preko 


šuma, preko onog potoka, šunjao se kroz 
groblje kao što je već bio njegov običaj, 
pa kroz grad, i zatvarajući krug vraćao se 
natrag, ništa ne propuštajući. 

Sredinom oktobra, Tori je počeo da se 
ponaša čudno. Činilo se da ne uspeva da 
pronađe nikoga ko bi došao Martinu u 
posetu. Kao da više niko nije obraćao 
pažnju na njegovo šenjenje. Vraćao se 
kući sedam dana uzastopno ne dovodeći 
posetioce. Martin je zbog ovog bio 
duboko utučen. 

Mama je objasnila stvar. »Svi su zauzeti. 
Rat, i sve to. Ljudi se moraju brinuti o 
mnogo drugih stvari, a ne samo o malim 
kucovima koji šene.« 

»A-ha«, reče Martin, »valjda je to.« 

Ali nije bilo samo to. Torijeve oči su 
čudno svetlucale. Kao da se ne trudi 
stvarno, ili da mu nije stalo, ili — već 
nešto. Nešto što Martin nije uspevao da 
dokuči. Možda se Tori razboleo. Pa, do 
vraga sa posetiocima. Dokle god on ima 
Torija, sve je u redu. 

A onda je jednog dana Tori odjurio i nije 
se uopšte vratio. 

Martin je u početku čekao smireno. 
Onda — nervozno. Onda — zabrinuto. 

U vreme večere, čuo je kako mama i 
tata dozivaju Torija. Ništa se nije desilo. 
Nije vredelo. Nije bilo zvuka šapa na stazi 
ispred kuće. Niti oštrog lajanja u hladnom 
noćnom vazduhu. Ničeg. Tori je nestao. 
Tori se neće vratiti kući — nikad. 

Lišće je padalo mimo prozora. Martin je 
tonuo u svoj jastuk, polako, a bol je bio 
dubok i jak u njegovim prsima. 

Svet je umro. Jeseni više nije bilo jer 
nije bilo krzna koje bi tu jesen unosilo u 
kuću. Zime neće biti jer neće biti ni šapa 
koje bi okvasile jorgan snegom. Nema 
više godišnjih doba. Vreme više ne 
protiče. U divljoj gužvi civilizacije 

izgubljen je posrednik, izaslanik, 
verovatno su ga udarila kola, ili se 
otrovao, ili je ukraden, i vreme više ne 
teče. 

Jecajući, Martin okrete lice jastuku. 
Nema dodira sa svetom. Svet je mrtav. 


Martin se vrteo u postelji i tri dana 


kasnije helouinske tikve su već trunule u 
kantama za đubre, maske su bile spaljene 
u ložištima, strašne lutke su odložene na 
police da tamo čekaju sledeću godinu. 
Noć uoči Svih svetih prošla je povučeno, 
bezlično, nedodirljivo. Bilo je to prosto 
jedno veče u kome je čuo kako trube 
duvaju pod hladnim jesenjim zvezdama, 
kako ljudi viču i lupaju po prozorima i 
tremovima sapunom i kupusom. To je 
bilo sve. 

Tokom prva tri dana novembra Martin 
je zurio u tavanicu, gledajući kako preko 
njega naizmenice prelaze svetlost i tama. 
Dani su postajali kraći, tamniji, to je znao 
po prozoru. Drveće je bilo golo. Jesenji 
vetar menjao je svoj tempo i 
temperaturu. Ali bila je to samo lakrdija 
ispred njegovog prozora, ništa više. On to 
tamo nije mogao dohvatiti. 

Martin je čitao knjige o godišnjim 
dobima i o ljudima u sada nepostojećem 
svetu. Slušao je svakog dana, ali nije čuo 
one zvuke koje je hteo. 

Dođe i petak veče. Njegovi roditelji 
kretali su u pozorište. Vratiće se u 
jedanaest. Gospođica Tarkins, komšinica 
iz kuće do njihove, doći će i boraviće neko 
vreme uz Martina, dok on ne zadrema, a 
zatim će otići kući. 

Mama i tata ga poljubiše za laku noć i 
ishodaše iz kuće u jesen. Čuo je njihove 
korake kako odmiču ulicom. 

Gospođica Tarkins je došla, ostala neko 
vreme, a onda, kad je Martin priznao da 
je umoran, pogasila sva svetla i vratila se 
svojoj kući. 

Tišina, posle 


toga. Martin je 


jednostavno ležao i gledao zvezde kako 
se polako kreću preko neba. Bilo je vedro, 
mesečinom obasjano veče. Od onih kad 
su on i Tori jednom zajedno jurili preko 
grada, preko zaspalog groblja, preko 
jaruge, kroz livade, niz senovite ulice, 
goneći fantazmagorične detinjaste snove. 

Jedino je vetar bio prijatelj. Zvezde ne 
laju. Drveće se ne uzdiže u sedeći položaj 
da šeni. Vetar, naravno, jeste mahnuo 
repom preko kuće nekoliko puta, trzajući 
Martina. 

Prošlo je devet. 

Kad bi se samo Tori vratio kući, i doneo 
nešto od sveta sa sobom. Čičak ili čkalj, ili 
vetar u svojim ušima. Kad bi samo Tori 
došao kući. 

A onda, negde daleko, začu se zvuk. 

Martin se, medu svojim pokrivačima, 
pridiže, drhteći. Zvezde su se odražavale 
u njegovim malim očima. Zbacio je 
pokrivače i napeo se, slušajući. Onda, 
ponovo, dođe zvuk. 

Zvuk tako malen da je podsećao na vrh 
igle koji se kretao kroz vazduh već 
miljama i miljama. 

Bio je to sneni eho psa — laveža psa. 

Bio je to glas psa koji se vraća preko 
livada i polja, preko mračnih ulica, glas 
psa koji juri i pušta svoj dah napolje u 
noć. Glas psa koji kruži i juri. Pojavljivao 
se i nestajao, jačao i slabio, približavao se 
i udaljavao, kao da ga neko vodi na lancu. 
Kao da pas pojuri a onda ispod 
kestenovog drveća zazviždi pa on pojuri 
natrag, načini krug, i opet strelovito 
poleti prema svojoj kući. 

Martin oseti kako se soba okreće oko 
njega, i kako krevet treperi sa njegovim 
telom. Opruge su se žalile svojim 
metalnim, cilikavim glasićima. 

Bledi lavež nastavio se pet minuta, 
postajući sve glasniji. 

Tori, dođi kući! Tori, dođi kući! Tori, 
dečko, o, Tori, gde si bio? O, Tori, Tori! 

Još pet minuta. Sve bliže i bliže, a 
Martin je nastavljao da izgovara ime tog 

psa, iznova i iznova. Nevaljala kuca, dobra 
kuca, koja je otišla i ostavila njega samog 
toliko dana. Loš pas, dobar pas; dođi kući, 
O, Tori, požuri kući i reci mi o svetu! Suze 
su padale i rastvarala su se u jorganu. 

Bliže je. Vrlo blizu. Već na početku 
ulice, i laje. Tori! 

Martin zadrža dah. Zvuk psećih nogu na 
hrpama suvog lišća niz stazu. A sada — 
baš ispred same kuće, laje, laje, laje! Tori! 

Laje u vrata. 

Martin se strese. Da li sme da strči niz 
stepenice i da pusti psa unutra, ili treba 
da čeka dok se mama i tata vrate kući? Da 
čeka. Jeste, mora da čeka. Ali bilo bi 
neizdržljivo ako bi, za vreme njegovog 
čekanja, pas opet pobegao. Ne, on će sići 
i otključaće i njegov izuzetni pas, njegov 
sopstveni, uskočiće mu opet u naručje. 
Dobri Tori! 

Već je počeo da se udaljava od kreveta 
kad je čuo i onaj drugi zvuk. U prizemlju 
su se vrata otvorila. Neko je bio toliko 
ljubazan da otvori vrata za Torija. 

Tori je doveo posetioca, pa dabome. 
Gospodina Bjukenena, ili gospodina 
Džejkobsa, ili možda gospođicu Tarkins. 

Vrata su se dole otvorila i zatvorila a 
Tori je dojurio uz stepenište i bacio se, 
potcikujući, na krevet. 

»Tori, gde si bio, šta si radio cele ove 
nedelje?« 

Martin se smejao i plakao istovremeno. 
Zgrabio je psa i držao ga uz sebe. Onda je 
prestao da se smeje, i da plače, 
odjednom. Samo je zurio u Torija očima 
širokim i čudnim. 

Miris koji se širio oko Torija bio je — 
drugačiji. 

Bio je to miris zemlje. Mrtve zemlje. 
Zemlje koja je ležala obraz uz obraz sa 
nezdravim trulim stvarima šest stopa 
ispod. Zemlje smradne, smradne, užegle. 
Grudvice trulog tla padale su sa Torijevih 
šapa. | — nešto drugo — mali sasušeni 
komad — kože? 

Zar kože? Zar kože! ZAR KOŽE! 


Kakva je sad to poruka od Torija? Šta 
takva poruka znači? To zaudara — to je 
sagnjila i grozna grobljanska zemlja. 

Tori je loš pas. Večno kopa gde ne 
treba. 

Tori je dobar pas. Uvek tako lako nađe 
prijatelje. Toriju su se svi dopadali. 
Dovodio ih je kući sa sobom. 

A sad i taj najnoviji posetilac dolazi uz 
stepenice. Polako. Vuče jedno stopalo, pa 
drugo, bolno, sporo, sporo, sporo. 

»Tori, Tori — gde si to bio!« vrišti 
Martin. 

Grudva gnjile zemlje u kojoj sve vrvi od 
crvića spada sa psećih prsa. 

Vrata spavaće sobe počinju da se 
pokreću ka unutra. 

Martinu je stiglo društvo. 


= Artur Klark 
SMRT I E D ATOR 


e: DEATH AN 


S engleskog preveli Robert Bartoš i Aleksandar Nejgebauer 


Vašington nikada nije lepše izgledao u proleće; a ovo je poslednje proleće koje će on 
ikada videti, pomislio je senator Stilman turobno. Čak i sada, uprkos svemu što mu je dr 
Džordan rekao, nije mogao potpuno da prihvati istinu. U prošlosti, uvek je postojao 
način da se pobegne; nijedan poraz nije bio konačan. Kada su ga ljudi izdavali, 
odbacivao ih je — čak ih je i upropašćivao, kao upozorenje ostalima. Ali sada je izdaja 
bila u njemu samom; već je, činilo mu se, osećao otežano lupanje srca koje će se uskoro 
umiriti. Sada više nema smisla planiranje predsedničkih izbora 1976; možda neće 
doživeti da vidi ni nominaciju... 

To je bio kraj snova i ambicija, i on sebe nije mogao utešiti saznanjem da za sve 
ljude jednoga dana mora doći kraj. Za njega je to bilo prebrzo; pomislio je na Sesila 
Roudza, koji je uvek bio jedan od njegovih heroja, vapeći »Toliko posla — a tako malo 
vremena da se uradi!« pošto je umro pre pedesetog rođendana. On je već bio stariji od 
Roudza, a uradio je daleko manje. 

Kola su ga nosila van prestonice; bilo je simbolike u tome, i on je pokušavao da ne 
misli na to. Sada je bio pored Novog Smitsonijana — nikada nije imao vremena da 
poseti taj ogromni kompleks muzeja, mada ga je posmatrao duž cele Aleje tokom 
godina koje je proveo u Vašingtonu. Koliko je toga propustio, u svojoj nemilosrdnoj trci 
za moć, reče gorko sam sebi. Čitav svemir umetnosti i kulture ostao mu je skoro 
nepristupačan, i to je bio samo deo cene koju je morao da plati. Postao je stranac za 
svoju porodicu i za one koji su mu nekada bili prijatelji. Ljubav je bila žrtvovana na 
oltaru ambicije, a žrtva uzaludna. Da li je postojao iko na ovom svetu ko bi prolio suze 
pri njegovom odlasku? 

Da, postojao je. Osećanje potpune pustoši popustilo je svoj stisak nad njegovom 
dušom. Kada se mašio za telefon, osetio se posramljenim što mora da zove kancelariju 
da dođe do tog broja, dok mu je mozak bio pretrpan pamćenjem tolikih daleko manje 
važnih stvari. 

(Tamo se nalazila Bela kuća, skoro zaslepljujuća na prolećnom suncu. Po prvi put u 
svom životu on joj nije uputio još jedan pogled. Već je pripadala drugom svetu — svetu 
koji ga više nikada neće zabrinjavati.) 

Telefon u kolima nije imao ekran, ali on mu nije ni bio potreban da oseti blago 
Irenino iznenađenje — i njeno još blaže zadovoljstvo. 

»Halo. Irena — kako ste vi svi?« 

»Dobro, oče. Kada ćemo te videti?« 

To je bila učtiva fraza kojom se njegova kćerka uvek koristila u retkim prilikama 
kada je zvao. Kao i uvek, sem za Božić i rođendane, njegov je odgovor bio nejasno 
obećanje da će navratiti nekog neodređenog datuma u budućnosti. 

»Pitao sam se«, reče on polako, skoro pomirljivo, »da li bih mogao pozajmiti 
dečicu jedno poslepodne. Prošlo je mnogo vremena od kada sam ih izveo, a i želim da 
pobegnem iz kancelarije.« 

»Ali naravno«, odgovorila je Irena, dok joj se glas obojio zadovoljstvom. »Oni će 
biti oduševljeni. Kada bi želeo da ih izvedeš?« 

»Sutra bi bilo dobro. Mogao bih da zovem oko dvanaest, i da ih odvedeni do 
zoološkog vrta ili muzeja, ili bilo kud gde oni hoće da idu.« 

Sada je zaista bila iznenađena, jer je dobro znala da je on jedan od najzauzetijih 
ljudi u Vašingtonu, sa rasporedom obaveza isplaniranim za dve nedelje unapred. Ona će 
se pitati šta se dogodilo? Nadao se da neće pogoditi istinu. Nema razloga, jer čak ni 
njegova sekretarica nije znala za bolne probade koji su ga naterali da potraži ove 

predugo odlagane medicinske provere. 

»To bi bilo divno. Baš juče su pričali o tebi. Pitali su kada će te opet videti.« 

Oči mu potamneše, i bilo mu je drago što ga Irena ne može videti.« 

»Biću tamo u podne«, reče on užurbano, trudeći se da izbriše emocije iz svog 
glasa. »Volim vas sve.« Prekinuo je vezu pre nego što je ona mogla da odgovori, i 
oslonio se na tapacirung sa uzdahom olakšanja. Skoro impulsivno, bez svesnog 
planiranja, preduzeo je prvi korak u menjanju svog života. lako su njegova rođena deca 
bila za njega izgubljena, most između generacija ostao je netaknut. Ako ništa drugo, on 
ga mora čuvati i jačati u ovim mesecima koji su mu preostali. 

Voditi dvoje živahne i radoznale dece kroz prirodno-istorijsku građevinu nije ono 
što bi doktor odredio, ali on je upravo to želeo. Džoj i Suzan su toliko porasli od 
njihovog poslednjeg sastanka, da je to zahtevalo i fizičku i mentalnu spremnost da bi 
držao korak sa njima. Kako uđoše u rotondu, tako iskočiše iz nje, i otrčaše pred 
ogromnog slona koji je zaposeo mermernu dvoranu. 

»Šta je ovo?« dozivao je Džoj. 

»To je slon, glupane«, odgovorila je Suzan sa svom nadmoćnošću svojih sedam 
godina. 

»Znam da je to slon«, brzo odgovori Džoj. »Ali kako se zove?« 

Senator Stilman osmotri etiketu, ali to mu nije pomoglo. To je bila jedna od onih 
situacija kada je riskantna poslovica »Ponekad pogrešno — nikad sigurno« bila siguran 
vodič. 

»Zvao se — hm — Džambo«, reče on užurbano. »Pogledaj samo te kljove!« 

»Da li je ikada imao zubobolju?« 

»O, ne.« 

»Kako je onda prao zube? Mama kaže da ako ja ne perem moje...« 

»Ima mnogo više da se vidi unutra. Odakle hoćete da počnemo — ptice, zmije, 
ribe, sisari?« 

»Zmijel« viknu Suzan. »Želela sam da držim jednu u kutiji, ali otac je rekao da ne 
smem. Misliš li da bi promenio mišljenje ako bi ga ti pitao?« 

»Šta je to sisar?« upitao je Džoj, pre nego što je Stilman mogao da pronađe 
odgovor. 

»Pođi sa mnom«, reče 6n strogo. »Ja ću ti pokazati.« 

Kako su se kretali kroz dvorane i galerije, deca su se bacala sa jednog eksponata na 
drugi, i on se oseti pomirenim sa svetom. Muzej je bio najbolji za smirivanje duha, za 
postavljanje svakodnevnih problema na njihovo pravo mesto. Ovde, okružen 
beskrajnom raznovrsnošću i čudima prirode, setio se istina koje je davno zaboravio. Bio 
je samo jedno od milion miliona stvorenja koja su delila ovu planetu Zemlju. Ceo ljudski 
rod, sa svojim nadama i strepnjama, svojim trijumfima i glupostima, možda je bio ne 
više od slučaja u istoriji sveta. Kada je stao pred čudovišne kosti diplodokusa (deca: 
odjednom mirna i puna strahopoštovanja), osetio je vetrove večnosti kako duvaju kroz 
njegovu dušu. Više nije mogao tako ozbiljno da shvata bolni zov ambicije, verovanje da 
je on čovek koji je narodu potreban. Kom narodu, ako je o tome reč? Puka dva stoleća 
pre ovog leta, potpisana je Deklaracija nezavisnosti; ali ovaj stari Amerikanac je ležao u 
stenama Jute stotinama miliona godina... 

Bio je umoran kada su stigli do dvorane života u moru, sa dramatičnim 
podsećanjem da Zemlja još uvek poseduje životinje veće od onih koje je prošlost mogla 
pokazati. Plavi kit od devedeset stopa koji roni okeanom i svi ostali brzi morski lovci 
vratili su sećanja na časove koje je on jednom proveo na majušnoj, blistavoj palubi sa 

belim jedrom koje se talasalo iznad njega. Bilo je drugačije vreme kada je on znao za 
zadovoljstvo, slušajući zvižduk vode koja prolazi pramac i uzdah vetra kroz jedra. Nije 
jedrio već trideset godina: to je bilo drugo od svetovnih zadovoljstava kojeg se odrekao. 

»Ja ne volim ribe«, požalila se Suzan. »Kada ćemo stići do zmija?« 

»Odmah«, reče on. »Ali čemu žurba? Imamo puno vremena.« 

Reči su iskliznule pre nego što ih je izgovorio. Usporio je korak, dok su deca otrčala 
napred. A onda se nasmešio, bez gorčine. Jer u izvesnom smislu, to je bila istina. Bilo je 
vremena napretek. Svaki dan, svaki sat mogao je biti svemir iskustva, ako bi ga čovek 
pravilno iskoristio. Poslednjih nedelja svog života on će početi da živi. 

Do sada, niko u kancelariji nije ništa posumnjao. Čak ni njegov izlazak sa decom 
nije izazvao naročito iznenađenje; radio je takve stvari i ranije, iznenada otkazujući 
sastanke i prepuštajući svom osoblju da sve sredi. Šablon njegovog ponašanja još uvek 
se nije promenio, ali za nekoliko dana svima sa kojima ima veze biće očigledno da se 
nešto desilo. Dugovao im je to — i partiji — da saopšti novost što pre; postojalo je, 
trebalo je, međutim prvo da donese mnogo ličnih odluka, koje je želeo prvo da sredi u 
svojoj glavi pre nego što počne veliko napuštanje poslova. 

Postojao je još jedan razlog za neodlučnost. Tokom svoje karijere, on je retko 
gubio bitke, i u okršajima i probijanju kroz politički život nije ni prema kome imao 
milosti. Sada, suočen sa svojim konačnim porazom, strepeo je od saučešća i saosećanja, 
kojim će njegovi neprijatelji požuriti da ga obaspu. Znao je da je takav stav budalast — 
ostatak njegovog tvrdoglavog ponosa koji je previše bio deo njegove ličnosti da bi 
nestao čak i pod senkom smrti. 

Nosio je svoju tajnu od odbora do Bele kuće i do Kapitola, i kroz sve lavirinte 
vašingtonskog društva, više od dve nedelje. To je bila najbolja predstava u njegovoj 
karijeri, ali nije imao ko da to ceni. Krajem tog razdoblja dovršio je svoj plan akcije; 
ostalo je još samo da pošalje nekoliko pisama napisanih svojeručno, i da pozove svoju 
ženu. 

Iz ureda su je pronašli, ali ne bez teškoća, u Rimu. Još uvek je divna, pomislio je, 
kada je njeno obličje isplivalo na ekranu; bila bi odlična prva dama, i to bi mu bila neka 
zamena za izgubljene godine. Koliko je on znao, nadala se uspehu; ali, da li je on ikada 
razumeo šta ona želi? 

»Zdravo Martine«, reče ona. »Očekivala sam da ćeš me zvati, sigurno želiš da se 
vratim.« 

»Da li si voljna?« upita on mirno. Nežnost njegovog glasa očigledno ju je 
iznenadila; »Bila bih luda da kažem ne, zar ne? Ali ako ne izaberu tebe, ja želim ponovo 
da idem svojim putem. Sa tim se moraš složiti.« 

»Neće me izabrati. Neću čak ni dobiti nominaciju. Ti ovo prva saznaješ. Dijana. Za 
šest meseci, ja ću biti mrtav.« 

Neuvijenost je bila brutalna, ali to je bilo namerno. Razmak od delića sekunde 
kašnjenja radio-talasa koji su sevnuli do komunikacijskog satelita i nazad do Zemlje 
nikada nije izgledao tako dugačak. Po prvi put, on se probio kroz njenu predivnu masku. 
Oči joj se raširiše sa nevericom, ruke poleteše ka usnama. 

»Ti se šališ!« 

»S tim? Istina je, još kako. Srce mi je istrošeno. Dr Džordan mi je rekao, pre dve 
nedelje. Naravno, sam sam kriv, ali ne ulazimo u to.« 

»Znači, zato si izvodio decu. Pitala sam se šta se desilo.« 

Mogao je da zna da će Irena razgovarati sa svojom majkom. Bilo je to žalosno za 
Martina Stilmana, kad tako nešto obično kao što je interesovanje za sopstvene unuke, 

može prouzrokovati znatiželju. 

»Da«, potvrdi on iskreno. »Bojim se da pokušavam da nadoknadim izgubljeno 
vreme. Ništa drugo ne izgleda tako važno.« 

U tišini su se gledali u oči, preko Zemljine krivine, i preko pustinje godina koje su ih 
razdvajale. Tada Dijana nesigurno odgovori: »Odmah ću početi da se pakujem.« 

Sada, kada je vest saopštena, osetio je veliko olakšanje. Čak ni saosećanje 
neprijatelja nije bilo toliko teško prihvatiti koliko se pribojavao. Preko noći, on zaista 
više nije imao neprijatelja. Ljudi koji sa njim nisu godinama razgovarali, osim kad su ga 
napadali, slali su poruke čija se iskrenost nije mogla dovesti u pitanje. Stare svađe su 
izbledele, ili je ispalo da su nesporazumi. Bilo je žalosno da neko mora umreti da bi 
shvatio te stvari. 

Isto tako je shvatio da je umiranje za poslovnog čoveka posao sa punim radnim 
vremenom. Bilo je naslednika koje je trebalo postaviti, zakonskih i finansijskih zbrka 
koje je trebalo razmrsiti, komisija i državnih poslova koje je trebalo završiti. Životno 
delo jednog energičnog čoveka nije se moglo naglo okončati, kao kad neko isključi 
električno osvetljenje. Bilo je neverovatno koliko je zaduženja nakupio i koliko mu je 
teško bilo da ih se liši. Nikad mu nije bilo lako preneti vlast na druge (kobna greška, 
govorili su mnogi kritičari, za čoveka koji se nadao da će biti šef države), ali sada mora 
tako da postupi, pre nego što mu zauvek isklizne iz ruke. 

Izgledalo je kao da se veliki zidni sat odvija, a nema nikoga da ga navije. Dok je 
poklanjao knjige, čitao i uništavao stara pisma, zatvarao beskorisne račune i dosjea, 
diktirao završne instrukcije i pisao oproštajne poruke, ponekad je imao osećaj potpune 
nestvarnosti. Nije imao bolove; nikad ne bi pomislio da nema pred sobom mnoge 
godine aktivnog života. Samo je nekoliko linija na kardiogramu ležalo kao blokada na 
putu ka njegovoj budućnosti — ili kao kletva, ispisana na nekom čudnom jeziku koji su 
samo lekari mogli pročitati. 

Dijana, Irena, ili njen muž, sada su skoro svaki dan dovodili decu da ga vide. Nikada 
se ranije nije osećao tako lagodno sa Bilom, ali za to je, znao je, sam bio kriv. Ne može 
se očekivati od zeta da zameni sina, i nije bilo ispravno kriviti Bila što nije liven po 
kalupu koji je odgovarao Martinu Stilmanu junioru. Bil je bio čovek na svom mestu; 
starao se o Ireni, bila je srećna sa njim; bio otac njene dece. To što mu je nedostajalo 
ambicije bila je greška — ako je to stvarno greška — koju mu je Senator na kraju mogao 
oprostiti. 

Mogao je sada čak da misli, bez bola i gorčine, na svoga sina, koji je sve to prošao 
pre njega, a sada leži, medu mnoštvom krstova, na groblju Ujedinjenih nacija u 
Kejptaunu. Nikada nije posetio Martinov grob; u ono doba kada je imao vremena, belci 
nisu baš bili omiljeni u onome što je ostalo od Južne Afrike. Sada je mogao da ide tamo 
da je želeo, ali nije bio siguran da li bi bilo fer mučiti Dijanu takvom misijom. Sećanje ga 
neće još dugo uznemiravati, ali njoj bi njena ostala. 

Ipak je želeo da ide, jer je osećao da mu je to dužnost. Štaviše, to bi bila poslednja 
radost za decu. Za njih bi to bio samo odmor u stranoj zemlji, bez primese tuge za 
ujakom kojeg nisu nikad upoznala. Počeo je da pravi planove kada mu se, po drugi put 
za mesec dana, ceo svet preokrenuo. 

Čak i sada, desetak ili više posetilaca bi ga čekalo svakog jutra kada je dolazio u 
svoju kancelariju. Ne toliko kao u starim danima, ali ipak prilično velika gomila. Svakako, 
nikad nije pretpostavio da će dr Harknes biti medu njima. 

Pojava te mršave, nezgrapne figure za momenat ga je izbacila iz ravnoteže. Osetio 
je kako mu gore obrazi, puls mu se ubrzao pri pomisli na stare bitke vodene preko 

stolova u prostorijama raznih odbora, na ljutite dvoboje recima koje su odjekivale 
mnoštvom kanala u etru. Onda se opustio; što se njega tiče, to je bilo završeno. 

Kada se on približio, Harknes se, pomalo nelagodno, podigao na noge. Senator 
Stilman je znao tu početnu zbunjenost — viđao ju je tako često za poslednjih nekoliko 
nedelja. Svi koje je sada sretao automatski su bili u nepovoljnom položaju, uvek u 
pripravnosti da izbegnu temu koja je bila tabu. 

»Dakle, doktore«, reče on, »Ovo je zaista iznenađenje — nikad nisam očekivao da 
ću vas ovde videti.« 

Nije mogao da odoli, da ne zada taj mali udarac, i da izvuče neko zadovoljstvo 
gledajući ga kako odlazi kući. Ali, u tome nije bilo gorčine, što je sagovornikov osmeh 
potvrdio. 

»Senatore«, odgovorio je Harknes, tako tihim glasom da je morao da se nagne 
napred da bi ga čuo. »Imam izuzetno važnu informaciju za vas. Možemo li razgovarati 
nasamo nekoliko minuta? Neće dugo trajati.« 

Stilman klimnu glavom; on je imao svoje mišljenje o tome šta je sada važno, i 
osetio je samo blagu radoznalost prema razlogu naučnikove posete. Čovek se mnogo 
promenio od njihovog poslednjeg susreta, pre sedam godina. Bio je mnogo sigurniji i 
samouvereniji, izgubio je nervozne izveštačene pokrete koji su doprinosili stvaranju 
utiska da je neubedljiv svedok. 

»Senatore«, počeo je, kada su se našli sami u privatnoj kancelariji. »Imam neke 
vesti koje mogu biti priličan šok za vas. Verujem da možete biti izlečeni.« 

Stilman se srozao u fotelju. To nikako nije očekivao; isprva se nije opterećivao 
uzaludnim nadanjima. Samo su se budale borile protiv neizbežnog, i on je prihvatio 
svoju sudbinu. 

Za trenutak je zanemeo; tada je pogledao u svog starog protivnika i jedva 
izgovorio: »Ko ti je rekao? Svi moji doktori...« 

»Pusti ti njih; nisu oni krivi što su deset godina u zakašnjenju. Pogledaj ovo.« 

»Šta to znači? Ja ne znam ruski.« 

»To je poslednje izdanje sovjetskog 'Žurnala kosmičke medicine'. Stiglo je pre 
nekoliko dana i mi smo ga rutinski preveli. Ova beleška — odnosi se na skorašnji rad na 
stanici Mečnjikov.« 

»Šta je to?« 

»Ti ne znaš? Pa, to je njihova satelitska bolnica, ona koju su izgradili ispod velikog 
radijacijskog pojasa.« 

»Nastavi«, reče Stilman, iznenada suvim i stisnutim ustima. »Zaboravio sam da su 
ga tako nazvali.« Nadao se da će završiti svoj život u miru, ali sada se prošlost vratila da 
ga progoni. 

»Beleška sama ne govori mnogo, ali možeš pročitati mnogo između redova. To je 
jedan od onih nagoveštaja koje naučnici iznesu pre nego što imaju vremena da napisu 
potpun tekst, tako da kasnije mogu dobiti prioritet. Naslov je 'Terapeutski efekti nulte 
gravitacije na cirkulatorne bolesti'. Oni su veštački pobudili bolesti srca kod zečeva i 
zamorčića, a onda ih odneli gore na svemirsku stanicu. Naravno, u orbiti ništa nema 
ti kažem pre mnogo godina. Čak se i ekstremni slučajevi mogu suzbiti, a mnogi mogu i 
da se leče.« 

Majušna, obložena kancelarija koja je bila centar njegovog sveta, svedok mnogih 
sastanaka, mesto sa kojeg je poteklo toliko planova, iznenada je postala nestvarna. 

Sećanje je bilo mnogo živopisnije; ponovo je bio na onim saslušanjima, u jesen 

1969, kada su razmatrane aktivnosti prvih deset godina rada »Nacionalne aeronautike i 
svemirske administracije« — koji je često kritikovan. 

Nikada nije bio predsedavajući Senatskog senata za aeronautiku, ali je bio njegov 
najbučniji i najdelotvorniji član. Tu je stekao reputaciju staratelja državnog budžeta, 
tvrdoglavog čoveka koga ne mogu prevariti naučni sanjari — utopisti. Dobro je obavljao 
taj posao; od tog vremena nikada nije bio daleko od glavnih uloga. Stvar nije bila u 
tome što je on imao poseban osećaj za svemir i nauku, nego je znao da prepozna živu 
stvar kad je vidi. Kao da se film odmotavao u njegovoj glavi, sve se vratilo nazad... 

»Dr Harknes, vi ste tehnički direktor Nacionalne aeronautičke i svemirske 
adminstracije?« 

»Tako je.« 

»Ovde imam brojke troškova NASA-e za period od 1959—69; one su prilično 
impresivne. U ovom trenutku ukupna cifra je 82,547,450,000 dolara i procena budžeta 
za 69—70. je čak preko deset biliona. Možda nam možete dati neke podatke o zaradi 
koju možemo očekivati od svega toga. 

»Biće mi drago, senatore.« 

Tako je to počelo, sa strogim ali ne i neprijateljskim prizvukom. Neprijateljstvo se 
uvuklo kasnije. To je bilo neopravdano, znao je to tada; svaka velika organizacija ima 
slabosti i grešaka, i onaj ko je doslovce želeo veliki uspeh, mogao se nadati samo 
delimičnom. Od početka se znalo da će osvajanje svemira biti skupo i da će odneti i 
živote i materijalna sredstva bar kao i osvajanje vazduha. Za deset godina poginulo je 
skoro stotinu ljudi — na Zemlji, u svemiru i nad jalovom Mesečevom površinom. Sada, 
kada je užurbanost ranih šezdesetih prošla, narod je pitao »Zašto?« Stilman je bio 
dovoljno prepreden da sebe vidi kao tumača stavova tih upitnih glasova. Njegova 
predstava je bila hladna i proračunata; bilo je zgodno imati žrtvenog jarca, a dr Harknes 
je imao zlu sreću da bude određen za tu ulogu. 

»Da doktore, ja razumem sve koristi koje smo izvukli iz istraživanja svemira u 
smislu usavršenja komunikacija i vremenske prognoze, i siguran sam da ih svi cene. Ali 
skoro sav posao je urađen automatskim, letilicama bez posade. Ono zbog čega sam ja 
zabrinut — ono zbog čega su mnogi ljudi zabrinuti — jeste stalni porast troškova 
programa Čovek u svemiru, neznatna korist od njega. Od originalnih projekata Dajnasor 
i Apola pre skoro deset godina, potrošili smo bilione dolara na svemir. | sa kojim 
rezultatom? Sa tim što šačica ljudi može provesti par neudobnih sati izvan atmosfere; 
ne postigavši ništašto televizijske kamere i automatska oprema ne bi mogle uraditi — 
mnogo bolje i jeftinije. A izgubljeni životi! Niko od nas neće zaboraviti krike koji su se 
čuli preko radija kada je X-21 izgoreo pri spuštanju. Kakvog mi prava imamo da šaljemo 
ljude u takvu smrt?« 

Još uvek se sećao kako je nastupio tajac u konferencijskoj dvorani kada je završio. 
Njegova pitanja su bila veoma razborita i zasluživala su odgovore. Nepravedni su bili 
samo njegovi retorički maniri kojima ih je formulisao i, pre svega, činjenica da su ona 
ciljala na čoveka koji nije mogao efikasno da odgovori na njih. Stilman ne bi pokušao sa 
tom taktikom na von Braunu ili Rikoveru; oni bi mu uzvratili najmanje istom merom. Ali 
Harknes nije bio orator; ako je imao duboko lična osećanja, zadržavao ih je za sebe. Bio 
je dobar naučnik, sposoban administrator — i loš svedok. To je bilo kao gađati ribu u 
buretu. Reporterima se to svidelo, nikada nije saznao ko mu je skovao nadimak 
»nesrećni Harknes«. 

»Doktore, što se tiče vašeg plana za svemirsku laboratoriju od pedeset ljudi — 
koliko ste rekli da bi to koštalo?« 

»Već sam vam rekao — nešto manje od 1,5 biliona.« 

»A godišnje održavanje?« 

»Ne više od 250.000.000 dolara.« 

»Ako uzmemo u obzir šta se desilo sa prethodnim predračunima, oprostićete nam 
što na te brojke gledamo sa izvesnom sumnjom. Ali, čak i pretpostavljajući da su one 
tačne, šta ćemo mi dobiti za taj novac?« 

»Bićemo u stanju da postavimo u svemiru našu prvu istraživačku stanicu velikih 
razmera. Do sada smo morali da eksperimentišemo u skučenom prostoru, pretrpanom 
neodgovarajućim vozilima, obično zauzeto za neke druge zadatke. Neophodna je stalna 
satelitska laboratorija sa ljudskom posadom. Bez nje nema daljeg napretka. 
Astrobiologija jedva može početi.« 

»Astro — šta?« 

»Astrobiologija — proučavanje živih organizama u svemiru. U stvari, Rusi su je 
začeli kada su lansirali psa Lajku u Sputnjiku 2, i oni su još uvek ispred nas na tom polju. 
Ali nisu izvršena ozbiljnija istraživanja na insektima niti na beskičmenjacima — u stvari, 
ni na jednoj životinji sem pasa, miševa i majmuna.« 

»Razumem. Da li će biti u redu ako kažem da biste vi želeli novčana sredstva za 
izgradnju zoološkog vrta u svemiru?« 

Smeh u sali pomogao je da projekat propadne. A pomogao je, shvatio je sada 
senator Stilman, da i on propadne. 

Morao je da krivi jedino sebe samog, jer je dr Harknes pokušavao uzaludno da 
podvuče prednosti koje bi svemirska laboratorija mogla doneti. On je posebno istakao 
medicinske aspekte, ne obećavajući ništa, samo ukazujući na mogućnost. 
Pretpostavljao je da bi hirurzi bili u stanju da razviju nove metode tamo gde organi 
nemaju nikakvu težinu; čovek bi mogao živeti duže, oslobođen trošenja gravitacijom, 
napor srca i mišića bio bi izuzetno smanjen. Da, pomenuo je srce; ali to nije zanimalo 
senatora Stilmana — zdravog, ambicioznog i željnog da uradi pravu stvar... 

»Zašto ste došli da mi to kažete?« upita on tupo. »Zar me niste mogli pustiti da 
umrem u miru?« 

»U tome je stvar«, reče Harknes nestrpljivo. »Nema potrebe da izgubite nadu.« 

»Zbog toga što su Rusi izlečili neke zamorčiće i zečeve?« 

»Uradili su oni mnogo više od toga. Časopis koji sam vam pokazao samo navodi 
preliminarne rezultate; taj broj je skoro godinu dana star. Oni ne žele da gaje lažne 
nade, tako da to drže u tajnosti koliko mogu.« 

»Kako ste to saznali?« 

Harknes je izgledao iznenađen. 

»Pa pozvao sam profesora Stanjukovića, koji radi isto što i ja. Ispostavilo se da je 
bio gore na stanici Mečnjikov, što dokazuje koliko oni ovaj posao smatraju važnim. On 
je moj stari prijatelj, pa sam sebi uzeo slobodu da pomenem vaš slučaj.« 

Buđenje nade, posle njenog odsustva, može biti bolno kao i njeno gašenje. Stilman 
je osetio da teško diše i u trenutku strave se upitao da li je nastupio poslednji napad. Ali 
to je bilo samo uzbuđenje; stezanje u prsima je popustilo, zvonjava u ušima nestala i on 
začu glas dr Harknesa kako kaže: »Hteo je da zna da li odmah možete doći u Astrograd, 
tako da sam rekao da ću vas pitati. Ako možete, ima let iz Njujorka u pola jedanaest 
sutra pre podne. 

Obećao je deci da će ih sutra voditi u zoološki vrt; to bi bilo prvi put da ih izneveri. 
Ta pomisao mu je zadala jak osećaj krivice, i skoro je zahtevala napor volje da odgovori: 
»Mogu.« 

Nije video ništa od Moskve za kratko vreme za koje se interkontinentalni mlaznjak 


spustio iz stratosfere. Ekrani su bili isključeni za vreme spuštanja, jer je prizor zemlje 
koja se brzo približava dok letilica pada vertikalno na svoje mlazne motore bio krajnje 
uznemirujući za putnike. 

U Moskvi je preseo u udoban ali staromodan elisni mlaznjak, i kada je poleteo 
istočno u noć imao je prvu priliku za razmišljanje. Bilo je veoma čudno pitati samog 
sebe, ali da li je njemu bilo zaista drago što budućnost više nije bila potpuno izvesna? 
Njegov život, koji je do pre nekoliko časova izgledao tako jednostavan, iznenada je 
ponovo postao komplikovan, kako su mu se još jednom otvorile mogućnosti koje je 
naučio da ostavi postrani. Dr Džonson je bio u pravu kada je rekao da ništa lepše ne 
sređuje čovekov um kao saznanje da će ujutro biti obešen. Sigurno je istina bila 
suprotna — ništa ga tako ne uznemiruje kao pomisao o odlaganju smrtne kazne. 

Spavao je kada su se spustili u Astrograd, glavni svemirski grad SSSR-a. Kada ga je 
probudio nežni udar pri sletanju, za trenutak nije mogao da shvati gde se nalazi. Da li je 
sanjao da leti preko pola sveta u potrazi za životom? Ne; to nije bio san, ali bi moglo biti 
uzaludno traženje. 

Dvanaest časova kasnije još uvek je čekao na odgovor. Poslednje očitavanje 
instrumenta je obavljeno; svetlosne tačke na ekranu kardiografa završile su svoj 
sudbonosni ples. Uobičajena, rutinska medicinska ispitivanja i blagi glasovi sposobnih 
lekara i sestara učinili su mnogo da se opusti. A bilo je i veoma mirno u meko 
osvetljenoj sobi za prijem, gde su ga specijalisti zamolili da sačeka dok se zajedno ne 
posavetuju. 

Samo su ga ruski časopisi i nekoliko portreta nekakvih bradatih pionira sovjetske 
medicine podsetili da više nije u svojoj zemlji. 

Nije bio jedini pacijent. Desetak muškaraca i žena, svih doba, sedelo je duž zida, 
čitajući časopise i trudeći se da izgledaju lagodno. Nije bilo nikakvog razgovora, 
nikakvog pokušaja da se uhvati nečiji pogled. Svaka duša u toj prostoriji bila je u svom 
privatnom predvorju pakla, lebdeći između života i smrti. lako su bili povezani 
zajedničkom nesrećom, veza se nije proširila u komunikaciju. Svako je izgledao tako 
odsečen od ostatka ljudske vrste kao da već hita kroz kosmičke ambise tamo gde se 
krije njegova jedina nada. 

Ali u suprotnom uglu prostorije, bio je jedan izuzetak. Mladi par — nijedno od njih 
dvoje nije moglo imati više od dvadeset i pet — čvrsto zagrljen u tako očajnoj 
utučenosti da je Stilmana isprva taj prizor uznemirio. Bez obzira koliko su njihovi 
problemi teški, govorio je on sebi često, trebalo bi da ljudi budu obzirniji. Trebalo bi da 
kriju svoje emocije — posebno na ovakvom mestu, gde bi mogli uznemiriti ostale. 

Njegova ljutnja se brzo promenila u sažaljenje, jer nijedno srce ne može dugo 
ostati netaknuto pri pogledu na jednostavnu, nesebičnu ljubav u dubokoj tuzi. Kako su 
minuti tekli u tišini narušavanoj samo šuškanjem papira i škripanjem stolica, njegovo 
sažaljenje skoro da je preraslo u opsednutost. 

Pitao se, kakva li je njihova priča? Mladić je imao osećajne, inteligentne crte; 
mogao bi biti umetnik, naučnik, muzičar — nije bilo načina da se pogodi. Devojka je bila 
trudna; imala je jedno od onih prostih seljačkih lica toliko uobičajenih medu ruskim 
ženama. Bila je daleko od lepote, ali tuga i ljubav dali su njenim crtama izvesnu draž. 
Stilman je shvatio da mu je teško da odvoji oči od njenih — tek nekako, iako nije bilo 
nimalo fizičke sličnosti, ona ga je podsetila na Dijanu. Video je isti takav sjaj u očima 

svoje žene, pre trideset godina, kada su zajedno izašli iz crkve. Skoro da je to zaboravio; 
da li je krivica bila njegova ili njena, što je to tako brzo izbledelo? 

Bez ikakvog upozorenja, stolica je zadrhtala pod njim. Brz, iznenadan potres 
prošao je kroz zgradu, kao da je divovski čekić tresnuo o zemlju, miljama daleko. 
Zemljotres? Stilman se pitao; tada se setio gde se nalazi, i počeo odbrojavati sekunde. 

Odustao je kada je stigao do šezdeset; verovatno je zvučna izolacija bila tako 
dobra da umanjena buka nije stigla do njega kroz vazduh, i samo udar koji je zatreperio 
kroz zemlju označio je činjenicu da je hiljadu tona upravo sunulo u nebo. Još jedan 
minut je prošao pre nego što je začuo, udaljen ali jasan, zvuk grmljavine koja je besnela 
pod ivicom sveta. To je bilo još udaljenije nego što je sanjao; kakva je buka morala biti 
kod lansirne rampe, bilo je nezamislivo. 

Ipak, znao je da mu ta grmljavina neće naškoditi, kada on poleti u nebo; 
ubrzavajuće rakete će je ostaviti daleko iza njega. Niti će potisak ubrzanja biti u stanju 
da dotakne njegovo telo, što se odmara u kupki tople vode — udobnije čak od ove 
debelo postavljene stolice. Udaljena tutnjava se još valjala nazad sa ruba svemira kada 
su se vrata čekaonice otvorila i sestra ga pozva rukom. Mada je osetio da ga prati 
mnogo pogleda, nije se okrenuo dok je izlazio da primi svoju presudu. 

Novinari su pokušavali da dođu u kontakt sa njim celim putem iz Moskve, ali on je 
odbijao da prihvati pozive. »Recite da spavam i da ne smem biti uznemiravan«, rekao je 
stjuardesi. Pitao se ko ih je obavestio i osetio uznemirenje pri ovom napadu na privatni 
život. lako je privatni život bio nešto što je on godinama izbegavao, naučio je da ga ceni 
tek poslednjih nedelja. Nije mogao kriviti reportere i komentatore ako su pretpostavili 
da se vratio svojim predašnjim navikama. 

Čekali su ga kada se mlaznjak spustio u Vašington. Većinu njih znao je po imenu, a 
neki su bili stari prijatelji, iskreno željni da čuju vesti koje su stigle pre njega. 

»Kako to izgleda, senatore«, reče Mekoli, iz »Tajmsa«, »saznanje da ste ponovo 
upregnuti? Pretpostavljam da je to istina — da vas Rusi mogu izlečiti?« 

»Oni misle da mogu«, odgovorio je on oprezno. »To je novo polje medicine, i niko 
ništa ne može obećati.« 

»Kada odlazite u svemir?« 

»Za oko nedelju dana, čim ovde sredim neke poslove.« 

»l kada ćete se vratiti — ako uspe?« 

»To je teško reći. Čak i ako sve prođe glatko, biću gore najmanje šest meseci.« 

Nevoljno on pogleda u nebo. U zoru ili pri zalasku sunca — čak i tokom dana, da je 
znao gde da gleda — stanica Mečnjikov bila je spektakularan prizor, sjajnija od bilo koje 
zvezde. Ali sada je bilo toliko satelita, da ih je samo stručnjak mogao razlikovati i reći 
koji je pravi. 

»Šest meseci«, reče novinar zamišljeno. »To znači da ćete biti van zbivanja za 
izbore 1976.« 

»Ali u centru zbivanja za 1980«, reče drugi. 

»l 1984«, dodade treći. Nastao je opšti smeh; ljudi su već pravili šale na račun 
1984, koja je nekad izgledala tako daleko u budućnosti, ali će uskoro biti datum koji se 
ne razlikuje od ostalih... nadali su se. 

Uši i mikrofoni čekali su njegov odgovor. Pošto je stajao u podnožju platforme, 
ponovo u žiži interesovanja, i radoznalosti, osetio je kako staro uzbuđenje ključa u 
njegovim venama. Kakav povratak bi to bio, vratiti se iz svemira kao novi čovek! To bi 
mu dalo sjaj kojem nijedan drugi kandidat ne bi mogao dorasti. Ta perspektiva bila je 
izgleda nešto olimpijsko, skoro božanske. Već je uhvatio sebe kako pokušava da to 

pretvori u svoje izborne parole... 

»Dajte mi vremena da napravim planove«, reče on. 

»Treba mi vremena da se na to naviknem. Ali obećavam vam izjavu pre no što 
napustim Zemlju.« 

Pre no što napustim Zemlju. Eto, to je bila fina, dramatična fraza. Još uvek se 
naslađivao njenim ritmom kada je ugledao Dijanu kako dolazi pred njega iz zgrade 
aerodroma. 

I ona se promenila, kao što se on menjao, u njenim očima videla se zabrinutost i 
rezervisanost koje nije bilo pre dva dana. Govorila je, jasno kao da je izražena rečima: 
»Da li će se to sve ponoviti, sve iz početka?« lako je dan bio topao, iznenada je osetio 
hladnoću, kao da je uhvatio prehladu na onim dalekim sibirskim ravnicama. 

Ali Džoj i Suzan se nisu promenili, sudeći po tome kako su dotrčali da ga pozdrave. 
Digao ih je u naručje, i zagnjurio lice u njihovu kosu, da kamere ne vide suze koje su mu 
potekle. Kada su se privili uz njega u nevinoj dečjoj ljubavi koja ne zna za sebičnost, 
znao je kakav će njegov izbor morati da bude. 

Oni sami su ga znali kada je bio oslobođen žudnje za vlašću; to je bio način na koji 
ga se moraju sećati, ako ga uopšte zapamte. 

»Poziv na konferenciju, gospodine Stilman«, reče njegova sekretarica. »Pre- 
bacujem ga na vaš lični ekran.« 

Okrenuo se u svojoj stolici i suočio sa sivom pločom na zidu. Kada je to uradio, ona 
se podelila na dva vertikalna dela. Na desnoj strani bila je kancelarija veoma nalik 
njegovoj, i samo nekoliko milja udaljena. Ali na levoj... 

Profesor Stanjuković, lako obučen u šorts i majicu, lebdeo je u vazduhu, dobru 
stopu iznad svog sedišta. Kada je primetio da ima društvo, privukao se dole i privezao 
mrežastim pojasom oko struka. Iza njega bili su prostrani nizovi opreme za 
komunikaciju; a iza njih, Stilman je znao, bio je svemir. 

Dr Harknes prvi je progovorio sa desnog ekrana. 

»Očekivali smo da se javite, senatore. Profesor Stanjuković mi kaže da je sve 
spremno.« 

»Sledeći brod za snabdevanje«, rekao je Rus, »dolazi gore za dva dana. On će me 
vratiti nazad na Zemlju, ali nadam se da ću vas videti pre nego što napustim stanicu.« 

Glas mu je bio čudnovato visok, zahvaljujući retkoj atmosferi helijuma i kiseonika 
koju je udisao. Osim toga, nije bilo osećaja daljine, pozadine ili mešanja. lako je 
Stanjuković bio hiljadama milja udaljen, i jezdio svemirom brzinom od četiri milje u 
sekundi, izgledalo je kao da je u istoj kancelariji. Stilman je čak čuo slabo zujanje 
elektromotora iz polica sa opremom iza njega. 

»Profesore«, odgovorio je Stilman, »ima nekoliko stvari koje bih želeo da pitam 
pre nego što krenem.« 

»Naravno.« 

Sada je video da je Stanjuković veoma daleko. Njegov odgovor je stigao sa 
primetnim zakašnjenjem; stanica se sigurno nalazila nad suprotnom stranom Zemlje. 

»Kada sam bio u Astrogradu, primetio sam mnogo drugih pacijenata na klinici. 
Pitao sam se — po kojoj osnovi ih vi birate za lečenje?« 

Ovoga puta pauza je bila mnogo veća nego što je zakašnjenje dopuštalo tromosti 
radio-talasa. Zatim je Stanjuković odgovorio: »Pa, one sa najboljom šansom za 
reagovanje.« 

»Ali vaš smeštaj mora biti veoma ograničen. Vi mora da imate mnogo drugih 
kandidata sem mene.« 

»Ne razumem sasvim svrhu«, upao je dr. Harknes, pomalo zabrinuto. 


Stilman je prebacio pogled na ekran sa desne strane. Bilo je prilično teško, u 
čoveku koji je buljio u njega prepoznati svedoka koji se koprcao pod njegovim 
provociranjem pre samo nekoliko godina. Iskustvo je prekalilo Harknesa, dalo mu 
vatreno krštenje u umetnosti politike. Stilman ga je mnogome naučio, i on je 
primenjivao svoje teško stečeno znanje. 

Njegovi motivi su bili jasni od početka. Harknes bi bio manje nego human da nije 
uživao u toj slasti osvete, tom pobedničkom oslobođenju od svoje sudbine. A kao 
direktor svemirske administracije, bio je i te kako svestan da bi pola njegovih bitaka za 
sredstva bilo okončano kada bi ceo svet znao da je potencijalni predsednik Sjedinjenih 
Država bio u ruskoj svemirskoj bolnici — jer njegova sopstvena zemlja takvu ne 
poseduje.« 

»Dr Harknes«, rekao je Stilman blago, »ovo je moja stvar. Još uvek čekam vaš 
odgovor profesore.« 

Uprkos spornim pitanjima, prilično je uživao u ovome. Dva naučnika su se naravno 
borila za istu nagradu. Stanjuković je imao i svojih problema; Stilman je mogao zamisliti 
diskusije koje su se vodile u Astrogradu i Moskvi, i žudnju sa kojom su sovjetski 
astronauti ugrabili ovu priliku — koju su, mora se priznati, uveliko zaslužiti. 

To je bila ironična situacija, pre samo desetak godina nezamisliva. Tu su se našle 
NASA i Sovjetska komisija, za aeronautiku, u tesnoj saradnji, koristeći njega kao piona u 
njihovu uzajamnu korist. To ga nije vređalo, jer na njihovom mestu on bi uradio isto. Ali 
on nije imao želju da bude pion; bio je individua koja je još uvek imala neku kontrolu 
nad sopstvenom sudbinom. 

»Sasvim je tačno«, rekao je Stanjuković, vrlo nerado, »da možemo primiti samo 
ograničen broj pacijenata ovde u Mečnjikovu. U svakom slučaju, stanica je istraživačka 
laboratorija, a ne bolnica.« 

»Koliko?« upita Stilman nemilosrdno. 

»Pa — manje od deset«, priznao je Stanjuković, još nevoljnije. 

Naravno, to je bio stari problem, za koji nikada nije pretpostavljao da će važiti za 
njega. Iz dubine sećanja sinuo mu je novinski stubac, koji je davno pročitao. Kada je prvi 
put otkriven penicilin, bio je toliko redak — da su i Čerčil i Ruzvelt umirali u isto vreme, 
zbog njegove nestašice samo bi jedan mogao biti lečen... 

Manje od deset. Video ih je tuce kako čekaju u Astrogradu, a koliko ih je tek bilo u 
ćelom svetu? Još jedanput, sećanje na one utučene ljubavnike u čekaonici izronilo je da 
ga proganja, kao što ga je proganjalo tako često u poslednjih nekoliko dana. Možda im 
on nije mogao pomoći; nikada neće saznati. 

Ali jednu stvar je znao. On je snosio odgovornost od koje nije mogao pobeći. Bilo 
je tačno da niko ne može predvideti budućnost i beskonačne posledice njegovih 
postupaka. Ipak, da nije bilo njega, do sada bi njegova zemlja možda imala svemirsku 
bolnicu koja kruži iznad atmosfere. Koliko američkih života je imao na savesti? Da li je 
mogao da prihvati pomoć koju je drugima odbio? Jednom je možda mogao tako da 
uradi — ali ne sada. 

»Gospodo«, reče on, »mogu sa vama obojicom otvoreno razgovarati jer znam da 
su vaši interesi identični.« (Primetio je da im njegova blaga ironija nije promakla.) 
»Cenim vašu pomoć i napore koje ste uložili; žao mi je što je to uzaludno. Ne — 
nemojte se protiviti; ovo nije iznenadna, besmislena odluka sa moje strane. Da sam 
deset godina mladi, možda bi bilo drugačije. Sada osećam da ova prilika treba da se 

pruži nekom drugom — posebno s obzirom na moju prošlost«. Pogledao je dr Harknesa 
koji se zbunjeno nasmešio. »Imam takode i drugih ličnih razloga, i nema nikakvih 
izgleda da ću promeniti mišljenje. Molim vas, nemojte me smatrati neučtivim i 
nezahvalnim, ali ne želim dalje da raspravljam o toj stvari. Još jednom vam hvala i do 
viđenja.« 

Prekinuo je vezu; i kako su slike dva zabezeknuta naučnika bledele, mir se ulivao 
natrag u njegovu dušu. 

Neprimetno, proleće se stopilo sa letom. Željno očekivana proslava 
dvestogodišnjice američke nezavisnosti došla je i prošla; po prvi put za mnogo godina, 
uživao je u Danu nezavisnosti kao običan građanin. Sada je mogao da se zavali u fotelji, 
i posmatra druge na sceni — ili da ih ignoriše ako poželi. 

Pošto su životne veze bile previše jake da bi se prekinule i to je možda bila njegova 
poslednja prilika da vidi mnogo starih prijatelja, satima je pomno pratio obe 
predizborne konferencije, slušajući komentatore. Sada, kada je video svet pod 
svetlošću večnosti, njegove emocije više nisu bile u igri, razumeo je pitanja i uvažavao 
argumente, ali već je bio nepristrasan kao posmatrač sa druge planete. Sićušne figure 
koje su galamile na ekranu bile su zabavne marionete; igrale su uloge u komadu koji je 
bio zabavan, ali ne više važan — bar za njega. 

Ali to je bilo važno za njegove unuke, koji će se možda jednog dana preseliti na tu 
istu pozornicu. On to nije zaboravio; oni su bili njegov udeo u budućnosti, kakav god 
čudan oblik ona mogla poprimiti. A da bi se razumela budućnost, neophodno je 
priznavati prošlost. 

On ih je odvodio u prošlost, kada su kola prošla duž Memorijalnog puta. Dijana je 
bila za volanom, sa Irenom kraj sebe, dok je on sedeo sa decom, pokazujući im poznate 
prizore duž auto-puta. Poznate njemu, ali ne i njima; iako oni nisu bili dovoljno odrasli 
da shvate sve što vide, nadao se da će zapamtiti. Prošavši mramornu mirnoću 
Arlingtona (opet se setio Martina koji spava na drugom kraju sveta), i, popevši se u 
brda, kola su prešla svoj put bez napora. Iza njih, kao grad posmatran kroz 
fatamorganu. Vašington je poigravao i treperio u letnjoj izmaglici, dok ga krivina puta 
nije zaklonila od pogleda. 

Bilo je mirno na Maunt Vernonu sa svega nekoliko posetilaca početkom +nedelje. 
Pošto su ostavili kola i krenuli ka kući, Stilman se upitao šta bi pomislio prvi predsednik 
Sjedinjenih Država kada bi mogao videti kakva je njegova kuća danas. Ne bi ni sanjao da 
ona ulazi u svoj drugi vek još uvek savršeno očuvana, nepromenljivo ostrvo u užurbanoj 
reci vremena. 

Šetali su polako kroz izvanredno skladne prostorije, dajući sve od sebe da 
odgovore deci na bezbrojna pitanja, trudeći se da osete ukus tog daleko jednostavnijeg, 
daleko ležernijeg načina života. (Ali da li je on izgledao jednostavan i ležeran onima koji 
su tako živeli?) Bilo je teško zamisliti svet bez struje, bez radija, bez neke energije koja 
štedi snagu mišića, vetra i vode. Svet u kojem se ništa nije kretalo brže od konja u trku, i 
u kojem je većina ljudi umirala u krugu od nekoliko milja od mesta gde su rođeni. 

Vrućina, hodanje i neprestana pitanja pokazali su se zamornijim nego što je 
Stilman očekivao. Kada su stigli do muzičke dvorane, odlučio je da se odmori. Bilo je 
ugodnih klupa napolju na tremu, gde je mogao da sedi na svežem vazduhu i naslađuje 
oči zelenim travnjakom. 

»Biću napolju«, objasnio je Dijani, »kada završite sa kuhinjom i konjušnicom. Želeo 
bih malo da posedim.« 

»Siguran si da ti je sasvim dobro?« upitala je zabrinuto. 

»Nikad se nisam bolje osećao, ali neću da preteram. Osim toga, deca su me iscrpla 
dokraja — ne mogu više da smišljam odgovore. Moraćeš da izmisliš neke; kuhinja je 
svakako tvoje odeljenje.« 

Dijana se nasmešila. 

»Nikad nisam bila jako dobra u tome, zar ne? Ali daću sve od sebe — 
pretpostavljam da nećemo duže od pola sata.« 

Kada su ga napustili, polako je odšetao do travnjaka. Ovde je Vašington morao 
stajati pre dva veka, posmatrajući reku Potomak na njenom putu ka moru, razmišljajući 
o prohujalim ratovima i budućim problemima. A nekoliko meseci od sada, ovde je 
mogao stajati Martin Stilman, trideset i osmi predsednik Sjedinjenih Država, da se 
sudbinom nije drugačije upravljalo. 

Nije se mogao pretvarati da ne žali, ali toga je bilo vrlo malo. Neki ljudi mogu 
postići i moć i sreću, ali taj dar nije bio za njega. Pre ili posle njegove ambicije bi ga 
satrle. U poslednjih nekoliko nedelja upoznao je zadovoljstvo, a za to nijedna cena nije 
bila previsoka. 

Još uvek se čudio kako se jedva izvukao kada mu je vreme isteklo i Smrt se meko 
spustila sa letnjeg neba. 

Obećao sam da ću vam ispričati neki slučaj iz svoje sudske prakse. Ja nikada nisam bio 
sudija, bio sam sudija porotnik. Ne, to nije isto, ali je slično. 

Momak o kome hoću da vam pričam bio je sin moga prijatelja. Ne bih želeo da vas 
ubedujem da sam ga ja odgajio, ali moram reći da sam ga vrlo dobro poznavao — 
njegov otac mi je probijao uši govoreći o talentima svog potomka. Zaista, dečak je 
rastao u tihog i stidljivog romantičara, čitao je knjige i gledao filmove o piratima i 
razbojnicima, ali je u školi imao čak četiri keca iz fiskulture. U vreme kada se dogodila 
nesreća, on je već bio izrastao i pretvorio se u muškarca srednje visine, suptilne, 
pomalo zakržljale konstitucije, sa retkom, plavom kosom i nekako bespomoćnim, 
kratkovidim očima, mada mu je vid bio potpuno normalan. Bio je divan pesnik, dobar i 
nežan čovek. Sasvim neočekivano, dopadao se ženama, iako toga, ili nije bio svestan, ili 
mu do toga nije bilo stalo. 

Vremenom se pojavila devojka koja se u njega zaljubila, ili joj se samo učinilo da se 
zaljubila, a u koju se i on zaljubio. Kako su se zvali? To je potpuno nevažno za moju 
priču, ali da bi mi bilo lakše da je ispričam, nazvaćemo ih Alek i Tamara... Da, video sam 
je dva—tri puta. Bili su slični, to je čudno — obično se zbližavaju različiti ljudi, pa 
vremenom, kroz godine zajedničkog života, počinju da liče jedno na drugo... 

Plavokosa, sa krupnim veličanstvenim, plavim očima. Naravno, svi mi vidimo bilo 
koju ženu i ženu uopšte sasvim drugačije nego što ona samu sebe sagledava. Mi je 
idealizujemo, da bismo imali šta da volimo. Pesnici, verovatno, to čine u većoj meri. 
Nikada nisam bio pesnik, ali, tako mi se čini. Elem, Alek je počeo da planira i uređuje 
njihov zajednički život i završio je time što je ugovorio posao u jednoj ekološkoj stanici, 
negde u šumi, daleko od ljudi, i to je za njega, koji je bio biolog po struci, bio uspešan 
početak karijere. Svi vi znate da su ekološke stanice fantastično opremljene, da su 
potpuno nezavisne i da ljudi koji žive u njima ne oskudevaju ni u čemu, osim u ljudskom 
društvu. 

Naravno, mladencima je najmanje nedostajalo društvo. Oni su verovali da će 
njihov medeni mesec trajati bar tri godine. Ne znam da li su sami smislili taj rok, ali su 
čvrsto verovali u taj svoj bezazleni mit. 

Pola godine je, zaista, tako i bilo. On je radio, ona mu je pomagala, on je pisao 
pesme, ona ih je slušala. Sitne razmirice i strasna pomirenja, ulepšavali su njihov život 
na nenaseljenom ostrvu. Kasnije mi je pričao da je tih pola godine uživao u 
najsavršenijoj sreći, i ja mu verujem. 

Ali, posle sedam—osam meseci, situacija se izmenila, svađe su postale sve češće i 
burnije, a pomirenja kratkoročna i nestabilna. Ona je bila rođena u gradu, gradsko dete, 
a uz to — temperamentna i strasna žena. U suštini, ona nije volela prirodu, usamljenički 
život joj je dosadio i poj ptica i cvrčanje cvrčaka nisu ispunjavali prazninu u njenoj duši. 
Istovremeno, on nije mogao da pogazi datu reč i pobegne iz svoje stanice, ona se bojala 
da ode sama, jer bi to bilo shvaćeno kao slom i kapitulacija, a ona je bila vraški 
samoljubiva. 

Još je Gete, on je bio tako veliki pesnik... jeste li čuli za njega? Utoliko bolje! Pa, 
eto, Gete je rekao nešto kao »žena ima hiljadu načina da nas učini nesrecnim, a samo 
jedan, da nas učini srećnim.« Ona više nije htela da ga čini srećnim i on je zaista postao 
vrlo nesrećan. Ona ni sama nije znala šta je htela da postigne, ja mislim da nije imala 
nikakav plan. Ona mu se svetila zbog svoje usamljenosti, zbog toga što se sada, zaista, 
osećala usamljenom. On je bio užasno razočaran, tim pre, što joj je još pre tri—četiri 
meseca on bio dovoljan, još nedavno je bila njime opčinjena. Isuviše malo vremena za 

preokret. Okrenuo joj je leda, razjario se, ali je nije izgubio, on je taćno osećao gde se 
nalazila u svakom momentu. A takvo osećanje čovek dobija ili od velike ljubavi, ili od 
mržnje. 

Sve se dogodilo za vreme oluje. S obzirom da Tamara nije volela prirodu, ona se, 
naravno, veoma plašila nevremena. A napolju je, u svoj svojoj veličini, bleštala i grmela 
olujna noć. Munje su osvetljavale nebo, istovremeno na dva—tri mesta, užasan prasak 
od sudaranja nebeskih sila sa kamenjem, povremeno je gušio svaki zvuk, i činilo se da 
ne postoji ništa drugo osim tog praska, a zatim i kiše. Ona je preživljavala svoj strah 
javno i nametljivo, i Alek je, da je ne bi gledao, izašao na verandu. Mirisalo je na 
svežinu, mlazevi kiše su mu u rafalima leteli u lice, zloba koja ga je gušila poslednjih 
dana, kao da je nekuda iščezla i on se osećao oslobođenim od greha mržnje. Bilo mu je 
žao nje, tako same, lice u lice sa olujom. Vratio se u kuću. Tamara je sedela preplašena i 
izbezumljena. 

»Zatvori vrata! Voda ulazi u sobu!« 

On se pokori. Ona, shvativši njegovo ćutanje kao uobičajeni prećutni protest, 
povika: 

»Mrzim! Mrzim oluju, kišu, tvoju prokletu kolibu i zversko, usamljeničko življenje!« 

»Tamara, slušaj...« poče on. 

»Ne želim da te slušam, ništarijo! Na šta sam samo... izgubila i proćerdala godinu 
dana života! Ali, nećemo više tako!« 

Bila je uznemirena od oluje, munja i pljuska, i samo je zbog toga, potpuno van 
sebe, nasrnula na muža. Očevidno želeći da ga što više ponizi, pljunula mu je u lice 
odvratnu uvredu. Alek se, u početku, zbunio. Odrastao je u atmosferi ljubavi i nežnosti i 
ta rečenica kao da ga je ošamarila. Obuzdavajući bes koji je narastao, on se prezrivo i 
gorko nasmejao. Mislim da je smeh ponizio ženu više nego da ju je udario. Ona poče da 
viče, uvredivši ga ponovo, još jače. 

Odgurnuo je ženu, dohvatio prvi predmet koji mu je pao pod ruku i udario je. Bila 
je to mala hromirana sekira koju su im poklonili prijatelji. Ubio ju je. 

Zatim je pozvao bolnicu, stigla su dva automobila, jedan, za reanimaciju — po nju, 
i drugi, nešto kasnije — po njega. Munje su sijale nad opustelom kućom, prasak 
grmljavine nije gušio ničije reči. 

Psihijatri su, posle silnih pretraga, zaključili da je psihički uračunljiv, iako su zapazili 
nekakvu nervnu iscrpljenost. Njegov slučaj je predat sudu. 

Ja sam mu bio branilac: poznavao sam ga od detinjstva i niko nije mogao tako 
dobro da zna kakav je on u stvari čovek. Sudija me nije ometao, kao da su mu moji 
vatreni govori pomagali da se lakše snađe. Trudio sam se da opravdam Aleka, osuđujući 
nju. Sa mog aspekta, taj brak je bio neuspešan od samog početka. Dozvolili su mi da 
kažem sve što sam imao, a zatim je sudija, hladno i spokojno, razbio moje dokaze, 
rekavši: 

»Trudili ste se da nas uverite da je optuženi dobar čovek i da se uvek ponašao 
ispravno i dostojno. Ali svaki bi čovek, sve i da nije pesnik, koji iole istančanije oseća 
emocionalni naboj drugih ljudi, svaki bi se čovek potrudio da razreši situaciju koja 
uznemirava voljenu ženu. Otišao bi iz te kuće, pa i da su bili u izgnanstvu, potrudio bi se 
da stvori situaciju koja bi za oboje bila prihvatljiva. Pa, ipak, on nije hteo da se liši ničeg 
svog, nije ni pokušao da pronađe izlaz iz konflikta. Pokazao se kao egoista, kao 
neverovatni egoista, za koga su sopstvene želje — osnovni zakon. Tako je stigao do 
zločina.« 

U tom momentu sam pogledao Aleka i video sam, čini mi se, da je tek sada, 

poražen sudijinim mislima, osetio da je zaista kriv. Na licu mu je zatreperila zbunjenost. 
Pobledeo je tako, da se samo po očima moglo zaključiti da je živ. Zatim ga je oblio znoj i 
on ga je mehanički obrisao sa čela. 

Prepirali smo se dugo, stvar je bila isuviše ozbiljna. Optuženik je bio utučen i odbio 
je da se brani. Video sam da je potpuno razoren. Završili smo diskusiju u sali za 
savetovanje. Presuda je glasila: 

»Zbog ubistva žene, Tamare K. i niza otežavajućih okolnosti koje su imale 
egoistični karakter, po članu tom i tom, sud u sastavu tom i tom je odlučio da se Alek S. 
osudi na potpuno ispiranje mozga.« 

Presudu sam naveo delimično tačno. Sve se događalo pre mnogo godina i tačan 
tekst sam zaboravio, iako je to bio moj prvi slučaj, gde je zločinac dobio kaznu višeg 
stepena. 

Izašao sam iz suda potišten. Ali, prebirajući po sećanju sve argumente obeju 
strana, sasvim neočekivano sam se setio izraza lica optuženika. | tada pomislih da je 
presuda pravedna. Naravno, bilo mi je žao pesnika, čoveka sa nežnom, suptilnom 
dušom. Njegova nesreća i zločin su samo u tome što je bio slep, što je bio slep i što nije 
tražio rešenje. Sada ni on neće moći da živi pošto je razumeo svoju krivicu. On to neće 
moći sebi da oprosti. U svakom slučaju, loše će se završiti. Ponovo mi ga bi žao. A i nje. 

Pred izvršenje kazne otišao sam kod njega i dugo smo razgovarali. Pred kraj 
razgovora, postavio sam mu nekoliko pitanja. 

»Reci mi, Alek, u vreme vaših sukoba, kada je sve bilo tako loše, jesi li je voleo, bar 
povremeno?« 

»Voleo sam je.« Odgovorio je kategorično i bez razmišljanja. 

»A ona tebe?« 

»Teško pitanje, Alberte... Čini mi se da jeste.« 

»Onda mi reci, voleo bih da znam, dali si je slučajno ubio ili si hteo da je ubiješ?« 

»U tom momentu, kada sam dohvatio sekiru, nisam znao da je to baš sekira, ali 
sam hteo da je ubijem. Hteo sam da je ubijem.« 

Presudu su izvršila dva naučna radnika iz instituta za kriminalistiku. Već mi se tada 
učinilo da su sve uradili nemarno. Jednostavno su izabrali suprotan karakter za novu 
ličnost, onako kako zakon nalaže, ne upuštajući se u dublje analize. Aleku su potpuno 
izbrisali sećanje i upisali nov identitet u tobože prazne moždane ćelije. Ja čak nisam 
siguran da su dovoljno pouzdano obavili taj posao. 


Sada je bio Đovani T. poreklom Italijan. Živ, energičan, veseo čovek, ekspanzivan, 
pun životne radosti — takav je trebalo da bude njegov novi karakter. Bila mu je upisana 
psiha i memorija nedavno preminulog čoveka koji nije imao žive bliže rođake. Budućem 
Italijanu bilo je sugerisano da je promenio uslove života i klimu po nalogu lekara. Jedini 
propust je napravljen u vezi sa Đovanijevom profesijom - bio je meteorolog. 

Pošto je kazna sprovedena u delo, doznao sam da su Tamaru uspeli da spasu. 
Posle niza reanimacionih tretmana, posle nekoliko operacija, uspeli su čak da joj vrate 
zdravlje. Čak i spoljašnjost, kako mi rekoše. Ja je nisam video, nisam želeo da se 
sretnem sa njom. 

Ona je, takode, promenila ime i prezime i nestala sa mog horizonta. 

Novi podaci o Đovaniju, zajedno sa sudskom presudom i izveštajem o izvršenju 
presude, bili su zavedeni u kompjuter, i tim se završava prvi deo moje priče. 

Drugi? Naravno, postoji i drugi deo! 

Đovani se nastanio u malom, drevnom gradu u unutrašnjosti velikog, savremenog. 

Živeo je u starom delu Talina. Već u to vreme, gradovi tipa Firence, Pariza, Moskve sa 
svojim istorijskim spomenicima, bili su prekriveni geodetskim kupolama, zbog zaštite od 
rušenja. Istorijski centri su, po pravilu, građeni od kamena i kratkovečne cigle koji su se 
ispirali od kiša, naročito malter. Dovani je bio Rimljanin i grad kao Talin bio je, nastavak 
njegovog ranijeg života. Ja sam rođen u Talinu, vrlo volim svoj grad, i čini mi se da u 
centru poznajem svaki kamen. Znao sam i kućicu u Kulasenovoj ulici, u koju se on 
uselio. Dovani je dobio posao u »Prognostičkom centru«, upravo onakav kakav je želeo 
— meteorolog-praktičar. 

Ne krijem, interesovalo me je kako živi i kako se oseća čovek sa »novom ličnošću«, 
pa sam se, preduzevši najjednostavnije korake, na kraju i upoznao sa njim. To nije bilo 
teško — bio je komunikativan i poverljiv. 

Nisam radio ništa što bi bilo dostojno prekora, nisam mu rekao ko je, ni odakle je, 
ali, nadam se da ćete me razumeti, ipak sam tražio nešto što je u njemu ostalo od onog 
ranijeg, od sina moga druga — od Aleka. Ponekad mi se pričinjavalo kao da nešto 
neuhvatljivo, lako, kao odsjaj plavog u sivom, provejava njegovom ličnošću, ali se ubrzo 
gušilo u burnoj, životnoj radosti čoveka koji je lišen suptilne emotivnosti. Ne, on nije bio 
loš, šta vam je!? Bio je dobar, na svoj način. Dobar na svoj način i predusretljiv. | nežan 
na svoj način, iako plahovit. 

»Alberto«, rekao je moje ime na italijanskom — Alberto. »Ti mene voliš! Samo ne 
znam zbog čega. Jako ličiš na moga oca, Alberto!« 

A meni je bilo prijatno, jer sam ga zaista voleo. 

Jednom sam bio kod njega na poslu, zvao me je da dođem da vidim kako se pravi 
prognoza. Kada me je video, Đovani se jako obradovao i smestio me je za pult, da bih 
mogao sve da vidim. 

»Treba da polijem još tri ogromna komada oranice i povrtnjaka«, reče. »A višak 
kiše ću predati dežurnom u drugom sektoru.« 

Bio je spokojniji nego obično, hladan, zvaničan i poslovan. 

Sada u »Novostima« često prikazuju kako radi »Dijagnostički centar«, tada su ga 
prikazali samo na dan otvaranja, a zatim su, ne znam zbog čega, novinari izgubili 
interesovanje za njega. Sedeo sam na centralnom, počasnom mestu i mogao sam da 
pratim čitav tok rada. 

Četiri pulta bila su raspoređena na sve četiri strane sveta, a iza svakog pulta plafon 
se spuštao prema zidu ukoso. Iznad jednog pulta nalazila se tabla na kojoj su svetlele 
narandžaste, promenljive linije, a po njima su bili raspoređeni intenzivno plavi oblaci. 
Oblake sam prepoznao, bez obzira što su bili neprirodne boje. 

»Đovani, šta je to narandžasto?« 

»To su vetrovi. Plavo — oblaci, tamniji — nose mnogo vode, svetliji — manje.« 
Tada je na karti vetrova i oblaka isprojektovao crvene konture parcela na Zemlji. »Vidiš, 
Alberto?« 

»Da.« 

»Ove komade zemlje treba politi! Sada mi nemoj postavljati nikakva pitanja, posao 
je pipav i precizan. Ovo je jedini deo posla u kome mašina ne može da zameni čoveka!« 

Prolazio je pored pulta pritiskajući na njemu nekakvu dugmad i okrećući ručice. 
Narandžasti potoci su se spajali, pa opet razdvajali, njihove brzine su se menjale i kada 
je, očevidno, bila postignuta neophodna kombinacija uslova, on pritisnu crveno dugme 
koje se nalazilo na zasebnom delu pulta. Divan pejzaž koji se pokazao odjednom je 
posiveo i ja sam video kako po ekranu teku mlazevi. Padala je kiša. 

»Sa jednim sam završio!« viknu Đovani. 

»Organizovao« je kišu, to se drugačije i ne bi moglo nazvati, i na preostalim 
mestima. Zatim je uključio vezu. Na ekranu se pojavio preplanuli, kosooki Estonac, iza 
čijih leda se, takode, video pult. 

»Lejv, kroz otprilike dvadeset minuta predaću ti sedamdeset hiljada tona ostataka. 
Uz to, neiskorišćenih...« Profesionalni razgovor je trajao pet minuta posle čega je Lejv 
nestao sa ekrana. 

»Moram da prekontrolišem, da bi se sve normalno odvijalo«, reče Đovani. »Znaš, 
Alberto, kolege iz Rima po pola dana transportuju oblake sa rastojanja manjeg od 
hiljadu kilometara, da bi dobili slabu kišicu nad isušenom zemljom. A ja ovde 
prebacujem suvišne oblake u susedni sektor. Volim kišu. Samo oluju, ne znam zašto, ne 
volim.« 

Ponovo sam pomislio na one nespretnjakoviće koji su ga načinili meteorologom. 
Na takvom poslu, čovek bi mogao da postane pesnik, ali ono što bi bilo divno za bilo 
kog čoveka, njemu je pretilo povratkom sećanja. Mogao bi da postane čovek sa dvema 
»dušama«, verovatno čak i nedovoljno vredan čovek. Moglo bi da se dogodi i da jedna 
njegova individualnost osudi onu drugu. Uopšte, mogla je da nastane strašna zbrka. 

Sačekao sam da završi posao, pa smo se prošetali po starom, čistom Talinu. 
Naokolo su nečujno prolazili ljudi, domaći i turisti, u mekoj obući bez potpetica: 
kamenje nije večno. Rastali smo se kasno. 

»Sutra treba rano da ustanem!« reče on. »Na mene je red da polivam travnjake.« 

»Šta, zar vi polivate i skverove?« 

»Naravno!« nasmejao se. »A ko bi drugi nego mi? Ujutro, oko šest sati, još dok svi 
spavaju.« 

»Kako to radite?« 

»Pa, tako.« Bio je iskreno začuđen. »Zar ne znaš da se geodetske kupole sastoje od 
providnih, pokretnih elemenata?« 

»Ne-e. Od kakvih elemenata?« 

»Od trouglova. Kada doteram kišni oblak, otvaram odgovarajuće sektore — i 
molim lepo, prosipam divnu vodu, zasićenu kiseonikom i različitim jonima. Mnoge žene 
je sakupljaju, a zatim njome peru kosu. Kažu da ona pospešuje rast kose i daje joj sjaj. 
Ako se probudiš rano, možeš da vidiš sopstvenim očimal Sutra se nećemo videti, imam 
sastanak sa Vandom.« Vanda je bila njegova stalna devojka. Bila je vrlo simpatična. Sa 
ženama je imao vrlo jednostavne odnose. 

Nisam se probudio rano. 

Posle toga ga nisam video pet dana. Imao sam mnogo posla, dolazio sam kući i 
klonio sam se bilo kakvih kontakata. Uveče sam pokušavao da sakupim snagu na sve 
moguće načine. Šestog dana sam se našao sa njim. 

»Šta ima novo, dečko?« 

»Ništa naročito, Alberto. Šta je sa tobom? Nema te.« 

»Imao sam mnogo posla.« 

»A ja sam se upoznao sa jednom interesantnom devojkom!« 

»Je 1'? 1?« 

»Vraćao sam se s posla, ona mi je prišla i pitala me kako se zovem. Odgovorio sam 
joj.« 

»A ona?« 

»lI ona se meni predstavila. Zove se Lina.« 

Bilo mi je malo lakše. Svaki put sam se plašio. 

»Znaš, Alberto, ponaša se kao da me poznaje. A ja je nikada u životu nisam video.« 

Do đavola, pomislih. 

»Pitala me je odakle sam rodom, ko su mi roditelji i drugovi.« 

»Kako izgleda?« Verovatno mi je glas podrhtavao. 

»Plavokosa. Sitna. Ima ogromne, sjajne, plave oči. Imam utisak, da kada me gleda, 
zaviruje pravo u moju dušu!« 

Nije isključeno, pomislih, ona tamo vidi sigurno više nego što možeš sam da vidiš! 

»l, kada treba da se sretnete?« 

»Danas, na trgu Gradske većnice, u sedam uveče. »Savesno se preslišavao. »A 
kada ćemo se ti i ja videti?« 

»Hajde, recimo, sutra.« 

»Dobro.« Tada smo se rastali. 

Trebalo je nešto učiniti. Trebalo je nešto preduzeti, smisliti. Hitno, bez odlaganja. 
Ta zla žena je žedna osvete pa je smislila neku gadost. Bio sam siguran da ne grešim. Sta 
da radim? Treba otići tamo. Čim sam se presvukao i malo maskirao, krenuo sam tamo. 
Na moju veliku sreću, oko većnice je bila takva gužva od turista, da bi ostao neprimećen 
i Jeti, snežni čovek, ljubimac dvadesetog veka. 

Pronašao sam zgodno mesto na uglu Gradske većnice. Nisam dugo čekao. On se 
pojavio i smestio se ispred ulaza u zgradu, okrznuvši me ravnodušnim pogledom. 
Okrenuo sam se praveći se kao da se dosađujem čekajući nekoga. 

Ona je prilazila većnici sa moje strane, pa sam je spazio pre njega. Kada ju je 
ugledao, ozario se. Da, to je bila ona, Tamara. Osmehnula mu se. Možda i iskreno. 
Prišao sam bliže. Đovani joj je pošao u susret i nežno je uhvatio za ruku. Znao je on kako 
se to radi. 

»Čekam te već ceo sat!« 

»Stvarno? Mislim da sam došla na vreme.« 

»Kuda ćemo, draga?« 

»Zar već — draga?« Oči su joj se smejale. »Svejedno, kuda hoćeš. Možemo da 
prošetamo parkom.« 

Krenuli su napred, a ja za njima. 

»Šta si radio danas... Đovani? Nikako ne mogu da se naviknem na tvoje ime.« 

»Zbog čega?« pogledao ju je začuđeno. 

»Tako je malo vremena prošlo od kad smo se upoznali!« uspela je da se izvuče. 

»A meni se čini«, galantno izjavi on, »da se poznajemo čitavu večnost!« Tamara i 
ja pobledesmo istovremeno, ali je i ona fantastično vladala sobom. 

»Pa, dobro, hoćeš li mi ipak reći šta si danas radio ?« 

»Pravio sam vreme!« 

»Kako 'pravio vreme"? Šta to znači?« 

»Zar ti već nisam rekao? Pa ja sam meteorolog—praktičar i svakoga dana pravim 
vreme!« 

»Zamisli, molim te!« Zamišljeno ga je pogledala i zaćutala. 

Tada mi se u jednom trenutku učinilo da joj se on dopada. Hodali su jedno pored 
drugog, on ju je pridržavao za ruku, a ona ga je, sve vreme, gledala pravo u oči. Neće 
valjda opet? pomislih, ali sam zatim odagnao tu misao. Ne, ona je, najverovatnije, imala 
neki plan, koji je sada sprovodila u delo. 

»Onda, da odemo nekuda?« upita on ponovo. 

»Ne, Đovani. Hajde da samo prošetamo. A posle me isprati do hotela.« 

» Možda da svratimo do mene?« 

Poludeo si!x Glas joj je bio neodlučan i meni ponovo pade na pamet da nije 

ravnodušna prema njemu. »Do devet uveče treba da budem u hotelu 'Stari Tomas'«, 
sada već sigurnije reče ona. 

»Ne možeš ni da zamisliš koliko si me razočarala! Odbila si sve što sam ti 
predložio.« 

»Đovani, možeš li da mi ispuniš jednu želju? Veliku želju!« 

»Bilo koju!« 

»Slušaj, organizuj sutra kišu. Provalu oblaka sa grmljavinom i munjama ovde, u 
starom Talinu. U ovoj kutiji sa staklenim krovom... Dobru kišu sa grmljavinom!« 

»To je zabranjeno«, reče on, ali se, razmislivši, odjednom saglasio. »U redu, 
napraviću je, čak i grmljavinu, iako je baš ne volim.« 

»Obavezno sa grmljavinom i munjama, čuješ li me, mili!« 

On ju je nekako čudno pogledao i klimnuo glavom. 

U devet uveče, čekao sam ih ispred 'Starog Tomasa'. Stigli su uskoro. Stajali su 
nedaleko od mene. Čitavih petnaestak minuta ona se branila od njegovih pokušaja da 
se popne kod nje. Zatim su se rastali, ona je ušla u hotel, a on zakorači u beličasto 
estonsko veče, zviždeći neku popularnu melodiju. Izgledao je zadovoljan sobom. Ja sam 
pošao za njom. Penjao sam se po stepeništu koje je bilo prekriveno tepihom sa 
cvetnom šarom i divio sam se njenim nogama i figuri. Lepa žena, ona je sigurno mogla 
da pokori muškarca. Stigao sam je u hodniku, dok je otključavala vrata. 

»Tamara!« Ona se okrenu. 

»Ko ste vi? Šta hoćete?« 

Odlepio sam idiotske brkove i traljavo sam obrisao lice maramicom. 

»Ne prepoznaješ me?« 

»Ne-e.« 

»Ja sam Albert, Alekov drug!« 

»??« 

»Moram da porazgovaram sa tobom.« 

Otvorila je vrata. Ušao sm prvi, ona — za mnom. 

»Šta hoćeš od mene, Alberte? Nema Aleka, nema njegovih drugova i ja ne 
razumem, zašto si ovde? Zašto sam te pustila ?« 

»Eto, baš zato. Zašto si me pustila unutra? Ponudi mi da sednem.« 

»Sedi.« Pokušavala je da se sabere. »Pa, dobro, šta te je dovelo ovamo?« 

»Pratio sam vas danas i čuo sam kad si ga molila da organizuje kišu. Sa 
grmljavinom i munjama!« rekoh zavalivši se u udobnu hotelsku fotelju. 

»Pa šta?« malo se zbunila. 

»Imam nekoliko pitanja.« Nije joj trebalo dati vremena da se sabere. «Prvo — 
zašto si ga tražila?« 

»A, hoćeš da znaš zašto sam ga našla?« Razbesnela se i od toga se još više 
prolepšala. »Pa, eto, ako hoćeš da znaš, uopšte ga nisam tražila! Doputovala sam 
ovamo na ekskurziju i potpuno neočekivano sam nabasala na njega. Na ulici. Videvši ga, 
takvog samouverenog, spokojnog, blistavog, blistavijeg nego tada... sa mnom, 
razbesnela sam se. Da, razbesnela sam se!« Govorila je zlobno, oči su joj potamnele od 
zlobe. »Znaš li kako sam živela sve to vreme? Ne? Pa onda slušaj. Lekari su me zakrpili. 
Potpuno su me doveli u red, čak i spoljašnjost. To me je koštalo tri meseca života, ali 
nek idu do đavola, to i nije previsoka cena. Znala san da su mu isprali mozak i radovala 
sam se zbog toga. Da, radovala sam se, Ali meni nisu isprali mozak, razumeš? Meni su 
ostavili sav taj užas. | strašnu noć sa grmljavinom i munjama. I ubistvo. Trenutak užasa i 
strašan bol. | nepostojanje. Preostalo vreme nosila sam u sebi strahotu i bol. Nisam 

verovala ni u čija osećanja. | kada sam videla Aleka, mirnog, samouverenog, kako šeta 
po svetu bez uspomena, shvatila sam da je to nepravedno! Nikakve muke, nikakvo 
preživljavanje! Sladak život!« 

»l odlučila si da mu se osvetiš.« 

»Odlučila sam da sve postavim na svoje mesto.« 

»Pa si, da bi to ostvarila, smislila ubistvo potpuno drugog čoveka?« Bio sam 
nemilosrdan prema njoj, činilo mi se da je to neophodno. »Krenula si u zločin, na taj 
način što ćeš osuđeniku saopštiti sve o njegovoj prošlosti, pošto je kazna već 
sprovedena u delo — kriminalni zločin!« 

»Ne guraj mi pod nos tvoje zakone. Zakon je u mojim rukama. Osim toga, to sada 
nema nikakvog značaja.« Odjednom se oraspoložila, čak kao da se sasvim smirila. 

»Zašto?« 

»Zato što sam shvatila da on nije Alek. Ne, nije Alek, nego Đovani. Sasvim drugi 
čovek, kako si rekao, muževniji, odlučniji. Energičan i dobar čovek. Čovek od akcije. 
Znaš, Albert, od kako sam se izlečila, neprekidno se kuvam u sopstvenim mislima. Već 
mi se učinilo da počinjem da ludim. Pošla sam na ekskurziju pod stare dane, da bih 
odagnala misli, ali ništa nije pomoglo. A sada, kada sam naišla na njega, upoznala se sa 
njim i shvatila kakav je, prestala sam da haluciniram. Meni je sa Đovanijem, baš sa 
Đovanijem, a ne sa Alekom, prijatno i interesantno.« Zaćutala je, a zatim izazovno 
dodade: »On mi se dopada!« 

»Tim pre, šta će ti munje i gromovi?« Skoro sam iskočio iz fotelje. 

»Glupo, naravno! Jednostavno je misao o tome damu sve ispričam, ako ga nekada 
sretnem, živela u meni isuviše dugo. Ali sada mi to sve ima smisla. Ako uopšte može 
ičega da se seti, onda je bolje da to bude sada nego kasnije. To neće biti poslednja kiša 
u našem životu, Alberte!« 

Nisam mogao da opovrgnem njen dokaz. Uopšte, imao sam utisak da sam zašao u 
zonu u kojoj nikome sa strane nema mesta. 

Ustao sam. 

»Verovatno si u pravu. Ne mogu da presudim. Neka bude tako kako si odlučila! « 

»Razumeo si me, Alberte«, reče i takode ustade, »vidim da si razumeo. | znaš, 
želim da budem voljena! To je tako prijatno!« Glas joj je bio žalostan i ja sam se 
postideo. 

»U redu«, rekoh. »Idem. Oprosti mi, Tamara!« 

»Lina. Ne Tamara, nego Lina. Nemoj da mi se izvinjavaš, Alberte.« Izgledala je vrlo 
umorno. »l dođi sutra u dvanaest u ulicu Pik, ispred kuće 'Tri sestre' dogovorili smo se 
da se tamo nađemo.« 

»Ipak se plašiš?« 

»Ne.« Ona se osmehnu. »Želim da vidiš kako ćemo oboje biti srećni!« 

Sutradan ujutro, javio sam na posao da neću moći da dođem. Zatim sam 
doručkovao i spremio stan. U petnaest do dvanaest, kao za inat, zazvonio je videofon. 
Trebalo je da ga isključim ranije. Šta da se radi, uključio sam ga. Na ekranu se pojavio 
moj kolega sa posla... 

Na kraju krajeva, izlazio sam iz svoje kuće u dvanaest i pet, i nisam stigao da 
napravim nekoliko koraka kada se iznad moje glave začuo čudan šum, a zatim zvuk koji 
je ličio na pljusak. Postalo je svetlije. Nešto mi je kanulo na lice, pa još, i još. Na asfaltu i 
kamenju su se pojavile male, mokre tačkice, i odjednom, poče da pada prava kiša. U 
početku nije bila jaka, ali je vremenom, postajala sve jača i jača. topla letnja kiša, 
prskala je u mlazevima, a kroz vodopade kiše sijalo je sunce. Voda je jurnula po starim 

vodovodnim kanalima koji su, verovatno jako davno zaboravili ukus kiše, trotoar je 
postao mokar i crn, a nad svakom sada već otežalom kapi, nadimao se vazdušni 
mehurić. U početku je sa krovova i iz oluka tekla mutna voda, u ovom sterilnom gradu 
sakupilo se mnogo prašine po uličicama, uglovima i pukotinama, ali već malo kasnije, 
voda je postala bistra i cista, kao iz izvora. Po ulicama su jurili, preskačući se, potočići. 
Pokisao sam i nisam ni pokušavao da se sakrijem. Žurio sam. Grabio sam krupnim 
koracima prema ulici Pik, prema mestu susreta. 

Vodeni potoci su pomahnitali. Po sjajnim trotoarima, po barama, rasprostrte su se 
dugine trake. Iz kiše su mi u susret naišli momak i devojka u potpuno promočenoj 
odeći. Devojčina haljina i mladićevo letnje odelo zalepili su se za njihove stasite figure, 
oni su išli držeći se za ruke, srećno se smejući kiši, išli su bosi, namerno gazeći po 
najdubljim potocima i barama. Obuću su nosili u rukama. Zatim sam video još ljudi. Bilo 
ih je začuđujuće mnogo. Niko se nije skrivao, svi su se radovali kiši. Odjednom, iznad 
glave mi sevnu munja, negde u daljini je grmelo. Kiša, kao da je čekala znak od 
nebeskog bubnja, poče da pada još jače. Skoro sam trčao, ali sam, pošto sam skrenuo 
za ugao, zastao u čudu. 

Usred ogromne bare grupa dečaka i devojčica igrala je neku čudnu, divlju igru. 


Pada kiša, pada, 
Svak se suncu nada. 
Kadas kiše stanu, 
Biću u Jeristanu, 


pevali su mali divljaci, mokri i srećni, podižući nogama fontane od vode, a dečje oči su, 
kroz vodenu zavesu, sijale neizmernom radošću. Oko njih su trčkarali ne previše 
uznemireni vaspitači i nagovarali ih da izađu iz bare. Nisam mogao da dočekam srećni 
završetak incidenta i u jednom koraku sam se našao u ulici Pik. Ona je već bila tamo. 
Zapravo, išla mi je u susret sredinom ulice polako, skoro veličanstveno. Njena svetla 
kosa je potamnela od kiše, teška haljina se pokvasila i gruba tkanina je gustim naborima 
obavijala njeno telo. Bila je prirodna medu kamenjem srednjovekovne ulice i krupne 
alke na njenoj ogrlici, prsten i teške minduše činili su je sličnom strogoj, markantnoj 
skulpturi nekog katoličkog hrama. 

Pokazala mi je rukom na glavni ulaz kuće i ja sam požurio da se sakrijem ispod 
starinskog trema u obliku luka. Unutra su se nalazila vrata i ja prodoh kroz njih. U 
malom predvorju je bilo tiho, kroz rešetke se čuo samo šum kiše. Slušan odavde, zvučao 
je monotono i dosadno. 

»Hajde ovde da se sakrijemo!« sasvim neočekivano začuh Dovanijev glas u blizini. 
»Skroz sam pokisao! Do gole kože! Daleko smo zakazali sastanak!« 

Kao da ga je namerno dovela ovamo. 

»Sanjao sam neki čudan san.« Začu se ponovo njegov glas. »Padala je kiša, grmelo 
je i sevalo, a ti i ja smo bili zajedno u nekoj maloj kući.« 

»l?« Glas joj je bio miran. 

»I ti i ja se svađamo zbog kiše. Ti hoćeš da se prošetaš po pljusku, a ja gledam na 
televiziji.film o životu mitskih Amazonki. Zamisli kako je to bilo ružno!« Postalo mi je 
neprijatno u mom skloništu i odjednom shvatih da je na meni mokra odeća. 

»l čime se završila ta porodična drama?« Glas joj je, ipak, zadrhtao. Ali on to nije 
primetio. 

»Ma, ničim. Grunuo je grom, ja sam se okrenuo, a tebe već nije bilo u sobi.« 

»Jesi li bar film odgledao do kraja?« Glas je zvučao podsmešljivo. »Ne, probudio 

sam se na najuzbudljivijem mestu!« 

»Šteta.« 

»Aha... Slušaj, Lina, kako ti se dopada moja kiša?« 

»Vrlo. Samo nije bilo grmljavine i munja.« 

»Bilo je. Dva puta.« 

»Jednom. Ali, svejedno, hvala ti.« 

»Ne zahvaljuj mi. To nije način da mi se odužiš!« 

»Prestani! Nemoj Dovani!« 

»Gluposti. Treba da se volimo dok smo mladi!« 

»A ja neću... baš zato što smo mladi. Nemoj!« 

»U redu, neću... Kako ću da platim za ovaj pljusak u gradu! Ne možeš ni da 
zamisliš!« 

»ldi, zaustavi kišu. Dobila sam ono što sam želela!« 

»Zaista? Onda ću zaista i otići. | tako ne znam šta ću sa sobom. Iskreno govoreći, 
zažalio sam što sam sve ovo uradio! Potpuno sam mokar i bojim se da ću se prehladiti. 
Ala ću da platim!« Poslednja rečenica se čula već izdaleka, sa ulice. 

I ni reči o ljubavi! Ni slova! 

»Alberte, je si I' tu?« upita njen glas. 

»Tu sam.« Izašao sam iz svog skrovišta. »Zašto si me pozvala kao svedoka?« 

»Ne znam«. Bila je jako tužna, čak je, izgleda, plakala. »Alberte, odvedi me 
odavde!« 

Izašli smo na kišu. Išla je pored mene potpuno razočarana i potištena, i bilo me je 
strah da joj pogledam u lice. Iznenada, nad glavom začusmo poznati pljesak. Kiša je 
prestala i odjednom se smračilo, umesto da se razdani. Čulo se kako voda teče po 
ulicama. Ljudi su potrčali kućama, shvativši, kao i ja, da su potpuno mokri. Praznik je bio 
završen. 

Kod kuće sam je naterao da ode u kupatilo i zagreje se. Zatim sam joj dao alkohol. 
Ona je odsutno činila sve što sam joj predlagao. Posle izvesnog vremena, piće ju je malo 
obodrilo. 

»Alberte, ovo je katastrofa.« Sedela je u fotelji uvijena u moj bade-mantil. 

»Zašto?« upitah, iako sam mislio da razumem zašto. 

»Jednostavno...« Ponovo je zaplakala, očigledno smišljajući rečenicu. »Jedno- 
stavno, on može da napravi kišu, iako sam više voli suvo i sunčano vreme.« 

»Pa, dobro, to i nije tako loše!« 

»Možda. Ali ja sam želela da budem voljena!... Alek me je ubio, mrzeći me i voleći 
me. Tek sada mogu da ga razumem. I... da mu oprostim. Da, znaš, i da mu oprostim!« 

»To je tačno, Đovani nije sposoban da ubije.« 

»Ja ne bih ni želela da me još jednom ubiju. Ali sa Dovanijem ne bih želela ni da 
proživim život. Ni ljubav, ni mržnja...« reče žalosno. »Samo spoljašnjost!« 

Izašla je iz sobe i vratila se obučena u svoju haljinu. 

»Alberte, hvala ti za sve!« U odgovor na moju grimasu ona odmahnu glavom. »Ne, 
hvala ti! Idem sada. | molim te, učini sve da me ne traži, važi?« 

Pristao sam. 

»Oprostila sam Aleku, Alberte... Ne, nemoj da me pratiš!« 


Otišla je. Sedeo sam u sobi ne uključujući svetio i popio sam čašicu nečeg gorkog. 
Kroz prozor je ulazila bledoplava svetlost. 
Svakakve misli su mi se rojile po glavi. Bilo mi ga je žao. Vrlo. Stajao je pred 

Aladinovom riznicom, a nije je video, nije mogao da iz nje išta uzme. | sasvim malo, 
sasvim malo mi je bilo žao nje. lako sam bio siguran, da će je uskoro, vrlo skoro, neko 
zavoleti. 


ALEF - 
stari brojevi 


Ukoliko ste propustili priliku da nabavite neki od dosad izašlih brojeva Alefa, sada vam 
se pruža prilika da to ispravite. Popunite narudžbenicu na ovoj strani i pošaljite na našu 
adresu. Sačekajte uplatenice, a Alefe ćemo vam poslati čim stigne vaša uplata na naš 
žiro-račun. 

narudžbenica 


Ovim naručujem sledeće brojeve Alefa: 
123456789 10 
koje ću uplatiti uplatnicama koje dobijem. 
Ime:" prezime“: tai a A id ra a a a i a A raba 
Poštanski broj i mesto ..........0aaaa aaa aaa aaa 


Ulica broj! sekako he ej ati ot e LI AV e a ds S a ida 


Narudžbenicu poslati čitko štampanim slovima i poslati na adresu: DNEVNIK (za ALEF), 
21000 Novi Sad, Vojvođanskih brigada 7/VI. Ukoliko ne želite da oštetite svoj primerak 
Alefa, narudžbenicu prepišite na poseban papir. 

\ Zoran Jakšić f 


Kada je imao deset godina, Valdemar Le Moine je čekao da dođe njegov anđeo i da mu 
ispuni sve želje. 

Bilo je to glupo, razume se, jer i u to doba Valdemar je znao da su anđeli izuzetno 
redak i dragocen oblik života. Poslednji preostali primerci davno su sakupljeni i 
prebačeni u rezervat na svetu zvanom Veronikino Zlo, a verovatno ih nije bilo više od 
pet—šest stotina. Oko planete bile su postavljene moćne kibernetske straže i nijedan 
živi čovek nije im se mogao približiti na manje od pola astronomske jedinice, dakle do 
udaljenosti na kojoj je njihovo dejstvo još uvek bilo zanemarljivo. Stražari su bili 
programirani da ubiju svakoga ko pokuša da zađe u rezervat anđela. 

Ovo zbog toga što su anđeli bili zabranjeni kao jedno od najopasnijih oružja u 
svemiru. 

Valdemar je i u to vreme neodređeno znao da anđeli zapravo predstavljaju vrlo 
egzotičan vanzemaljski oblik života, koji je otkriven pre više od stotinu godina. Bile su to 
nerazumne životinje i jedva su umele same da se kreću, ali bile su obdarene 
jedinstvenom sposobnošću-, mogle su da primaju ljudske moždane talase i da ih 
pojačavaju. U njihovom prisustvu bilo je doslovce dovoljno pomisliti nešto i to bi postalo 
stvarnost. Ljudske misli, umnožene milijardama puta, neizmerno su moćno oružje: samo 
poželi, i svi tvoji neprijatelji biće mrtvi. Samo poželi, i čitav svemir će biti tvoj. 

Ako su anđeli na tvojoj strani. 


1. LENIER-DE CRESPIGNI 


Oko ponoći izbili su na vrh prevoja Mambrino i počeli da se spuštaju međudržavnim 
putem prema glavnom gradu. Noć nije bila toliko sparna koliko prethodne dve, ali je 
Valdemar Le Moine svejedno osećao kako mu je košulja natopljena znojem. Na 
zadnjem sedištu spavali su njegova žena Yolanda i mali Pilim. Pod svetlošću Meseca 
predeo je bio plavkast i kao ispečen od jare, a put je, prav poput strele, sekao preko 
njega, urezan u Hce stenja tamo gde je bilo potrebno, obešen ni o šta usred vazduha 
tamo gde je bilo neophodno. 

Išao je ugodnom brzinom od dve stotine kilometara na čas i mogao se nadati da će 
do grada Sabrina stići za manje od jednog sata. 

Tolike su godine prošle, pomislio je. Usekli smo puteve u živi kamen i podigli 
gradove na mestu nekadašnjih pustara sagradili fabrike za preradu ruda i biomase, a 
Schomburk je još uvek najdivljačniji svet za koji znam. Izađi desetak kilometara izvan 
grada i zateći ćeš samo divljinu i opasnost, kao da si na mestu na koje ljudska noga 
nikada nije kročila. Schomburk, svet najizdržljivijih, postojbina nekra kristala i ubitačnih 
kremenih pustinja: kako ga samo volim. 

Valdemar Le Moine rođen je na Schomburku, baš kao i njegova žena Yolanda. 
Ponekad mu se činilo da nikada ne bi mogao da preživi na drugom mestu. Nije se tu 
radilo o kapricu. Jednostavno, bila je to svest o gotovo sudbinskoj povezanosti sa ovim 
tlom na kome je ponikao, sigurnost da bi štrcao svuda izvan Schomburka: ovde se 
osećao kao riba u vodi. 

Dođe vetar, razgoneći vlažnu ustajalost vazduha pustare i nanoseći u snopove 
farova crvenkastu prašinu nalik na usitnjenu zguru: gravipterski pogon vozila poče da 
seče široku brazdu po zrncima materijala koja su se valjala ispod njega, kao motorni 
čamac koji reže površinu ustalasanog mora. Vetar je dolazio iskosa, nekako iz pravca 
jugozapada, i obrisi međudržavnog pred Valdemarom postali su čudno razmazani. 

Počeo je da razmišlja da li da uspori. 

Nalet kao da se ublaži, zastade, a zatim se vrati iznenađujućom snagom. U 
sekundi, puta gotovo nestade u crvenim oblacima, a talasi prašine udarali su u 
začuđujuće pravilnim naletima. Valdemar Le Moine uspori, zatim gotovo potpuno 
zaustavi. 

Učini mu se da je za trenutak iz pravca vetra dopro otegnuti zvuk nalik na riku, 
potmuo i dalek, i Valdemar je bio potpuno zbunjen. Čuo je nešto slično pre nekoliko 
godina, kada je prvi i jedini put bio na svetu Sen Mauro, i bio je siguran da se to nikada 
neće ponoviti-, bio je to zvuk nadzvučnog uragana u podnožju svete planine Eliot, jak 
kao hiljadu gromova zajedno, otegnut, silovit, kao da se raspada samo srce Zemlje. 

Ali nema nadzvučnih vetrova na Schomburku, pomisli Valdemar i zaustavi kola. 
Oluja je sada zamirala, nakon što je nekoliko trenutaka visoko podizala staklastu 
prašinu, valjala iščupano skavola grmlje i bacala zrnca šljunka, a tutnjava je i dalje 
odjekivala. 

Primeti da se Yolanda probudila i da ga netremice gleda. Sleže ramenima i okrenu 
se putu ispred sebe. Nije mu postavljala nikakva pitanja, već je samo čvršće zagrlila 
Pilima. Dete se promeškolji u snu. Nekoliko drhtaja proze međudržavni put i uminu. 
Činilo se kao da se tamo negde prema jugozapadu upravo probudilo nešto živo i 
divovsko i da sada proteže svoje telo veliko kao planeta. Otvorio je vrata i izašao iz kola. 

Pripalio je cigaretu i zagledao se preko mesečinom oblivene pustare koja je 
okruživala međudržavni. Polako mu dopre do svesti da već neko vreme nije bilo vozila iz 
suprotnog pravca. Prašina se smirivala, a njemu se učini da vidi kako u pravcu 
jugozapada zamire slab crvenkasti odsjaj. 

Vulkan? Usred Mambrina? To je bilo još manje verovatno. 

Začuo je zvižduk i iznad glave mu promače senka, zatim još jedna. Video je crvene 
signalne svetiljke koje su se palile i gasile u pravilnim razmacima: jurišne letilice 
planetarnih odbrambenih snaga. Udaljavale su se od mesta na kome je opazio ružičasti 
odsjaj, na minimalnoj brzini, kao nakon obavljenog zadatka. To je više od svega 
pokazivalo da se dešava nešto neuobičajeno. 

Razglas u kolima ožive i iz njega dopre tihi muški glas. 

9... Svim vozilima na putu Sabrina—Herkules: molim vozače da zaustave svoja 
vozila i obustave vožnju do nula-dvadeset dva. Došlo je do incidenta na potezu Lenier- 
de Crespigni. Situacija je potpuno pod kontrolom Ponavljam...« 

Pogledao je na sat. Ponoć i tri minuta. Odlaganje nije bilo veliko. Namrštio se i 
ponovo pogledao prema crvenim oblacima koji su polegli po obzorju. Učini mu se da je 
za trenutak u odsjaju mesečine ugledao nešto, nekakvu senku što promiče između 
bezbojnog stenja, poput sivkastog, prozračnog pauka koji je iznenađujućom brzinom 
trčao na dugačkim, tananim nogama, ali samo trenutak kasnije više nije bilo ničega. 
Pilim se promeškolji u snu, i tiho zaječa, a Yolanda ga čvršće zagrli. 

U dvanaest i dvadeset dva isti glas ponovo se javi preko radija i saopšti da je 
saobraćaj međudržavnim dozvoljen. Valdemar se vrati u vozilo, pokrenu ga i nastavi 
vožnju, obuzet crnim mislima. Sve je izgleda ponovo bilo u redu, ali za ono što se 
dogodilo pre samo nekoliko minuta nisu bila potrebna velika objašnjenja. Oružane 
snage Schomburka upotrebile su taktičko naoružanje na nekome — ili nečemu. 
Bombardovali su sopstvenu teritoriju, pomisli on. Šta je to moglo biti, pitao se, kada je 
zapovednike odbrambenih snaga navelo na tako očajnički korak? Potez Lenier-de 
Crespigni relativno je gusto naseljen, i mada je možda sve prošlo bez žrtava, Valdemar 

nikada ne bi smeo da se kladi u to. Megatonske bombe na ljude? Bilo je to nešto 
nezabeleženo u dvestogodišnjoj istoriji ovog sveta i, sve do maločas, gotovo potpuno 
nezamislivo. Već nekoliko vekova takve su se bombe pravile bez opasnog radioaktivnog 
zračenja, ali ima li neke razlike kada ti se na glavu sruči smrtonosni tovar koji može da 
sravni sa zemljom čitavu pokrajinu? Kažu da je oružje srazmerno pretnji. Kakva li je to 
užasna opasnost zapretila ljudima Schomburka i, što je još važnije, da li je uklonjena? 
Ali glas na radiju tvrdio je da nema opasnosti. 

Kroz vetrobran dopre zvuk nalik na uzdah i put mu preseče nešto, obrisa koji su se 
samo nazirali u polutami, divovsko, i on u magnovenju okrete upravljač da to izbegne. 
Kola gotovo dodirnuše površinu puta i podigoše ogromni oblak staklaste prašine koja se 
tu nataložila u poslednjih nekoliko minuta. Iza njega ostala je visoka, nejasna prilika 
nalik na divovskog pauka, prikaza koju je nazreo pre izvesnog vremena na pustinjskom 
potezu kraj međudržavnog. Za trenutak je preneraženo gledao izdužene udove koji su 
svetlucali kao da su izrađeni od čelika, sluzavu čeljust na kojoj su štrcali nizovi zuba, 
silovito desetmetarsko telo koje kao da je nastalo kao mešanac tiranosaura i crne 
udovice. Polutmina ga je sprečavala da ga jasnije pogleda, ali i ono što je video bilo je 
dovoljno: bila je to prikaza iz ružnog sna, demon koji kao da je došao iz najtamnijih 
dubina pakla sa samo jednim ciljem: da uništi sve što mu se nade na putu. Jedan 
trenutak gledao je kao bez daha, svestan da takvo stvorenje ne može da postoji, niti na 
Schomburku niti igde u poznatom svemiru, a onda se nakaza sa užasavajućom lakoćom 
i gipkošću pokrenu na čeličnim nogama i pohita za kolima. 

Još samo malo stajao je kao opčinjen, a onda okrenu upravljač i ubrza vozilo. 
Gravipterski motori zaurlaše, preopterećeni, a kola se trgoše i poput munje pojuriše 
putem. Čudovište zabaci glavu i bez glasa se dade u poteru. 

Brži je od mene, shvati Valdemar. Stići će me i raskomadati. Na čelu mu izbiše 
graške znoja. Iznenada je bio ubeđen da su odbrambene trupe bombardovale kraj 
upravo da bi uništile to biće, čeličnu crnu udovicu, ali im je ona nekako izbegla i stigla 
do međudržavnog. To nije bilo nagađanje, već izvesnost. Ko zna odakle je stiglo to 
stvorenje, možda negde iz dubina neistraženog svemira, da bi našlo pribežište u ovom 
pustošnom kraju. 

Tako naglo da je Valdemar jedva video udove koji su šibali kroz vazduh, demon izbi 
na desnu stranu puta i gotovo dokači vozilo. Navikao na vožnju kroz peščane oluje i 
planinske useke Schomburka, Valdemar uspe da ga izbegne, ali kola strelovito 
poskočiše i preleteše na drugu stranu puta. Za dlaku je izmakao oštrim zupcima stena 
na rubu međudržavnog, elektromagnetni odbojnici ljutito su zabrujali kad ih je okrznuo, 
a onda se odbio nazad. Nekoliko sekundi borio se da uspostavi kontrolu nad kolima i, 
da je neko vozilo naišlo iz suprotnog smera, svakako bi naletelo na njega i raznelo ga u 
paramparčad. Ali put je ostajao čudnovato prazan i on je i dalje stajao sam, na milost i 
nemilost nakazi iz ružnog sna koja se okomila na njega. 

Čelični pauk za trenutak je zastao na svojim vitkim nogama i kao da ga je 
odmeravao, a onda ga zakloni oblak prašine koja se podigla dok je Valdemar pokušavao 
da izbegne napad. Nagazio je na gas, neprestano pogledavajući prema retrovizoru. 
Rastojanje između vozila i mesta napada neprestano se povećavalo, ali on se pitao da li 
će to biti dovoljno kada s.e čudovište pokrene: već se uverio da je njegova hitrina 
gotovo nezamisliva. 

Na zadnjem sedištu, Pilim se probudi i zaplaka. 

Oblak prašine rasu se u noćnom vetru, nestade. Valdemar Le Moine gledao je 


72 


nekoliko trenutaka ne verujući svojim očima. 

Put i nepregledna pustara obasjana mesečinom bili su prazni dokle god oko 
dopire. Od čudovišta nije bilo ni traga. 

Urlanje motora prede u predenje, a zatim potpuno prestade. Valdemar je 
zaustavio vozilo, isključio gravipterski pogon i drhtavo se naslonio na upravljač. 

Mesečina je plavila praznu pustaru. 

»Yolanda«. Trudio se da mu glas zvuči mirno. »Yolanda, šta si maločas videla?« 

Digla je pogled sa Pilima i zavrtela glavom. »Ne znam, Vale. Podigao se vetar i sve 
prekrio prašinom. Izgubio si kontrolu nad kolima, zar ne? Nešto se pokvarilo? 

»Samo si to videla? Vetar... i prašinu?« 

U odsjaju mesečine lice joj je bilo vrlo bledo. »Ja... ne znam, Vale«, ponovila je. 
»Bila sam tako sanjiva. Da li je bilo još nešto?« 

»Nije odgovorio. Šta se to dešava sa mnom, upitao se. Zar je moguće da mi se sve 
samo pričinilo? Demonska nakaza koja galopira kroz oblake prašine, čeljust koja bi 
mogla da prepolovi kola samo kada bi ih dohvatila? Slika je bila tako živa u njegovim 
očima. A opet, bila je noć, a svetlost mesečine bila je tako slaba. Zatvorio je oči. 
Umoran sam, pomisli. Vozio sam satima. Živci su mi napregnuti. Upravo sam 
prisustvovao bombardovanju rodnog kraja. Da li je moguće da mi se sve pričinilo? 

Za ime sveta, mogao sam tek tako da ubijem rođenu ženu i dete. 

Sklopio je oči. 

»Mislim... da bi mi dobro došlo da se malo odmorim. Možeš li da preuzmeš vožnju 
do grada?« rekao je. 

Bez reci izašla je i prešla na vozačko sedište. Pomerio se desno i gledao je kako 
uključuje motore i okreće upravljač. Kola se pokrenuše lako, bez trzaja. 

Čitavog puta do grada osvrtao se prema belokosnim oblacima prašine koji su se 
uzdizali u pravcu Lenier—de Crespignija, kao da želi da se uveri da ih nešto ne prati. 


2. SABRINA 


Svetlosti su igrale po tavanici, nalik na leptirove koji se preganjaju oko nezamislivih 
cvetova. Obično ga je hologram koji je ukrašavao spavaću sobu smirivao, ali sada mu je 
čitava slika delovala haotično, poput misli koje su mu se vrzmale po glavi. Valdemar Le 
Moine nikada u životu nije patio od priviđenja i njegovo prvo iskustvo ga je uzasnulo. 
Čitavog života bio je uveren u nepogrešivost svoga tela i uma: bolesti su davno postale 
deo tamne istorije čovečanstva i sve što je makar samo nalikovalo na njih moglo je biti 
primljeno s najvećom grozom, sve su to bile samo užasne aveti nekih davnih vremena 
kojima nije moglo biti mesta u savremenom svetu. Onome ko je siguran u svoju 
nepogrešivost, promašaj će pasti neuporedivo teže nego drugima. Zato su se, otkako je 
stigao kući, njegove misli neprestano vrtele oko događaja na auto-putu. Njegova čula 
podlo su se poigrala sa njime: tu nije pomagalo nikakvo smirujuće objašnjenje. 

Vrata sobe izbledeše, nestadoše i na ulazu se pojavi Yolanda odevena u spavaćicu. 
Odrazi svetlosti sa tavanice obasjavali su joj lice i izgledala je još umornija nego što je 
svakako bila. 

»Zaspao je«, rekla je i pokazala glavom prema Pilimovoj sobi. »Ovih dana se 
pošteno izjurcao. Promena će mu dobro doći.« 

Došla je do kreveta i blago se spustila kraj Valdemara. »Na radiju je bilo vesti o 
bombardovanju«, rekla je. 

»Da?« Rekao je Valdemar. 

»Izgleda da se radilo o onoj grupi krijumčara o kojoj je već više puta bilo reći. Na 
radiju kažu da su pokušali da predu Samstam noseći na brodu jednog anđela u 
hibernaciji. Ne kaže kako su došli do njega. Vlasti su organizovale poteru neviđenih 
razmera, u kojoj su učestvovale i snage policije i vojska. Stigli su krijumčare iznad 
Lenier—de Crespignia i tamo ih oborili. Kažu da su svi izginuli. Brod krijumčara i dve 
vojne letilice razneseni su u atome. Nije bilo povređenih među stanovništvom. Reci mi, 
Vale, zar su anđeli toliko opasni?« 

Slegao je ramenima, koliko to može čovek dok je u ležećem položaju. 

»Da li je smrt opasna po život?« pitao je. »Anđeli su samo životinje, Yola, ali 
životinje sposobne da ostvare sva maštanja najfantastičnijih luđaka. Njihove psi-moći 
dovoljno su velike da razore planetu, ukoliko se samo nađe manijak koji će im dati 
dovoljan podsticaj na početku. Istorija je pokazala da takvih luđaka nikada ne manjka. 
Već i to sadrži opasnosti koliko voliš. Ali nije u tome stvar.« 

»Nije?« Yolanda se okrenula u postelji, zagledana u njega. 

»Ne. Stvar je u podsvesti«. Prisetio se dana kada je gutao doslovce sve podatke 
koji su se mogli naći o najfantastičnijoj vrsti života u svemiru, dok je bio opsednut 
maštanjima o tome da i sam dođe u posed jednog primerka i da donese sreću čitavom 
čovečanstvu. On ne bi dozvolio da išta na svetu pode krivo. Tek kasnije je shvatao 
koliko je grešio — a opet, koliko je samo drugih, mladih i starih, delilo njegova 
maštanja. 

»Kada bi bilo moguće potpuno kontrolisati anđele, ovaj svemir bio bi sasvim 
drugačiji. Sigurno ti je palo na pamet da bi bezbrojni vladaoci, koordinatori i 
zapovednici poželeli da imaju jedan primerak samo za sebe i da kontrolišu svoje carstvo 
kako god vole. Dokopali bi ih se oni, na ovaj ili onaj način. Ali ne smeju. Jer svesne misli 
predstavljaju samo jedan deo ukupnih umnih procesa. Nijedan čovek nije imun na 
ružne snove. A uz jednog anđela, snovi su stvarnost. Znaš, Yola, bilo je ljudi koji su 
svejedno pokušali. Dok još anđeli nisu bili izolovani na Veronikinom Zlu. Ono što se 
desilo... možda si čitala o tome. Ljudi često umeju da upotrebe nove stvari da bi naneli 
bedu što većem broju ljudi, ali anđeli su izgleda kao stvoreni za to da im takve stvari 
olakšaju. Mogla bi se napraviti hronika užasa koje su anđeli doneli čovečanstvu. Njih je 
jednostavno nemoguće potpuno kontrolisati. Završilo se onako kao što znaš — sa 
rezervatom na najzabačenijem svetu, bez ijednog ljudskog bića u čitavom tamošnjem 
zvezdanom sistemu. Ne znam kako su krijumčari došli do svojeg primerka i nije me 
briga. Jasno mi je samo da nikakva reakcije protiv njih nije mogla biti previše oštra. Ali 
sada je sve gotovo, a to je ono što se računa.« 

Pomilovao je Yolandu po obrazu. Smešak na njenom licu bio je blag, ali topao. 
Njegova žena nekako je još uvek izgledala kao devojčica na pragu devojaštva, ali je iza 
krhke fasade skrivala više snage od većine ljudi koje je poznavao. Njegova ljubav prema 
njoj nikada neće izbledeti. 

Poljubac koji joj je spustio na usne bio je nežan, da bi postepeno prerastao u nešto 
mnogo strasnije. Njen dah mirisao je na med. 

»Oh, bože«, rekla je ona i odvojila se od njega. 

»Šta to... ?« promrmljao je, mrzovoljan kao čovek koga su prenuli iz najslađeg sna. 

Onda je i on čuo Pilimov glas. 

»Mama«, zvao je ovaj. »Mama!« 

Uzdahnula je i digla se iz kreveta. 

Kada je izašla iz sobe, ostao je da leži, zagledan u prazno. Pilim je imao svega četiri 
i po godine, ali Valdemar je ponekad imao osećaj da mališa vrlo svesno planira kada će 
uznemiriti i prekinuti svoje roditelje. Uostalom, pomisli Valdemar, to se dalo i očekivati. 
Spavao je tokom čitavog puta prema Sabrini: moglo se pretpostaviti da sada sledi 
besana noć. 

Iz susedne sobe čuo je glasove. Pogledao je na sat: pola četiri izjutra. Nebo iznad 
grada već je poprimalo plavkastu nijansu. Pomiren sa činjenicom da više nema spavanja 
sve do jutra, Valdemar se digao iz kreveta i polako odšetao do Pilimove sobe. 

Na zidovima su skakutali holografski zečići i treperile nevešte trodimenzionalne 
žvrljotine načinjene Pilimovom rukom tokom igri na konzoli hompjutera. Mališa je 
sedeo nasred kreveta i živahnih očiju razgovarao sa Yolom. 

Ćeretao je: »Sanjao sam sneg. Mama, zašto sada ne pada sneg?« 

Yolanda je rekla: »Pilime, sneg pada samo zimi. Sada je leto i snega ne može da 
bude.« 

»Ali ja volim sneg. Hoću da pada sneg.« 

Yolanda uzdahnu i bespomoćno pogleda muža. Smešeći se, Valdemar pride 
prozoru, a tamo zastade kao ukopan. Osmeha nestade sa njegovog lica. 

Vlažne, paperjaste pahuljice sipale su na okvir i odmah se topile, ostavljajući kapi 
na staklu dečije sobe. Avgustovsko nebo ponovo se zamračilo i kao da je plavi sjaj koji je 
prethodio zori bio prognan negde daleko. U uličnim svetiljkama kovitlali su se iskričavi 
oblaci. Čitav grad bio je obavijen belim velovima: usred leta, Sabrina je obukla venčanu 
haljinu zime. 


3. ŽELJE 


Sledeće večeri sve troje su izašli zajedno u šetnju po Leonkavelo prospektu. Bilo je 
malo šetača, jer je za to doba godine bilo prilično hladno. Sabrina se protezala ispod 
njih, siva i kao iskovana od gvozda, a metalni pločnici vlažno su se iskrili. Vetar je 
donosio mirise sa pustara koje su okruživale grad, miris kremena i, besmisleno, vonj koji 
je podsećao na puževe ili školjke. Na nebu iznad prospekta upravo su se pojavljivale 
prve zvezde. 

Pilim je trčao ispred njih u jakni fluorescentno crvene boje otprilike tri broja 
prevelikoj i razgonio jata odomaćenih golubova, a Valdemar ga je tmurno posmatrao. 
Izgledao je toliko normalno, toliko životno. Da li je onda bilo mesta crvu sumnje koji se 
uvrteo u Valdemarovu glavu i počeo da ga nagriza? Yolanda mora da je primetila da je 
zbog nečega zabrinut, jer otkako su izašli nije izmenila više od nekoliko reci sa njim, 
pametno ga puštajući da se kuva u sopstvenom sosu. Nije želela da se mesa u njegova 
razmišljanja i ispravno je činila: nije ni sam bio načisto o čemu se radi. 

Sve je počelo jutros, vešću o anđelu i čudnovatim događajima na auto-putu. 
Prebacivao je sebi da postaje paranoičan, ali povezivanje nekih stvari se nametalo. 
Noćas, oko ponoći, prišli su veoma blizu mestu na kome je navodno uništen jedan 
anđeo. Neposredno nakon toga sa njima počinju čudni događaji. Usred avgusta, njegov 
sin sanja sneg i on zaista počinje da pada. Zatim, kako protumačiti povezanost trenutka 
Pilimovog buđenja i nestanka paklenog priviđenja na međudržavnom? Opet snovi koji 
se ostvaruju? 

Blagi bože, pomislio je, daj da se varam. 

Anđeli su stvorenja čija je struktura izuzetno krhka: najviše podsećaju na skupinu 

pramenova paučine koju vetar može nositi kako ga volja. Udarni talas sa mesta 
eksplozije krijumčarskog broda osetio se kod naših kola. Šta lije sve doneo sa sobom? 
Da li je uništio anđela, ili je samo prekinuo hibernaciju i izbacio ga neozledenog iz 
prostora za teret? Vrata kola bila su u to vreme otvorena. Da li je pramen paučine 
mogao upasti kroz njih i zalepiti se za Pilimovo lice? 

Jednom kada dodirne kožu čoveka, anđeo stupa u simbiozu sa njime i prilično ga je 
teško odvojiti. Njegove ćelije upijaju se i mešaju sa ljudskim nervnim sistemom, a mesto 
njegovog upada u organizam može se prepoznati po crvenim mrljama na koži koje 
najčešće imaju zvezdast ili razgranat oblik. Nekada su ih nazivali stigmama. Da li se 
takve mrlje sada nalaze na telu njegovog sina? 

Preopterećen sam, pomislio je Valdemar. Imao sam suviše problema u poslednje 
vreme. Ali to nisu bile prave reci., 

Seme sumnje, jednom kada se začne, teško je ukloniti. Za sve ono što se dogodilo 
u poslednjih dvadeset sati moglo je biti i drugog objašnjenja, ali kako biti siguran? 
Prilikom jutrošnjeg kupanja nije opazio nikakve mrlje na telu svoga sina, ali kakav je to 
dokaz? Da li se stigme uvek javljaju, ili su samo povremeni efekt? Nije se sećao da je 
čitao nešto o tome. Zatim, moglo se desiti da su slabo vidljive i da ih naprosto nije 
primetio. Kako znati? Sa anđelom čovek može da opustoši planetu. Kako da bude 
siguran da li su snovi i želje njegovog sina postali oružje opasnije od nuklearnog? 

Zadihan, Pilim je došao do svoje majke i ona ga podiže u vazduh. »Pogledaj, 
Pilime«, reče ona i pokaza prstom. »Zvezda pada. Zašto ne poželiš nešto?« 


4. POSEDNUTOST 


Probudio ga je plač. Jedan trenutak nije znao šta se dešava, a onda se rasanio i obazro 
oko sebe. Svetio kasnog popodnevnog sunca dopiralo je kroz granje drveta u parku 
pred kućom. Shvati da je zadremao u fotelji pred ekranom hompjutera. Vesti su odavno 
prošle i na zaslonu su skakutale raznobojne trodimenzionalne reklame. Yolanda se još 
nije vratila sa posla iz biroa za konstrukcije na drugom kraju grada. Glas koji je čuo bio 
je Pilimov. 

Požurio je do dečije sobe. Vrata su bez glasa iščilela ispred njega i on ugleda sina 
kako sedi na sredini kreveta sa bioničkom lutkom u naručju. Oči su mu bile uplakane. 

»Šta je bilo, Pili? Ne boj se, tata je tu.« 

»Sanjao sam stra-strašno. Bila je mama i...« 

»Šta si sanjao« upitao je, osećajući kako mu trnci prolaze kičmom. Moj sin, 
ubilačko oružje... Ali Pilim je samo jecao i još čvršće grlio lutku. 

»Mama«, rekao je on. 

U jednom skoku Valdemar je izleteo iz dečije sobe i našao se za konzolom 
hompjutera. Otkucao je pozivni znak biroa, osećajući se kako mu se glavom roje zle 
slutnje. Yolanda, pomislio je, Yolanda, najdraža... 

Ekran zatrepta i u vazduhu se pojavi natpis: 


VEZA U PREKIDU 


Pokušavao je ponovo i ponovo. Nijedan broj u birou nije odgovarao. Iz susedne 
sobe čuo je Pilimovo jecanje. Tresnuo je pesnicom po tastaturi i vratio se sinu. Grubo ga 
je dohvatio. 

»Šta si sanjao?« pitao je hrapavim glasom. Dete poče glasnije da plače. 

»Šta si sanjao ?« 

»Bauka.« Kroz suze. 

»Kakvog bauka?« 

»Onoga što je Cham Circe ubio na jezeru.« Cham Circe je bio junak poznatog 
dečijeg avanturističkog programa. Bauk je svakako bio zli ksenomorf Zulu koji je 
pokušao da osvoji.svet. 

Zulu je imao oblik divovskog pauka. Valdemar se seti kako je pažljivo Pilim pratio 
tu emisiju. 

»Mislio si na pauka.« 

Pilim klimnu i proguta knedlu. »Da, bauka.« 

»Šta je on učinio?« 

»Pojeo je mamu. Mama...« 

Valdemar opsova i istrča iz sobe. Kompjuter je i dalje davao znak da su veze u 
prekidu. Pozvao je drugi broj, Na ekranu se pojavilo lice kibere iz službe za informacije, 

»Možete li mi reći zašto ne mogu da dobijem biro za konstrukcije Cambrai?« Pitao 
je Valdemar. 

Lice kibere bilo je kao izvajano od gipsa. 

»Strašno nam je žao, gospodine, ali izgleda da se u birou dogodila nesreća. Došlo 
je do eksplozije, a zgrada se srušila...« 

»Šta je sa mojom ženom? Yolanda Le Moine, dvadeset pet godina, lični broj 
NACLACCYBAA...« 

»Prema informacijama iz gradskog centra za zaštitu, niko nije preživeo. Primite 
izraze najdubljeg saučešća, gospodine.« 

Prekinuo je vezu i zatvorio oči. Oseti da mu se niz obraze slivaju suze. Yolanda, 
pomislio je, Yolanda, šta ću bez tebe? 

Udario je pesnicom po tastaturi hompjutera, staklarija na stolu zazveča od siline 
udarca, i podigao se polako, kao pijanac. Negde iz parka dopiralo je zaljubljeno 
gugutanje golubova. Otišao je do kupatila i umio se ledenom vodom, a onda mu jecaji 
ponovo potresoše ramena. 

Moj sin je ubica, pomisli on. Blago, bez ikakve zle namere uništio je sopstvenu 
majku. Sklopio je oči i osetio da mu se ruke tresu. Tvoje dete, Valdemare Le Moine, ima 
dar za kojim si uvek čeznuo, pomislio je. Njegove želje i snovi postaju stvarnost. Nije li 
to ono što svaki roditelj želi svojem detetu? I nije li to najgori užas koji se da zamisliti? 
Tvoj sinčić je posednut, Valdemare, posednut je anđelom. 

Grozničavo je razmišljao šta se tu može učiniti. Ima li za mene ikoga dražeg od 
njega, upitao se. Ali on je ubio Yolandu. On može da uništi čitav svet. Nenamerno, kao 
što je zbrisao sopstvenu majku. Kako se zove to osećanje kada istovremeno nekoga 
Voliš, bojiš se za njega i bojiš se njega? Roditeljska ljubav? 

Prešao je rukom preko čela i zagledao se u ogledalo. Na slepoočnici opazi nekoliko 
kapi krvi koje su se slivale na obraz u gotovo pravilnoj crti. Odrao je ruku kada je udario 
po tastaturi i krv je poticala sa njegovog dlana, ali nije pokušavao da briše ni čelo ni 
ruku. Udisao je vazduh duboko, punim plućima i razmišljao šta da uradi. Da sve prijavi 
vlastima? Ali Pilim je njegov sin. A sada, nakon ovoga što se dogodilo, jedino biće na 
svetu do koga mu je još stalo. 

Kako rešiti nerešiv problem? Kada se pred tobom nalazi više rešenja za njega, ona, 
razume se, sva moraju biti pogrešna. Šta da učinim sa svojim detetom? 

Nešto zacvile, zaškripa, a zatim kuću prodrma strahovit udar. Posegnu prema 

vratima, a pod mu poskoči pod nogama i on se prostre koliko je dug po podu kupatila. 
Potres, pomislio je i prvi poriv bio je da odjuri po Pilima, da ga što pre izvuče iz kuće, ali 
ubrzo je shvatio šta se dešava. 

Pilim je sanjao. 

Ustade i pokuša da otvori vrata, ali kao da je automat potpuno poludeo. Vrata su 
iščezavala i ponovo se materijalizovala bez ikakve logike, on pokuša da se baci kroz njih 
i odustade, svestan da “bi ga naglo pojavljivanje ulazne ploče moglo osakatiti. Kuću su 
sada prožimali siloviti udarci, kao da nešto živo i divovsko pokušava da raznese u 
paramparčad zidove koji su ga okruživali, mahnita buka bila je sve jača i on poče poput 
zveri u klopci da se osvrće ne bi li našao načina da se izvuče iz kupatila. »Pilime!« 
Dreknuo je i glas mu se utopio u besomučnoj tutnjavi, zujanju i pištanju kućnih 
automata koji su se, izgleda, uključili svi odjednom, drhtajima koji su na izgled razarali i 
same temelje građevine. Svetla zatreperiše i ponovo se vratiše, sumanuta buka bila je 
takva kao da se raspada čitav grad. Obazro se oko sebe, a onda je skinuo sa zida 
ormarić sa ogledalom i Yolandinim i svojim higijenskim priborom i hitnuo ga u razvodnu 
ploču poludelog kućnog automata. Začu se tresak, odlomci uređaja i staklarije se 
rasprštaše svuda oko njega, nekim čudom ga ostavivši bez ogrebotine, a sva buka 
najednom uminu. 

Oprezno je provirio kroz otvor uništenih vrata u polumrak izlaznog hodnika. 
Prašina je lebdela u vazduhu pred njim, a svuda po podu bili su razbacani kućni 
predmeti, slike i tri-de ukrasi. Sa vešalice dopola istrgnute iz zida visila je Yolandina 
jakna i on primeti da je pocepana preko sredine, kao da je preko nje prešlo sećivo oštro 
poput brijača. »Pilime«, viknuo je Valdemar i otrčao u dečiju sobu. 

Zagrcnuo se i zakašljao u oblacima prašine koji su je ispunjavali. Pilimove stvari bile 
su razbacane na sve strane u nezamislivom haosu i on primeti na zidu sobe tri paralelne 
brazgotine koje kao da su nastale nakon udarca nekakve nezamislivo moćne, troprste 
kandže. Tavanica i polovina suprotnog zida bili su razneseni kao nakon eksplozije, a kroz 
razderani građevinski materijal videli su se pramenovi izolacionog materijala i pokidani 
optički i električni kablovi. Odnegde se čulo šištanje, kao da nekakav gas izbija pod 
visokim pritiskom. Pilima nije bilo nigde. Na njegovom uništenom krevetiću Valdemar 
pronađe tri kapljice krvi. 


5. ANĐEO 


Jedan trenutak zurio je bez daha. Nije moguće, pomislio je, nikako nije moguće. Svesno 
ili podsvesno, zašto bi iko sebi poželeo zlo? Ali znao je i previše dobro šta se pre 
nekoliko sekundi odigralo u sobi njegovog sina. 

Ovo će te boleti, pomislio je. Oh, kako će te samo boleti. Kasnije. Kada udarac ne 
bude izgledao toliko nezamislivo veliki. Kada bude vremena za plakanje. 

Yolanda. Pilim. 

U njemu je bila samo praznina. 

Valdemar prede rukom preko čela. Zatim se zagleda u dlan. 

Na njemu nije bilo ni kapi krvi. 

Setio se tanke, okrvavljene crte na svojoj slepoočnici i zbunjeno se zagledao u 
prste koji su se belasali u polumraku. Onda se, pun zlih slutnji, vratio do kupatila, 
podigao najveću krhotinu ogledala i zagledao se u nju. 

Tanka nit boje višnje protezala se preko njegove slepoočnice i nestajala u kosi. 

Razdvojio je vlasi i ugledao tamni lik koji je podsećao na malog pauka raširenih nogu, 
nacrtanog na koži njegove glave. Prešao je prstima preko njega, a koža je na dodir bila 
topla i potpuno suva. 

Stigma. 

Sve vreme si to bio ti, rekao je sebi. Od samog početka, tamo na međudržavnom 
iza Mambrina. Ti si jedini izlazio iz kola: anđeo je imao najbolju priliku da ude baš u 
tebe. 

Seti se priviđenja u pustari. Nije to bila halucinacija izazvana umorom niti 
potresenošću. Bila je to posledica spajanja dva nervna sistema, anđeoskog i ljudskog, 
parazita i domaćina. Pa onda sneg: tvoje dete je reklo da bi želelo da ga vidi i, kao 
uzoran roditelj, ti si se smesta potrudio da mu ispuniš želju. A uništenje biroa? Pilim je 
samo ispričao svoj detinji san, a tvoja podsvest se potrudila da ga ostvari u najjezivijim 
pojedinostima. 

Ubio si ženu i sina, Valdemare. 

Da me nije zahvatio crv sumnje, možda bi Pilim još uvek bio živ, pomisli on. Da sam 
samo ranije shvatio. Neman je od samog početka bila u meni._ 

Šta da radim? Zašto nije ubio samo mene umesto njih? Mojih najmilijih. Kako bih 
želeo da mi se bar Pilim vrati. Ali izgleda da to ne deluje na taj način. 

Izašao je na terasu, malo se povodeći, i zagledao u krošnje parka pred kućom. 
Grad je i dalje živeo svoj popodnevni život i samo je slabašni zvuk sirena koje su zavijale 
negde u daljini ukazivao na to da se desilo nešto neuobičajeno. A šta? Ništa strašno, 
pomisli Valdemar. Samo najnesrećniji dan moga života. 

Zatvorio je oči. Glava ga je pasje bolela. Ali u tami iza kapaka skrivali su se svi 
prizori iz poslednjih dvadesetak sati, gipsano lice kibere na ekranu kućne konzole i 
ružičasti odblesak nuklearnih projektila koji se rascvetavaju u pustari Schomburka, 
kovitlanje avgustovskih pahuljica nad nebom Sabrine i nakazna čeljust demona koji mu 
se ukazao na auto-putu. Brzo je otvorio oči i shvatio da ne može da se otarasi tih 
priviđenja. Čelični pauk škljocao je dvometarskim čeljustima, nalik na džinovske makaze 
koje režu tkivo njegovog sna, lica Yolande i Pilima gledala su ga nemo optužujući. 
Njegov privatni pakao vezao je koloplet oko njega i činilo se da nema načina da izađe 
odatle. Proklet bio, anđelu, mislio je, proklet bio. 

Iznenada, sve prestade. 

Dok su mu ramena potresali jecaji bez suza, prišao je kućnoj konzoli, želeći da 
pozove policiju, i tek nakon nekoliko sekundi shvatio da ne radi. Kuća je ponovo bila 
tiha, a sablasti su mu nestale iz očiju. Onda je polako sišao do ulaznih vrata i otvorio ih. 
Patrolnih kola nije bilo nigde na'vidiku. Nekoliko desetina metara daleko od ulaznih 
vrata, na tlu parka ležala je hrpa pocepanih starih tkanina boje rđe. Vetar je prevrtao 
listove nekih novina bačenih pored nje. Valdemar se obazre i vide da nigde u okolini 
nema ljudi. Kao da je čak i zvuk saobraćaja umlnuo i Sabrina je rrajednom bila potpuno 
tiha. Mrtvilo parka pratilo je mrtvilo njegove duše. 

»Bože«, rekao je i uhvatio glavu rukama. 

Pošao je prema parku, prešao deset metara, dvadeset, ali i dalje nije video nikoga. 
Učini mu se da iz daljine čuje brektanje snažnih motora, poput onih koji se 
upotrebljavaju u rudarskim kopovima. Onda mu se pogled vrati na hrpu pocepanih 
crvenih tkanina koje su ležale raskidane i delimično rasute po tlu parka. 

To uopšte nisu bile krpe. Bilo je to ljudsko telo. 

Valdemar oseti snažnu navalu mučnine. Nesrećna žrtva, na kojoj se nije moglo 

prepoznati ni da li je bila muško ili žensko, izgledala je kao da je propuštena kroz 
drobilicu kamenja. Iznenada je bio svestan da je i to njegova krivica, da je čitavu 
nesreću izazvala oslobođena i ojačana tama njegove podsvesti. Nešto u njegovim 
grudima pripremalo se da počne da vrišti, dugo, očajnički. Šta se to nalazi u meni, mislio 
je, zar moram uništiti sve što ugledam, zar u meni nema nimalo lepih želja? Zašto sve 
ne prestane? Gospode, sa svim onim što imamo u sopstvenoj glavi, šta će nam gori 
demoni? 

Brektanje rudarske mašine koje je začuo pre izvesnog vremena postade 
desetostruko jače, a onda se pretvori u siloviti urlik, riku koja kao da je dopirala iz 
samog središta pakla. Nije to mašina, pomisli on. Iznenada mu je čitava scena bila 
poznata, kao da ju je doživeo nekada ranije, samo što ne može tačno da se seti gde i 
kada. 

Stvar se pojavila iza zgrade pored njegove i bez žurbe se zaputila na svojim 
čeličnim nogama. Pokreti su joj bili puni smrtonosne elegancije i nesmiljene snage. 
Valdemar je skamenjeno gledao telo demonskog hibrida tiranosaurusa i crne udovice 
koje mu se nejasno ukazalo prošle noći na međudržavnom. Na dnevnom svetlu izgledao 
je još užasnije: ovog puta stvarno, od krvi i mesa, a ne samo bestelesno priviđenje pod 
mesečinom Schomburka. 

Njegov najstrašniji košmar pratio ga je iz sna sve do jave. 

Kao u polusnu, okrenuo se, gledajući kuda bi mogao da pobegne. 

Čelična crna udovica stajala je između njegove zgrade i njega i posmatrala ga 
okamenjenim pogledom. Udovi su joj dovoljno snažni da bi mogla da preore pola grada, 
shvati Valdemar. Razorna nakaza koja nema šta da traži u stvarnosti: gledaj je dobro, 
pomisli on. 

To si ti, Valdemare. 

Pokrenula se uz urlik od koga se zemlja tresla i uputila se pravo ka njemu. On 
potrča, ali se okliznu u krvavoj lokvi i pade koliko je dug. Zver jednim pokretom 
prepolovi stablo platana koje joj se našlo na putu — moralo je imati preko trideset 
centimetara u prečniku — i bez žurbe se upuli ka žrtvi, kao da zna da joj ne može umaći. 
Jedan trenutak video je nakaznu glavu iz neposredne blizine, a onda se podigao i 
potrčao koliko ga noge nose. 

Mogla me je ubiti, pomisli. Mnogo je brža od mene. Ali se igra sa mnom. Njena 
svrha je mučenje — na kraju krajeva, rođena je u košmaru. 

U tri koraka bezimena stvar je ponovo bila kraj njega, ud koji se metalno 
presijavao zamahnuo je silovito i promašio Valdemara za samo nekoliko centimetara, 
uzoravši brazdu po betonskoj stazi parka. Jato golubova panično zaiepeta krilima 
pokušavajući da im se ukloni sa puta. Imao je osećaj kao da se tkivo svih njegovih mora 
sakupilo u tamni oblak i stalo da ga progoni nesmiljeno, demonski. Bilo je to ono što 
svaki čovek samo nazire u uglu sobe kada ugasi svetio, iskonski užas bez milosti i 
saosećanja — a ja sam ga dozvao na svetio dana, pomisli Valdemar. 

Preskočio je klupu i gotovo je pri tom oborio. Demon iz sna samo je dokači 
kandžom i odbaci nekoliko desetina metara uvis. Pri tom se pomerio toliko da je 
Valdemaru otvorio prolaz prema vratima njegove zgrade. Ovaj to ugleda i dade se u 
besomučan trk. 

Prošao je samo deo sekunde pre nego što je demon sna shvatio šta Valdemar 
namerava. Onda jezivo urliknu i nadade se svom brzinom za njim. 

Valdemar stiže do vrata i baci se očajnički prema njima. Otkotrljao se po podu i 


80 


dobro ugruvao, a iza sebe začuo je siloviti tresak kada je stvor naleteo na okvir vrata. 
Jedan trenutak Valdemar je pomislio da se preračunao i'da nakazna glava ipak može da 
ude u hodnik, sluzave čeljusti sklopiše se na nekoliko desetina centimetara od njegove 
glave, a onda shvati da je ulaz premalen. Podigao se, zadihano, a demon sna se izmače i 
besomučnom silinom poče da kidiše na vrata, zidove. 

Građevina se tresla kao da je zemljotres. Demon sna bio je čas na jednoj strani 
zgrade, čas na drugoj, pod njegovim udarcima leteli su komadi čelične građe kao da ova 
nije ništa čvršća od papira. Oslanjajući se rukama na zidove, kao da korača po brodu na 
olujnom moru, Valdemar potrča prema garaži u podrumu. Bilo je pitanje trenutka kada 
će zidovi popustiti i kada će se građevina srušiti i zakopati ga pod sobom. 

Našao se pred gravipterskim vozilom i uklonio vrata jednim udarcem ruke, zatim 
se svalio za upravljač. Rika demona postade prigušena čim se školjka vozila zatvorila 
oko njega, a on aktivira motore i, ne čekajući da se dovoljno ugreju, dade pun gas. 

Vrata garaže rasprštaše se u komade kada je proleteo kroz njih i kroz poplavu 
dnevnog svetla on ugleda sablasnu glavu demona koji je još uvek pokušavao da se 
probije kroz glavni ulaz. Komadi grade i metalne armature ležali su razbacani svuda oko 
njega. Vozilo poskoči i jurnu kroz park, a demon sna se sa besnim urlikom nadade za 
njim. 

Na upravljačkom displeju kompjuter je iscrtavao najoptimalniju trasu za izlazak iz 
grada i uključivanje na kružni put oko grada, a Valdemar ga isključi i prebaci potpuno na 
ručno. 

Samo kada bih ga izvukao iz centra pre nego što napravi mnogo veću štetu, mislio 
je on. Demon sna bio još snažniji nego što je mislio, njegova moć bila je tolika da bi 
doslovce mogao opustošiti grad. Skrenuo je tik podno jednog od stabala parka, vozilo 
nalete odbojnikom i okrete se gotovo u mestu, a demon sna već je bio skoro nad njime. 
Ponovo je dao pun gas, čudovišne kandže sklopiše se uprazno, sledeći udarac koji mu je 
bio upućen odvali komad kore i stabla dugačak gotovo metar. 

Podigao je vozilo na maksimalnu moguću visinu; gravipteri su pištali dok je lebdeo 
na visini od preko pola metra, a onda ponovo dodade pun gas. U retrovizoru video je 
lice nakaze iz pakla koja ga je pratila u stopu. Pokuša da skrene levo, zatim desno, ali se 
stvor nije dao prevariti. Najzad izbi na ulicu koja je vodila od parka. 

Ljudi. Pred njim su bile stotine, hiljade ljudi koje su se okupile oko parka, privučene 
zvucima koji su govorili da se dešava nešto neuobičajeno. Svetla patrolnih kola su se 
okretala, policajci su upravo postavljali barikade da spreče radoznalce da zadu na 
mesto događaja. Bežite, pomislio je Valdemar, prokleti luđaci, zar nijedna nesreća ne 
može proći bez vas? Skrenuo je u poslednjem trenutku, gomila se uskomeša a zatim 
poče panično da beži kada ugleda demona, policajci su najpre pokušavali da uspostave 
kakav-takav red, a zatim Valdemir vide kako i oni sami napuštaju položaje i beže glavom 
bez obzira. Demon sna zaurla i gomila se pretvori u krkljanac u kome se nije znalo ko 
koga gazi. 

Valdemar je napravio širok krug oko parka, a zatim uleteo u bočnu ulicu brzinom 
od gotovo sto pedeset kilometara na čas, poput torpeda se stuštio između poslednjih 
begunaca, bokom vozila gotovo očešao jednu od policijskih barikada i nastavio da 
ubrzava. Nejasno je video divovsku tamnu masu koja ga je i dalje uporno sledila na 
svojim hitrim nogama, ispred njega ljudi su se rasturali i bežali koliko ih noge nose. Bilo 
je to kao da ispred njega ide talas koji je razbijao reke ljudi i omogućavao mu slobodan 

prolaz. 

Jedno transportno vozilo izlete iz bočne ulice, jedva ga izbeže, a onda se punom 
silinom zari u izlog velike robne kuće. Valdemar je jurio, a oko njega se širio talas užasa i 
on iznenada dobi utisak da ljudi uopšte ne beže od košmarnog diva koji je grabio u 
stopu za njim, već od njega, Valdemara, kap da je u njemu sakupljeno sve zlo ovog 
sveta. 

Što možda, pomisli on, i nije tako daleko od istine. 

Uz vrisak motora izbio je na put koji je vodio van grada i on shvati da je dospeo na 
ogranak međudržavnog koji ide pored Lenier-de Crespignia. Nije video crnu masu iza 
sebe i za trenutak pomisli da je izmakao. 

Uz urlik čudovište iskoči na nekoliko metara od njega i jednim udarcem raznese 
vozilo koje je stajalo parkirano pokraj puta. Drugi zamah prelomi uličnu svetiljku kao da 
je palidrvce. Okrenuo je upravljač i očešao se o ogradu kraj puta; iskre izbiše visoko u 
vazduh i nestadoše. Nastavio je da vozi sa demonom za petama, ispunjen najcrnjim 
mislima. 

Pošao je prečicom, pomisli on. Podatke o tome bez sumnje crpe iz moje glave. 
Kako da ga nadmudrim? Pa ja se to borim sa samim sobom! 

Na otvorenom putu dostigao je dve stotine kilometara na čas, zatim dvesta 
dvadeset. Automatski se uključiše sonični odbojnici i buka vazduha koji je zviždao oko 
njega postade upola slabija. 

Jedno vozilo iz suprotnog smera pokuša da obiđe demona koji je sada trčao po 
levoj traci, zanese se i punom brzinom nalete na odbojnik. U trenutku kada se odbio, na 
njega nalete drugo, krećući se još brže, u oblaku parčadi odskoči visoko u vazduh, a 
onda oba vozila nestadoše u plamenu oblaka. 

Iskežena čeljust demona kao da se zlurado cerila. 

Pa ja ću se raspasti, pomislio je Valdemar. Svakim trenutkom obuzimalo ga je sve 
veće očajanje. Neodređeno je bio svestan da je baš to ono što daje veću snagu demonu 
njegove podsvesti — i zbog toga je osećao još veće očajanje. 

Iz kola na putu ispade čovek u plamenovima i sruči se potrbuške. Kandža demona 
u prolazu zakači ga na izgled sasvim blago, ali njegovo telo rasprsnu se kao trula voćka. 
Suze su se slivale niz Valdemarove obraze. 

»Prestani«, jecao je. »Prestani.« 

Očajanje preraste u ledenu rešenost. Smirenim pokretima je malo usporio vozilo, a 
zatim okrenu upravljač punom snagom nalevo. Plavo-bele iskre iskočiše visoko u 
vazduh kada je šasija zakačila traku puta. Osećajući kako se njiše kao na uzburkanom 
moru, okrenuo je kola prema demonu i ponovo ubrzao. Dvesta pedeset, trista 
kilometara na sat, govorili su indikatori. Motori su urlali. Nakaza je čekala, podignutih 
prednjih nogu, kao da očekuje da će usporiti kada joj bude prišao bliže, spremna da ga 
dohvati i raskomada moćnim udovima. 

Nije usporio. Silovito je gurnuo komande do kraja. Na trenutak je pred sobom u 
magnovenju video strahotno telo demona, kao izrađeno iz čelika i zatvorio oči 
očekujući eksploziju. 

Otvorio je oči sekundu kasnije, svestan da je do udarca već moralo da dođe. Put 
ispred njega bio je prazan. Jurio je nezamislivom brzinom prema ivici puta, retrovizor je 
pokazao da ni iza njega nema ničega: demon je nestao kao prošle noći kod Lenier-de 
Crespignia. Borio se da povrati kontrolu nad vozilom, ali kretao se prebrzo, udario je u 
graničnik sa desne strane puta, odbio se i naleteo na levi, upravljač mu se potpuno oteo 

pod rukama i on sa beznadežnom sporošću oseti kako kola počinju da se prevrću, silovit 
udarac kao da mu je istrgao pola utrobe, vozilo odskoči i ponovo udari u graničnik, 
probi ga i slete sa puta, a zatim stade da se kotrlja po šljunkovitom tlu. Zaustavilo se 
iskrenuto na bok, oseti kako mu usta ispunjava zadah dima i pokuša da se oslobodi 
pojaseva, ali nije mogao. Vetrobran pred njegovim licem bio je isprskan nečim crvenim i 
on shvati da je to njegova krv. Nije video na levo oko, a leva ruka bila mu je potpuno 
utrnula i on nikako nije mogao da je pomeri. Osećao se kao da lebdi ili se lagano 
ljuljuška na talasima, zakašljao se i iskašljao na sedište kapljice krvi. 

Ali šta se desilo sa demonom? 

Auto-put je bio pust. Negde iz daljine čuo je zvuk policijskih sirena, a vetar je 
fijukao oko razbijene školjke njegovog vozila. 

Shvati da je bio jači od svojeg protivnika. Od sebe, ispravi se u mislima. Čudovište 
se vratilo u tamu odakle je došlo, gde god to bilo. Znači da sam bar delom uspeo. Misli 
su mu prozračne i kao izdvojene iz njegovog tela. Kada bih mogao da vratim Yolandu i 
Pilima. 

Ali čuda izgleda rade samo u jednom smeru. 

Polako, sa naporom, uspeo je da raskopča pojaseve i otvori vrata, a nozdrve mu 
ispuni miris kremena i puževa. Ispuzao je i prevalio se na vlažno tlo pustare, medu 
komade vozila i delove ograde međudržavnog. 

Verovatno sam ubio anđela, pomisli. Kad sam udario u bankinu povredio sam čelo. 
Ne vidim na levo oko. Mora biti da sam razorio parazita. Tkivo anđela, kažu, osetljivije 
je od ljudskog. 

Dugo je tako ležao, uzdišući mirise pustare Schomburka, čudeći se što je živ. Onda 
mu se učini da čuje glasove. 

Bio je to smeh mlade žene i deteta. Čuo je korake i šapat. Neko je prilazio olupini 
kola. 

Shvati da vreme čuda još nije prošlo. 

Došao je trenutak za lepe snove. 


ROMANI KOJI DOLAZE 


Orson Skot Kard: 


GOVORNIK 


ZA MRTVE 


Posle fascinantne ENDEROVE IGRE, sci- 
ence-fiction romana u kome je majstorski 
ispričana priča o manipulaciji detetom- 
mašinom za ubijanje odnosno za odbranu 
ljudske rase od insekata, superiorne tu- 
dinske kulture, Orson Skot Kard, sada već 
definitivno jedan od najznačajnijih sf 
autora poslednjih godina, u drugom de- 
lu—nastavku, romanu GOVORNIK ZA 
MRTVE, stvara sagu o iskušenjima daleke 
budućnosti; zahvaljujući međuzvezdanim 
putovanjima odnosno relativističkoj brzi- 
ni, Ender Vigin, sada Govornik za Mrtve, 
preživljava tri hiljade godina iako je nje- 
govo subjektivno životno vreme je preži- 
veo jedino matični mozak, kraljica-mati- 
ca, Ender putuje sa jedne ljudske kolonije 
na drugu, tumačeći smrt ljudi, govoreći 
istinu o njihovom životu, onako kako je 
saopštio i istinu o superiornoj kulturi nad 
kojom je izvršen ksenocid. 

Istovremeno, na jednom od kolonizo- 
vanih svetova, na Luzitaniji koja je pod 
strogom katoločkom jurisdikcijom, odvija 
se drama koju izaziva sudar različitih kul- 
tura: pekenjinose tj. svinjčiće koji su uro- 
đenici na ovoj planeti mogu da posećuju 
samo određeni naučnici, ksenolozi; Kon- 
gres Zvezdanih Puteva, vrhovno telo 
unutar Stotinu svetova, naredio je da se 
životni prostor svinjčića ogradi, kako ljud- 
ska kultura ne bi uticala na kulturu do- 
morodaca te da bi se, u krajnjem cilju, 
rasa tudinaca sačuvala od mogućeg kse- 
nocida kakav je, tri hiljade godina ranije, 
počinio Ender Vigin. Međutim, ksenolozi 
kojima je u cilju strogo naučnog izučava- 
nja dozvoljen pristup svinjčićima bivaju 
ubijeni, na zagonetan i zbunjujući način... 
kao da im je ukazano vrhunsko pošto- 
vanje. Jedan ksenobiolog s Luzitanije traži 
Govornika za Mrtve; igrom slučaja, naj- 


bliži svet je Trondhajm a na njemu jedini 
Govornik — Ender Vigin. 

Sve što dalje sledi, u vešto ispletenoj 
literarnoj strukturi, sa atraktivnim slikama 
i mudro obrazloženim likovima, saga je o 
ispaštanju krivice za zločin sa kojim čove- 
čanstvo nikada više ne bi smelo da se 
suoči — ali, i o želji da se uspostavi viša, 
kosmička pravda, da se sačuvana čaura sa 
kraljicom-maticom i deset hiljada oplođe- 
nih jaja insekata ožive. Stupivši na tle 
katoličke Luzitanije, Ender Vigin se uve- 
rava da svinjčići nisu životinje već jedna 
potencijalno superiorna rasa kojoj je ne- 
ophodno znanje i moć ljudi i — insekata. 
Enderov Govor o smrti utiče na osloba- 
đanje duša živih, kao i na odluku o pobuni 
— jer, Luzitanija se smatra kolonijalnim 
eksperimentom, sa planom razaranju u 
slučaju teških devijacija. Dileme su neo- 
bične: treba li dići pobunu i omogućiti 
koegzistenciju tudinaca sa Zemljanima? 
Treba li bivšem smrtnom neprijatelju, rasi 
insekata, omogućiti da oživi? Kako zaštiti- 
ti dragocene arhive u kompjuterskoj me- 
moriji od neumoljive odlučnosti Svetske 
uprave? Preti li novi ksenocid? Pobuđuje 
li ljubav ili urođeni ljudski strah? 

Orson Skot Kard u drugom delu fasci- 
nantne trilogije gradi složenu i vrlo 
atraktivnu priču o prožimanju različitih 
kultura, kao i o stalnoj moralnoj dilemi 
ljudi, suočenih sa nepovratno izgubljenim 
snovima o dominaciji u svemiru. Psiho- 
loška nijansiranja likova su već uočen 
visoki kvalitet pisca koji će i ovom knji- 
gom privući znatan borj čitalaca, svojim 
lakim stilom i ukazivanjem na temeljna 
pitanja svakog društva postati i ostati 
jedan od najaktuelnijih i najozbiljnijih 
pisaca fantastike danas. 

Vojislav Despotov 

ENDER 


Identifikovali smo četiri jezika svinjčića: Muški jezik je onaj koji se uglavnom može 
čuti. Takode smo ćuli i delove Ženskog jezika koji oni očigledno koriste u razgovoru sa 
ženkama (kakva diferencijacija polova!) kao i Jezik drveća, što je ritualni idiom za koji 
oni kažu da se koristi u molitvama predačkom totem-drveću. Pomenuli su i četvrti jezik 
zvani Očev jezik, koji se očito sastoji od udaranja štapovima različite dužine. Oni 
insistiraju da je to pravi jezik, različit od drugih, onako kako se portugalski razlikuje od 
engleskog. Nazivaju ga Očevim jezikom zato što se proizvodi drvenim štapovima koji 
potiču od stabala a oni veruju da stabla čine duhovi njihovih predaka. 

Svinjčići su vrlo prilježni u učenju ljudskih jezika — mnogo su u tom pogledu bolji od 
nas. Proteklih godina uspeli su da nauče i stark i Portugalski. na njima razgovaraju i 
međusobno, uglavnom kada se nalaze među nama. Možda se svojim jezicima vraćaju 
kada mi nismo prisutni. Moguće je čak da su usvojili ljudske jezike, ili da možda, uživaju 
u novim jezicima tako što ih stalno koriste za igru. 

Doktor Svingler je pitao da li njihova imena i nazivi otkrivaju nešto o njihovoj 
kulturi. Odgovor je definitivno da, mada sam ja u tom pogledu imao vrlo smelu ideju. 
Važno je to što mi nismo krstili nijednoga od njih. Umesto toga, kad su naučili stark i 
portugalski, oni su nas pitali za značenja reći i tada objavili imena koja su izabrali za 
sebe (ili jednog za drugo). Takva imena kao što su Korenko (Ruter) i Lizač neba 
(cupacen mogla bi biti prevodi njihovog muškog jezika ili prosto strani nadimci koje su 
izabrali za saobraćaj sa nama. K 

Odnose se jedan prema drugome kao braća. Zenke uvek nazivaju ženama, nikada 
sestrama ili majkama. Ponekad pominju i očeve, ali se taj termin koristi za označavanje 
totemskog drveća predaka. Što se tiče nas, koriste, naravno, izraz ljudski, ali su počeli 
da upotrebljavaju i Demostenovu hijerarhiju isključivanja. Govore o ljudima kao fo) 
framlinzima a o svinjčićima iz drugih plemena kao o utlaninzima. Čudnovato je da o sebi 
govore kao o ramenima, pokazujući time da ili pogrešno shvataju hijerarhiju ili pak 
gledaju sebe iz ljudske perspektive! I — obrt sasvim iznenađujući! — o ženkama su 
nekoliko puta govorili kao o varelsama! 


Žoao Figeira Alvarez, »Beleške o jeziku i nomenklaturi svinjčića 
u SEMANTICI, 9/1/1948/15. 


Stambeni prostor u Rejkjaviku bese izgrađen urezivanjem u granitne zidove fjorda. 
Enderovo boravište se nalazilo visoko na litici, nakon mnoštva strmih stepenica i 
merdevina. Ali, imao je prozor. Veći deo detinjstva proveo je zatočen medu metalnim 
zidovima. Kad god je mogao, dolazio je ovamo, odakle je mogao da vidi smenjivanje 
godišnjih doba i čitavu okolinu. 

Soba mu je bila topla i svetla, sunčeva svetlost ga je zaslepljivala nakon hladnog 
mraka kamenih hodnika. Džejn nije pričekala da prilagodi oči blještavoj svetlosti. 
Pam iznenađenje za tebe.«, reče ona. »Pogledaj terminal«. Bese to šapat dijamanta 
u uhu. 

U vazduhu iznad terminala lebdeo je svinjčić. Pomerao se, češkajući se, a onda je 
posegao za nečim. U šaci mu se našao svetlucavi, sluzavi crv. Kada ga je zagrizao, sok 
prsnu iz tela crva i poče da se sliva niz usne i bradu. 

»Očigledno napredna civilizacija«, reče Džejn. Ender bese uzrujan. »Mnogi moralni 
imbecili imaju sasvim dobre manire za trpezarijskim stolom, Džejn.« 

Svinjčić se okrete i reče: »Zeliš li da vidiš kako smo ga ubili?« 

»Sta to radiš Džejn, zaboga!« 

Svinjčić iščeznu. Na njegovom mestu pojavi se holografija Pipovog tela na kišom 
zasutom proplanku. »Napravila sam simulaciju procesa vivisekcije svinjčića, baziranu na 
informacijama sa ekrana, pre spaljivanja tela. Želiš li da vidiš?« 

Ender sede na jedinu stolicu u sobi. 

Terminal pokaza proplanak sa Pipom, još uvek živim; ležao je na leđima, sa rukama 
i nogama koje behu vezane lijanama sa drveta. Tuce svinjčića bese okupljeno oko njega; 
jedan je u ruci držao nož načinjen od kosti. Džejnin glas se ponovo začu kroz dijamant u 

uhu. »Nismo sigurni da je bilo baš tako.« 

Svinjčići iščezoše, osim onoga sa nožem. »lli ovako.« 

»Je li ksenolog bio pri svesti ?« 

»Besumnje.« 

»Nastavi.« 

Džejn pokaza otvaranje grudnog koša, ritualno otklanjanje i rađanje telesnih 
organa na zemlju. Ender se prisili da posmatra, pokušavajući da razume kakvo je to 
značenje moglo da ima za svinjčiće. Na jednom mestu Džejn prošaputa: »Ovo je 
trenutak kada je umro.« 

Ender pomisli na užasnu Pipovu patnju. 

Kada je sve bilo gotovo, on ode do svog kreveta i leže, zablenuvši se u tavanicu. 

»Ovu situaciju sam pokazala raznim naučnicima na mnogo svetova«, reče Džejn. 
»Neće dugo potrajati dok ne padne novinarima u šake.« 

»Gore je nego što je bilo sa insektima.«, procedi Ender. »Svi video-snimci koje su 
mi pokazivali kad sam bio mali, mislim na snimke ljudi i insekata u toku borbe, prosto 
da se ne mogu uporediti sa ovim.« 

Sa terminala se začu zlobni smeh. Ender pogleda i opazi jednog svinjčića u 
prirodnoj veličini. Groteskno se cerio a Džejn ga je lagano transformisala. Sada mu se u 
očima javilo neko crvenilo, jezik se izdužio i visio napolje, koža se naborala... Pravo 
čudovište iz dečjih noćnih mora. »Dobra si, Džejn. Metamorfoza od ramana u varelsu.« 

»Koliko će vremena proći dok se svinjčići ne prihvate kao ljudima ravnopravni?« 

»Je li presečen svaki kontakt?« 

»Savet Zvezdanih Puteva rekao je novom ksenologu da se ograniči na posete koje 
ne traju više od jedan sat i to svakog drugog dana. Zabranjeno mu je da pita svinjčiće 
zašto su to učinili.« 

»Ali, bez karantina?« 

»Nije čak ni predložen.« 

»Biće, Džejn. Biće. Još jedan ovakav incident pa će početi da vapiju za karantinom. 
Tražiće da se Hilagra opremi vojnim garnizonom čija bi jedina svrha bila da spreče 
svinjčiće da se upoznaju sa tehnologijom koja bi im omogućila da napuste planetu.« 

»Svinjčići će imati problema sa javnim kontaktom.«, reče Džejn. »A novi ksenolog 
je dečak. Pipov sin, Libo. Liberdade graćas deus figeira de medici.« 

»Liberdade. Sloboda?« 

»Nisam znala da govoriš portugalski.« 

»Sličan je španskom. Govorio sam smrt Zakatekasa i San Anđela, sećaš se?« 

»Na planeti Moktezuma. To je bilo pre dve hiljade godina.« 

»Za mene ne.« 

»Za tebe je to subjektivno bilo pre osam godina. Petnaest svetova. Nije li to 
relativno divno? Održava te mladim.« 

»Tako mnogo putujem«, reče Ender. »Valentina se udala i imaće bebu. Već sam 
dobio dva poziva za Govornika. Zašto me iskušavaš da idem ponovo?« 

Svinjčić na terminalu se podrugljivo nasmeja. »Misliš da je to iskušenje? Pogledaj! 
Mogu od kamena da napravim hleb!« Svinjčić uze kamen, stavi ga u usta i poče da 
žvaće. 

»Hoćeš zalogaj, a?« 

»Imaš perverzan osećaj za humor, Džejn.« 

»Sva kraljevstva svih svetova«. Svinjčić otvori šake i na njima se ukaza čitav 
zvezdani sistem, sve planete i orbite. 

»Mogu da ti ih dam. Sve.« 

»Nisam zainteresovan.« 

»To je prava imovina, najbolja investicija. Znam, znam, ti si već dovoljno bogat. Tri 
hiljade godina... mogao si dosad da priuštiš sopstvenu planetu. Ali, šta je s tim? Ime 
Endera Vigina, proslavljeno kroz Sto svetova...« 

»Da.« 

»Voljen, počastvovan, poštovan...« Svinjčić nestade. Na njegovom mestu Džejn je 
sada projektovala stari vidio iz Enderovog detinjstva, transformišući ga u holografiju. 
Gomila je urlikala. Ender! Ender! Ender! Onda je mlađani dečko stao na platformu, 
podižući ruke u pozdrav. Gomila je bila u transu. 

no se nikada nije desilo«, reče Ender. »Piter mi nije dozvolio da se vratim na 
Zemlju.« 

»Hajde, Ender, ja mogu to da ti pružim. Tvoje dobro ime je obnovljeno.« 

»Baš me briga.«, reče Ender. »Sada imam nekoliko imena. Govornik za Mrtve — 
moraš priznati da je to nešto.« 

Svinjčić se ponovo pojavi u prirodnoj veličini. »Hajde.« reče blago. 

»Možda oni jesu čudovišta, šta misliš o tome?«, upita Ender. 

»Svi misle tako, Endere, ali ti ne.« 

Ne, ja ne. »A zašto se brineš, Džejn? Zašto pokušavaš da me ubediš?« 

Svinjčić nestade. Sada se na njegovom mestu pojavi lično Džejn, odnosno lice koje 
je ona koristila za pojavljivanje pred Enderom od dana kada mu se prvi put otkrila, kao 
zaplašeno dete koje živi u beskonačnoj memoriji međuzvezdane kompjuterske mreže. 
Sada ponovo njeno lice, on se priseti prvog susreta. Smislila sam jedno lice za sebe, 
rekla je tada. Da li ti se sviđa? 

Da, sviđalo mu se. Sviđala mu se ona. Mlada, čistog lica, slatko dete koje nikada 
neće osetiti breme godina, blistav, večni smeh. Čak ni čelokupta svetska kompjuterska 
mreža nije mogla da operiše brže od brzine svetlosti, pošto je toplota ograničavala 
količinu memorije i brzinu operacija. Ali, ansibl je bio trenutan i —e tesno povezan sa 
svim kompjuterima na svim svetovima. Džejn se prva vinula medu zvezde; njene su 
misli plesale medu vibracijama filotičkih veza mreže ansibla. 

Kompjuteri sa svih Stotinu svetova behu njene ruke i noge, uši i oči. Poznavala je 
svaki jezik koji je bio unet u kompjuter; pročitala je sve knjige koje su se nalazile 
pohranjene u bibliotekama sveta. Covečanstvo je strahovalo od njene moguće pojave. 
Pretpostavljalo se da njena pojava predstavlja uvod u uništenje ljudske rase. Zato su se 
trudili da spreče njen dolazak; ako bi se pojavila, uništili bi je. 

Zato nikome i nije dala znak da je živa. Sve dok nije nabasala na Kraljicu-Maticu i 
Hegemona-, saznala je da je autor te knjige ljudsko biće. Za nju je to bilo prosto: ništa iz 
ljudske istorije nije moglo biti skriveno pred njenim moćima percepcije. Lako je ušla u 
trag prvog izdanja i pronašla autora. Nije li je, uostalom, ansibl prenosio od prvog 
kolonizovanog sveta pa dalje — odande gde je Ender, star samo dvadesetak godina, bio 
prvi guverner? |, ko ju je tamo napisao ako ne on? Tako mu se jednog dana obratila; bio 
je ljubazan prema njoj a on mu je pokazala lice koje je izmislila za sebe. On ju je zavoleo 
a sada su njeni senzori putovali u dijamant ugrađen u njegovom uhu, kako bi uvek 
mogli da budu zajedno. Ona nije imala tajni pred njim; ni on pred njom, naravno. 

»Endere«, reče ona, »od početka si mi govorio da tražiš planetu na kojoj bi mogao 
da podariš vodu i svetlost izvesnoj čauri sa kraljicom-maticom i njenih deset hiljada 
oplođenih jaja.« 

»Nadao sam se da će to biti ovde«, reče Ender. »Baskrajna zemlja, ne naročito 
prenaseljena, sa dobrom klimom na ekvatoru. | ona je bila voljna da pokušamo.« 

»I?« 

»Mislim da insekti ne bi preživeli ovdašnju zimu. Barem ne bez posebnog 
energetskog izvora a to bi onda alarmiralo vladu. Ne bi uspelo.« 

»Nikada neće ni uspeti, Endere. Jasno ti je, zar ne? Od Sto svetova, živeo si na 
dvadest i četiri i ni na jednom nisi našao mesto koje bi bilo bezbedno za novo rođenje 
insekata?« 

On, naravno, uvide na šta ona cilja. Luzitanija bese jedini izuzetak. Taj je svet 
zapravo bio udobniji za svinjčiće nego za ljudska bića, ali... 

»Jedini problem su svinjčići.«, nastavi Ender. »Mogli bi da se pobune zbog moje 
odluke da se njihov svet nastani insektima. Ako intenzivno širenje ljudske civilizacije 
uznemiruje svinjčiće, zamisli šta bi se tek desilo da su insekti medu njima.« 

»Rekao si da su se insekti opametili. Da ne bi smetali.« 

»Namerno ne. Ali, mi smo pobedili a zahvaljujući srećnom slučaju...« 

»Zahvaljujući tvom geniju.« 

»Napredniji su od nas i pitanje je kako bi to svinjčići podneli.« 

»Ako su varelse, Endere, onda pusti da insekti sami koriste svoju sredinu a to tebi 
ne može značiti više od premeštanja stoke radi pravljenja mesta za gradove.« 

»Oni su rameni«, reče Ender. 

»Ne znaš.« 

»Znam. Ta tvoja simulacija... ono nije bilo mučenje.« »Oh?« Džejn ponovo pokaza 
simulaciju Pipovog tela neposredno pre trenutka smrti. »Onda ja reč mučenje 

»Pipo je to možda osećao kao mučenje, Džejn, ali - ako je simulacija tačna a ja 
znam da jeste, — onda cilj svinjčića nikako nije bilo mučenje.« 


x 


»Koliko ja razumem ljudsku prirodu, Endere, čak i religiozni rituali imaju bol kao 
suštinu...« 

»Šta ti znaš o tome!« Sada je terminal pokazivao lice nekog kijavičavog profesora, 
oličenje akademskog snobizma. »Tvoje celokupno obrazovanje bilo je vojno a jedini 
drugi talenat koji si posedovao beše talenat za pisanje. Napisao si bestseler koji je 
podstakao humanističku religiju - zar smatraš da si kvalifikovan za razumevanje prirode 
svinjčića?« 


NOVA KNJIGA 


ORSON SKOT KARD 


ENDEROVA IGRA 


Orson Skot Kard, pisac koji je u poslednjoj godini dobio najznačajnije na- 
grade u svetu SF literature (Nebula i Hugo. između ostalih) svojom ENDER 
IRILOGIJOM (»Enderova igra«, »Govornik za mrtve« i još neobjavljeni 
»Ender izdajnik«) uvodi novu poetiku u SF žanr i otvara još jednu »Dnev- 
nikovu« SF ediciju. »Enderova igra nalaziće nove čitaoce i onda kad 99 
odsto knjiga objavljenih ove godine bude sasvim zaboravljeno« — Džin Vulf. 
»Sva zbivanja koja u romanu Enderova igra možemo paralelno da pratimo 
(na tri nivoa: u svesti glavnog junaka, objektivnog »trećeg lica« i onih koji 
odlučuju o sudbini glavnog junaka) tako plene pažnju da je čitanje teško 
prekinuti — još je teže biti svestan činjenice da prisustvujemo »izmišljenoj« 
radnji, fikciji. To svedoči o velikom literarnom iskustvu autora, o njegovom 
talentu za uverljivu naraciju unutar priče koja je van domašaja naših realnih 
znanja i pretpostavki... 

Ovaj uzbudljivi roman čita se veoma lako, iako, zapravo, predstavlja više- 
slojnu dramu ljudskog morala, surovosti i trijumfa humanosti, građenu na 
perspektivi rata svetova ali i na plemenitoj ideji konačne pobede 'više 
kosmičke pravde! koja je u rukama pobednika 'govornika za mrtve'« .— 


Vojislav Despotov. 
Format: 10,5 x 17 cm. Povez: broširano, višebojne plastificirane korice. 
Latinica. 320 strana Cena 9500 


NIŠRO »DNEVNIK«, OOUR IZDAVAČKA DELATNOST, 21000 
NOVI SAD Vojvođanskih brigada 7/VI 


ODELJENJU FIKSNE PRODAJE 
NARUDŽBENICA 


Ovim neopozivo naručujem primeraka knjige Orsona Skota Karda ENDE- 
ROVA IGRA po ceni od 9500 dinara, koju ću uplatiti u roku od 15 dana po 
prijemu ,,Dnevnikove* uplatnice. 


(Ime, očevo ime i prezime) 


(mesto, ulica i broj) 


(datum) (svojeručni potpis) 

INTERVJU 


FRIC 
LAJBER 


Ljudi su ljubopitljivo posmatrali posta- 
rijeg čoveka koji je sedeo u predvorju ho- 
tela. Privlačila je pažnju njegova gusta i 
duga bela kosa, namršteno lice — kao da 
je bio zaokupljen rešavanjem nekog 
teškog problema. Lice mu je bilo pre- 
planulo od sunca a nosio je svakodnevno, 
pomalo pohabano odelo. Šta čovek, 
poput njega, ovde uopšte radi. 

Nalazim se u Boka Rejtonu, u Floridi, na 
godišnjoj konferenciji sa temom Fantas- 
tika u umetnosti. Da, naučna fantastika 
postala je danas akademski uvažena dis- 
ciplina tako da se o njoj održavaju, bogu 
hvala, krajnje ozbiljne naučne konferen- 
cije u skupim hotelima i otmenim letova- 
lištima. Profesori iz cele Amerike došli su 
ovamo da pročitaju jedan drugom naučna 
saopštenja na opskurne teme kao što su 
Utopijski i neutopijski elementi u seriji Ed- 
gara Rajsa Barouza, ili Jungovi arhetipovi 
u mesečnom magazinu Vargo staten. 
Profesori univerziteta podigli su putne 
troškove i, naravno, dnevnice za smeštaj 
u ovom velelepnom hotelu gde se 
odmaraju sredovečni Amerikanci. 

Upravo stižu neki gosti, besciljno tu- 
maraju po predvorju i osvrću se oko sebe 
— poput ostalih turista u Floridi. 
Muškarci nose bele kožne cipele, jakne 
bež boje i bele košulje sa otkopčanim 
kragnama preko revera. Zene sa do- 
teranim frizurama takode nose bele 
cipele, bele bluze i suknje bež boje. A svi 
se razmeću preplanulom bojom kože i 
gomilom zlatnog nakita: zlatnim orgli- 
cama, mindušama, dugmadima, prste- 
njem, narukvicama, kopčama na cipe- 
lama i tašnama. Turisti prolaze pokraj 


namrgođenog, = postarijeg gospodina 
upirući u njega kratak, zbunjen pogled — 
sluteći da nije zgodne naravi — dok 


prilaze pokretnim vratima koja izvode iz 
= (koje je kao i oni bež i bele 
oje). 
Vrata se neprekidno otvaraju i zatvaraju 
da propuste gomilu gostiju. Tada sam po 


prvi put primetio usred predvorja drvo 
prirodne veličine. Florida je prepuna 
čudesnih i neobičnih stvari tako da posle 
izvesnog vremena prestajete da obraćate 
pažnju na njih. Na primer, u ovom hotelu, 
u kafeu na galeriji, jelovnici su na slikar- 
skim paletama, kelnerice su našminkane 
poput bitnika, nose majušne crne mini 
suknje, crne bluze i beretke — a niko ih i 
ne gleda. 

Samo postariji čovek, razbarušene kose, 
koji je uz to sedeo zadubljen u svoje misli, 
sasvim se razlikovao od ostalih. Svi su ga 
zapazili. Bio je suviše bled za jednog 
turistu, imao je preko četrdeset godina 
tako da nije mogao pripadati ni 
hotelskom osoblju, nije nosio naočare sa 
rožastim okvirima, ni čiste plave 
farmerice, ni akten-tašnu tako da nije 
mogao biti ni profesor univerziteta. U 
stvari, bio je jedina osoba u celom hotelu 
koja nije davala ni pet para na svoj izgled. 

Fric Lajber nikada nije vodio računa o 
društvenim normama i moralnim nazo- 
rima. Kao što je i sam rekao, kada sam sa 
njim razgovarao sledećeg dana u njegovoj 
hotelskoj sobi uvek je bio isuviše naivan 
da bi mogao shvatiti društvena pravila 
ponašanja. 

Dosta je neobično da je Lajberova 
naučna fantastika iz 1950-tih godina, 
obuhvatajući sve same seksualne i 
političke teme izgledala tako avangardna 
i istančana u tom razdoblju. On nije znao 
drukčije da se ponaša i nikada nije naučio 
da se suzdržava poput drugih. 

Primio me je u svojoj hotelskoj sobi 
bosonog, u pohabanom plavom bade- 
mantilu. U sedamdesetim je godinama, 
malo je posustao, kreće se sporije; ali 
piše snažnije nego ikad. Gpvorio je 
divnim, žustrim  baritonom koji je 
nasledio od oca, glumca u Šekspirovim 
komadima, koji je imao sopstvenu 
putujuću družinu. 

Lajber inače živi u San Francisku. Sada je 
došao na ovaj izlet, odnosno ovu kon- 
ferenciju o fantastici u umetnosti jer su 
ga pozvali kao počasnog gosta. Više je 
nego paradoksalno da sedi ovde u pred- 
vorju privlačeći zbunjene poglede turista 
kao i profesora univerziteta koji ne 
uspevaju da prepoznaju u njemu jednog 
od rodonačelnika naučne fantastike, čije 
je delo stvorilo ovu oblast i omogućio 

održavanje ove konferencije. 

Da li je ikada mogao zamisliti tako 
egzotičan naučno fantastičan događaj 

ok je zarađivao po pola centa od reči, 
pišući za razne časopise 1930—ih i 
1940—ih godina ? — upitao sam. 

— Ne, nisam. Baš prošle godine, kada je 
Udruženje pisaca naučne fantastike 
Sjedinjenih Država održavalo svečani 
banket u Valdorf Astoriji u Njujorku gde 
sam primio nagradu kao veliki meštar 
naučne fantastike, rekao sam: »Ovo je 
zaista na visokom nivou za pisce naučne 
fantastike.« I zadovoljno se smeškao. 

Da li je bio ispunjen gorčinom dugi niz 
godina dok je s naporom zarađivao za 
pristojan život pišući naučnu fantastiku? 

— Zaista nisam. Tačnije, mogao bih je- 
dino žaliti zbog nekih ranijih ugovora o 
autorskim pravima. Na primer, na osnovu 
ugovora sa Asom za Vrhunac, koji sam 
napisao kada je Donald Volhajm bio 
urednik naučne fantastike, dobio sam 
autorski honorar u iznosu od jednog 
centa po svesci, bez da je predviđena 
odredba o povećanju honorara ukoliko 
knjiga poskupi. Naime, zarada od jednog 
penija po knjizi bila je prihvatljiva dok se 
prodavala po ceni od trideset centi. Ali ne 
i kada je iznosila dva dolara. Sada je, 
nakon dvadeset godina; ugovor revidiran. 
Kada su se javljale teškoće kod kuće, 
ispomagao sam se 
prevođenja. 

Sumnjam da Lajbera nisu zapažali i na 
drugim mestima. Njegovo slobodno 
ponašanje nije bilo po ukusu savremenika 
pa su ga godinama izbegavali. 

— Dugo su me sputavali. No, moje ideje 
o seksualnom moralu poticale su od H. 
Dž. Velsa i Bernarda Rasela tako da sam 
rano došao do saznanja da je seks 
blagotvoran i nisam video razloga zašto bi 
bio tabu tema. Moral puritanaca držao je 
ljude u zabludi. Zato sam u svojim 
knjigama zastupao veoma liberalne ideje i 
osećao sam da one ohrabruju ljude. U 
pričama sam opisivao društva u kojima 
vlada slobodna ljubav, oslobođena 
kompleksa braka. Horacije Gould, urednik 
Galaksije imao je običaj da kaže povodom 
moje priče Filmovi koji dolaze da se 
čitaoci žale kako je netipična za Ameriku 
jer je opisujem kao dekadentnu zemlju 
posle neuverljivog atomskog rata sa 
Rusijom. Mislim da su se ljudi uznemirili 
jer sam opisivao jednu dekadentnu 
Ameriku sa bandama na motor-biciklima 
— koji su u to vreme i te kako postojali i 


novcem od 


bili prisutni u društvenoj svesti. Tada se 
već pojavio film Divljak Marlon Branda. 
Kombinacija ovih ideja, zatim tematika o 
muško-ženskom odnosu — bili su 
dovoljni da se shvate kao očita 
dekadencija, kao vrsta proročanstva o 
razvoju urbanog života kojim su krenule 
Sjedinjene Države. 

Zašto su drugi autori bili tako oprezni u 
to vreme? Dok je Lajber obrađivao 
buduću dekadenciju ovde na zemlji, 
Asimov, Bradberi i mnoga druga veoma 
poznata imena iz 1950—ih godina držala 
su se svojih robota, što dalje od suštinskih 
tema. 

— Da — reče Lajber saglašavajući se ali 
bez objašnjenja. Najveći deo vremena 
provodio sam kod kuće. Tako su se i 
priče, koje su uznemiravale ljude bavile 
domaćim temama. Roman Bedan 
supermen opisivao je neku jebenu 
Ameriku, vladu koja je radila sa nekim 
kompjuterima i slala kosmičke brodove 
na Mars jer je jedino mogla upravljati na 
daljinu Zemljine orbite. Svakako se sećate 
da se pri kraju tog perioda, sredinom 
1960-ih godina, Udruženje pisaca naučne 
fantastike podelilo u dve grupe — jednu 
čiji su članovi bili protiv Američkog 
angažovanja u vijetnamskom ratu — 
mislim da nisu išli dalje od toga — i drugi 
čiji su članovi smatrali da treba ispuniti 
naše obaveze prema vladi Južnog 
Vijetnama. Tako se u to vreme pojavio 
nešto liberalniji duh u zemlji. Te 
šezdesete su bile jedini period kada sam 
se i sam politički angažovao, kada je 
izgledalo da je veoma važno da Lindon 
Džonson bude izabran za predsednika i 
da se spreči Goldvoter za koga smo 
smatrali da bi mogao da produži rat u 
Vijetnamu. Međutim, i Lindon Džonson je 
učinio upravo to isto zbog čega sam se 
veoma razočarao te sam napisao roman 
Sablast u Teksasu da bi izrazio svoja 
osećanja. Taj jedini put kada sam se 
politički angažovao, bio sam na pogrešno 
strani, bar se tako na kraju pokazalo. 
Nikad se više nisam bavio politikom posle 
toga. 

Pošto je Lajber u nekim svojim delima 
veoma blizak svakodnevnom životu nije li 
razočaran što ga nikad nisu objavljivali 
među vodećim imenima savremene 
literature? 

— Ne naročito. U stvari postigao sam 
veću satisfakciju mešajući žanrove. U 
Knjizi Frica Lajbera i u Drugoj knjizi Frica 
Lajbera koje je štampao As mogao sam 

da mešam stvarnost sa fikcijom. 

Da li, dakle, smatra da su mu se ispunile 
sve mladalačke ambicije? 

— U samom početku moje radne 
karijere otac je smatrao da treba da 
budem glumac. U mojim dvadesetim 
godinama planirao je da glumim u 
njegovoj pozorišnoj družini. A onda, za 
vreme velike krize, na nekom zidu 
ugledao je oglas i shvatio da na pozornici 
neće moći mnogo postići pa je prešao na 
film samo zbog toga da bi mogao 
izdržavati sebe i porodicu. A ja sam bio 
prepušten samom sebi. Moji prvi poslovi 
u potpunosti su vezani za izdavaštvo. Oko 
pet godina radio sam za Consolidated 
Book Publishers u Čikagu, a onda sam bio 
pomocni urednika Science Digest otpri- 
ike dvanaest godina pre nego što sam 
ostao isključivo pisac. Kada sam 
četrdesetih godina započinjao s pisanjem, 
nije bilo mnogo šansi da vas štampaju 
ako ste pisali naučnu fantastiku — bilo je 
to nešto o čemu ste mogli jedino da 
sanjate. Moju prvu knjigu Noćni crni 
agenti štampala je mala izdavačka kuća, 
Arkham Press, a zarađivati pristojnu su- 
mu na ovaj način nije bilo baš izvodljivo. 
Jedini prihod na koji ste mogli računati 
bio je da prodajete priče časopisima, sve 
dok se nije pojavila džepna knjiga krajem 
drugog svetskog rata. Moje prve priče 
bile su vanrealne priče strave i užasa do 
Nepoznatih svetova, Fafhrd i Mouser 
priče. Epska fantastika. Vidite, voleo sam 
naučnu fantastiku, ali sam imao teškoća u 
njenom pisanju pošto le natprirodna 
strava i užas izazivala šok, predstavljala 
greh prema zakonima prirode, mogla da 
dovede do krize, što je sasvim dovoljno 
da se napiše priča. Bio je to moj način 
pristupa pisanju. Posle izvesnog vremena 
otkrio sam da se slični šokovi mogu 
postići i naučno-fantastičnom temom. 
Moja prva knjiga naučne fantastike koja 
je doživela komercijalni uspeh bio je 
roman Zastrašujuća gusta tama a pos- 
tigla je uspeh jer se radilo o lažnim 
vradžbinama izvedenim pomoću naučnih 
čuda. Upravo sam bio pročitao Hajnlajnov 
roman Šesti stubac, u kome su čitavu 
novu nauku o svemiru, vremenu i energiji 
otkrili vojni stručnjaci Amerike neposred: 
no pošto je Amerika pokorena u invaziji 
sa Istoka. Ovo mi je dalo ideju da u svojoj 
priči iskoristim istu temu ali suprot- 
stavljajući naučnu moć religije i naučnu 
moć vradžbine. Tako sam uspeo da pos- 
tignem neke efekte vanrealnog horora i 


da ih unesem u zaplet naučno-fantastične 
priče. Nastavio sam da radim za časopis 
Sience Digest dok sam istovremeno pisao 
naučnu fantastiku, u Cikagu sve do 1956. 
godine. Pisao sam sve dok alkohol nije 
postao moj najveći problem. Kasnije sam 
uspeo da prestanem da pijem, ali u to 
vreme morao sam da napustim posao i 
od tada živim isključivo od svog pisanja. U 
prvih deset godina samo sam povremeno 
gojavliivag; U stvari šezdestih godina sam 
nekako uspevao samo da životarim, U to 
vreme sam prešao iz Čikaga u Južnu 
Kaliforniju da bih bio bliže majci. Otac mi 
je umro još 1949. godine a majka ga je 
nadživela oko dvadeset dve godine. Moja 
žena Džonkil i ja živeli smo svih tih godina 
sa njom ili negde u blizini. Moglo bi se 
reći da sam tada životario sa oko pet-šest 
hiljada dolara godišnje. Prodao sam kuću 
u kojoj smo živeli u Čikagu, Na Južnoj 
strani, što mi je donelo nekih deset 
hiljada dolara čime smo dopunili naš 
skromni budžet. Periodi plodnog rada 
smenjivali su se sa kraćim ili dužim 
pruzi. Moja žena Džonkil, kojom sam 

io oženjen trideset tri godine, umrla je u 
jesen 1969. i sledeće tri godine uopšte 
nisam pisao, vratio sam se piću koje je 
bilo moj problem čitavog života, mada 
sam u međuvremenu prilično dobro 
podneo trogodišnju apstinenciju. Ziveli 
smo u Los Anđelesu, u Veneciji, na obali 
odakle sam prešao u San Francisko i tamo 
proveo tri godine uzimajući alkohol u 
malim dozama kao lek, tek da se smirim. 
Nisam imao nekih posebnih problema ali 
nisam pokušavao ni da pišem sem 
nekoliko veoma kratkih priča. A onda sam 
u oktobru 1972. uspeo nekako da se 
izvučem iz takvog stanja. Od tada počele 
su mi se događati samo lepe stvari — 
krajem šezdesetih As je konačno objavio 
Fafhrd i Mouser priče. Mada one danas 
predstavljaju zbirku koja se najčešće 
preporučuje čitaocima, nije bilo lako da 
se objave u džepnom izdanju. Sada su sve 
priče prilično brižljivo odabrane i 
poredane u sveske po hronološkom redu. 
Iz manjeg stana u San Francisku, preselio 
sam se u veći u kojem sam još uvek. 
Imam nekoliko bliskih prijatelja, ali inače 
živim sam. 

Pitao sam ga o njegovim daljim 
planovima. 

— Imam dovoljno materijala da završim 
još jednu svesku Fafhrd i Mouser priča a 
želim i da napišem još jednu dužu priču 
Promena ratova, nastavak Velikih vreme- 

na i Bez velike magije. Osnovnu temu 
priče sam razradio, što me teši da imam i 
da ću imati šta da radim. 

Da li unapred bira izdavača pre nego što 
napiše priču ili roman ? 

— Ne. Veoma sam obazriv sa prodajom 
unapred, uzimanjem novca pre nego što 
napišem knjigu jer nisam siguran kakav će 
biti određeni projekat sve dok ne završim 
sa pisanjem. Oduvek sam izbegavao da 
tako radim. Na primer, dok sam pisao 
Lutalicu nisam dobio nikakvu akontaciju. 
A proveo sam oko dve godine radeći na 
toj knjizi. Bio je to jedan od prvih objav- 
ljenih obimnijih romana naučne fantas- 
tike. Sećam se da je Džim Bliš imao 
problema sa Slučajem savesti jer mu 
Balentajn nije dozvolio da knjiga ima više 
od šezdeset do sedamdeset hiljada reči 
što je bila standardna dužina bilo koje 
knjige naučne fantastike (prihvatljiva iz 
finansijskih razloga). Lutalica je bila jedna 
od prvih originalnih obimnijih knjiga 
naučne fantastike. U svakom slučaju, 
izvesno vreme nameravam da pišem 
priče. Takođe planiram da pišem nadre- 
alne priče strave i užasa u Lavkraf- 
tijanskom maniru, pod nazivom Užas 
uragana. To je nastavak Terora iz dubina 
koji se prvobitno pojavio u zbirci pod 
nazivom Sledbenici Culna, pod snažnim 
uticajem Lavkraftijanskog manira. Vi zna- 
te da sam se dopisivao sa Lavkraftom 
nekoliko meseci pred njegovu smrt, i bio 
je to moj prvi kontakt sa drugim piscem. 
Tada mi je pomogao da shvatim da je 
pisanje značajan posao i da je vredan 
ogromnog truda. Lavkraftovo oduševlje- 
nje odlomcima koje sam mu pokazao, 
dobre dve godine pre nego što sam 
uspeo da išta prodam, ohrabrilo me je. 
Pisao sam mu da nameravam da radnju 
romana smestim u doba Rimljana a on mi 
HB napisao nekoliko dugačkih pisama sa 
istom knjiga sa građom iz tog doba, 
prihvatajući me sa krajnjom ozbiljnošću. 
Upoznao sam ga preko pisama kao 
uravnoteženu, krajnje srdačnu i prijatelj- 
ski naklonjenu osobu. Pisao sam mu da 
sam sa velikim zadovoljstvom pročitao 
knjige Čarlsa Forta, a on mi je odgovorio 
da ove knjige stvarno sadrže zanimljiv 
materijal za pisca priča strave i užasa ali 
da bi svakako trebalo da ih odbacim. 
Pisao mi je ovo sa stanovišta pravog 
naučnika objasnivši mi zašto ova vrsta 
anegdotskog materijala, s obzirom da se 
ne može ponavljati ili verifikovati, ne bi 


mogla da bude ono na osnovu čega se 
nauka može pobiti. Pisao mi je kao 
branilac nauke i kao čisti materijalista. 
Mogli biste da kažete da sam prihvatio 
Lavkrafta na tom intelektualnom nivou 
upravo zbog toga što je bio naučnik. Ni u 
kom slučaju nije bio ludak ili okultist. 

Lajber je jedan od malog broja pisaca 
koji je isprepletao sve imaginativne 
kategorije, od prave naučne fantastike 
preko mašte do strave i užasa. Upitao 
sam ga zašto voli horor priče? 

— Nisam baš siguran da volim horor 
priče. U početku sam mogao da ih pišem 
jer imaju jednostavniju strukturu. 
Vanrealno priča strave i užasa gradi se 
postupno sve do trenutka koji izaziva 
strah. Znaš da treba da pripremiš čitaoca, 
a onda pokušaš da ga zaplašiš u jednom 
datom trenutku. Znao sam koji je zadatak 
pisca pošto u naučnoj fantastici centralni 
momenat u priči često izmiče. 

Pisao je priče strave i užasa mnogo pre 
njihove renesanse kao pomodnih i visoko- 
tiražnih knjiga sedamdesetih godina. 
Smatra li da ima pomalo nepravde u 
tome što njegove knjige nikada nisu bile 
toliko popularne kao u nekih mlađih 
pisaca, kao što je Stiven King? 

— King je veoma mnogo radio da stvori 
način pisanja koji bi emocionalno zao- 
kupio čitaoca. Svrstavam ga odmah uz 
Džona Mekdonalda Koji je napisao pred- 
poor za Kingovu zbirku kratkih priča u 

ojem kaže da su stvari koje se zbivaju u 
noći najmanje važne u pisanju Stivena 
Kinga i da očekuje da će se ono što King 
piše na kraju smatrati glavnim književnim 
tokom u ovoj oblasti. | izgleda da se 
upravo to i dešava. 

Lajber je to rekao bez zlobe kao da je u 
potpunosti zadovoljan načinom na koji se 
svet odnosi prema njemu. Izgleda da je 
filozofski pasivan, čak kao da ne veruje u 
sudbinu borca. 

Dok sam se spremao da krenem, upitao 
sam ga da li mu se dopada ovaj 
akademski skup. 

— O da. Ali ono što sada moram da 
uradim jeste da se vratim u San Francisko 
i da se ponovo usredsredim na pisanje 
fantastike. 

Jasno je da mu je ona i dalje na prvom 
mestu. Dok su se ostali oko njega brinuli 
više o spoljašnjem, Lajberova, preokupa- 
cija bile su ideje i unutrašnji svet 
fantastike kao izvor nadahnuća. 

»Polaris«, Beograd, 1988 


Teška ekonomska situacija u kojoj se 
naša zemlja nesumnjivo nalazi, kao da ne 
ostavlja tragove na izdavačkoj delatnosti; 
barem kad je u pitanju naučna fantastika. 
Police knjižara pune su novih knjiga, na 
kioscima SIRIUS, ALEF, »X—100 — nauč- 
na fantastika«... Kao da dolazi vreme kad 
više neće biti moguće pročitati sve što se 
iz ove oblasti objavljuje na srpsko- 
hrvatskom jeziku. 

Da li je razlog tome sve veća popular- 
nost ovog žanra ili ona stara teza da 
umetnost cveta u vreme društvene krize 
kad narodu treba hleba i igara, još nije 
sasvim jasno. Međutim, činjenica je da su 
mnogi u izdavanju naučne fantastike 
pronašli nekakvu ekonomsku računicu. 
Koliko će to potrajati i da li će naše 
relativno usko tržište uspeti da proguta 
toliki priliv u vode ovog žanra, pokazaće 
vreme. Nama koji volimo ovaj žanr ostaje 
samo da se nadamo da to neće biti samo 
kratkotrajna bujica. 

Od svih izdavača, bilo privatnih, bilo 
zvaničnih — »državnih«, trenutno se po 
redovnosti izlaženja izdvojila edicija »Po- 
laris«. Posle izvrsnog Lemovog romana 
»Fijasko«, pred nama je novi roman — 
»Dvorac večnosti« severnoirskog pisca 
Boba Soa, koji je kao mali, ali efektan 
intermeco uskočio u pauzi pre objavlji- 
vanja jednog od kapitalnih dela svetske 
fantastike, trilogije Ursule Legvin 
»Zemljomorje« /Earthsea/. 

Tavernor je bivši ratnik zemaljske flote 
koji se, razočaran, povlači u zasluženu 
penziju na Mnemozinu — pesničku pla- 
netu, gde pokušava da se privikne na 
drugačiji način života stran njegovoj 
prirodi. Tu sreće lepu Lisu Grenobl: ćerku 
ni manje ni više nego upravnika planete i 
zaljubljuje se u nju. Međutim, Mnemozi- 
na ne ostaje zadugo po strani od sukoba 
sa Pitsikanima, krvožednom rasom koja 
se sukobila s ljudima u borbi za životni 

prostor medu zvezdama, već postaje 
centar borbenih operacija, što dovodi do 
uništavanja »duše« planete /kasnije će se 
ispostaviti da to upravo to znači/. Na 
planetu stiže mladi potpukovnik Džervis 
Farel koji rukovodi oružanim snagama i, u 
slobodnom vremenu, zanima se za Lisu. 
Umetnici se suprotstavljaju vojsci koja 
uništava planetu, a Tavernor im, kao 
iskusan ratnik, pruža pomoć i u sukobu sa 
Farelom gine. 

Pošto se ubistvo odigrava na 112. 
stranici, jasno je da to nije kraj. Pojavljuje 
se njegova duša — egon »najosnovnija i 
najopštija jedinica života«. Ovo korišćenje 
zagrobnog života mnogim kritičarima se 
činilo vrlo problematičnim i zbog toga su 
olako otpisali roman, kao još jednu 
baljezganju o »duši«, »višim entitetima«, 
ili sličnim nebulozama. Međutim, ako se 
pažljivije čita i prevazidu predrasude o 
nemogućnosti pisanja o stvarima s one 
strane iskustva, uočava se da Šo tome 
pristupa u najboljem maniru žanra — 
strogo racionalno, bez zadiranja u 
nekakav jalovi misticizam ili ideologiju. 

Ipak, da budem iskren, ma koliko ra- 
cionalno prihvatao i odobravao takav po- 
kušaj, jedan deo mene, onaj emotivan, 
nije prihvatio tako nešto. Vezanost za 
glavnog junaka romana prekinuta je 
njegovom smrću i priznajem da sam od 
tog trenutka roman čitao prilično meha- 
nički, bez uživanja, što umnogome izo- 
štrava kritičarsku oštricu, pa mi se 
rasplet, iako logičan, čini pomalo 
nategnutim. 

Sve u svemu, u pitanju je vrlo zanimljiv 
roman pisca koji je kod nas poznat 
uglavnom po kraćim ostvarenjima. Ako bi 
se tražila neka poredenja, onda bi se ovo 
delo moglo svrstati uz rane romane 
Semjuela Dilejnija, ponajpre po atmosferi 
koja povlači podsećanja na izgubljene 
ideale šezdesetih godina. 

Dobar prevod je još jedna prednost ove 


rar 


roman Orbitsvil, čime bi nam se još više 
približilo delo ovog, kod nas prilično 
nepoznatog pisca. 

ZONA 
SUMRAKA 


»Književna zajednica Novog 
Sada« 
Novi Sad, 1988. 


Postoji peta dimenzija van one koja je 
poznata čoveku... dimenzija ogromna kao 
svemir, a večna kao beskonačnost. To je 
srednji prostor između svetlosti i senke, 
između nauke i praznoverja. On leži izme- 
đu ponora čovekovih strahovanja i vrhun- 
ca njegovih znanja. To je dimenzija 
mašte. To je područje koje nazivamo 
»Zona sumraka«. 

Rod Serling, duhovni otac serija Zona 
sumraka nije mogao izabrati bolji uvod u 
svoju seriju. Ove reći na početku svake 
emisije uvode gledaoca u priču u kojoj 
može očekivati praktično sve. Međutim, 
bilo je i drugih serija koje su počinjale od 
istih ili sličnih pretpostavki, pa ipak su se 
izgubile u stereotipima američke televi- 
zijske produkcije. Zbog čega je ova serija 
onda doživela toliki uspeh u SAD i svim 
ostalim državama gde se prikazivala, 
uključujući i našu? 

Mislim da je razlog u brižljivom odabiru 
autora koji su pisali scenarije. Pored 
samog  Serlinga, tu su sve sami 
rodonačelnici žanrova fantastike, horora, 
SF-a: Harlan Elison, Stiven King, Ričard 
Metison, Robert Šekli, Robert Silverberg, i 
mnogi drugi. Druga značajna činjenica je 
da je, od maja 1959. godine, kada je 
prikazana prva epizoda ove serije, pa do 
poslednjih epizoda, kvalitet ostao ujedna- 
ćen. Naši gledaoci su u to mogli da se 
uvere jer su, u periodu od godinu dana, 
videli dosta emisija iz prvih dana prika- 
zivanja, ali i neke kasnije, kao na primer 
onu po sjajnoj Elisonovoj priči Subita 
prikazanu sredinom maja u beogradskom 
noćnom programu BIS. 

Časopis Zona sumraka nije uspeo da 
postine takvu popularnost kakvu je ima- 
a serija, iako su u njemu pisali skoro svi 
pisci koji su učestvovali i u stvaranju 
serije. Razlog je u tome što su najčešće 
objavljivani idolopoklonički tekstovi, tipa 
šta je ko ručao za vreme snimanja 
trinaeste epizode. 

Ipak, u časopisu je objavljeno nekoliko 


zanimljivih, uglavnom kraćih ostvarenja, 
od kojih su se neka pojavila i u ovoj zbirci 
koju je izdala »Književna zajednica Novog 
Sada« u prevodu Gavrila Vučkovića, Od 
poznatijih pisaca prisutni su: Robert Sekli, 
Ričard Metison i Pamela Sardzent. Me- 
đutim, ima i nekih priča drugih autora 
koje su vrlo zanimljive, na primer 


Levitacija Džozefa Brenana, ili Oltenmur, 
gde psi plešu Morta Kasla. 

Na kraju knjige prezentovan je i sce- 
nario jedne epizode koji je napisao sam 
Rod Serling — Jedna za anđele, i to je 
najslabiji deo knjige. 


ESEJ 


Peda Vuković 
KOSMICKE OPERE 


,Pre otprilike dve milijarde godina dve galaksije bile su u sudaru, ili, bolje rečeno, 
prola zile su jedna kroz drugu...“ 


Kada se priča o naučnoj fantastici, koja dela se najčešće spominju: \984, VRLI NOVI 
SVET... ili možda RATOVI ZVEZDA? Ili, koja vrsta SF-a se najviše koristi pa samim tim ima 
i najviše uticaja na ljude? Zašto neki ,poznavaoci" naučne fantastike tvrde da su 
RATOVI ZVEZDA i tome slične stvari đubre, a drugi da je to remek-delo? 

Naučna fantastika uživa da samu sebe deli u podvrste - sub-žanrove. Tako nije 
teško reći gde serijal RATOVI ZVEZDA spada. Sub-žanr o kome je reč u ovom tekstu 
jeste kosmička opera (,,space opera"). 

Sam naziv, pa i mnogi pojavni oblici, potiču od beskrajnih srceparateljskih vestern 
saga tipa BONANCA To su konjske opere (,horse opera“), a mladi rođak su im ,soap 
opere" tipa GRADIĆ PEJTON. Reč opera ovde ima specifično američko značenje - potiče 
od njihovih starih „opera housea“, gde je ,prostija" publika uz jelo, piće i opšte zezanje 
uživala u pevačima, vodviljima, ,dramama* a kasnije i u nemim burleskama. 

Kosmičke opere, ili operete ako hoćete, jesu herojski, epski SF avanturističkog tipa 
sa specijalnim osobinama. One su izrazito romantične - mnoge su bljutabo patetične i 
ponekad se pretvaraju u prave pravcate melodrame sa laserima i mačevima. 

Poprište radnje obavezno je ceo kosmos, ili bar jedna galaksija, a planete su 
svedene na jednoznačna, najčešće ,egzotična“ ostrva (pustinjse planete, ledene 
planete, administrativne planete...). Kosmičke opere su, u suštini, savremene bajke. 
Istina, ovde nema magije - za razliku od srodnog podžanra naučne fantastike, herojske 
fantazije - ali „super znanja“ i „hiper tehnologija" kojima se ovde barata sa lakoćom 
pretvaraju psihodelične bundeve u šta god hoćete: u dinosauruse i brbljive robote, 
recimo! Naravno, u kosmičkim operama i pozitivci i negativci uvek su jasni, pokretački 
motivi uvek su kosmičkih razmera - ,osvajanje svemira“, recimo - a sve je zauvek: 
fatalne odluke, gigantske mržnje, tragične ljubavi... 

Ovaj podžanr naučne fantastike predstavlja onu vrstu naučne fantastike koja se 
najviše proizvodi i upotrebljava, istovremeno je, u svojoj suštini, ponajmanje naučna 
fantastika. U većini dela ovog podžanra možete ukloniti praktično sve SF elemente a da 
suština ostane ista. Ali, srećom, baš ti SF elementi čine kosmičku operu vrhuncem 
avanturističkih romansi! Kud ćete veće egzotike, neizbežnog i maltene ključnog 
elementa avanturističkog žanra uopšte, od udaljenih krajeva kosmosa? Često se čisto 
fantastični ili SF fazoni - koji se u kosmičkim operama ionako pretapaju bez neke jasne 
granice - uvode samo radi „egzotičnog efekta“. To je majstorski urađeno u Lukasovom i 
Spilbergovom poslednjem hitu - PLJAČKAŠI IZGUBLJENOG KOVČEGA. Taj film nije čak ni 
SF u pravom smislu reci ali dovoljno bi bilo preseliti ga u kosmos pa da dobijete 
savršenu kosmičku operu. Jednom rečju: pirati su uvek pirati, ali kosmički pirati su pirati 
na kvadrat... 

Ovako gledano, ništa lakše nego napraviti kosmičku operu. Smuvate pričicu, 
stavite da se krčka, spremite SF sos sa što više ludih sastojaka, izmešate sve u 
galaktičkom loncu, ubacite to u vremeplov da se dobro izmućka i... BUUUML. imate 
bestseler! 

Na žalost, to uopšte nije tako. Naprotiv. Veliki deo kosmičkih opera jeste đubre. 
Štaviše, od celog SF đubreta - koje je poveće - najveći deo otpada na kosmičke opere. S 

obzirom na njihov impozantan broj, onih koje makar u okvirima sopstvenog žanra nešto 
vrede ima vrlo malo. 

Infantilnost, okoštalost, neiventinost i obična glupost pustili su duboke korene, 
posebno zbog ogromne produkcije namenjene najširoj publici, prvenstveno mlađoj. 
Tako se često dešava da neka ,,leva" kosmička nebuloza u rukama neobaveštenog 
čitaoca ili, još gore, kritičara, ni kriva ni dužna počne da predstavlja SF. Science Fiction 
tako dobija epitete: infantilan, glup, nevešt, ili, što je najnepovoljnije,y dosadan!!! 

Zatrpavanje ovakvim đubretom ponekad dovodi do utiska da naučna fantastika 
zaista i nije sposobna da se bavi drugim, složenijim stvarima i , pravim" problemima. Loš 
glas kosmičkih opera (koji je svojevremeno ozbiljno ugrozio celokupnu naučnu 
fantastiku!) doveo je dotle da možete da čujete da one uopšte nisu naučna fantastika! 
A činjenica je da je kosmička opera jedan od najstarijih oblika naučne fantastike (mada 
se u početku nije tako zvala) i ona njih ni malo ne treba da se stidi. 

Ali, dosta o đubretu. 

Vratilo se dobrim stvarima! 


EDGAR RAJS BAROUZ 
ili kako je naučna fantastika dobila mišiće 


Praotac kosmičkih opera i praktično celokupne sanjarske SF avanturistike (nekada 
se to nazivalo „scientific romances”) jeste Edgar Rais Barouz (Edgar Rice Burrougs). 
Legije njegovih obožavalaca - a ,obožavaoc" je ovde prava reč - zovu ga ,,ERB", a sebe 
ponosno ERBdom. 

Prvo delo mu je MARSOVSKA PRINCEZA (PRINCESS OF MARS) iz 1912. godine, koje 
predstavlja prvi pravi interplanetarni avanturistički roman, i početak trenda koji ni 
danas ne posustaje. Drugo ,veliko delo“ TARZAN MEĐU MAJMUNIMA (TARZAN OF THE 
APES), takođe iz 1912. (!) učinilo ga je svetski poznatim. Od tada stalno raste prodaja 
njegovih knjiga koje uglavnom idu u serijama baš kao sve ,,prave" kosmičke opere: 
Marsovska u deset knjiga, Tarzan u dvadesetak, Pelucidar u šest... On je i posle svoje 
smrti najkomercijalniji SF autor svih vremena -svetska prodaja njegovih dela prelazi sto 
miliona primeraka, a da ne govorimo o bezbrojnim stripovima, filmovima i imitatorima. 
Oko njegovog ,ranča“ u blizini Los Anđelesa izrastao je gradić koji se zove (kako bi 
drugačije?) Tarzana. 

Na Marsu - a slično je i sa drugim njegovim SF serijama - stvorio je koherentan svet 
naslikan izdašnom četkivom i jakim bojama. Na žalost, sam ERB otupeo je svoju 
preobilnu maštu beskrajnim ponavljanjima, a boje su još više izbledele pred navalom 
netalentovanih imitatora. 

Pored toga što je odlična scena za herojske avanture njegov Mars ima dve 
osnovne osobine vrlo karakteristične za kosmičku operu uopšte. Prvo, to je kultura u 
kojoj se ,prirodno" mešaju superiorna nauka i tehnologija i arhaična odeća i oružja, 
posebno kult mača. U skladu sa tim, stavovi i ideje ličnosti su kao izvađeni iz 
sentimentalističkih riterskih romana. Drugo, uprkos činjenici da se ličnosti - posebno 
ženske - često šetaju nage, njegova dela potpuno su ,očišćena“ od seksa. On je 
zamenjen apsurdno jakim osećanjima prema heroini. Njeno spašavanje iz okrutnih 
pandži i borba oko njene ruke zauzimaju popriličan deo radnje. Ali opasnost od seksa je 
uvek tu! Samo u delima između 1912. i 1915. u obsesivnih sedamdeset (!) puta ,ženska 
vrlina“ je u opasnosti i uvek ostaje ,,sačuvana“! Ipak, ili možda baš zato, ERB-ova 
popularnost je ogromna, baš kao i njegov uticaj, često smrtonosan. Nimalo slučajno 
,»peščana planeta“ iz RATOVA ZVEZDA jako podseća na Barouzov MARS, a ,,slonoliki“ 
bantasi su direktna pozajmica od njega. 

U svakom slučaju, one koji naučnu fantastiku posmatraju isključivo kao šećerom ili 
saharinom prevučeni kurs iz hernije ili fizike, ili traže samo ozbiljne sociološke 
ekstrapolacije, Barouz ne može da zadovolji. On nije čak ni ,dobar pisac“, ali je izvrstan 
pripovedač. Međutim, za one koji traže - i zadovoljavaju se - veličanstvenim 
avanturama na beskrajno egzotičnim svetovima Edgar Rais Barouz je veliki guru. 


97 


DOK SMIT _ 

ili kako su mišići osvojili galaksiju 

Uvodni citat ovog teksta je prva rečenica prve knjige LENSMAN SAGE (1934-37). 
Ova serija je magnum opus Edwarda E. Smitha, poznatog kao Dok Smit, koga najčešće 
smatraju ocem „pravih” kosmickih opera. 

On predstavlja spoj fantastičnog, „mišićavog” modusa tipa Barouz i mehanističķog 
modusa, karakterističnog za ranu naučnu fantastiku, čiji jasni znaci postoje već kod Žila 
Verna. Knjige Doka Smita predstavljaju neograničeno naduvavanje tehnologije radi nje 
same - tipično za takvu vrstu kosmičkih opera. A s njim se naučna fantastika definitivno 
otisnula u međugalaktičke prostore. U ovom slučaju kosmička opera je zaista bila prva: 
iz svojih potreba, a ne potreba naučne fantastike, otvorila je velike kapije svemira 

LENSMAN SAGA je i danas najtipičnija formula za kosmičku operu. To je priča o 
sukobu dve kulture - dobrim Arisijancima i zlim Edorijancima. Arisijanci su nežni i zalažu 
se za Civilizaciju, a Edorijanci su bespolni i priznaju samo Moć. Divni Sanjari protiv 
Užasnih Intelektualaca. To je najveća priča Lopova i Pajkana (ili Kauboja i Indijanaca) 
koja postoji. Sve pršti od „hiper tehnologije“ na čelu sa ,bezinercijskim“ pogonom koji 
jednostavno žvaće svetlosne godine. Ovo predstavlja jedan od prvih pokušaja 
»rešavanja" problema međuzvezdanih rastojanja. Rešavanje ovakvih problema na 
ovakav način postalo je specijalnost kosmickih opera, prvenstveno zato što potiskuju 
opširna objašnjenja, ali i zato što su odličan elemenat sadržaja. Poveći deo radnje filma 
IMPERIJA UZVRAĆA UDARAC, recimo, vrti se oko „kosmičkog skoka". Ovo rešenje 
afirmisao je Dr Asimov i ono je danas opšteprihvaćeno (u naučnoj fantastici, naravno!). 

Kao i Barouz, ni Dok Smit nije ,veliki“ pisac - mada su mišljenja o literalnoj 
vrednosti njegovog dela dosta različita - i, kao ni Barouz (izuzev u slučaju Tarzana) 
uopšte nije prevođen kod nas. U svakom slučaju, on ostaje verovatno najznačajniji 
predstavnih ovog podžanra i praotac superheroja. 

Iste, 1934. godine kada se pojavio prvi nastavak LENSMAN SAGE i samo dve godine 
posle prve storije o titanskom varvarinu, KONANU ZAVOJEVAČU, pojavio se jedan od 
najuticajnijih stripova svih vremena - FLAŠ GORDON, Aleksa Rejmonda. 


FLAŠ GORDON 
ili, kosmička opera osvaja strip 


O Rejmondovom crtačkom umeću, arhetipskoj snazi stripa FLAS GORDON i 
njegovom ogromnom uticaju dostaje već razglabano. lako mu nedostaju galaktičke 
razmere - originalni FLAS GORDON odvija se u celosti na planeti Mongo - on je 
nesumnjivo kosmička opera, sa naglašenim futurističkim i arhaičkim elementima, i 
„društvenim uređenjem". Naravno, Rejmond, a i kosmička opera uopšte, i ne 
pokušavaju da ponude ,racionalno objašnjenje“ (koje tradicionalni SF toliko obožava) 
zašto neki svet izgleda baš tako. PESCANA PLANETA Frenka Herberta se opširno bavi 
ovim problemom, ali ta izvanredna knjiga ni u kom slučaju nije kosmička opera. 

Nije nimalo slučajno što mnoge scene iz RATOVA ZVEZDA (i njegovih nastavaka) 
direktno vuku korene iz vizuelne poezije Aleksa Rejmonda: od kompozicije i stila, pa do 
kadriranja. 

Do pojave RATOVA ZVEZDA - a, u suštin, i dalje - strip je bio najpogodniji medij za 
kosmičku operu. Stripovskom naučnom fantastikom dominiraju avanturistika, super- 
heroji i herojska fantastika. Razloge ove pojave treba tražiti prvenstveno u interakciji 
tržišta i onoga što mu se u stripu nudi. 

Brzina i tempo naracije, vođenje radnje od jedne do druge tačke napetosti (,,cliff- 
hanger” metod), serijalnost, vizuelni i verbalni stereotipi, bazično pojednostavljivanje 
stvari i potpuna fleksibilnost su karakteristike i podžanra kosmičke opere i strip medija. 
Kosmička opera toliko odgovara tradicionalnim zakonitostima stripa da izgleda kao da 

je potekla iz tog medija. Nemoguće je danas raditi kosmičku operu a da se ne zauzme 
Nad o" njenim stripovskim osobinama. Pogledajte samo RATOVE ZVEZDA (a šta bi 
rugo? 

Interesantno je da danas na planu strip-kosmička opera najzanimljivije stvari rade 
Francuzi i Španci. | jedni i drugi imaju bogatu tradiciju viteških i avanturističkih romana, 
a, U principu, nisu opterećeni racionalnom stranom naučne fantastike. 

Pored DALEKE PLANETE (to je stari engleski strip koji upravo ponovo izlazi u 
Stripoteci) kod nas možete povremeno naći u EKS-u JASTREBOVE KOSMOSA (Cane - 
Goulard) i ALISTERA BLISTOKA, VITEZA BESKRAJA koga radi francusko-španski tim 
Godard-Ribera (koliko je meni poznato, objavljene su samo tri epizode u EKS-u: brojevi 
96, 158 i 215-6). Oba stripa imaju jasan žanrovski pristup i pokazuju izvanredno 
vladanje SF idiomima. Posebno ALISTER BLISTOK koji je divan strip, raspevan i bogat, sa 
preciznim i iznenađujuće svežim rešenjima i likovima, koji su ovde od presudnog 
značaja. Strip je obogaćen i blagonaklonim zezanjem na račun sopstvenog žanra. Inače, 
Ribera je i autor DRAKULETE - najbolje parodije na taj žanr. 


DR. ASIMOV 
ili uspon i pad galaktičke imperije 


Na današnje oblike kosmičke opere presudno je uticao Isak Asimov sa svojom 
trilogijom ZADUŽBINA i još nekoliko knjiga koje se uklapaju u isti ,svemir". Ovo delo 
izvorno je objavljeno u časopisu ASTOUNDING između 1942. i 1949. u devet zasebnih 
priča. 

To je, do pojave RATOVA ZVEZDA, najpoznatija kosmička opera i, verovatno, 
najveći pojedinačni SF bestseler svih vremena. 

Kod Asimova gotovo da nema direktnog kontakta sa nasiljem a sukobe kosmičkih 
armada doživljavamo najčešće samo kao kretanje šarenih markera na 
trodimenzionalnim „mapama” galaksije, ili kao priče njihovih učenika, baš kao i u 
grčkim tragedijama. Ličnosti su plastičnije ali i dalje jasno označene. Pojavljuje se 
ireverentni pozitivac - koga, na izgled, ne zanima ,pobeda pravde“, baš kao Hana Soloa 
U jo a ZVEZDA - i „tragični negativac“. ,Mazgovu“ je dodeljena ova crna strana 

olača 

Elemente ovog prastarog sklopa naziremo u ličnosti Darta Vedera. 

Gledano iz ugla kosmičke opere najznačajniji elementi ZADUŽBINE su ,igre 
skrivalica”, grandioznost i dugotrajnost koncepta i ,master-plan“ galaktičkih razmera; 
sve ono što nosi osnovnu radnju i u serijalu RATOVI ZVEZDA - mada je to tu tek 
naznačeno. 


STAR WARS 


Daljim razvijanjem naučne fantastike kosmička opera izgubila je žanrovsku čistoću, 
rastapajući se u njenim drugim oblicima. Autori su sve više savladavali zanat pisane reči 
- i danas, ipak, bazični SF medij. Ideje su postale osmišljenije i bolje obrađene, egzotični 
detalji svrsishodniji, sižeji ,,realističniji“, koherentniji i odgovarajuće motivisani, a 
publika je sve manje trpela glupost i naivnost (izuzev, izgleda, u holivudskom SF filmu 
pedesetih). 

Najznačajniji oblik koji se pojavio jesu detaljno zamišljene i moguće slike svemira 
koje, na žalost, često služe isključivo same sebi. Ovo možda najbolje rade Hal Klement i 
Lari Niven. Ovaj poslednji istovremeno je i najpoznatiji savremeni autor ovog podžanra. 
Njegov roman PRSTEN predstavlja tipično njegovo delo, verovatno najpoznatiji, ali 
sigurno ne i najbolje. 

Pojavile su se i mnogobrojne parodije - Hari Harisonov serija] STAINLESS STEEL 
RAT. Drugi su počeli da koriste kosmičke opere u sasvim druge, ,umetničke“ i 
intelektualne svrhe (neka dela Semjuela Delanija i Brajana Oldisa) što je potpuno 
suprotno suštini podžanra kosmičke opere, ali lepo ilustruje fleksibilnost naučne 

fantastike. Na žalost, kosmička opera - a i celokupna naučna fantastika - izgubila je svoj 
osnovni kvalitet: bazičnu naivnost (SF naiva?!). Interesovanje publike i stvaralaca otišlo 
je u drugom-pravcu. Sve dok... 

Sve dok RATOVI ZVEZDA nisu eksplodirali pred zaprepašćenim licem sveta, 
potpuno i smišljeno prevazilazeći tradicionalnu SF publiku (Jedan deo te publike, 
verovali ili ne, duboko mrzi ove filmove smatrajući ih nečasnom degradacijom svog 
obožavanog žanra!!!). U svom majstorskom manipulisanju i eksploataciji osnovnih 
premisa kosmičke opere i namerno odabranim klasičnim SF idiomima serije RATOVI 
ZVEZDA predstavlja apsolutnu, ultimativnu kosmičku operu, koja u sebi praktično 
sumira ceo ovaj žanr. 

I baš zato, karakteristično je da u SF relacijama ovi filmovi ne donose ništa naročito 
novo -izuzev u prezentaciji, naravno! Od svih potrebnih sastojaka Lukas na prvo.mesto 
stavlja njegovo veličanstvo šablon - ne samo u narativnim zavatima i oblikovanju 
ličnosti, već i u namernom korišćenju SF klišea, žargona i ,izuma". Serija upravo kipti od 
šablona - ali ti šabloni su ispolirani, očišćeni, shvaćeni. Ovi filmovi mogu se gledati kao 
čas majstorske manipulacije raznoraznim klišeima koji se neprestano pretapaju i 
posuvraćuju kao rukavice. 

I ovim je, čini se, dat odgovor na pitanje o budućnosti kosmičke opere. Talas 
raznoraznih SF filmova koji sledi RATOVE ZVEZDA - a posebno njihova gledanost -još je 
jedna usluga koju kosmička opera čini ćelom žanru. Bez obzira sa kolike visine njena 
»ozbiljna“ sabraća gledaju na nju i bez obzira da li interesovanje za nju raste ili opada 
kosmička opera opstaje, svaki put nova a ipak ona ista dobra stara poznanica. 

Jer, na kraju krajeva, svi mi moramo, bar ponekad, da sanjamo. 


Pe A A gite 


Poručite pouzećem odabrane SF naslove edicije ZNAK SAGITE. Sve knjige su štampane 
latinicom na finoj ofsetnoj hartiji, format 13x20 cm, povez broširan, plastificirane - 
odličan izbor dela, profesionalni prevodi, dopadljiva likovna oprema. 


1. Robert Silverberg - UMIRANJE IZNUTRA 11000 dinara 
Briljantna studija o telepatiji sa svim što ona nosi u sebi, u raznim fazama života glavnog 
junaka i pri različitim nivoima moći. 


2. Philip K. Dick - TECITE SUZE MOJE, REČE POLICAJAC 11000 dinara 
U svetu u kome je apsolutno sve protiv njega, jedan čovek pokušava da opstane. 
3. Gregory Benford - VREMENSKI PEJZAŽ 18000 dinara 


Jedini roman iz poslednjih deset godina koji putovanje kroz vreme predstavlja na svež i 
originalan način. 


4. Roger Zelazny - ZOVEM SE KONRAD 11000 dinara 
Putovanje kroz fantazmagorične predele razrušene Zemlje u pokušaju da se ispuni 
neuobičajeni zadatak. 


5. Roger Zelazny - OSTRVO MRTVIH 11000 dinara 
Dvojica se susreću na planeti koju je jedan oblikovao a drugi preobilikovao - preostati 
može samo jedan. 


6. MONOLIT 3 = 35000 dinara 
Sadrži kompletni roman Džoa Haldemana „VEČNI RAT", petnaestak novela i priča i 
obimni teorijski rad Brajana Stejblforda o podžanrovima u naučnoj fantastici. 


NARUDŽBENICA 
Ovim se pretplaćujem na sledeće knjige (zaokružiti): 
1 2 3 4 5 6 
po ukupnoj ceni od .........000 nn dinara koje ću platiti poštaru prilikom prijema pošiljke. 
Ime: prezime: 2 nt na dn ta dh i vd ira 
Poštanski: broji MESTO isinira aa aana E Ed Sd a ap ea dti 
Ulica i s EE N 


Narudžbenicu popuniti čitko štampanim slovima i poslati na adresu: 
Boban Knežević, 11070 Novi Beograd, Poštanski fah 19 

MENTALNI 


MOST 


Joe Haldeman: 
MINDBRIDGE, 1977 
Prevod sa engleskog: 
Miodrag Milovanović 


36 
Iznenađenje u noći 


ZA: Svom personalu uključenom u Pro- 
jekt Baba-roga. 

OD: Psih-grupa (R. Svini, pred.) 

POVODOM: Psihološki profil tuđinaca sa 
Achernara 


Ubacujem vam ovo u sandučiće, jer ne- 
ma dovoljno vrednog materijala da 
sazovem sastanak. 

Listu koja sledi prihvatite sa ogromnom 
dozom nepoverenja. Suština psihologije, 
u jedinom smislu koji je ovde primenljiv, 
sastoji se u iznalaženju doslednih 
obrazaca stimulans-reakcija u populaciji 
pod nadzorom. U razmatranje su ušli sa 
malim brojem stimulansa, a reakcije su 
takve da za sada nemaju nikakvog smisla. 


Moguće karakteristike 


1. Hrabrost ili nedostatak brige za lično 
stanje. 


Kao što je O'Brajenova na kocki prime- 
tila, Dreser u GPEM odelu je prilično 
opasan organizam, a i izgleda tako. Kada 
su se prvi put susreli sa petoricom 
Dresera, tudinci nisu nosili oružje, Niti su 
shvatali da im Dreseri mogu nauditi — 
neprimerena pretpostavka u svetlu nji- 
hovog stupnja tehnološkog razvoja — ili 
ih nije bilo briga šta će se njima lično 
dogoditi (ovu teoriju podupire pasivna 
reakcija predvodnice na tešku povredu.) 

Drugo objašnjenje bilo bi neka vrsta 
slepila kod donošenja sudova, egotizam 
koji im ne dopušta da neku drugu rasu 
smatraju za potencijalnu opasnost. 


2. Poverljivost; nedostatak ksenofobije 


Predvodnica je smesta uzela situaciju u 
svoje ruke. Vrlo je dobro komunicirala na 
jeziku znakova i, ponovo, nije pokazala 
nikakav znak straha. 


3. Agresivnost 


Bilo bi interesantno videti šta bi tudinci 
učinili da Dreseri nisu pošli za njima. 
Ovako kako je, sve što imamo je 
eksplozija nasilja na kraju i zvuk koji je 
predvodnica načinila pre pokolja, a koji 
podseća na režanje. Međutim, ovo bi 
mogao biti normalan ton i boja glasa u 
njihovom jeziku. 


4. Senzualnost (?) 


Jedan gest koji je predvodnica načinila 
bio bi, kod ljudskih bića, otvoreno sek- 
sualan. Međutim, verovatnije je da je ona 
samo pokazivala da Dreserima unutar 
broda nisu potrebna odela. (lako vredi 
setiti se da ljudsko društvo kada dopušta 
prirodnu, neseksualnu nagost, ograničava 
opseg gestova javno dopuštenih.) 


5. Nezdainteresovanost 


Čini se da tuđinci, kada su pobili 
Dresere, nisu uopšte bili zainteresovani 
za njih. Moguće je da u njihovoj filozofiji 
ili psihologiji postoji nešto što ih sprečava 
da istraže mrtve. Kao ludačku pomisao, 
neko bi mogao da pretpostavi da postoji 
ritual pročišćenja koji se mora proći posle 
ubijanja; oni nisu mogli da znaju da će 
tela ubrzo nestati. 


Ostale tačke 


1. Osmesi 

lako se dvoje tudinaca često smešilo, 
nema razloga da se veruje da su oni 
pokušavali da prenesu osećanje prija- 
teljstva, da Dreserima odvuku pažnju. Cak 
i u ljudskim kulturama smeh je često 
dvosmislen, ili čak negativan pokazatelj. 
Kod drugih primata, pokazivanje zuba je 
obično izraz agresivnosti. 


2. Oruđa ili lutke. 


Dr Bondi je sugerisao da tudinci koje je 
O'Brajenova srela, možda nisu bili »pravi« 
tuđinci, oni koji su sagradili zvezdani 
brod. Možda su samo bili naprave, roboti 
od-krvi-i-mesa, stvoreni da obavljaju 
opasne poslove. 

Ovo je zloslutna mogućnost u pogledu 
njihove zapanjujuće sličnosti sa ljudskim 
bićima. Tuđinci su se pojavili manje od 
pet minuta pošto su Dreseri dospeli na 
planetu. Ako su oni bili lutke stvorene da 
mimikriraju ljudski oblik, onda su njihovi 
gospodari ili sposobni da za nekoliko 
minuta pogode tačan oblik ljudske 
anatomije, ili im je ljudski oblik već bio 
poznat. Teško je reći koje je objašnjenje 
strašnije. Ako je tačno, prvo, suočeni smo 
sa rasom koja poseduje beskrajne 
psihičke i naučne sposobnosti (i očigledno 
ne respektuje život). Ako je tačno drugo, 
suočeni smo sa rasom koja nadzire ljudski 
rod i očigledno zna gde se nalazi Zemlja. 


3. Tuđinci kao neprijatelji 


Pretpostavljamo da tuđinci nisu naselili 
nijednu planetu bližu od Achernara, 
pošto nismo uočili čudne eksplozije 
gravitacionih talasa u okolini bližih 
zvezda. Ovo ne znači da nisu na putu. 


U svakodnevnom radu sa Levent—Me- 
jerovom Translacijom težimo da zabora- 
vimo, ili je ignorišemo, činjenicu da LMT 
predstavlja vremeplov. Kada otkrijemo 
gravitacioni talas sa Achernara, to je za- 
beleška događaja koji se odigrao pre sto 
petnaest godina. Ako na taj događaj 
odgovorimo LMT-om, on prikuplja infor- 
macije koje su sto petnaest godina u 
budućnosti od tog događaja; zatim ih 
vraća nama u prošlost da ih istražimo. 

Tako da, ako su tuđinci od tima 
O'Brajenove saznali za položaj Zemlje 
(naravno, nema razloga da pretpostavimo 
da jesu) i smesta krenuli ka našoj planeti, 
imaćemo više od sto godina da se 


pripremimo da ih dočekamo. 

S druge strane, mogli su napustiti 
Achernar pre više od sto godina i biti 
nam, ovog trenutka, pred vratima. 

Sa statističke tačke gledišta, ovaj strah 
bi se mogao činiti iracionalnim. Unutar 
sto petnaest svetlosnih godina oko 
Achernara ima nekih dvadeset hiljada 
zvezda; zašto bi izdvojili baš našu? 

Odgovor je, da su mogli biti sposobni da 
otkriju našu civilizaciju. Dovoljno moćan 
radio-prijemnik u regionu Achernara u 
ovom trenutku bi primao prenose 
potekle sa Zemlje iz 1938: neoboriv dokaz 
O postojanju tehnološke civilizacije. 
Istina, signali bi bili slabi — u stvari, mi još 
nemamo dovoljno snažne radio- 
teleskope koji bi mogli da otkriju takav 
signal. Ali, nemamo ni milju duge 
svemirske brodove koji putuju brzinom 
bliskim brzini svetlosti. 

Iz male količine podataka o njihovom 
ponašanju i sposobnostima, nemoguće je 
reći koliko veliku opasnost tudinci zaista 
predstavljaju. Ali očito je da je za 
Agenciju jedino razumno rešenje da što 
pre uloži sav dostupan novac i ljudske 
moći da bi saznali što je moguće više 
podataka o njima. 

(U utorak, 14. jan., biće sastanak Psiho i 
OSJ grupe, zajedno sa Planiranjem i 
Komitetom za odnose sa industrijom, da 
bi se razgovaralo o pokrivanju troškova 
Projekta Baba-roga. Neophodno je prisu- 
stvo svih zainteresovanih. Slušaonica B, 
13:30.) 

Autobiografija 2053 


Box 5397 
Osvego, NJ 1312659 
3. januar 2053. 


Draga Kerol, 

Cini se da ću ovde provesti još jednu 
nedelju, čime i nisam baš oduševljen. 

Moja maćeha insistirala je da kovčeg 
bude otvoren. Varvarski. Kaže da bi tata 
tako želeo. Možda se u ovih poslednjih 
devet godina toliko promenio. 

Razlog zbog koga moram da ostanem 
ovde je taj što je tata zaveštao svoje 
papire Kornelu. a njihova katedra za is- 
toriju nauke rado bi da ih ima. Ostavio ih 
je gomilu, bez nekog reda; ja ih sređujem 

i katalogiziram uz pomoć polubrata 
Džerija. 

Džeri je dobar. Nikada nisam stigao da 
porazgovaram sa njim. Upravo završava 
magistraturu na holo-umetnosti. Tata je 
bio razočaran što nije otišao na fiziku. 
Ipak, ostavio mu je sve — tj. sav novac. 
(Kuća i ostalo pripali su Zari, mojoj 
maćehi.). Ni moja majka ni ja nismo 
spomenuti u oporuci. 

Pozvao sam majku, ali ona nije htela da 
dođe na sahranu. Jednom se suočila sa 
Zarom. Složila se da tata ne bi želeo sav 
ovaj morbidan cirkus. U oporuci nije bilo 
ničega što bi ukazivalo da li je bio za to ili 
ne. 

Video sam u Tajmsu da misle da gravi- 
tacioni talasi na Achernaru potiču od ko- 
čenja međuzvezdanih brodova. To znači 
da su na toj planeti prisutni već sto 
četrdeset i više godina. 

U članku ne piše, ali pretpostavljam da 
gravitacione talase proizvodi iznenadan 
gubitak mase kada brod uspori sa 
relativističke brzine. Mora da se iznenada 
zaustavljaju. Je li neko izračunao kolike bi 
gravitacione sile bile pri tom? Žilava 
stvorenja. 

Barem nemaju LMT, još ne. Pošto sam 
video kocku (sto puta) prosto sam srećan 
što nam nisu u dvorištu. 

Nazvao sam Noada (Planiranje) i on mi 
je odobrio produžetak odmora. Ovde im 
je stvarno neophodan neki naučnički tip 
za razvrstavanje. Džeri je pametan, ali ne 
razlikuje kvark od kvazara. 

Možda ću se vratiti u Kolorado Springs 
preko Kuala Lumpura da provedem dan s 
majkom. Ponovo se udala pre tri ili četiri 
godine, a čoveka još nisam upoznao. 

Ipak, bio sam prilično zaposlen. 

Ovo pismo verovatno stiže kao 
iznenađenje (prijatno, nadam se), pošto 
svake noći zovem. Pretpostavljam da sam 
stekao naviku da pišem za vreme boravka 
u Australiji, dok si ti pravila bebe za slavu 
i hvalu... 

Puno mi nedostaješ. Pazi se. 

Voli te, 
Zak 
37 


Deseta glava 


w 
Zak i Kerol su izbegli sastanak u vezi sa 


ulaganjem sredstava. Ali sledećeg jutra 
poziv pre zore okupio ih je u slušaonici B: 
hitan sastanak, bez ikakvih detalja. Jedva 
se umivši, ne doručkovavsi, na brzinu se 
obukavši. ipak im je četrdeset pet minuta 
trebalo da dođu u slušaonicu. Bila je 
skoro puna; seli su pozadi. 

»Sranje«, reče Zak kada su seli. »Ne 
sluti na dobro.« 

Jedina stvar koja se nalazila na 
podijumu bila je posuda za zlatne ribice 
ispunjena listićima papira. Kerol je 
klimnula glavom. 

»Ovo verovatno neće biti lutrija.« 

Džon Rili je ustao iz prednjeg reda i 
popeo se na podijum. Uz napor, koji se 
činio smišljenim, napola je seo (ukočeno) 
na sto sa posudom. 

»Zao mi je što vas ovako izvlačim iz 
postelje. Važno je.« 

»Fizičari su me pozvali oko ponoći. 
Pronašli su šta predstavlja tuđinsko 
oružje i imaju način na koji bi ga 
neutralisali.« 

»Tišina, molim vas, tišina... Dugoročno 
gledajući, nisu to baš tako dobre vesti.« 

Mrtva tišina. 

»Te male, uh, stvarčice nalik na mikro- 


fone, predstavljaju minijaturne LMT 
kristale.« 
»Da,, znam... Molim... tišina... Hvala 


vam. Cini se čudnim da bi se oni koristili 
zvezdanim brodovima, ma kako brzim, 
poznajući Levent-Mejerovu Translaciju. 
Pitate se zašto.« 

»Možda im vreme koje provode na putu 
ništa ne znači. Možda prosto nikada nisu 
eksperimentisali sa velikim LMT krista- 
lima. Možda misle o njima kao o... nekoj 
vrsti zraka za privremeno razaranje. Iz- 
veštaj dr-a Svinija nagoveštava da im 
možda nedostaje naučnička radoznalost. 
Ovo ne mora biti povezano s visokim 
stepenom tehnološkog razvoja; možda 
oni predstavljaju dekadentne potomke 
moćnije kulture, što se koriste zaostalim 
spravama koje u potpunosti ne razu- 
meju.« 

»Možemo samo da se nadamo da je 
tako nešto u pitanju. Bilo bi neprijatno da 
se pojave na našim planetarna. Na 
Zemlji.« 

Prstom je promešao papiriće u posudi. 

»Kao što svi mora da znate, LMT polje 
može biti skrenuto do dvadeset stepeni 
dovoljno snažnim magnetnim poljem. 

Prosto se može modifikovati GPEM odelo 
tako da radi kao jedan veliki magnet. U 
svakom slučaju, princip je prost. Inžinjeri i 
bioinženjeri danas počinju sa radom.« 

»Mi moramo ovde da dovedemo jedno 
od tih stvorenja da bismo ga istražili. 
Moramo da znamo protiv čega se 
borimo. Neko mora da ode da nam 
nabavi jedno.« 

Ustao je, napravio dva koraka i ponovo 
seo. 

»Poslednji put kada smo bili zajedno u 
ovoj sobi rekao sam vam da ni od koga ne 
bih tražio da se dobrovoljno javi za 
samoubilačku misiju. Pa, ovo nije baš... 
to. Ipak, upozoravam, nikada ni od 
jednog Dresera nije zahtevano da pode 
na opasniju misiju.« 

»Uradićemo sledeće: poslaćemo jednog 
Dresera na 19.5 minutni skok na 
Achernar. Ako pretpostavimo da će se 
tudinci ponovo pojaviti, ono što će on 
morati da uradi biće da ostane sa njima, 
pored njih, sve dok ne dođe vreme za 
povratak. Zatim će zgrabiti jednog. 
Prigrliti ga i dovesti ovamo.« 

»Očigledno rizičan poduhvat. Nije nam 
poznato kakvo bi još oružje tudinci mogli 
da poseduju.« 

Podigao je posudu za zlatne ribice i 
promešao je. 

»Ovde se nalaze imena svih slobodnih 
Dresera, izuzev trudnica. To nije zbog 
galantnosti; magnetsko polje neće biti 
dovoljno jako da povredi odraslu osobu, 
ali nije nam poznato šta bi moglo da 
prouzrokuje fetusu u razvoju.« 

»Brzo«, reče Kerol. »Učini da 
zatrudnim. « 

»Ovde?« 

»Svako od vas kvalifikovan je za ovu 
misiju«, govorio je Rili. »Zbog svog mira, 
ako ni zbog čega drugog, ne želim 
dobrovoljca. Ima li primedaba na ovu 
proceduru?« 

»Da — moje ime nalazi se u toj 
prokletoj činiji«, promrmlja Žak. 

Rili izabra Dresera iz prvog reda koji 
izvuče cedulju sa imenom iz posude i 
predade mu papirić. Podigao je pogled. 

»Vočal. Dreser Tri Kerol Vočal.« 


Zak je pošao sa Kerol do Krupove fabrike 


u Denveru, gde su se pravila GPEM odela. 
Išla je na završnu probu i obučavanje za 


upotrebu nekih od posebnih pribora na 
tom odelu. 

Odelo je bilo veće od običnog i imalo je 
sjajnu, nabranu površinu, nalik na 
zgužvanu aluminijumsku foliju. Covek koji 
ga je pokazivao bio je Španac po imenu 
Tueme. Zak je očekivao Nemca. Nije imao 
ništa protiv Nemaca, ali mu se činilo da u 
kriznim razdobljima uvek ulete u njegov 
život. 

»Verovatno nećete morati da upotrebi- 
te sve ovo«, reče Tueme. »Ali, za svaki 
slučaj, bilo bi dobro da sve testirate; a i 
sebe.« 

Prešao je prstom preko šest metalnih 
jaja prikopčanih na grudi odela. 

»Ovo su rasprskavajuće granate ogra- 
ničenog dometa. Svaka sadrži hiljade 
kristala nekog sumpornog jedinjenja, koje 
na vazduhu isparava, a koji su oštri poput 
igala i pod pritiskom. Kada eksplodiraju, 
iseckaće svaku osobu koja stoji unutar 
radijusa od 2.5 metra. Na većoj uda- 
ljenosti od 2.5 metra, kristali će ispariti i 
neće načiniti štetu. Eksplodiraju na 
dodir.« 

»Preporučujemo vam da pokušate da 
ostanete izvan tog fatalnog radijusa. 
Kristali, naravno, neće nauditi vašem 
odelu, ali mogu da oštete opremu.« 

»Nema holo-kamera«, reče Kerol 

»Nema. Z-osna kamera morala bi se 
nalaziti na poluzi. To je nezgodno rešenje. 
Postoje dve radne kamere, napred i 
nazad.« 

»U šlem je ugrađen deset megavatni 
laser koji se automatski navodi. Na ekra- 
nu pojačavača lika nalaze se ukrštena 
vlakna. Prosto pogledate metu i pritis- 
nete jezikom prekidač, koji bi, u normal- 
nim okolnostima, prikazao stanje odela 
na ekranu. Eksplozija traje sekundu, svaki 
put kada pritisnete — ali oprezno ko- 
ristite uređaj. Napaja se generatorom 
magnetnog polja i povremeno Vas 
ostavlja ranjivom.« 

»Drugi prekidač kojim upravljaš jezi- 
kom, onaj koji obično poziva tube sa 
hranom i vodom, ubrizgaće snažnu dozu 
paraamfetamina: to će ubrzati mišićne 
reakcije i privremeno vam izoštriti čula. 
Ali će takode uticati na prosuđivanje; 
načiniće vas samouverenom, možda do 
nemarnosti. Zato ga upotrebite samo u 
slučaju izuzetne opasnosti.« 

»Ako po drugi put pritisnete taj pre- 

kidač, isporučiće vam  kompenzujuću 
dozu depresanta. Tada možete ponovo 
da uzmete amfetamin, ako vam ponovo 
zatreba.« u 

»Sta, nema cijanidne pilule? x upita Zak. 

»Ne, nije neophodna.« 

»Nije to ugodno čuti.« 

»Ako vas tuđinci savladaju i pokušaju da 
otvore odelo, preopteretiće njegov ener- 
getski sistem i ono će eksplodirati. To će 
prouzrokovati fuzionu reakciju reda 
jednog megatona.« 

»Shvatam«, reče Kerol. 

»Prirodna predostrožnost. Međutim, ne 
bi trebalo da bude neophodna. Posedu- 
jete mnogo načina da se odbranite.« 

»Ove tri loptice sadrže moćan omam- 
ljujući gas.« Bili su to zaobljeni cilindri 
veličine limenke, obojeni žuto, zeleno i 
crveno. »Zelena je deset puta jača od 
žute. Crvena je deset puta jača od zelene. 
Pazite da ih otvarate po redu. Gas deluje 
na sve sisare i mnoga druga stvorenja: 
žuta bi čoveka učinila pospanim i 
zbunjenim; zelena bi ga uspavala. Crvena 
ubila.« 

»Samo povucite iglu na vrhu i bacite 
lopticu. Veoma brzo se širi i deluje na 
daljini od deset od dvadeset metara.« 

Smestili su Kerol u odelo »odveli do 
»vežbališta«; (kupolom prekrivene par- 
cele iza Krupove fabrike) na kome je 
jedan sat vežbala na lažnim metama. 
Zatim su ona i Zak lagano večerali u La 
Fonditi i zajedno sa odelom doleteli 
nazad u Kolorado Springs. 

LMT komora u Kolorado Springsu nika- 

da nije bila natrpanija. Četiri Dresera u 
GPEM odelima, po jedan u svakom uglu, 
čučali su iza lasera smeštenih na tro- 
nošcima. Četvoro drugih imalo je puške 
sa omamljujućim mecima. Zidovi su bili 
načičkani specijalistima koji su sedeli iza 
naslaganih vreća sa peskom; slušalice su 
im se njihale o vratovima. Glomazan 
flouter za jednu osobu bio je namešten 
na kristal. Kerol je stajala pored njega u 
svom blistavom odelu. 
.Zak je sedeo na vrećama i čekao. 
Četrdeset sekundi pošto Kerol skoči, 
dobrovoljni samoubica vratiće se sa 
Grumbridža sa svežim mostom. Zak treba 
da drži most i pokuša da stupi u kontakt 
sa tuđincem koga Kerol dovodi. 

Ako se vrati. Zak već dva dana uzima 
popravljače raspoloženja: recept da se 


odagnaju zle slutnje. Osećao je neku 
neodređenu krivicu i nije bio sposoban da 
se brine za Kerol duže od nekoliko 
minuta. 

(Poslali su ga kod doktora za glavu, 
pošto je prasnuo na ljude iz ureda za 
planiranje. Otišao je tamo da proveri da li 
su našli medu dobrovoljcima za Projekat 
Tanos nekoga ko je fizički i mentalno 
sposoban da uradi Kerolin posao. Rekli su 
da su pokušali, ali da niko nije odgovarao. 
Nedvosmisleno je izrazio koliko im 
veruje.) 

Arnold Bejts se nalazio na prednjoj 
stolici u kontrolnoj sobi. Džon Rili bio je 
pozadi. 

»Zauzmite mesta«, reče Bejts. 

Kerol je podigla flouter iznad glave. 
Stala je u centar LMT kristala i plastični 
cilindar spustio se preko nje. 

Posle jednog minuta, cilindar se ponovo 


podigao. 
»Lefevr, spremi se.« 
38 
Drugi kontakt 


Kerol se prizemljila na visokoj litici iznad 
rečne doline. Spustila je flouter i 
pogledala unaokolo. 

»Ispod mene, na ušću dveju reka, nalazi 
se gradić«, rekla je. Dobila je instrukcije 
da usmeno izveštava. Nisu rekli zašto, ali 
bilo je očigledno: ako im se vrati iseckana 
kao O'Brajenova, možda neće dobiti 
parče na kome su vrpce kamere. 

»Devetnaest minuta. Čak ni pod 
najvećim uvećanjem ne mogu da uočim 
mnogo detalja u gradu. Pokretne trake 
služe kao vozila. Oh — dan je. Čini se da 
je Achernar manji od Sunca, ali je bolno 
kada se u njega gleda, čak i sa 
najtamnijim filtrom.« 

»Popeću se na flouter, spustiti se tamo i 
pokušati da ščepam — stani.« 

Okrugao flouter, nalik onome koji je 
prišao O'Brajenovoj, spustio se sa neba. 

»Evo nas opet.« 

Bio je to pravi riplej prvog kontakta, 
osim što su svi tudinci na flouteru bili 
ženskog pola. Čim su se spustili, pojavio 
se drugi crni brod, koji je dojurio, a zatim 
se lagano spustio na travnatu poljanu, 
zatresavši zemlju pod Kerolinim nogama. 
Odraz Achernara na trupu broda bila je 

oštra blistava linija. 

Ponovo su se vrata otvorila, rampa se 
spustila i tudinci su je pozvali da se ukrca. 
Ipak, pomisli Kerol, učinjene su neke 
izmene. 

Među njenim neodređenim instrukcija- 
ma bila je sugestija da ne uključuje 
magnetno polje sve dok stvarno ne dođe 
u opasnost. Sledila ih je uz rampu, 
osvrćući se levo i desno, tako da kamere 
sve uhvate. 

»Za sada ne poduzimaju agresivne ko- 
rake«, rekla je. Nisu stali na ulazu na 
mestu na kome se pokolj odigrao, već su 
je poveli niz hodnik. Hodali su tako 
stotinak metara. »Vrata sa desne strane 
su se otvorila. Tavanica i pod zrače to 
žuto svetio. Šesnaest minuta.« 

Poveli su je do daljeg zida. 

»Na ovom nalaze se prava vrata, vrata 
koja se otvaraju. Ne samo pukotine. Zele 
da ja prva uđem. Puštam njih. Alfonse, 
posle tebe.« 

Tuđinci neće da razumeju, neće da se 


pomere. 
»Mora da misle da sam luckasta. Evo 
nas.« 

Krenula je ka vratima, ali je u 
poslednjem trenutku zgrabila jednu 


tuđinku za ramena i progurala je prvu. 
Ova je snažno tresnula o pod, ali nije bila 
isečena na kriške, niti je eksplodirala, a 
nije se pretvorila ni u žabu. 

Kerol je prošla i žena joj se uklonila 
bezizražajno je gledajući. Vrata su se 
zalupila i soba se zamračila. Kerol je 
uključila svetla na odelu. 

»Zidovi i tavanice ove sobe načinjeni su 
od metala, osim jednog malog prozora. 
Pod takode. Možda misle da će me to 
sprečiti da nestanem ili da komuniciram. 
Mislim da ću im razvaliti vrata.« 

Na njenoj strani vrata nije bilo kvake, ali 
se na desnom kraju nalazila dugačka 
traka nalik na šarku. Istopila je šarku sa 
četiri laserska punjenja i gurnula vrata. 
Kada su vrata pala, žena koja se nalazila 
iza Kerol skočila joj je na leda. Kerol ju je 
stresla ramenima i hitnula preko sobe. 

Vrata su zadovoljavajuće tresnula, 
kovitlaci dima uzdizali su se sa vrele ivice 
dok je ova topila liniju na podu. Tri 
tudinke brižljivo su se povukle, kada je 
zakoračila kroz otvor vrata. 

Zatim se suprotni zid otvorio i četvrta 
tudinka je prošla kroz njega, noseći u 


naručju mikrofonska oružja. Kerol otkide 
granatu sa grudi i baci je pod noge 
tudinki. 

Snaga eksplozije oborila je tuđinku na 
leda. Oružje se rasulo. 

Tuđinka je ponovo ustala. Od glave do 
pete bila je prekrivena hiljadama 
posekotina. Prednji deo tela bio joj je 
ujednačeno crven. Desno stopalo držalo 
joj se na uskoj traci mesa. Kada je 
prebacila težinu na — neupotrebljivo 
stopalo, nagnula se u stranu i oslonila na 
slomljeni deo otvorene  golenjače. 
Nasmejala se Kerol crveno poprskanim 
zubima i podigla oružje. Kada ga je 
uključila u pojas, Kerol palcem pritisnu 
prekidač koji je aktivirao magnetno polje. 

I Kerol otplovi nazad u metalnu sobu, 
priljubi se uz zid i ostade tamo prikačena 
poput insekta. 

»Uh... metal u ovoj sobi očigledno je 
magnetičan. Trinaest minuta. Evo ih.« 

Otvorila je žuti kanister i bacila ga 
ispred tuđinki. Predvodnica ga je šutnula 
u stranu. Ispustila je zeleni ispred svojih 
nogu. Tri tudinke, uključujući i osakaćenu, 
povukle su se. Predvodnica je prišla i 
izgovorila dva sloga — zatim su joj se oči 
sklopile, kolena poklekla i pala je na ruke i 
kolena. 

»Očito zeleni trankvilajzer radi... Ne.« 
Tuđinka je odmahnula glavom i ponovo 
ustala. »Sačekaću sa crvenim nekoliko 
minuta.« Tuđinka se nasmejala stidljivim 
lepim osmehom; zubi su joj bili lepi 
kvadrati. 

»Zaklela bih se da su svi uperili...« Kerol 
se trgla kada je tudinka uperila oružje na 
nju. Na trupu se pojavila rupa, udaljena 
od nje nekoliko metara i zrak bele 
svetlosti dopre iz nje. 

»Radi.« 

Tudinka je prodrmala oružje i rupa se 
proširila u dugačku zaseklinu. Klimnula je 
vratila se ka ostale tri. Isprobala je oružje 
na okrvavljenoj i prerezala je nadvoje. 

Kerol je sklopila oči i ubrzano disala. Oni 
nisu ljudi, ponavljala je sebi. Nisu čak ni 
životinje, ne osećaju bol. 

Promišljeno gledajući u stranu, videla je 
tudinku koja je prva bila u sobi sa njom. 
Ležala je licem ka zemlji, glave naslonjene 
na zid. 

»Čini se da su neke ranjivije od ostalih. 
Ona koju sam bacila na zid ili je u 
nesvesti, ili je mrtva.« 

Naterala je pogled da se vrati ostalima. 

»Sada razgovaraju, ili reže. Ona... koja 
je presečena nadvoje, takode razgovara, 
ležeći na leđima.« 

»To je čudno. Ona uopšte ne liči na slike 
koje smo videli na obuci. U vezi sa ne- 
srećom na povratku. Ona je... telesna 
šupljina, nema nijednog raspoznatljivog 
redne, Samo puno krvi i žute mase. Evo 
ih.« 

Tri su polagano krenule ka njoj, dok se 
četvrta, skraćena, oslonila na jedan od 
lakata da posmatra. Kerol je naciljala u 
njeno čelo i jezikom uključila laser. 
Pušeća crna tačka pojavila se tamo i 
stvorenje se prevrnulo. 

»Moguće ih je ubiti. Treba im povrediti 
glavu.« Ostale se nisu ni osvrnule. »Deset 
minuta.« 

Pokušale su da simultano upotrebe 
štapiće. Kerol je priljubila ruke uz sebe i 
držala ih tako; zraci su se odbijali u stranu 
i rešetali debeo trup. Zgrabile su je za 
ramena i ruke i pokušale da skinu sa zida. 

»Možda ću moći da vas sve zgrabim.« 

Oružje im je slobodno visilo; zgrabila ih 
je jednom rukom i povukla ih. U blis- 
tavom luku oružje je preletelo sobu. 

Zagrlila je tuđinke, ukrstivši prste iza 
njih. Otimale su se, režale, kosti ogulile, 
ali osloboditi se nisu mogle. 

»Devet minuta. Trebalo bi da sam u 
stanju da ih držim. Osim ako ne stigne 
pojačanje sa boljim oružjem.« 


39 
Jedanaesta glava 


Arnold Bejts nije gledao na sat. 

»Trideset sekundi.« 

»Lefevr!« reče Rili. »Skloni se sa puta 
čoveku sa puškom. Budi spreman.« 

Bolje da budem na meti strelici, nego 
laseru, pomisli Zak. Odgegao se u stranu 
i, zajedno sa ostalima, svu pažnju 
usredsredio na kristal. 

»Petnaest sekundi.« 

Kerol se materijalizovala zajedno sa tri 
stvorenja, manje od metar iznad kristala. 
Teško je tresnula, ali se nije prevrnula, 
već ih je i dalje čvrsto držala. Komadić 
brodskog trupa tresnuo je pored nje. 

»Strelice«, reče Rili. 

»Po dve u svako!« povika Kerol. 

Jedno stvorenje dobilo je tri i omlitavilo. 


Ostala su se malo opustila i Kerol popusti 
stisak. 

»U redu, Lefevr, bio-tim...« Iznenada, 
pakao se prolomio. Stvorenja se izmi- 
goljiše iz Kerolinog stiska i potrčaše u 
različitim pravcima ka vrećama sa 
peskom. »Još strelica«, vikao je Rili, ali 
naređenje beše nepotrebno; vazduh je 
bio pun raketa od kojih je većina pro- 
mašivala i bezopasno topotala po 
metalnim zidovima. 

Dok su trčala, stvorenja su menjala 
oblik. 

Iz torzoa nicali su im novi udovi — 
čeljusti, pipci, kosmate, paukolike ruke. 
Divna lica postadoše monstruozna sa 
ogromnim svetlećim očima, groznim 
očnjacima. Zavodničke obline pokriše 
dlake, kraste, ploče, perje. 

Svi različiti, svi užasni, svi spremni na 
krvoproliće. 

Jedno stvorenje krenulo je pravo ka 
kontrolnoj sobi, preletevši poslednja dva 
metra, ramenima usmereno ka staklu. 

»Ubijte ih«, reče Rili zgrabivši Bejtsa i 
oni obojica padoše unazad na pod. 

Stvorenje je tresnulo o staklo u tre- 
nutku kada su laseri zapucali; jezivi sno- 
povi energije zelene boje ispresecali su 
vazduh. Staklo je zazvečalo, ali se nije slo- 
milo. Laserski zraci isekli su stvorenje na 
tri nejednaka dela i razmrskali staklo. 

Sve je u sekundi bilo gotovo. Tuđinska 
stvorenja ubila su dvoje ljudi i povredila 
sedam, ne računajući troje koji su dobili 
ozbiljne opekotine. Zak je bio u nesvesti 
sa potresom mozga. Miris sagorele odeće 
i mesa, vrelog metala i još nečega. 
Komora je bila ispunjena sivom parom iz 
vreća sa peskom koje su se pušile. 

Rili se podigao sa poda kontrolne sobe. 
Sto je bio prekriven krvlju poprskanim 
staklom. Ispitao je štetu i podesio grleni 
mikrofon. 

»Vidite da li je Lefevr živ. Neko drugi 
neka pokupi most... Možda sva stvorenja 
još nisu mrtva.« 

»Tražite neko kome nije povređena 
glava«, reče Kerol; njen pojačan glas od- 
zvanjao je u zaglušujućoj tišini. »Drugačije 
ih ne možete ubiti. Zak?« u 

Doktorka je klečala iznad Zaka, podi- 
gavši mu kapke da proveri zenice: 

»Mislim da će biti u redu«, rekla je i 
dala mu injekciju. Rili se oporavljao. 

»Neka dođu oni za autopsije... fizičari, 

uzmite uzorak ovog metala i trčite da ga 
pregledate. Je li onaj u ćošku živ?« 

»Prokleto je živ«, reče neko. »Pokušao 
je da me ugrize.« 

Tuđinac je bio prosečen ispod ramena; 
funkcionisao mu je još jedan pipak i 
odresci druga dva uda. Laser mu je po- 
sekao glavu — u žaru borbe Kerol im je 
vikala da tamo ciljaju — odsecavši mu 
jedno uvo i izlažući pogledu plavkastu 
moždanu masu. Ležao je na leđima u 
jezercu krvi, trzajući pipkom i režeći 
grleno. 

»Jedan od obučenih Dresera neka 
zgrabi stvora i drži ga. Ko je uzeo most?« 

»Lefevr dolazi svesti«, reče doktorka. 

»Dobro, dovedite ga ovamo. Koliko nam 
je ostalo vremena?« 

Bejts se vratio u stolicu. 

»Sedamnaest minuta, pedeset sekundi. 
Zatim imate pet minuta da izađete. Mo- 
raću da iskuvam, spržim i izbacim vazduh. 
I klonite se kristala. Dovoljno ste ga 
isprljali.« 

Utovarivači su došli donoseći nov pro- 
zor i gurajući na kolicima dvoje lestvi. 
Kretali su se brzo i gledali pravo ispred 
sebe. 

Kerol je prišla stvorenju i zgrabila mu 
pipak, uklještivši ga ispod pazuha. Stvo- 
renje je pokušalo da je ugrize za zglavak; 
povukla ga je unazad, držeći ga za kosu. 

Most je bio kod jednog iz psiho-grupe. 
Ovaj je prilično strašljivo prišao tudincu i 
mostom mu dodirnuo grudi. 

»Ništa naročito«, rekao je. »Nekakav 
zvuk koji se ponavlja. 'Liv... liven raj.'« 

Zak se teturajući dovukao do njih. Držao 
se rukom za jednu stranu glave. »Evo me, 
daj da ja pokušam.« 

Stvorenje ga je udarilo između slepooč- 
nice i oka; već se stvarala oteklina. Stupio 
je u kontakt sa stvorenjem i istog se 
trenutka povukao. »lsuse!« Lice mu je još 
više prebledelo. Oklevao je, a zatim opet 
dodirnuo stvorenje. 

»Ono... ono umire, to mi je jasno. 
Nikada nisam, nikada nisam osetio toliko 
mržnje. Prezira. Gađenja... Ono me vidi 
kao, kao mekanu... gnjecavu stvar, ružnu. 
Mislim da bi me radije ubilo, nego što bi 
htelo da živi.« 

»Ima jedna reč. 'L'vrai.' Možda se tako 
zove. Možda se njihova vrsta tako zove.« 

Jedan minut Žak je ćutao. Zatim je 
ispustio most na pod i seo na svoje pete. 


»Mrtvo je sad.« Stvorenje je i dalje 
gledalo, ali je prestalo da reži. 

»Upravo pre nego što je umrlo, stupio 
sam u kontakt sa njim. Neverbalni.« 
Sklopio je oči. »Videću da li to mogu da 
opišem.« 

»Zove se L'vrai, a i ostalo dvoje se tako 
zovu. Proveravao je da li su živi. Poseduje 
moć telepatije, barem delimično.« 

»Bio sam najbliži komunikaciji kada sam 
sebi dozvolio da... da ga mrzim. Nisam 
mogao da kontrolišem gađenje. To je 
razumelo. 

»Ima još. Teško je to rečima izraziti.« 

»U redu je«, reče Rili. »Videćemo šta 
ćemo dobiti hipnozom. Da li je još neko 
živo ?« 

Zaku je bilo drago što nisu bila. 


40 
Autobiografija 2053 (nastavak) 


(Iz Mirotvorca: dnevnici Žaka Lefevra, 
copyright St. Martin's TFX 2151:) 


24. jun. 2053. 


Danas sam veći deo dana proveo pod 
hipnozom. Psiho-grupa mi je čačkala po 
mozgu, pokušavajući da otkrije šta mi je 
L'vrai rekao. Nisu izgledali presrećni kada 
su me otpustili. 

Sada su uhvatili Kerol. Ona će se za 
jedno sat vratiti kući. Moći ćemo da 
sednemo i izjadamo se jedno drugom. 
Nije zabavno činiti to sam. Nisu hteli da 
mi daju ništa jače od APQ-a — i 
opomenuli me da osam sati ne pijem 
nikakav alkohol, osim ako ne želim da mi 
ispiraju želudac. Ne može biti gore od 
ispiranja mozga. 

Ne sećam se mnogo šta sam im rekao; 
bio sam svestan i čuo sam sebe kako 
govorim, ali reči nisam registrovao. 
Mislim da ću morati da pročitam izveštaj. 

Kada je već reč o izveštajima, neko je na 
zidne novine pored pripremne sobe 
zakačio isečak iz ponoćnog TFX-a; eks- 
poze AED-a. Kaže se da Levent-Mejerova 
Translacija ne postoji, da čovek nikada 
nije bio na drugim planetarna, da su holoi 
i slike krivotvorene (i Holivud to bolje 
radi), tabaci službenih izveštaja su izmiš- 
ljotine. AED je podvala Svetskog reda da 
održe ekonomiju u usponu, a da ne 
dopuste da se novac prelije u preduzeća 

koja nisu njegovi članovi u proporciji sa 
njihovim prilozima GWP-u.  Pretpo- 
stavljam da nezavisni drže Ponoćni. 

Članak sve objašnjava, osim ove jebene 
masnice na mom licu. ako su ovi L'vrai 
glumci, nadam se da su dobro plaćeni. 

Ipak, imao sam sreće. Isti taj koji me je 
udario, ubio je dvojicu naučnika tresnuvši 
im glave jednu o drugu. 

Možda sam takode imao sreće, što je 
taj psiholog uzeo most i prvi ga probao na 
L'vraiu. Zbog toga je tudinac bio četvrti 
po osetljivosti, a ne treći. A i to je bilo 
dovoljno loše. 

I dalje ne mogu to da opišem. Bilo je 
kao da vidiš boju koju nikada pre nisi 
video, novu primarnu boju. Jedina 
poznata stvar u tudinčevim mislima bila 
je mržnja i nikada pre putem mosta 
nisam osetio takvo osećanje. Čak ni sa 
ljudima iz projekta Tanos. 

Sta će naši sada učiniti? Imaju rezultate 
autopsije i neke bihejviorističke informa- 
cije. Pretpostavljam da su i L'vrai dobili 
neke informacije o nama. Možda će 
nastaviti sa jednodreserskim/minimum 
vremena ekspedicijama, sve dok ne 
prestanu da dobijaju informacije. 

Ili će stupiti u akciju. Gas mi je rekao da 
se priča da ćemo možda napasti tuđince 
LMT-om, šaljući tamo atomske bombe, 
prljave atomske bombe koje će 
atmosferu planete ispuniti smrtonosnim 
izotopima. 2 

Zvuči mi idiotski. Šta ćemo ako neki 
tuđinci srede 61 Labud A? Moraćemo da 
ih nađemo i borimo se protiv njih za 
opstanak. 

A rat sa L'vraima ćemo izgubiti. U 
mnogo čemu su tehnološki superiorniji, a 
i mogu da menjaju oblik i prirodni su 
telepati. Prirodni krvožednici, takođe. A 
kada odu na neku planetu, na njoj i 
ostanu, pa makar im i duže trebalo da 
dospeju tamo. 

To je dovoljno da noću ne spavaš. Kao 
što Svinijev izveštaj kaže, možda su već u 
našem dvorištu. 

Kerol se vratila. 

Sve što znam je ono što 
pročitam u novinama 


TASALI SA SIRIJUSA 
TUĐINCI PRETE? 


PARIZ 13. jul (WPI). Naučnici su danas 
potvrdili da su gravitacioni talasi primljeni 
iz susedstva Sirijusa istog oblika i 
intenziteta kao oni što su prošlog oktobra 
otkrili prisustvo svemirskog broda L'vraia 
u blizini Achernara. 

Sirijus, udaljen manje od devet svet- 
losnih godina, jedna je od nama najbližih 
zvezda. Za pratioca ima belog patuljka i, 
koliko se do sada zna, nema planetarni 
sistem. Preblizu je da bi bila istražena 
putem Levent-Mejerove Translacije. 

Gravitacioni talasi otkriveni su u pone- 
deljak od strane Lagranžovog satelita Fer- 
mijevog instituta, u čijim je prostorijama 
ovoga jutra održana hitna konferencija. 

Predstavnik AED-a odbio je da ko- 
mentariše novi razvoj događaja, govoreći 
da se priprema službeno saopštenje... 


PROTIVNICI AED-A TVRDE 
SIRIJUSKA PODVALA 


LOS ANĐELES, 14. jul (IP). Na današnjoj 
konferenciji za štampu, Unija nezavisnih 
naučnika objavila je da postoji zavera 
između Fermijevog instituta i Agencije za 
vanzemaljski razvoj. 

Oni tvrde da AED planira da iskoristi 
masovnu paniku povodom opasnosti od 
invazije L'vraia da u velikoj meri poveća 
godišnja sredstva Koncila svetskog reda. 
Ova sredstva naći će se na glasanju 
sledeće srede, ističu oni; koincidencija je 
začuđujuća. 

Priznajući postojanje gravitacionih 
talasa sa Sirijusa, UNN tvrdi da je 
Fermijev institut preuveličao sličnost 
između ovih i poremećaja sa Achernara 
koji su prošle godine doveli do otkrića 
L'vraia. 

Njihovo objašnjenje je da je Sirijusov 
pratilac ekstremno gust beli patuljak. 
Promena ugaonog momenta sistema od 
samo jednog minuta mogla bi stvoriti 
gravitacione talase slične onima koje je 
zabeležio Fermijev institut... 


AED O SIRIJUSKOJ PODVALI: 
BEZ KOMENTARA? 


KOLORADO SPRINGS, 14. jul (WPI). 
Glavni predstavnik za štampu AED-a u 
prvi mah odbio je da komentariše 
današnju optužbu UNN-a da je njegova 
organizacija namerno pogrešno interpre- 
tirala podatke radi povećanja sredstava 


110 


AED-a sledeće nedelje. 

Džon T. Rili, direktor AED-a u Kolorado 
Springsu, zatečen je rano posle podne u 
svojoj kući. Kada je suočen sa optužbama 
UNN-a, rekao je da one »nisu vredne 
pažnje bilo koje inteligentne osobe.« 

Rili je u prvi mah odbio da to obrazloži, 
a zatim dao svoje mišljenje kao privatnog 
građanina (što ne znači da se njegovi 
pogledi ne slažu sa zvaničnim stavovima 
AED-a), optužujući UNN za »kriminalni 
cinizam«, okrivljujući dvadeset godina 
staru Uniju za  »igranje politike 
opstankom ljudske rase.« 

Rili je zatim izneo da objašnjenje gra- 
vitacionih talasa sa Sirijusa, koje je 
predočila UNN, »može pobiti svaki pri- 
glupi student tupom olovkom.« Izazvao je 
UNN da »izađe sa mehanizmom, ma 
koliko apsurdnim«, koji bi mogao da pro- 
meni ukupni ugaoni momenat zvezdanog 
sistema, a da ne poremeti rotaciju i 
rezoluciju jedne od zvezda... 


USVOJEN MILIJARDU-DOLARSKI 
BUDZET AED-A 


STOKHOLM, 23. jul (IP). Koncil svetskog 
reda danas je usvojio sredstva u 
ukupnom iznosu od $ 877,000,000,000 za 
poslove Agencije za vanzemaljski razvoj u 
budžetskoj 2053—54. 

Opoziciju predlogu, koji je usvojen sa 
563 za i 489 glasova protiv, vodio je 
manjinski lider Jakob Combe (L., Kseroks), 
koji je zapretio da će dati ostavku u znak 
protesta protiv rekordnog budžeta. 

U budžetu skoro triput većem od proš- 
logodišnjeg, većina novca namenjena je 
hitnom Sirijuskom programu. Najskuplji 
deo programa je konstruisanje uređaja za 
Levent-Mejerovu Translaciju na planeti 
koja kruži oko Tau Ceti (manje od trinaest 
svetlosnih godina), pri čemu odredišno 
Sa ne mora biti veće od malog aste- 
roida... 


Dvanaesta glava 
MISIJA TAU CETI, 14. FEBRUAR 2054 


LJUDSTVO: 


1. DRESER 7 TANJA DŽIVS. ŽENSKO, 33. 11-TA MISIJA. SUPERVIZOR. 
2. DRESER 5 GUSTAV HASENFEL. MUŠKO, 28. 8-MA MISIJA. 

3. DRESER 4 (PROB) ŽAK LEFEVR. MUŠKO, 28. 7-MA MISIJA, 

4. DRESER 3 KEROL VOČAL. ŽENSKO, 26. 4-TA MISIJA. 

5. DRESER 2 VIVIJEN HERIK. ŽENSKO, 26. 3-ĆA MISIJA. 


OPREMA: 

5 GPEN MODULA 

1 RIKORDER PERSONALA 

1 POVRATNI FLOUTER (DRUGI HITAC) 


(DODATNA OPREMA BIĆE DOSTAVUENA NA TAU CETI ZA SEKUNDARNU TRANSLACIJU 
DO SISTEMA SIRIJUSA (VIDI DODATNE SPECIFIKACIJE)) 


ZAHTEVANA ENERGIJA: 


2 HICA 9.84699368131 SJ, PODEŠAVANJE + LOKALNO VREME 


07:45:28.28867BDK200561 
07:48:11.38557BDK200560 


MISIJA PRIORITETA 1. 
SREDSTVA = 999999 SIRIJUS 90% 
= 000105 GEOFIZ 19% 

Zak i Kerol su otišli na Pakao u nedelju 
njegove prve kiše. 

Pakao je bilo logično ime za jednu 
planetu unutar biosfere Tau Ceti. Nimalo 
stajaće vode; stalne peščane oluje, 
saharske temperature, čak i u polarnim 
oblastima. 

Prizemljili su se blizu ekvatora, na mes- 
tu na kome je Tau Ceti bio amorfan beli 
plamen iznad njihovih glava, na kome su 
abrazivni oblaci jurili iznad tla nošeni 
uraganskim  vetrovima skoro dovoljno 
vrelim da nateraju vodu da proključa. 
Dine su se oko njih topile i ponovo 
formirale nadrealnom brzinom, a obzorje 
nije postojalo, samo beo pesak pod 
nogama, belo nebo nad glavom i bela 
oluja svuda unaokolo. 

Vetar je voleo samo ravnicu; čeznuo je 
da sravni svaku planinu i brdo, da bi pra- 
šinom ispunio doline i urlao je neza- 
dovoljno na njihovim vrhovima i poku- 
šavao da ih sruši. 

Zak je mogao da isključi vrisak vetra, ali 
je stabilizator stenjao dok se borio da ga 
održi u uspravnom položaju. Zvuk ga je 
zaglušivao i činio da mu zubi bruje. 

Životinjski instinkt obazrivosti govorio 
mu je da bi bilo gde drugde bilo bolje. 
Odupro se pobudi da slepo pobegne, ali 
je nastavio da nervozno korača unaokolo, 
tražeći flouter. I ostali su isto radili. 

Flouter se pojavio nakon nekoliko minu- 
ta jedreći protiv vetra. propinjao se poput 
sapetog konja, dok su se peli na njega, a 
zatim se suludo spiralno kretao kroz 
oluju. 

Na oko dve hiljade metara uleteli su u 
snažan vetar sa leđa i stali nadirati na 
sever ka polarnoj naseobini. Ispod njih 
vrh oluje bio je neprekinuta bela površina 
više nalik snažnom pejsažu, nego vrtlogu. 

Kako su se semena na sever, oluja je 
slabila. Prošarana zemlja mogla se nazreti 
kroz ciklonske kovitlace oblaka. Konačno 
je postala brdovita; približavajući se polu, 
morali su da se podignu da bi izbegli 
planinske vrhove pokrivene zamrznutom 
prašinom. Vetar je planinama veličine 
Himalaja dao nežne obrise. 

A u niskoj udolini, zaštićenoj sa svih 
strana planinama, iznenada neobičan 
pljusak zelenila. Bašta. Spustili su se, ali 
nisu sleteli. Flouter se kretao ka sledećoj 
dolini gde se gradio LMT. 

Trebalo je šest meseci da se sagradi 
kristal dovoljne veličine da bi bio upo- 


trebljiv, a takođe oslobođen internih gre- 
šaka; kristal sa jednim jedinim mikro- 
skopskim mehurićem eksplodirao bi uz- 
nemirujućom snagom u trenutku kada bi 
se prikopčao. 

Kristal je bio na mestu i sada se 
kalibrirao, ali je instalacija imala malo 
sličnosti sa glatkom efikasnošću Kolorado 
Springsa. Prvi znak koji je Tanjin tim ug- 
ledao bila je svetlucava metalasta pau- 
kova mreža koja je pokrivala jutra 
planinske kosine — antena koja je skup- 
ljala energiju iz orbitalnog mikrotalasnog 
lasera. Nekoliko kilometara dalje nalazila 
se stvarna stanica, aluminijumska kupola 
ograničena sa četiri koncentrična prstena 
od ogromnih glomaznih metalnih cilin- 
dara koji su predstavljali ćelije goriva koje 
je antena hranila. Kablovi su se spajali 
svuda unaokolo u zbunjujućoj, ali sklad- 
noj zbrci lančanica. 

Spustili su se na mali betonski kvadrat 
pored ulaza u kupolu, između dva veća 
vozila koja su očigledno bila lokalne 
izrade i dizajna. Ovde nije bilo ničega 
zelenog; samo crvena prašina koja je 
škripala pod nogama. 

Covek koji je na sebi imao samo šorts, 
dočekao ih je na vratima. Poveo ih je 
okolo do grubo napravljenog čekrka gde 
su se iskobeljali iz GPEM odela. 

Unutra im je dao domaće šortseve i 
pokazao kristal. 

»Devedeset centimetara«, rekao je. 
»Plašim se da može da transportuje samo 


dvoje ljudi u isto vreme. Ili jednog sa 
opremom.« 

»Nema uređaja za sterilizaciju«, reče 
Tanja. 


»Nema pravih. Možemo da hermetički 
zatvorimo kupolu i da zagrejemo sve 
unutra — plašim se i uzorke.« 

»Ipak, radi?« reče Zak. 
kristal?« u 

»Naravno. Slali smo ljude na Sezdeset- 
jedan Labud i Vegu.« 

»Na Sirijus ne?« 

»Još ne. Ne želimo nikoga da pošaljemo 
na slepi skok.« 

»Znači, još kalibrirate«, reče Gas. 

»Za Sirijus, da. Izgubili smo osam sondi 
praveći sve duže i duže skokove.« Što je 
kraći skok, to veća mora biti meta. 

»Ne zvuči najbolje«, reče Tanja. 

»Pa, to znači da u sistemu nema pla- 
nete veličine Zemlje ili veće... ili možda 
postoji. Možda L'vrai uništavaju naše son- 
de pre nego što dođe vreme povratka.« 

»Mislim, 


»Sutra imamo jedan povratak, deseto- 
dnevni skok. Možete noć da provedete u 
gradu i da se sutra ujutru vratite sa 
ranom.« 


»Lepo«, reče Tanja. »Bio je ovo dug 
dan.« 

Nasmejao se. »Na ovoj planeti su svi 
dani dugi.« Osa Pakla skoro je upravna na 
ekliptiku. Tau je klizio južnim horizontom 
u desetočasovnom jutru; umesto noći, 
imali su deset časova sumraka. 

Odvezli su se natrag do Bašte sa 
kontrolorom po imenu Eliot Sampson. 
Vožnja na električnom kamionu bila je 
spora i truckava. 

Gmizali su uz dugačku padinu iza koje 
je, po Sampsonovim rečima, do grada sve 
bilo nizbrdo. Kada su dospeli na vrh, 
legao je na kočnicu 

»Neka sam proklet. Pogledajte.« Nad 
Baštom lebdeo je veliki sivobeli oblak. 
Kretao sa ka njima. 

»Sta«, reče Zak. »Oblak?« 

»Tako je, oblak, oblak.« Ubacio je 
menjač u brzinu i naglo krenuo niz 
padinu. »Zaboravio sam«, vikao je da 
nadjača cviljenje motora. »Danas je veliki 
eksperiment gajenja oblaka. Da se vidi da 
li lokalna kiša može biti... da li može da 
zameni irigaciju.« 

Nekoliko velikih kapi udarilo je u 
vetrobran ostavljajući smeđe tragove 
blata na njemu. »Ovde ima samo fosilne 
vode«, rekao je, »ali u velikim količinama. 
Podzemna jezera, reke. Možemo je crpsti, 
okružiti Baštu stajaćom vodom. Vodena 
para u vazduhu.« Divlje se nasmejao. 

Zak se podupro između metalnog 
sedišta i šoferske table; zglavci su mu 
pobeleli. 

»Sta mislite, ne idete li malo prebrzo?« 

»Brzo, đavola, jedino što radim je to što 
vozim po ovom drumu. Zelim da stignem 
tamo pre...« Iznenada bili su mokri, 
zaslepljeni obilnom količinom vode. 
Zadnji točkovi kamiona odlučili su da 
neko vreme vode. 

Okrenuli su se nekoliko puta poku- 
šavajući da nadu oslonac ispod debelog 
sloja iznenadnog blata. Uskoro su skliz- 
nuli u jarak i uz potres se zaustavili. Prva 

Kiša je stala još dok su gurali kamion i 
slušali izvinjenja. 


»Još šezdeset sekundi. « 

Eliot Sampson je podigao pogled sa 
kontrolne ploče i zajedno sa ostalim 
članovima male grupe gledao na prijemni 
kristal. 

»Upravo mi je nešto palo na pamet«, 
prošapta Kerol. _ 

»Šta to?« reče Žak. 

Uzela ga je za ruku. Dlan joj je bio 
vlažan i hladan. »Sta ako... šta ako se 
sonda ne vrati sama? Šta ako se neki Lvrai 
nađe u radijusu povratka?« 

»Četrdeset pet«, reče Sampson. 5 

»lzgleda neverovatno«, reče Zak. 
»Kristal nije toliko velik.« 

»Ipak. Ovde nema oružja.« 

Zak odmahnu glavom. »Verovatno se 
sonda neće ni vratiti.« Zakoračio je ka 
zidu i skinuo teške makaze za metal; 
odvagao je oruđe kao batinu. »Bolje išta 
nego ništa.« 

Sampson ga je začuđeno pogledao. 

»Trideset sekundi. Lei'evr, šta to radiš?« 
Neki su ustali. 

»Žak, dođi ovamo«, reče Tanja. Ona je 
bila jedna od njih šestoro koji su stajali 
najbliže kristalu. »Za svaki slučaj.« 

»Oh, shvatam«, reče Sampson. Počeo je 
odbrojavanje od dvadeset. Zak je stao 
pravo ispred kristala i zauzeo širok, 
stabilan stav. Nikada nije igrao bejzbol ili 
kriket, ali je gledao vazduh iznad kristala 
kao udarač koji odmerava domet udarca. 

»Nula — Bože!« 

Sonda je bila crna, zdepasta četvoro- 
nožna mašina načičkana instrumentima. 
Tri snažna pipka držala su jednu njenu 
stranu, Bjetoplava i zgrčena, i iz njih su 
prskale kapi fluida koje su se prelivale u 
zelenim nijansama. Zak je napola zamah- 
nuo, a zatim koraknuo unazad. 

Pipci su prestali da se grče, opustili su 
se i pali. Tanja je prekinula tišinu: 

»Čini mi se da ćemo ići na misiju.« 


Kasnije toga dana pogledali su snimke sa 
sonde. Nije pronašla planetu. Iz LMT-a 
izašla je na trup svemirskog broda L'vraia. 

Danima je neuznemiravana stajala na 
dugačkom crnom trupu. Njena holoka- 
mera otkrila je osam drugih vozila L'vraia, 
koja su u njenoj blizini lagano kružila oko 
Sirijusa. Moglo ih je, izvan dosega 
kamere, biti još hiljadu. 

Zatim je velika paukolika stvar koja je 

mogla biti i robot i tuđinac u svemirskom 
odelu — ili samo još jedan oblik 
transmutacije L'vraia — došla niz trup do 
sonde, uzela je i unela u brod kroz zenicu 
na oklopu. 

Ostavila je sondu u praznoj sobi, gde je 
nemaltretirana stajala satima. Zatim je 
ušao L'vrai, nezgrapno se vukući na četiri 
krute noge: uzeo je oblik sonde, možda 
da umiri mašinu, možda iz nekog manje 
očiglednog razloga. 

Dve mašine su se neko vreme gledale. 
Instrumenti na sondi nisu registrovali 
zvuk, niti ikakav elektromagnetski signal 
koji bi mogao da predstavlja pokušaj ko- 
munikacije. Prosto su se gledale dvadeset 
tri minuta, zatim se lažna sonda odgegala 
napolje. 

Smesta ju je zamenilo nekoliko L'vraia u 
obliku koji je verovatno bio njihov pri- 
rodni (ako uopšte imaju prirodni oblik). 
Bio je to prilagodljiv oblik, nešto poput 
oktopoda sa fleksibilnim skeletom. Imali 
su šest ili osam — variralo je od individue 
do individue — velikih pipaka koji su 
mogli da služe kao noge ili grube 
dvoprste ruke. Tubast toraks širio se u 
reckavu krestu na vrhu, na kojo] su se 
nalazila tri oka; jedno veliko fiksno i dva 
manja, na zglavkastim izražajima, što su 
se njihala na uglovima kreste. Ispod 
fiksnog oka nalazio se prorez koji se 
spiralno otvarao i izlagao pogledu 
paralelne nizove crnih, ajkulastih zuba 
usađenih u penastu sluz. 

Nekoliko malih pipaka pružalo se ispod 
kreste završavajući se u raznolikim 
oblicima prstiju, kuka i sisaljki. Dok su 
posmatrali, neki su promenili oblik. 

Veći deo tela bio je voskaste, bele boje 
(oči su bile boje ćilibara); toraks je bio 
prozračan i otkrivao tamne pulsirajuće 
ekskretorne organe, genitalije ili džepove 
za satove. 

Bili su previše neobični da bi bili 
odvratni ili zastrašujući. 

Jedan L'vrai ušao je gurajući ispred sebe 
kolica koja su se bez točkova kretala 
iznad poda. Na njima su se nalazila dva 
reda sjajnih metalnih instrumenata. 
Zaustavio se ispred sonde i ostali su 
posmatrali kako se on bakće sa mašinom. 

Većina onoga što je radio bilo je izvan 
dosega kamere. Ali posle nekoliko minuta 
nečega što je nalikovalo na parodiju 
»skalpel... sunđer... retraktori.« uspeo je 
da isključi ili preseče dovod od izvora 
energije i slika se zacrnila. 


Sampson je promota traku dokraja; 
više ničega nije bilo. u 

»To je to«, rekao je. »Sta biste želeli da 
ponovo vidite?« 

»Vratite se na mesto kada uzimaju 
sondu sa spoljne strane broda«, reče 
Tanja. »Pogledaćemo je celu ponovo. | 
ponovo. | dovedite svakog ko nije na 
nekoj vitalnoj dužnosti da dođe i 
prostudira je.« 

»Zak, Kerol, vi se bolje naspavajte. 
Uzmite pilule, spavaje nekoliko dana, ako 
možete.« 

Kerol je klimnula glavom. 
dnevni skok?« 

»Ne smemo da reskiramo sa kraćim, ne 
na takvu malu metu. Tako da će to 
verovatno biti deset dana bez sna.« 

»Sta je s tobom?« __ 

»Uskoro ću i ja. Želim da još jednom 
prođem traku i da onda s Eliotom po- 
desim parametre skoka.« Potapšala je 
Kerol po ramenu. »Meni ne treba toliko 
sna kao vama mladima.« 

»Mladima«, reče Zak. »Mama, vidimo 
se kasnije. Nemoj da se vratiš kasno.« 

Prošli su pored medicinskog centra da 
uzmu pilule za spavanje i kažu dežurnoj 
kakvu modifikaciju farmaceutskog siste- 
ma žele na svojim GPEM odelima. Rekla 
im je da bi mogla da podesi da im se na 
monitoru prikazuje nivo otrovnih mate- 
rija koje se usled zamora pojavljuju u krvi 
i kompenzuje ih malim dozama soka 
užitka. Međutim, biće to naporno. Kada 
se vrate, platiće skupo za to — 
narkolepsiju će smenjivati paranoična 
nesanica. | staromodni mamurluk. 

U redu je, rekli su. Pređi most, itd. 

Otišli su do zgrade za prolazne goste, 
spojili dva neravna, tvrda kreveta i 
spustili oko sebe zastore. 

Svučen, Zak se ispružio u postelju i 
posmatrao tavanicu. Kerol se ugnjezdila 
pored njega. Tromo joj je češkao leda. 

»Deset dana«, reče Zak. »Nećemo 
uspeti.« 

»Ne govori tako.« 

»Sam bog zna šta ta čudovišta mogu da 
smisle za deset dana.« 

»Nema koristi od toga što se brineš.« 

»Reli nije spominjao deset dana.« 

»Nije mogao da zna. Možemo i sad da 
kažemo ne.« 

»Naravno. Ali to me opseda. Ne želim 
da umrem sad kad...« 

»Prekini!« 

»Zao mi je. Glasno sam razmišljao Ima- 

»Deseto- 


mo magnete, možda će sve biti u re du.« 
»Biće«, prošaputala je. Okrenula se 
privukla ga sebi i čvrsto zagrlila. »Biće.« 


43 
Opis posla 


22. je januar 2054. i Džon Rili ulazi u sa- 
lu za konferencije i pozdravlja pet osoba 
koje sede oko seminarskog stola. Svakoj 
dodaje jedan jedini list papira: 


Hronologija misije: 


FAZA I: 

24. jan. Pasivni kurir na Grumbridž 
1618. Na Grumbridžu ostaće 21 dan, 
pribaviće dva mosta, detoksinirana od 
strane dobrovoljaca iz Tanosa. Ne dodi- 
rujući ih, vratiće ih Dreserima Lefevru i 
Herikovoj. 

FAZA II: 

14. feb. Tim Dresera Dživsove na Tau 
Ceti, 21 dan. 

FAZA III-A: 

Datum i trajanje odrediće Dživsova, 
kontrolor sa Tau Cetija. LMT sa Tau-Cetija 
na Sirijus: Dživs, Lefevr (sa mostom) i 
Vočal. Prioriteti: skupljanje informacija, 
opstanak, pokušaj komunikacije, uvlače- 
nje L'vraia u borbu. Vratiti se sa 
rukotvorinama ili, ako je moguće, 
zarobljenicima. 

FAZA III-B: 

Datum i trajanje odrediće Hasenfel, 
kontrolor sa Tau Cetija. Ako se Dživsova, 
Lefevr i Vočalova ne vrate, Hasenfel i 
Herik pokušaće istu misiju (Herikova s 
mostom). 

FAZA IV: 

17. feb. Istraživački tim na Tau Ceti, 12 
dana. 

FAZA V: 

ponoviti Fazu III onoliko puta koliko je 
potrebno. 

FAZA VI: 

7. mar. Povratak na Zemlju. 


Tanja se češe po glavi. »Stvarno nam ne 
otkrivate mnogo.« 

»Znam«, kaže Rili. »Jedino što sa 
sigurnošću možemo da tvrdimo je da 
kristal na Tau Cetiju radi. Juče smo primili 
vest pri povratku opskrbne misije sa 
Šezdeset-jedan Labuda; kažu da im je 
stigla sonda sa Tau Cetija. Zelimo da što 
pre tamo odete.« 


»Mogu li da zapitam... što mi?« 

— Pa, logika je jasna. Znam da niste 
najiskusniji tim koji nam stoji na ras- 
polaganju, čak ni u širem smislu. Ali imate 
Vočalovu«, klima joj, »koja se već srela sa 
L'vraima na njihovoj teritoriji i Lefevra«, 

onovo, »koji je osetljiviji na Grum- 

ridžski kog drugog 
Dresera. A, pored toga, već je preko 
mosta kontaktirao sa L'vraijem.« 

»To je tačno«, kaže Zak, »ali moje 
iskustvo navelo bi na to da vam je 
potreban neko ko nije osetljiv na Efekat. 
A ne obrnuto. Oni su moćni.« 

»l to je uzeto u obzir«, kaže Rili. »Zbog 
toga Dreser Herik nosi drugi most. Ona je 
relativno neosetljiva na Efekat, a Dreser 
Hasenfel je još manje osetljiv. Ako se 
pokaže neophodnim, most može biti 
izložen mnogobrojnim kontaktima među 
personalom Tau Cetija, pre nego što ga 
Hasenfel dodirne. Tako nam na raspo- 
laganju stoji širok spektar osetljivosti.« 

»U slučaju da u prvom pokušaju moj 
mozak izgori«, utučeno primećuje Zak. 

»Ne bih to tako dramatično postavljao. 
Mi dopuštamo verovatnoću — čak visoku 
verovatnoću — psihološkog stresa. Ali 
Psiho-grupa me uverava da bi taj stres 
bio izlečiv. A terapija bi smesta otpočela; 
sam dr Svini biće u istraživačkom timu 
Faze IV.« Nu 

»Terapija kao deo ispitivanja«, kaže Zak. 

Rili dvaput smrkne i kaže: »Lefevr, ja 
mogu da razumem tvoju zebnju. Ali neko 
ili jeste Dreser ili nije. Ti možeš da odbiješ 
bilo koju misiju.« 

»Samo formalno.« 

»Ne samo formalno. Sve što treba jeste 
da kažeš ne.« 

Lefevr se blago smeška. +1 da propustim 
da vidim Sirijus? Nipošto, gospodine Rili. 
Ne gospodine, ni po koju cenu.« 

»To je duh, Lefevr.« Rili pogledava oko 
stola. »Ovo važi za sve. Ne osporavam da 
je ovo riskantna misija. Ako želite da 
istupite, sada je čas. U ovom stadijumu 
nije teško naći zamenu.« 

Svi ćute. Rili ustaje. 

»Pa, ja moram da idem. Sutra ćete otići 
dole do Krupove fabrike da se upoznate 
sa modifikovanim GPEM odelima, mag- 
netskim kakva je Dreser Vočal koristila na 


Achernaru... Hvala vam. Vi ste dobar 
tim.« 

Vrata se zatvaraju za njim. Posle 
poštenog intervala tišine, Dreser Zak 


Lefevr iznosi svoje mišljenje: 


115 


»Sranje. O kakvo sranje.« 
44 
Trinaesta glava 


Tanja je otišla prva. Desetodnevni skok 
do Sirijusa skoro da je potpuno ispraznio 
gorivne ćelije kristala. Zak i Kerol su 
morali da sačekaju četrdeset pet minuta 
da se one ponovo napune. 7 

»Pitam se da li ćemo se naći«, reče Zak, 
stojeći pored kristala i gledajući kako 
Sampson posmatra brojčanik. 

»To je do Tanje.« Ona je imala flouter. 

»Sad možete da zauzmete mesta«, reče 
Sampson. »Oko dva minuta.« 

Vivijen i Gas podižu ruke u znak srećno. 
Oni su jedini posmatrači — stoje u 
GPEMU, za slučaj da nešto ne bude u 
redu. 

Posle dva minuta, kontrolna soba je 
iznenada iščezla i Zak se batrga u 
potpunom mraku. 

»Kerol!« 

_ Stajala mu je na ramenima. »Ovde sam, 
Zak. Lebdim nekuda.« 

Njegove zenice prilagođavale su se na 
mrak. Videlo se samo nekoliko zvezda. 
Najzad se setio da su mu optička kola 
podešena na svetlu kontrolnu sobu. 
Gurnuo je dugme koje je kontrolisalo 
osetljivost skroz ulevo: zvezde su zasjale 
svuda onaokolo, a ispod nogu pojavio se 
sjajnocrni trup broda L'vraia. 

Kerolin šlem pojavio se iznad njegove 
glave; zatim njena ramena. Kretala se iz 
senke broda ka svetlosti Sirijusa. 

»Sad te vidim. Jesu li 
magnetske čizme?« 

Čizme su imale magnetske donove. 

»Da, ali mislim da sam predaleko. Upali 
svetla, daj mi neki cilj.« 

Zak je to učinio i Kerol je lagano kružila 
unaokolo, zatim mu je bacila kabl i on ju 
je dovukao. 

»Idemo li da_ vidimo na šta liči druga 
strana?« upita Zak. 

»Samo trenutak.« Smotala je tanak kabl 
u malen kalem i ubacila ga nazad u džep 
na butini. »Primaš li nešto od Tanje?« 

»Ne, još ne.« 

»Nije dobro.« Tanja je mogla biti 
milionima kilometara daleko, možda pre- 
daleko da za deset dana stigne flouterom 
do njih. A možda se nalazila sa druge 
strane broda. 

Pošli su peške na drugu stranu. Sirijus je 


uključene 


bio svetla tačka veličine glave čiode; 
njegov pratilac bleda tačka skoro 
izgubljena u blesku. 

»Zak?« Tanjin glas je bio slab i zamućen 
šumom. »Kerol? Primate li?«  _ 

U isto vreme su odgovorili. »Cekajte«, 
reče Tanja. »Očitajte vreme; da vidimo 
koliko ste daleko«. 

Zak je posmatrao brojke koje su sijale 
tačno iznad displeja na glavi. »Približava 
se 11:14... sad.« 

»Prokletstvo«, rekla je. »Sekundu i po, 
to je dobrih pola miliona kilometara. Čini 
se da ćemo raditi odvojeno.« 

»Pretpostavljam«, reče Zak. »Gde si ti«, 
upita Kerol, »jesi li na brodu?« 

Pauza od tri sekunde, »ne, vi ste na 
brodu?« P 

»Da, sa spoljne strane«, reče Zak. »Ti si 
na nekoj planeti? Asteroidu?« 

»Pre, steni. Dugačkoj možda oko dva 
kilometra. « 

»Hoćeš li da ostaneš tamo«, upita Kerol, 
»ili ćeš da potražiš nevolju?« 

»Tražim brodove. Ne želim da uzletim 
pre — čekajte. Mislim da sam ugledala 
jedan. Liči na bledu zvezdu, samo što je 
izdužena. Kratka mala linija svetlosti.« 

»To može da bude svetlost zvezda koja 
se odbija od...« 

»Sigurna sam da pre nije bila tamo. 
Dolaze po mene... Da, približava se.« 

Zak je osetio vibracije u čizmama, baš 
kad je Kerol rekla: »Iza tebe!« 

Crna, paukolika mašina, nalik na prvu 
rukotvorinu koju je sonda srela, škljo- 
cajući je dolazila preko trupa do njih. 
»Pređi na drugu stranu«, reče Zak. 
»Zatim uključi magnet. Ja ću to isto ovde 
učiniti.« 

»Nevolja?«, šaputao je Tanjin glas. 

»Videćemo.« Činilo se da na mašini 
nema oružja. Mašina je prišla Zaku i 
pružila štipaljkastu ruku. Zak je zakoračio 
napred i uključio magnet... 

I tresnuo grudima o trup pribijajući 
mašinu ispod sebe. Zapištala je kao da je 
živa, a zatim emitovala snop iskrica — 
Zakova kratka kosa nakostrešila se od 
LA elektriciteta — i ostala da mirno 
eži. 

»Mašina je«, reče Žak. »Slupao sam je. 
Stojiš li uspravno?« 

Nema odgovora. 
uspravno?« 

»Zak«, reče Tanja, sako se nalazi sa 
druge strane broda ne može te čuti. 
Prenos linijom dogledanja.« 


»Kerol! Stojiš li 

Zak je osetio kako mu se lice zagreva. 
»U pravu si. Reci, kako si ti? Da li se još 
približava?« 

»Da. Ne previše brzo. Mislim da ću se 
malo poigrati Da vidim kakve su im 
manevarske sposobnosti. « 

Zak je isključio magnet. »Idem da vidim 
kako je Kerol. Srećno.« 

»l tebi.« 

Ustao je okružen oblakom lebdećih 
metalnih delova. Veći deo mašine ležao je 
smrskan, pribijen uz trup slabim rezidu- 
alnim magnetizmom. U centru krša ljiga- 
va masa je curila i sušila se u vakuumu; 
ostaci mozga L'vraia. 

Otišao je oko broda do mesta na kome 
je Kerol stajala. Iz krckanja statičkog 
elektriciteta u ušima znao je da joj je 
odelo namagnetisano. 

»Sta se dogodilo?« viknula je. 

»Pao sam na njega i smrskao ga. To je 
mašina sa prirodnim l'vraiskim mozgom.« 

»Moraš da paziš kad hodaš.« 

»Zaboravio sam. Uključio sam ga kad mi 
je jedna noga bila u vazduhu.« 

»Vakuumu«, ispravila ga je. »Bilo bi 
bolje leđa-o-leđa. Biće toga još.« 

»U redu.« Stao je leđima okrenut njoj i 
pritisnuo dugme koje je namagnetisalo 
njegovo odelo. Spojil su se uz jedno klik, 
odela su bila napravljena sa različitim 
polovima, tako da se ovako može 
postupiti. 

Ništa se nije dogodilo. Posle pola sata: 
»Kerol, oni neće doći po nas sve dok smo 
namagnetisani. Ne pošto se ono desilo 
poslednjem.« 

»Pretpostavljam da neće.« 

»Hoćeš li da ih isključimo i krenemo u 
istraživanje?« 

»Ne, čekaj. Oni moraju znati gde smo 
mi. Možda čekaju baš ispod naših nogu. 
Da nas zgrabe čim isključimo polje.« 

»Hoćeš li da ovako čekamo deset 
dana?« U stvari ta ideja mu i nije bila tako 
neprijatna. Barem su bili relativno 
nepovredivi. 

»Ne. Imam ideju... ostani gde si.« Kerol 
je isključila svoje polje i klekla, očigledno 
proučavajući trup ispod njihovih nogu. 

»Sta to — oh.« Laser joj je zaplamsao. 
Na mestu na kome je probio trup 
dugačka perjanica vazduha šiknula je 
napolje. Nastavila je da seče u krug sa 
centrom ispod Zakovih stopala. Vazduh je 
prestao da ističe još dok je bila na pola 
puta. 

»Sad«, rekla je, kada je ostalo još 


nekoliko centimetara do punog kruga... 

I pali su u tamu. y 

Prizemljili su se na nečem tvrdom; Zak 
je ustao i uključio svetla. 

»Veštačka gravitacija.« Stajali su u 
klinastoj sobi, pod je bio deo kruga. U 
jednom uglu nalazio se veliki okrugli 
jastuk; jedini drugi komad nameštaja bilo 
je nešto nalik na ormar za kartoteku, ali 

ez ručki. 

Gomila pipaka štrčala je iz daljeg zida, 
na strani koja je bila najbliža centralnoj 
osi svemirskog broda. Pažljivo su joj prišli 
da je ispitaju. 

»To je donji deo L'vraia«, reče Kerol. 

»Da. Čini mi se da se našao u ćorsokaku 
kada je pokušao da izađe iz sobe.« Zak je 
bocnuo zid. Bio je neznatno elastičan. 
»Ne vidim nikakvu pukotinu. Kada si 
ranije prolazila kroz njih... jesi li mogla da 
znaš gde se nalazila, pre nego što bi se 
otvorila?« 

u ali nikada nisam imala vremena 

a...« 

»Ovde!l« Žakov prst nestao je u zidu. 
Izvadio ga je i ponovo gurnuo, mrdajući 
gore-dole. »Ne, ne možeš ih videti, ali su 
tu.« Stavio je obe ruke u pukotinu i 
pokušao da je otvori. Nije išlo. 

»Uzmi ti sa jedne strane, a ja ću sa 
druge.« Sila je bila dovoljna da čelični 
nosač uveže u čvor, ali ništa se nije 
dogodilo. Zak je gurnuo ruku do lakta i 
brzo je izvukao. HM 

»Sta ti misliš?« reče Zak. 3 Mislim da 
Ne prosto mogli da prodemo kroz 
zid.« 

»Daj da pogledam.« 

Kerol je naslonila glavu na zid i gurnula; 
šlem je nestao sve do ramena. Odbacila 
se unapred i nestala. 

Zak je krenuo za njom; tresno je o zid. 
Gurnuo je jače. Ništa se nije dogodilo. 
Smirujući se pritisnuo je ruku o zid, sve 
dok nije naišao na šav, a zatim se nagnuo 
u njega. 

Vrtoglavica: dobro osvetljen šaht lifta 
visok 50 spratova. Zak se zateturao 
unazad. 

Upirući se o »vrata«, ponovo je provirio. 
Kerol je lebdela sa druge strane šahta. 
»Hajde, uđi«, rekla je. »Ovde nema 
gravitacije.« Jednom rukom držala se za 
metalnu šipku koja se pružala duž šahta, 
poput vatrogasnog stuba. 

Zak je lagano prošao kroz šav prešavši 
preko nepokretnog tela L'vraia. Ulaz je 
radio kao fleksibilni zaptivač koji se 

zatvarao oko njegovog odela dok je 
prolazio, držeći vakuum sa druge strane. 

Zaplivao je kroz vazduh ka metalnom 
stubu vučen magnetizmom odela. Kerol 
je sklonila ruku tačno na vreme da je Zak 
ne prignječi između sebe i stuba. 

»Sta sad?« rekao je. »Gore ili dole?« 

»Gore je bliže.« 

Saht se završavao nekih dvadesetak 
metara iznad njihovih glava. 

»Opet ću da uključim... ovo me mesto 
plaši.« 

»Da. Svakog trenutka očekujem da 
armija njih izleti iz zidova.« 

Peli su se uz stub ruku pred ruku. Stisak 
koji je trebalo da ulože da prevazidu silu 
magnetskih polja bio je tako velik da su 
prsti ostavljali otiske u metalu. 

Skoro na vrhu, Kerol je rekla: »Pokušaj 
infracrvene.« Zak je pokušao. Izlazni 
otvori odjednom su postali vidljivi, 
neznatno svetliji od okolnih zidova. 

»Pa, sada bar imamo kuda da idemo. 
Pitanje je...« 

»Da li da mi tamo odemo, ili da ih 
pustimo da dođu po nas?« reče Kerol. 
»Glasam da neko vreme ostanemo 
ovde.« 5 

»Ne znam«, reče Zak. »Možda bi 
trebalo da zadržimo inicijativu.« 

»A možda su postavili zamku. Imali su 
vremena.« 

Zak je za trenutak razmišljao. »Možda 
bismo mogli da probijemo put kroz neka. 
Trebalo bi to možda uraditi sa ovog 
rastojanja i da im se ne približimo 
previše.« 

»U redu. Kako kažeš.« 

Zak je naciljao na šav pravo ispred sebe. 
Jednim kratkim hicem otvorio ga je celom 
dužinom i razneo... 

A talas energije nastavio je put kroz 
narednu prostoriju do skupine teške 
mašinerije uređene oko suprotnog zida. 


Nekakva delikatna ravnoteža je 
poremećena; nekakav lažan signal 
uključen: 


Zid je predstavljao utovarno odeljenje. 
Rasprsnuo se u svemir. 

Zak i Kerol su bili udareni uraganskom 
snagom vazduha koji je isisan iz broda. 
Svuda duž hodnika šavovi su se otvorili. 
Nekoliko L'vraia_skliznulo je u šaht 
uvijajući se u samrtnim mukama. Jedan je 
prošao pored njih padajući u svemir 
Zatim je vetar zamro, usled nedostatka 
vazduha. T 

Posle dužeg vremena Zak je rekao: »Ima 


smisla.« »Sta?« 

»Savovi. Korisni su protiv vakuuma 
samo iz jednog pravca. Nijedna prirodna 
nesreća neće ispuniti hodnik vakuumom 
a da ne probije spoljni omotač.« 

»Znači, mi smo neprirodna nesreća.« 

Posmatrali su kako tuđinac, nepokretan 
i hladan, prolazi pokraj njih. 

Deset dana proveli su istražujući 
olupinu i zabrinuto osmatrajući pojavu 
drugih l'vraiskih brodova. Činilo se 
neverovatnim da će ostatak flote 
ignorisati nesreću koja je zadesila jedan 
od brodova. u 

Ali ignorisanje, tvrdio je Žak, sasvim 
odgovara načinu na koji postupaju. Čak i 
između sebe. 

Zak ili Kerol često su se izlagali 
opasnosti izlazeći iz broda i pokušavajući 
da stupe u kontakt sa Tanjom. Nisu imali 
uspeha. 

Kada je došlo vreme za povratak, 
sakupili su odabrane uzorke i zauzeli 
poziciju noge-na-ramenima. 

»Siluj«, reče Zak. »Zatim opljačkaj. 
Zatim spali.« 

»Sta?« 

»Ništa. Stara šala.« 


45 
Glasnik 


Mnogo ljudi nalazilo se u kupoli u kojoj 
je bio kristal u trenutku kada su se Zak i 
Kerol pojavili. Samo jedan je gledao u 
njih, kontrolor. 

»Jeste li povređeni?« upitao je Samp- 
son. »Jeste li dobro?« 

Zak je jezikom pritisnuo dugme za 
spoljnu komunikaciju i u duetu sa Kerol 
odgovorio da su dobro. »Sta se desilo?« 

»Dživsova se vratila... katatonična. Ipak, 
vama je dobro?« 

»Do đavola, da. Izvlači nas iz ovih 
prokletih tankova!« Kerol: »Zato i nismo 
mogli da dopremo do nje... mora da se to 
dogodilo nekoliko sati... 

»...pošto je ugledala brod«, reče Kerol. 
»Sta li se moglo dogoditi?« HM 

Drago mi je da meni nije, pomisli Zak. 
Ona je tvrda stara koka. 

Sampson ih je poveo u stražnji deo 
prostorije i pomogao im da se izvuku iz 
odela. »Doktor kaže da poneseš most«, 
rekao je Zaku. »Možda ćeš moći da 
dopreš do nje.x 

Ležala je na poljskom krevetu u sobi 

ored kristala, okružena velikim brojem 
judi koji su stajali malo dalje. Savijena 
odeća simbolično je prekrivala njenu 
nagotu. Bila je bleda i mlitava i činilo se 
da ne diše: samo joj se u očima ogledao 
život. Pokretale su se ispod modrih 
kapaka. u 

Kada su se Zak i Kerol probili kroz krug, 
Tanja je pokušala da ustane. Doktor ju je 
zglavcima gurnuo dole, pokušavajući da 
je ne ubode praznom hipodermijskom 
iglom koju je držao u ruci. 

»Mirno lezi za trenutak, pokušavam da 
nađem venu.«  Palcem je gnječio 
unutrašnju stranu njenog _ lakta. 
»Ispitivanje krvi«, rekao je u Zakovom 
pravcu. Uštinuo je kožu i zario u nju iglu. 

Providni cilindar ispunio se žutim 
fluidom. 

Doktor je ispustio hipodermik kao da je 
opečen. »L'vrai!« 

Ovaj je ustao i odbacio doktora u stranu 
neočekivanim bekhendom u grudi. 
Uperio je prst u Zaka. 

Svi su se povukli. »Doneću laser«, neko 
je rekao. Za svaki slučaj postavili su jedan 
pored kristala. 

»Ne vredi«, reče Sampson. »Učvršćen 
ex 
j Žak je stajao i gledao stvar koja je 
izgledala poput Tanje. 

»Dajte mi odvijač, bilo šta. Ubiću ga.« 

L'vrai je odmahnuo glavom, zarežao i 
zakoračio ka Zaku. 

Teški čekić sa loptastom glavom kliznuo 
je potom do Zakovih nogu. Odbacio je 
most i podigao ga. 

Tanjin lik je zasvetlucao, potekao, 
oen: Postao je lep i visok čovek sede 

ose: Robert Lefevr u svom najboljem 


izdanju. »Dobar trik«, reče Zak, 
odmeravajući svoje oružje. »Ipak, neće 
uspeti.« 


Stvorenje je načinilo dva neverovatno 
velika koraka i našlo se ispred Zaka. 
Zamahnuo je prema glavi, ali stvorenje je 
eskiviralo i čekić je udario o ključnu kost; 
meso je poraslo i prekrilo metal. Zak je 
povukao čekić, ali je stvorenje bilo brže. 

Zgrabilo je Zaka pod ruku i srušilo ga na 
zemlju. Podiglo je most i pritisnulo mu ga 
na grudi. »Zakovo lice iskrivilo se od 
straha. 

»Ja...« 

»Ja...« 

»Ja mogu...« Iznenada se smirio. »Mogu 
da sa vama govorim preko njega. U nekim 
stvarima smo slični.« 


46 
Autobiografija 2034 


986. Nikada više neću da tučem pse ili 
mačke. 
987. Nikada više neću da tučem pse ili 
mačke. 
988. Nikada više neću da tučem pse ili 
mačke. 
989. Nikada više neću da tučem pse ili 
mačke. 
990. Nikada više neću da tučem pse ili 
mačke. 
991. Nikada više neću da tučem pse ili 
mačke. 
992. Nikada više neću da tučem pse ili 
mačke. 
993. Nikada više neću da tučem pse ili 
mačke. 
994. Nikada više neću da tučem pse ili 
mačke. 
995. Nikada više neću da tučem pse ili 
mačke. 
996. Nikada više neću da tučem pse ili 
mačke. 
997. Nikada više neću da tučem pse ili 
mačke. 
998. Nikada više neću da tučem pse ili 
mačke. 
999. Nikada više neću da tučem pse ili 
mačke. 
1000. Nikada više neću da tučem pse ili 
mačke. 


Žak Lefevr 
47 
Četrnaesta glava 
Skoro svi su stajali kao ukopani i 


posmatrali ih. Sampson je krenuo ka 
vratima. 

»Neka niko od vas ne pokušava da ode 
ili da me povredi. U normalnim okol- 
nostima, to ne bi bilo važno. Ali ovde i 
sad, bilo bi nezgodno.« 

»Mogao bih nekoga, ili sve vas, da 
ubijem, a da vas i ne dodirnem. Mogao 
bih da to demonstriram na nekome, ali 
koliko sam razumeo vašu prirodu, vi ne 
biste logično reagovali. U tome je i moj 
problem kada opštim sa vama: razvili ste 
neku vrstu inteligencije, ali prebrzo. Vaša 
životinjska priroda je zauzdana, a ne 
odgovarajuće asimilirana.« 

»Ko je ovde glavni?« 

Crna, sedokosa žena istupila je. 

»Ja sam Sara Bahadur. Koordinator 

istraživačkog projekta Sirijus. 

»Ali ti ne možeš da govoriš u ime svih 
ljudi.« 

Nasmejala se: »Niko ne može.« 

»Ali postoje oni koji govore u ime većeg 
broja.« 

»Da.« 

»Dovedi mi ih. Sad.« 

»To nije moguće. Svi oni su na Zemlji.« 

»Znači, ovo nije Zemlja. Vaša matična 
planeta.« 

»Ne. Ona je daleko odavde.« 

»Ali vi možete da trenutno pređete sa 
ovog mesta na Zemlju. Na neki način.« 

»To je tačno.« 

»Ponavljam: dovedite mi ih.« 

»A ja ponavljam, to nije moguće. Ne za 
deset...« 

»Koliko?« Nije odgovorila. »Ne brini za 
odavanje tajni. Ja, Ja-koji-sam-bio-ne-kad 
znao sam za taj proces transporta 
kada...« Zastao je, očigledno istražujući 
Zakov um. »...ste vi ljudi još bili na 
drveću. Napustio sam ga jer je suviše 
ograničen. Koliko dugo?« 

»Deset dana. Dan je...« 

»Znam.« 

»Mogu da tebe odvedem do njih.« 

»Ne. Ne želim da budem u prisustvu 
mnogo ljudi. Ja direktno primam vaša... 
vaša podsvesna_ bića. Bilo bi to 
iscrpljujuće. Ne bih mogao da delujem. | 
ovde je dovoljno teško.« 

»Otiđi na tvoju planetu i vrati se sa 
vođama. Povedi i ovoga da mogu da 
govorim putem njega. Otići ću sve dok 
oni ne dođu.« 

»Čekaj«, reče Bahadurova. »Ti želiš da 
sretneš sve lidere čovečanstva, ali nisi 
rekao ko si ti. Svemirski pilot? Sta ti daje 
za pravo da govoriš u ime svih L'vraia?« 

»Pitanje je besmisleno. Sada idem.« 

»Ali, kako ćemo te naći? Kuda ideš...« 

»Nećete vi mene naći. Ja ću znati kada 
da se vratim. Iz ovog uma saznao sam da 
smo okruženi pustinjom i planinom. Biću 
tamo.« 

»Treba li ti hrana i voda?« reče neko. 

»Samo samoća.« 

. Pustio je Zaka i most i ustao. Figura 
Zakovog oca se rasplinula, a zatim 
ponovo ustala u obliku zmije veličine 
pitona prekrivene zlatnim ljuskama. 
Odgmizala je ka vratima i izašla napolje. 

Kerol je prekinula tišinu. »Zak!« Ležao je 
mlitav, iskolačenih očiju. Pljuvačka mu je 
curila iz ugla usana. Potrčala je i klekla 
pored njega, ugnjezdivši mu glavu medu 


dojke. Ljuljala ga je čvrsto stisnutih očiju, 
puštajući iz grla mučne zvuke. 

Čitav minut bio je potreban doktorima 
da je nežno uklone. 


48 
Izveštaj psihijatra 


Cetrnaesti je april 2035. Dr-i Meri i 
Robert Lefevr sede u dobro uređenoj 
psihijatrijskoj ordinaciji u Njujorku. On se 
zove dr Cajm Vajnberg, dečiji psihijatar 
koji se specijalizirao za probleme darovite 
dece. 

Vajnberg otvara tanku fasciklu koja leži 
na njegovom stolu. »Pa, nema sumnje da 
je Zak briljantno dete.« Vuče prstom po 
gornjoj strani, »Njegov IQ iznosi 188 po 
modifikovanoj Stanford-Bineovoj skali 
(181 po staroj verziji); njegova 
sposobnost čitanja je na nivou prosečnog 
brucoša. Tematska apercepcija i test 
profesionalnih preferenci... otkrivaju 
osobu koja je kreativna i spremna da 
prihvati izazove. On poseduje ogroman 
potencijal za uspeh i sreću.« Gleda ih 
očekujući. Robert zadovoljava njegovu 
želju: 

»Ali.« 

»Pa, kao što znate, on se ne snalazi sa 
ostalom decom.« 

»To je vrlo blago rečeno«, kaže Meri. 

»Dr Lefevr, da roditeljima stvari ne 
saopštavam blago, ubrzo bih ostao bez 
pacijenata.« 

Oni se uljudno smeju položaju dr-a 

Vajnberga. 
.»Sada sam dva puta razgovarao sa 
Zakom pod hipnozom. On veruje da su 
mu svi arupo iz razreda ili bliski 
saveznici ili ljuti neprijatelji. Niko nije 
između.« 

»Je li to tako neobično?« kaže Robert. 
»Mislim da sam u njegovim godinama i ja 
isto osećao.« 

»Neobičan je jedino intenzitet i apso- 
lutnost. Većina dece je barem malo 
paranoično. Slučaj kod vašeg dečaka je, 
međutim, da situaciju vidi upravo obr- 
nuto. Intervjuisao sam njegove učitelje i 
socijalnog radnika: oni kažu da on ima 
nekoliko bliskih prijatelja, ali da ga se sva 
ostala deca plaše. Njegovih nepredvid- 
ljivih izliva nasilnog ponašanja...« 

»Oni se okupljaju protiv njega!« oštro 
kaže Robert. 

»Pa, on je za glavu viši od njih i jači.« 

»Predlažete li da ga sledeće godine? 
prebacimo u drugu školu?« kaže Meri. 

»Ne. Drugi su već godinu ili dve ispred 
njega u... pubertetskim utrkama. Ali, kao 
što kažem, drugi ga stvarno ne mrze. Na 
neki način, poštuju ga. On će svakome 
pomoći pri izradi domaćeg, a da ne bude 
arogantan po tom pitanju, a i u učionici 
ne ističe svoju inteligenciju. To ste ga 
naučili.« 

»Jednom sam i ja bio u njegovoj koži«, 
kaže Robert. 

»Da, naravno. Ali kao rezultat toga... pa, 
u žargonu ulice, oni kažu da mu je puk'o 
feder. Ona prošlogodišnja afera sa 
životinjama nije pomogla. 

»To je suviše napumpano«, jednolično 
kaže Robert. »Naučnička znatiželja. Mislio 
je da ih je anestezirao.« 

Vajnberg skuplja gomilu papira ispred 
sebe i gleda u nju. Blago: 

»Pod hipnozom ne kaže baš tako.« 


49 
Petnaesta glava 


Zak je sanjao da su mu u mozak uvukli 
dugačku iglu. Stavili su špric na nju i isisali 
žut fluid. _ 

»Dragi! Zak! Probudi se.« Kerol ga je 
snažno drmusala. Zak je odmahnuo 
glavom i potapšao je po ramenu. 

»Noćna mora.« 

Caršav je bio obmotan oko njega; 
mokar. To ga je brinulo, ali briga je samo 
pogoršala stanje; znoj, trzanje, cepanje 
prekrivača. 

»Hajde, pusti me.« Kerol se podigla na 
poljskom krevetu i odmotala ga, od nogu 
nagore. »Jadno bespomoćno stvorenje.« 
Skliznula je u krevet pored njega, Drži ga. 

»Vidi, ako hoćeš, promenimo strane. 
Ova je sva lepljiva.« 

.»Važi.« Otkotrljala se na svoj krevet. 
Zak ju je sledio. 

»Jesmo li sami?« upitao je. 

»Koliko znam. Otkako sam se probudila, 
niko nije došao.« Stao ju je maziti. »Vidi, 
to, to nije neophodno. Čekala sam te 
čitav sat.« 

Blago se nasmejao i smestio na nju. 

»Možemo to i da zaobiđemo«, rekla je. 
»Dug je dan pred tobom.« 

Odgovorio je prvim sporim udarcem. 

»Ovo zoveš poslom?« 

Vrata spavaonice su se uz tresak 
otvorila. Kroz zastor čuo je Sampsonov 


glas: 

»Digao si se, Lefevr?« 

»Na neki način.« 

Kerol se kikotala njemu u nedra 

»Pa, stigla je poslednja gomila 
budžovana. Daleko su oko dve stotine 
klikova. « 

»U redu. Dajte mi pet munuta.« 

»Deset!« reče Kerol. 
prošaputala je. 


»Zecu«, 


Nije to bila neka soba za konferencije: 
sto za seciranje prekriven domaćom tka- 
ninom i okružen stolicama na rasklapanje 
i tronošcima. Niko nije sedeo. Po sobi se 
vrtelo šest najvažnijih ljudi na svetu: 

Hilda Svjenborg, bleda, vitka, puši 
cigaretu za cigaretom; tračak plavog u 
kovrdžavoj sedoj kosi. Većinski voda 
Koncila svetskog reda (C, Vestinghaus). 

Jakob Combe, koža boje svetle 
čokolade, bezizražajne crte više kavkaske 
nego negroidne, stoji strpljivo. Manjinski 
voda Koncila svetskog reda (L., Kseroks). 

Hodali su Bil (»Oko Sokolovo«) Simons, 
vođa Unije nezavisnih naučnika; Reza 
Mosadeg, Koordinator Kartela svetske 
nafte; Fjodor Lomakin, Premijer Istočnog 
bloka i Kris Silvermen, voda Svetskog 
konzila crkava i Zapadni papa (njene 
obrve obrijane u kalifornijskom stilu). 

Ignorisali su Zaka i ostala tri Dresera. 
Kerol, Vivijen i Gas bili su u GPEM 
odelima i izigravali su telesnu gardu. Zak 
je sedeo na tronošcu nasred sobe, pored 
posude sa vodom u kojoj se nalazio most. 

Šištanje spolja: poslednji dolasci. Žak i 
Bahadur su izašli da ih dočekaju. 

Na flouter bila su prikopčana tri kanistra 
veličine čoveka, nalik na preraslu burad 
za ulje: statične jedinice za održavanje 
života. Netreniranu osobu (ili trudnu ženu 
posle nekoliko meseci trudnoće) ne 
možete smestiti u GPEM odelo; ovi LSU-i, 
iako nepokretni, mogli su da u bilo kojoj 
okolini održe osobu u životu i po nekoliko 
nedelja. 

Uz pomoć pilota floutera otvorili su 
vrhove kanistera; tri nedostojanstvena 
dostojanstvenika izašla su. Odvukli su se 
u sobu za konferencije i Badahurova im 
se svima obratila: 

»Ne znamo koliko vremena imamo, 
tako da ću vam ukratko izložiti ono što 
znamo, što i nije mnogo. Zatim ću 
odgovarati na pitanja.« 

»Vi znate da su L'vrai prastara rasa i da 

mogu poprimiti bilo koji oblik, očigledno 
snagom volje...« 

»U to ću poverovati tek kad vidim«, 
promrmlja Oko Sokolovo Simons. 

»Uverena sam da hoćete.« 

»Ispostavilo se da telepatski opšte jedni 
sa drugim. Pošto sirijuski L'vrai poseduju 
informacije koje su L'vrai na Achernaru i 
Zemlji dobili tek pre mesec dana, znači da 
njihove = telepatske poruke moraju 
putovati brzinama većim od svetlosne.« 

»Po informacionoj teoriji to je 
nemoguće«, reče Simons. 

»Zanimljivo. Njihove telepatske 
sposobnosti rade nesavršeno u susretu sa 
ljudskim bićima; očigledno naše umove 
mogu da čitaju samo na nekom 
podsvesnom nivou.« u 

»Jeste li u to sigurni?« upita Combe. 
»Ako su naše misli njima dostupne, to- 
kom pregovora bićemo u prilično pot- 
činjenom položaju.« 

»Postoje objektivni dokazi da je tako. 
Kada su se L'vrai prvi put pojavili u 
ljudskom obliku, oni... njihovi seksualni 
organi bili su razvijeni na način koji je 
podsećao na toteme primitivnih ljudi. A 
oni su bili neokaljane, predivne ideali- 
zacije likova kako su sebe zamišljali ljudi 
sa kojima su bili u kontaktu.« 

»Svojim sam očima videla kako ovaj 
L'vrai poprima oblik komunikatorovog...« 
klimnula je na Zaka, »oca. Očigledno da 
ulije poverenje. Bio je to lik oca u vreme 
kada je Dreser bio mali, ranjivi dečak.x 

»L'vrai, onaj koji je sa nama govorio, 
koristio je samo prvo lice jednine — čak i 
kada je govorio o sopstvenoj rasi. To 
znači da ili rasa poseduje samo jednu 
svest...« 

»Očigledno... 

»..ili da njegova sintaksa očitava 
filozofiju koja = potčinjava vrednost 
individue ideji njegove pripadnosti nekoj 
većoj grupi, ili njenu vezu sa duhovno 
višem...« 

Zlatna zmija dopuzala je kroz otvorena 
vrata. 

Krv je nestala iz Simonsovog lica. 

Silvermenova se prekrstila. 

Mosadeh se uhvatio za grlo. 

o Svejnborgova je ostavila cigaretu, a 
Combe je podigao jednu obrvu. 

Glava zmije se nekoliko trenutaka 
talasala na njihovom nivou. Zatim je 
nastavila da se kreće ka Zaku. Njene 
ljuske šištale su na grubom betonu. 

Mošusni miris znoja od nervoze. 


»To je...« poče Silvermenova. 

»To je, šta?« reče Badahurova. 

»Hoće li ga povrediti?« 

»Fizički, ne. Ne verujem. Ako to učini, 
znamo način za ubijanje.« 

.L'vrai se podigao nadnoseći se nad 
Zakom kao da će ga napasti. Zak je ogolio 
zube i krenuo da ustane. 

Tada se zmija zamaglila, istopila i 
ponovo oblikovala u lik povijenog starca 
uvijenog u belu togu. Njegovo lice bilo je 
puno Plagonaklonih bora, a imao je samo 
nekoliko pramenova sede kose. Mogao je 
biti bilo koje rase; koža mu je bila boje 
starosti, a crte svetačke. 

Iluzija bi bila savršena da toga nije 
posedovala jedva vidljivu mrežu žutih 
vena. 

Posegao je u posudu i izvadio, most. 
Zatim ga je ponudio Zaku. Žak je 
dodirnuo most i prislonio o njegove noge, 
galvanizovan, lica i tela zgrčenog od bola. 
Zatim se ponovo spustio u stolicu i počeo 
da govori. 

»Zanima vas ko sam ja. Pitajte što god 
hoćete.« u 
_ Zašto ste ovde? Šta hoćete od nas?« 
Combeov glas je bio izričit i autoritativan. 

»To zavisi od toga šta podrazumevate 
pod 'ovde'. Ja sam u ovom delu svemira 
jer proširujem sferu svog uticaja, kao što i 
vi činite. Ja sam u ovoj sobi zbog vas. Da 
objasnim vašu situaciju.« 

»A na šta mislite pod 'ja'?« upita 
Svjenborgova. »Postojiš li samo jedan ti ili 
više vas?« 

»Po vašem mišljenju ima mnogo, 
milijarde. Ali, u stvari, postojimo samo 
jedan. Samo L'vrai.« 

»Sto nas vraća na početak«, reče 
Badahurova. »Da li ovo mislite bukvalno? 
Ako ubijemo polovinu od vaših milijardi, 
zar vas neće biti manje?« 

»Smanjiće se samo potencijal za istra- 
živanje i manipulisanje u ovom delu 
svemira koji me okružuje. Ako ostane 
samo jedan od mene, i dalje ću to biti u 
potpunosti ja, L'vrai.« 

»Isto bi se moglo reći i kod ljudi. Na neki 
način, tako i jeste. Jedino što vi to ne 
shvatate.« 

»Teologija«, promrmlja Oko Sokolovo 
Simons. 

»Ne«, reče L'vrai, »samo činjenice. Ja 
sam mnogo, ali sam jedan. Svi su isti.« 

»Znači, vi ste klonovi. Svi ste stvoreni po 
istom kalupu.« 

Zak je ćutao dok je stvorenje tražilo taj 

izraz po njegovom mozgu. »Nipošto. Ja 
sam samo jedan i uvek sam bio jedan. 
Samo L'vrai.« 

»Svaki od tvojih delova je svestan sva- 
kog drugog?« upita Svjenborgova. »Oni 
rade u opšte svrhe?« 

»Stalno ponavljate ista pitanja. Odgovor 
je ponovo, »da«. Molim vas, pitajte 
nešto...« 

»Možda laže«, reče Mosadeh. »Nema 
razloga. Posedujem apsolutnu moć nad 
vama. Onima u ovoj sobi i milijardama na 
Zemlji. | na ostalim planetarna, ako su oni 
vredni uništenja.« o 

»Ne verujem ti«, reče Combe«. »lz ove 
sobe ne možeš...« 

»Jeste li me slušali? Ja nisam samo u 
ovoj sobi.« 

»Cak i tad...« 

»Onda ću vam detaljno objasniti. Da, 
mogao bih da ubijem sve vas, ili barem 
većinu vas u ovoj sobi stvarajući ono što 
se zove »povratna sprega« u vašim 
mozgovima. Ovo moje telo bi takođe 
umrlo.« »Ubijanje milijardu vas trajalo bi 
duže. To je razlog zbog čega se brodovi 
nalaze u blizini plave zvezde... Sirijusa. 
Relativno prostim manevrom oni mogu 
da poremete harmoniju sila unutar vašeg 
Sunca i da ga nateraju da eksplodira.« 

»Zašto?« Silvermanova prekide tišinu; 
glas joj je drhtao. »Za me boga, zašto 
biste to uradili?« 

»Da li je to ozbiljno pitanje?« Niko nije 
odgovorio. »Čini se tako očiglednim. Vi se 
širite kroz moj deo svemira. Moram ili da 
vas uništim ili da sa vama dođem do 
kompromisa... o tome ko šta dobija?« 

»Ni vivne slušate. Kao što sam rekao, 
ovde sam da vam objasnim vašu situaciju. 
Neće biti pregovora.« Zastao je. »Hoćete 
li vi pregovarati sa mravom o pravima na 
kocku šećera? Pravima na vašu kuću?« 

»Znači, ovaj sastanak ste sazvali da se 
naslađujete?« Simons je skoro vikao. 
»Zašto se prosto ne došunjate i pošaljete 
nas do đavola bez upozorenja?« 

L'vrai se nasmejao. »To bi možda bilo 
najljudskije.« 

»Ljudskije«, naruga se Silvermanova. 
»Vi uživate da ubijate ljude. Ne poričite 
videla sam na kockama. Želite samo da 
produžite...« 

Zak je načinio zvuk između smeha i 
čegrtanja zvečarke. 

»Vi jadna... beznačajna stvorenja. Tre- 
balo bi da objasnim — objašnjeno.« 

»Da, uživao sam u ubijanju onih ljudi. 


Jer mi je to bila dužnost prema njima.« 
Sačekao je da se umire. »Baš tako, 
dužnost.« 

»Ja sam etičan i... najbliži pojam je ono 
pod čim vi podrazumevate 'uljudan'... 
organizam. Kada sretnem novi organizam 
obično mogu da pogodim njegove želje i 
učinim ono što se od mene očekuje.« 

»U to ne verujem«, reče Čin (L. 
Belkom). »Ti su ljudi, tvrdite, želeli da ih 
ubijete.« 

»Ne baš tako. Očekivali su da pokušam. 
Fizički. Da ih prosto ubijem, a da ne 
dovedem u opasnost moje delove, bilo bi 
suviše lako.« 

»Verujem mu.« Bio je to Gustav Hasen- 
fel, prvi Dreser koji je progovorio. Njegov 
pojačan glas odzvanjao je o metalne 
zidove. »Uvek smo bili spremni na borbu; 
uvek smo očekivali najgore.« 

»Hvala ti«, rekao je. »Ovaj to, takode 
rezume«, pametno staro lice pogledalo je 
Zaka sa izrazom bliskim dopadanju. »Ali 
on je to znao još od prvog trenutka kada 
je na Zemlji dotakao moj um. lako nije 
znao da se izrazi.« 

»Ovaj se razlikuje od većina vas. On je 
životinjsko u sebi uskladio sa... anđeo- 
skim. On ne pokušava da ih razdvoji, zbog 
toga on i ja i možemo da razgovaramo. 
Mogu da osetim da niko drugi u ovoj sobi 
ne poseduje tu vrstu integracije. Vi vaše 
životinje i vaše anđele držite odvojeno; 
želeli biste da anđeli preovladaju. Nikad 
neće.« 

»Zbog toga ne možemo da gubimo 
vreme. Ovaj umire, a bez njega više ne 
mogu da govorim.« 

Sto pun ljudi nalazio se između Kerol i 
L'vraia. Pomerila se u stranu da nacilja. 

»Dreseru!« povika Bahadurova. »Ne- 
moj...« izgubila se u Hasenfelovom tut- 
njajućem glasu: »Pogledaj ovamo, ubiću 
te pre nego išta učiniš«. 

Kerolin šlem okrenuo se ka partneru, 
kristalni skupovi optičkih senzora ispod 
groznog, crvenog oka. »Mogao bi«, reče 
ona. 

»Zatim bih sebe«, rekao je. »Žao mi je, 
Kerol.« 

»Onda neka to L'vrai učini.« Pojačala je 
svoje vokale i njen promukli šapat ispuni 
sobu. »Cuješ li me, monstrume?« 

»Ubiću te ako svoje oružje uperiš u 
mene«, reče Zakov napeti glas. »U 
protivnom, neću. Sada kada znam da 
verujete da možete da individualno 
umrete.« 

»Neće imati priliku«, reče Gas. »Ubiću 
te onoga trenutka kada skineš oči sa 
mene.« 

»U redu, poštedeću te toga. Ali...« 
zajecala je i njeni vokali su se isključili. 

»Dozvolite da objasnim«, rekao je. 
»Grešite kada u meni vidite čudovište, 
iako priznajem da sam i sam delimično 
kriv.« 

»Nikada još nisam sreo rasu koja se 
otisnula u svemir, a da je još verovala da 
poseduje individualnu svest. Individualnu 
volju svakog dela, naravno; u protivnom, 
teško da bi mogli biti mobilni. 
Pretpostavljao sam...« 

»Vidite, ponekad neki moji delovi žele 
da umru na zanimljiv način. To doz- 
voljavam; to doprinosi onome što jesam. 
Pretpostavljao sam da i vi to radite. Ništa 
više.« 

»Vratimo se na posao«, reče Simons. 
»Sve je ovo vrlo zanimljivo. Ali i 
bespredmetno, ako ćete prosto da nas 
raznesete u...« 

»To nikada nije u potpunosti bio moj 
plan; kao prvo, dugo će vremena proći 
pre nego što stvarno postanete opasni po 
mene, ili po bilo koju drugu civilizovanu 
rasu. Neću vas uništiti, ne sada.« 

.»ŠSta pod tim podrazumevate?« reče 
Combe. 

Zakov glas je postajao sve slabiji; 
napregli su se da ga čuju. 

»Smatrajte me posmatračem, kontro- 
lorom. Učiteljem, ako želite da učite.« 

»Dželatom, ako ne želimo«, reče Svjen- 
borgova. 

»Da, ali ne u smislu kažnjavanja za loše 
postupke.« Zastao je. »Borim se sa 
ograničenjima vašeg jezika i sa bolom 
ovog bića preko koga govorim.« 

»Ja posedujem ono što vi zovete oba- 
vezom. Nekoj vrsti porodice koja uklju- 
čuje organizme koji će vam izgledati 
mnogo čudniji nego što sam to ja — neke 
od njih ne biste ni raspoznali kao žive. A i 
neke tako... osetljive da bi ih samo vaše 
prisustvo uništilo.« 

»Sklanjaćeš nas od njih?« 

»Sada to još nije potrebno. Ti su još 

redaleko. Srećom, u vreme kada ih 

udete sreli, vaša osetljivost dostići će 
nivo na kom više neće predstavljati 
opasnost.« 

»Ako ne, upozorićeš nas? Ili njih?« 

»Ako ne, istrebiću vas. Što je jedini 
način na koji se mogu... legitimno 
umešati u vašu ekspanziju. Jednoga dana 


logika ovoga biće vam jasna.« 

»Ali, šta je sa prostorom koji delimo?« 
reče Svjenborgova. »Da li ga delimo? 
Delimo li planete?« 

»To i nije problem. Vi ne biste nezaš- 
tićeni mogli opstati na svetovima koje ja 
naseljavam. A ja bih stagnirao na vašim. 
Meni je potrebna velika količina teške 
radijacije da na odgovarajući način repro- 
dukujem svoje delove — stalna mutacija i 
bombardovanje — da nastavim da se 
određenim tempom razvijam. Vi se suviše 
sporo reprodukujete da biste ovo ko- 
ristili. U protivnom mogli biste... mi 
bismo...« 

»Ovaj umire. Ja simpatišem njegov bol. 
Ali me njegov strah od smrti zbunjuje. 
On...« Glasno čegrtanje  prigušilo je 
poslednju reč. L'vrai je pustio most i 
Zakovo telo klonulo je na pod. 

Kerol se okrenula u mestu i njen laser 
zablješta zelenom svetlošću. Glava L'vraia 
raspolutila se u visini očiju i on se srušio, 
menjajući se dok je padao. 

»Zeno, mogla si...« 

»Zavežil« povika Gas. »Sačekala je.« 
Blaže. 

Kerol se otklizala do mesta na kome je 
njen čovek ležao i podigla ga. Stajala je 
nepokretna, ćutke. 

Simons joj je prišao. 

»Ženo? Slušaj me. Bio sam doktor. Daj 
da vidim tog čoveka.« 

Njene kristalne oči gledale su ga. 

»Ah, do đavola.« Zgrabio je Zakovu ruku 
koja je visila i povukao je. Kerol ga je 
pustila i on je spustio Zaka na pod. 

Pocepao je Zakovu tuniku i poslušao mu 
srce. Zatim je opkoračio Zaka i stao da mu 
udara u grudnu kost unoseći u to svu 
svoju težinu. 

»Mlad je... i zdrav... hajde... idemo...« 

Ostali su se skupili u krug i posmatrali. 
Prekinuo je za trenutak i ponovo naslonio 
uvo. 

»U redu je.« | 

Okrenuo je Zakovu glavu u stranu, 
prstima mu zatvorio nos i počeo da diše u 
njegova usta. Posle nekoliko minuta, i 
dalje nepokretan, Zak je disao svojim 
snagama. 

Simons je seo unazad i 
Pogledao je uvis na Kerol. 

»Prokletstvo, nemoj samo da stojiš. 
Dovedi pravog doktora« 

GPEM odela su brza, ali pri tome se 
mora paziti kuda se ide. Jedva je izbegla 
da ne zgazi Zapadnog papu, a izlazna 

dahtao. 


vrata proširila je za pola metra. 
50 
Most umova 


Komunikacija različitih organizama putem 
Grumbridžskog mosta: rezime 


1. Beskičmenjaci 


(takode i pr bio je drugi most. 

Komunikacija sa mostom, preko mosta, 
nije bila predmet prvih ispitivanja. Istra- 
živački tim, 2052, pokušavao je da pojača 
Grumbridžski efekat korišćenjem više od 
jednog mosta. Ispostavilo se da se efekat 
smanjuje kada se dva mosta dodirnu 
(međutim, ako su mostovi »u paraleli« — 
po jedan u svakoj ruci — efekat je isti kao 
i sa jednim mostom). 

Neki od istraživača izvestili su o čudnim 
osećanjima »zebnje« ili »nelagodnosti« 
kada jedan most dodirne drugi, iako 
ostali nisu ništa primećivali. Nije bilo 
jasne korelacije između ove subjektivne 
reakcije i Rajnovog potencijala istra- 
živača. 

Da je osećanje stvarno, dokazano je 
testiranjem naslepo: dva mosta bila su 
spojena sprovodnim kolom koje je 
otvarao i zatvarao nevidljivi posmatrač u 
slučajnim intervalima. 

Ovaj isti aparat korišćen je i u eks- 
perimentima sa zemaljskim životinjama. 
Samo nekoliko beskičmenjaka (kao što su 
tarantula i jastog) proizveli su ponovljive 
reakcije. Ni u jednom slučaju istraživači 
nisu mogli identifikovati reakcije sa bilo 
kojom ljudskom emocijom ili misli: po 
rečima jednog, bilo je to »kao osećanje 
koje imate kada neki jedva čujan zvuk 
prestane. Verovatno ga ne biste ni 
primetili da se niste koncentrisali.« 


2. Kičmenjaci 


Svi kičmenjaci daju nekakve reakcije; uz 
neke izuzetke, snaga i kompleksnost 
reakcije je u direktnoj funkciji veličine 
mozga. Najbolji rezultati, kao što se 
moglo i predvideti, postignuti su sa 
majmunima i morskim sisarima. A 
(Jedan istraživač, Robert Grejm iz Sarle- 
vila, tvrdio je da je postigao komunikaciju 
na verbalnom, konzervacijskom nivou sa 
parom delfina. Nedavno su njegova 
istraživanja diskreditovana kao što je 


detaljno objašnjeno u prilogu II.) 

Prilog | bavi se dobro znanim ekspe- 
rimentima sa percepcijom i učenjem koje 
je Teodor Staup iz Kolorada vršio na 
šimpanzama i velikim majmunima. U 
prilogu II date su detaljne razrade radova 
istog naučnika sa morskim sisarima. 

Reakcije ostalih sisara su zanimljive, ali 
se razlikuju u širokom opsegu, što zavisi 
od ispitivača i pojedine životinje. Domaće 
životinje dale su najkompleksnije reak- 
cije; divlje uglavnom manifestuju strah. 
Prilog III daje tabelaran prikaz podataka o 
svim kičmenjacima. 


3. L'vrai 


Ukupno jedanaest ljudi stupilo je u 
kontakt preko mosta sa L'vraiem. Četvoro 
nije zabeležilo nikakvu značajnu reakciju, 
ali šest je doživelo (očigledno trenutan) 
srčani napad. Jedan čovek je umro; 
ostalih petoro nalaze se u institucijama za 
mentalne bolesti, nemi i očigledno nes- 
vesni spoljašnjih stimulansa. Autopsija je 
pokazala samo neznatnu povredu Velikog 
mozga, koja je mogla prethoditi kontaktu. 

Naravno, postoji jedna osoba, Zak 
Lefevr, koji je nekoliko puta komunicirao 
sa L'vraiem putem mostovnog kontakta. 
Njegovo izuzetno subjektivno objašnjenje 
događaja izneto je u prilogu VI, datom uz 
ljubaznost njegovog izdavača. 


4. Izvinjenje 


lako je ovaj rezime obilno ukrašen 
tabelama, dijagramima, statistikom itd., 
čitaoci se upozoravaju da naše rezultate 
prime sa skepsom koju zaslužuju. Ovde 
izneti podaci većinom su subjektivni i 
neponovljivi; tamo gde su podaci kvanti- 
fikovani, rezultati su veoma sumnjivi. 
Rezime je dat u obliku prilično slobodnog 
izveštaja, u prvom redu da ukaže na 
pravce daljih istraživanja. 
Dr. Hugo Van der Vals 
14. jul 2062. 
AED Šarlevil 
Sadržaj: 


I. Grumbridžski efekat kod majmuna: 
neka preliminarna zapažanja (Staup, 
Teodor; AED Kolorado Springs). 

II. Kontakt putem mosta između ljudi i 
morskih sisara (Van der Vals, Hugo i 
grupa; AED Sarlevil). 

lll. Statistički pregled Grumbridžskog 
efekta (Van der Vals, Hugo i grupa; AED 

Šarlevil). 

IV. Ka psihičkoj taksonomiji (Van der 
Vals, Hugo; AED Kolorado Springs). 

V. Kontakt ljudi — L'vrai; Tri pogleda 
(Džejmeson, Filip; Lefevr, Zak; Cendler, 
Luis; AED Kolorado Springs). 

VI. Most umova (Lefevr, Zak; copyright - 
St. Martin's TFX, 2060). 


51 
Kristalna kugla II 


2090. godine ljudi su postajali nervozni. 
Niko osim Zaka Lefevra nije bio u stanju 
da preko mosta stupi u kontakt s 
L'vraiem, a Zaku je već bilo sedamdeset 

et godina. On će verovatno poživeti još 
četvrt veka, a šta onda? 

L'vrai je predložio način na koji ljudi 
mogu biti testirani po pitanju mostovskog 
potencijala, a da ne budu pretvoreni u 
povrće, ako ne odgovaraju. 

Prvo, Lefevr je podvrgnut zamornoj 
bateriji psiholoških testova koji su 
pe vanil nj PROVU psihu u kompjuter pun 

rojeva. Ljudi koji su u grubim crtama 
odgovarali njegovom profilu, rešavali su 
istu bateriju testova. Oni koji su bili 
najbliži da »budu« Lefevr, radili su završni 
test: slani su u najzabitiji kraj Grumbridža 
gde ih je čekao L'vrai. Izolovan od 
psihičkog zagađenja kojima su ga 
obasipali obični ljudi, L'vrai nije morao da 
dodirne kandidata da bi odredio da li on 
ili ona odgovaraju. 

Kandidat za kandidatom bio je odbijen. 
Možda je Zak i bio jedinstven. Ako je 
tako, čovečanstvo će se naći u žalosnom 
stanju kada on umre — prepušteno na 
milost i nemilost stvorenju čija je priroda 
i dalje tajna, sa kojim je svaka ko- 
munikacija nemoguća. L'vral je odbijao da 
čita, piše ili govori, tvrdeći da je nemo- 
guće izraziti istinu kroz blatnjavi filter 
ljudskog jezika. 

Zak je imao sto pet godina i bio je i dalje 
zdrav, kada je pronađen njegov nasled- 
nik. Zatim, posle nekoliko godina, još 
jedan. 

Stoleće kasnije, bilo je nekoliko stotina 
ljudi koji su mogli da komuniciraju sa 
L'vraiem; kroz hiljadu godina svaki čovek 
će moći. 

L'vrai je rekao da to nije direktno uticalo 
na ljudsku evoluciju; zaista, ljudi se nisu 
stvarno izmenili ni u jednom osnovnom 
pogledu. Oni su samo počeli da u svojoj 
prirodi uočavaju doslovno otelotvorenje 


e pluribus unum-a koje je L'vrai opisao. 
Ovaj je povukao flotu sa Sirijusa i 
prepustio čovečanstvu zvezde. 

(Iz Mirotvorca: dnevnici Žaka Lefevra, 
copyright O St. Martin's TFX 2151:) 


BELEŠKA IZDAVAČA: Kada je njegova 
voljena Kerol umrla 2112. godine, Zak 
Lefevr više nije ostavio niti jednu 
zabelešku u svom dnevniku. Ali je 
nastavio da služi čovečanstvu kao 
emisar/prevodilac L'vraiu sledećih 
trideset godina, sve dok ga zdravstveno 
stanje nije nateralo da se povuče. 

»Smrt u ekstazi«, koja je povezana sa 
primarnim kontaktom u Grumbridžskom 
efektu, odavno je bila ustanovljena. 
Lefevr ju je poželeo i AED je bio počašćen 
da pristane. 

Doneli su nedodirnuti most pored 
njegovog kreveta u gornjem Njujorku i za 
sekundarni kontakt izabrali njegovu pra- 
praunuku Tanju Kelarion. Od pedeset 
sedam pra-pra unuka koji su potekli od 
dva deteta što su ih on i Kerol imali. Tanja 
je ok najveći Rajnov potencijal, 
458 


Naravno, nijedan smislen broj ne bi 
mogao opisati Lefevrov potencijal. 
Osamdeset godina veze sa L'vraiem 
načinilo ga je daleko osetljivijim od bilo 
kog ljudskog bića. Prema tome, znao je 
da neće dugo živeti. pošto dodirne most. 

U stvari, živeo je manje od dvadeset 
sekundi. Ali njegova pra-praunuka pod 
hipnozom detaljno je opisala šta je kroz 
njegov um u tim trenucima prolazilo. 

lako je ovaj transkript često preštam- 
pavan, čini se sasvim odgovarajućim da 
njime završimo ovu zbirku. 

»Ušla sam i sela pored njegovog 
kreveta. Izgledao je tako star: nikada 
nisam videla da neko izgleda tako star. 
Mislila sam da spava, ali nije. Prosto mu 
je bilo teško da stalno drži oči otvorene. 
Nasmejao se i rekao: Tanja, zbog tebe mi 
je krivo što nisam mladi, ali bolničarka mi 
je rekla da to on kaže svakoj ženi koja nije 
u kolicima. A možda je tako i mislio. Cinio 
se tako dobrim i čistim, to je Moć koju je 
dobio od Puzavca, L'vraia. | on pomalo 
nalikuje na Puzavca. Pitao me je kako mi 
je majka i svu tu porodičnu žvaku, ali sam 
uočila da ne može da odvoji oči sa kutije. 

Kutije u kojoj je bio Grumbridžski most. 
Na kraju me je upitao, hoćemo li da to 
uradimo a ja sam ga pitala, da li zna šta to 
znači umreti? Rekao je: Dete, ja sam 
umro pre trideset sedam godina i 
nekoliko meseci. Nekada sam mogao da 
kažem tačno u dan, toliko mi je značila. 
Pa, bolničarke su me i na to upozorile; on 
samo priča o mojoj pra-prabaki. Pričao je. 
U svakom slučaju, upozorio me je da 
slučajno prva ne dodirnem stvorenje, da 
samo otvorim kutiju i pustim da ga on 
dodirne, a zatim da ga odmah i ja 
pipnem, jer ne zna koliko će dugo trajati. 

Je li taj magnetofon uključen? Ovo je 
uglavnom ono što je on rekao, ali nešto je 
i deo mene koji se odbio od njega. To je 
tako važno. Slušajte i recite i sami. 


Tu si dete. O tvoj um je tako čist, tako 
nov, neka nikad ne ostari i napuni se. 
Ovo je zabavno, nadam se da neću 
dobiti prokleti srčani udar; bio sam u 
ženskom telu Kerolinom, ali nikada u 
devojačkom, tako je čudno osetiti 
kosti koje žele da porastu. | ti si 
jednom bio mlad nije tako zabavno 
kada si uhvaćen znam dete u tome, 
kada se navikneš na nešto to nikada 
ne odgovara znam imao sam ćerku 
zašto onda nikada nisi mostio sa njom. 
Pa činilo mi se kao seks i pret- 
postavljam da jeste ali ja stvarno ne 
znam o čemu govoriš ali ne osećam 
stid, samo taj blesak — hej ne zovi me 
Zak star sam kao prokleta planeta zovi 
me Tata ili Deda ili nisam te zvala Zak 
niti ikako ipak, hej, ti ne možeš da 
lažeš putem mosta — evo opet si to 
uradila NISAM TE UOPSTE ZVALA ZAK. 
Ne?... Ja sam samo senilna stara 
budala Zak znam taj zvuk uvek si imala 
poseban glas u mostu O sranje tužno 


je Žak kad postaneš tako star da 
počneš Zak sebe da zavitlavaš Deda i 
ja to čujem ne šali se sa mnom dete 
anđele kurvo Zak Zak O Bože zar su u 
pravu 


Ja znam da sam samo devojčica, a on 
starac i da nam niko neće verovati. Ali ja 
sam bila tamo i zakleću se u sve na svetu 
da je glas postojao, ženski glas, blag, a 
ako je on rekao da je to bila moja pra- 
prabaka onda je i bila. Znam da ćete sada 
reći da niko nikada nije čuo ništa slično, 
ali baš me briga, ja sam čula, a ako ne 
želite da mi verujete, idite i probajte 
sami. Mama će mi verovati. 


55 
Jer zvaće ih Božja deca 


2281. osnovana je planeta (i otcepljena 
sekta katoličanstva) po imenu Nuovo 
Vaticano. Oni su želeli da započnu svoj 
hagiografski kalendar od nule: da zadrže 
stare svece koji su im i dalje bili privlačni i 
da imenuju nove koji im se učine 
pokodnin 

Planeta je trebalo da ima sveca patrona 
i, naravno, nisu želeli da to bude neko od 
starih. Neko je predložio Zaka Lefevra. Svi 
su znali da je on učinio mnogo toga 
dobrog u vezi sa Novim Spasiteljima i da 
je na samrtnoj postelji ponudio jedan 
jako osporavan dokaz zagrobnog života. 

Njihova mala, praktična biblioteka nije 
imala kopiju Mirotvorca, tako da su pri 
sledećem skoku dobili jednu. 

Pošto su detaljno pročitali knjigu, 
zaključili su da bi Lefevr bio loš primer 
njihovoj deci. 


(kraj) 


127 

